
Fort Loderdeilis, Florida 


— Atrodo, pagaliau ją suradome, — tarė inspektorius Eriksonas. Dėl 
tramdomo džiugesio jo balsas nuskambėjo truputį nenatūraliai. 

Jie sėdėjo prie iškylų staliuko Fort Loderdeilyje, Hju Teiloro 
Birčo parke, greta A1A greitkelio. Buvo rugsėjo rytas, pietų Flori- 
doje jau vėso. Dar vienas mėnuo, ir oras bus tiesiog dieviškas. 

— Tikriausiai kalbi apie Mizę, — pabandė spėti Maikas Niu- 
landas, nes inspektorius jam tik vakar įdavė storą šeimos bylą. 

Mizelės Vandlo jau kelerius metus ieškojo pora policijos sky- 
rių, be to, dėl piniginių machinacijų ji buvo įtraukta į Fort Loder- 
deilio finansinių nusikaltimų ir JAV Slaptosios tarnybos paiešką, o 
FTB jos ieškojo dėl smurtinių nusikaltimų. Vienintelė žinoma jos 
nuotrauka daryta 1973-iaisiais — tuo metu jai tebuvo šešiolika ir ji 
rengėsi vestuvėms su penkiasdešimt vienerių metų vyru. Tačiau net 
ir tada nebuvo gražuolė: jos veidas išsiskyrė didele nosimi ir belūpe 
burna. 

Inspektorius nieko neatsakė, todėl Maikas suprato, kad jų lau- 
kia rimta užduotis, ir stengėsi neparodyti sukilusių jausmų. Jis ką 

tik baigė trejus metus trukusį slaptą tyrimą, kurio metu jo gyvybei 
nuolatos grėsė pavojus. 

Nors anksčiau Maikas nedirbo su Vandlų byla, girdėjo, kad 
prieš porą metų keli šios šeimos nariai buvo suimti: juos areštavo tą 
pačią dieną, nors ir skirtinguose miestuose. Tačiau Mizė, jos sūnus 
Stefanas ir keli kiti šeimos nariai (kurių nuotraukų buvo pilna) 
kažkokiu būdu apie tai iš anksto sužinojo ir jiems pavyko pasprukti. 
Iki šiol nebuvo išsiaiškinta, kur jie dingo. 

Maikas iš termoso įpylė į puodelį žaliosios arbatos ir pasiūlė 
inspektoriui. 

— Dėkoju, bet ne, — purtydamas galvą atsakė inspekto- 
rius. — Man pakaks ir šito. 

Ir kilstelėjo gėrimo su priedais ir kofeinu skardinę. 

— Tai kurgi ji yra? — paklausė Maikas ir jo gergždžiantis 
balsas nuskambėjo dar šiurkščiau nei paprastai. Maikui nuolatos 
tekdavo aiškintis dėl balso ir dažniausiai jis sakydavo, kad dėl to 
kalta vaikystėje patirta trauma, nors tai ir nebuvo visiška tiesa. Jei 
turėdavo ūpo, sukurdavo kokį nors pasakojimą apie triratuką ar 
automobilio avariją, nelygu nuotaika. Kad ir kaip ten buvo iš tiesų, 
Maiko balsas buvo toks pats bauginantis, kaip ir veiksmui pasi- 
ruošęs kūnas. 

— Ar esi girdėjęs?.. 

Inspektorius ėmė raustis marškinių kišenėje, ieškodamas po- 
pieriaus lapelio, ir Maikas suprato, kad jis džiaugiasi ne tik dėl to, 
jog surado Mizę. Šiaip ar taip, apie Mizės suradimą jau buvo skel- 
biama šeštą kartą. 

— Va, kur jis, — inspektoriaus akys šokinėjo. — Pažiūrėkime, 
ar man pavyks ištarti šios vietovės pavadinimą. 

— Čekoslovakija nebeegzistuoja, — rimtu tonu tarė Maikas. 

— Ne, ne, kalbu apie miestelį Amerikoje. Jis yra kažkur šiaurėje. 

— Šiaurėje yra Džeksonvilis. 

— Radau, — apsidžiaugė inspektorius. — Kažkoks Edis. 
Edis... Lynas. 

— Edis Lynas yra žmogaus vardas ir pavardė, o ne vieta. 

— (Gal ne taip ištariau. Ištark greičiau. 

Maiko žandikaulio raumuo sutrūkčiojo. Jam nepatiko inspek- 
toriaus žaidimėlis. 

— Edislynas. Nesu tokio girdėjęs. Tai kurgi?.. 

Maikas atsikvėpė ir pakartojo: 

— E-di-li-nas, — ištarė taip tyliai, kad inspektorius vos jį 
girdėjo. — Edilinas. 

— Teisingai, — inspektorius vėl įsikišo popierėlį į kišenę. — 
Esi tokį girdėjęs? 

Maikui taip ėmė drebėti rankos, kad jis nebegalėjo pakelti 
puodelio. Stengėsi laikyti jas ramiai, mėgino atsipalaiduoti ir veido 
išraiška neišduoti apėmusios panikos. Apie Ediliną tebuvo pasako- 
jęs vienam Žmogui, ir tai vyko labai seniai. Jei tas žmogus įsivėlęs ir 
čia, gresia pavojus. 

— Tikriausiai jau išsiaiškinai, kad ten gyvena mano sesuo, — 
tyliai ištarė Maikas. 

Šypsena nuo inspektoriaus veido dingo. Jis ketino Maiką tik 
paerzinti, tačiau nenorėjo, kad pavaldinys sureaguotų taip audringai. 

— Esu girdėjęs, bet ji su šia byla neturi nieko bendra. Kol 
dar nepaklausei, tik aš ir generalinis prokuroras žinome, kad ji yra 
tenai. 

Maikas bandė suvaldyti padažnėjus; pulsą. Jau ir anksčiau jam 
tekdavo apsimesti prieš žmones kažkuo kitu, todėl sugebėdavo bet 
kokioje situacijoje išlikti ramus. Tačiau anksčiau rizikuodavo tik 
savo gyvybe. O jei kažkas vyksta Edilino miestelyje, Virdžinijoje, 
pavojus gresia vienintelio jam rūpimo Žmogaus, sesers, gyvybei. 

— Maikai! — riktelėjo inspektorius ir nutilo. — Grįžk į žemę. 


Niekas nežino nei apie tave, nei apie tavo gimtąjį miestelį, nei apie 

tavo seserį, todėl ji visiškai saugi. — Jis padvejojo. — Kaip supratau, 
esate artimi? 

Maikas gūžtelėjo vienu petim. Iš patirties žinojo, kad apie save 
atskleisti reikia kuo mažiau. 

— Nenori, nesakyk. Bet žinai tas apylinkes? 

— Niekada nesu ten buvęs, — tarė Maikas ir pabandė iš- 
spausti šypseną. Pagaliau jis vėl grįžo į vėžes ir nudžiugo pamatęs, 
kaip inspektorius suraukia antakius. Maikui patiko būti padėties 
šeimininku. 

— Gal vis dėlto papasakosi, kas vyksta? Neįsivaizduoju, kad 
Edilino miestelyje galėtų nutikti kas nors baisaus. 

Bent jau po 1941-ųjų, pagalvojo jis, o atmintyje iškilo daugy- 
bė vaizdinių, tačiau nė vienas nežadėjo nieko gera. Nors nemelavo 
sakydamas, kad niekada nėra buvęs Ediline, šis miestelis ir jo gy- 
ventojai nulėmė jo vaikystę. Kai tik paliesdavo savo kaklą, prieš akis 
visada išnirdavo ta diena ir jo įpykusi, kupina neapykantos senelė. 

— Niekas ir nevyksta, bent jau kol kas, — atsakė inspekto- 
rius. — Tačiau žinome, kad ten yra Stefanas. 

— Ediline? Ko jam ten reikia? 

— Dar neišsiaiškinome, bet jis ruošiasi vesti tenykštę mergi- 
ną, — inspektorius gurkštelėjo gėrimo. — Vargšelė. Visą gyvenimą 
augo provincijoje, garsėjančioje tik savo pardavinėjamais traktoriais, 
kai staiga pasirodo Stefanas ir savo miestietišku grožiu išverčia ją iš 
koto. Kitaip ir būti negalėjo. 

Maikas nunarino galvą, slėpdamas šypseną. Inspektorius 
buvo vietinis pietų Floridos gyventojas, kur ant kiekvieno kampo 
stovi po krautuvę. Jam gaila visų, kuriems bent kartą yra tekę kasti 
sniegą. 

— Ji vardu Siuzi. Ar panašiai, vardas prasideda S raide. — Jis 
pakėlė ant suoliuko gulinčią bylą. — Sara... 

— Šo, — pratęsė Maikas. — Ji ruošiasi tekėti už Grego An- 

derso. Bet, kiek supratau, Gregas Andersas iš tikrųjų yra Mizės 
sūnus Stefanas, tiesa? 

— Kaip niekada ten nebuvęs, apie tą vietą žinai tikrai ne- 
mažai. — Inspektorius patylėjo, laukdamas Maiko pasiaiškinimo, 
bet pastarasis tylėjo. — Taip, tai Stefanas. Be to, turime priežasčių 
manyti, kad Mizė taip pat ten gyvena. 

— Juk niekas neatkreips dėmesio į pagyvenusią moteriškę. 

— Būtent. 

Inspektorius pastūmė bylą Maikui. 

— Kol kas nežinome, kas ten vyksta ir kodėl ten atsidūrė du 
pagarsėję nusikaltėliai, todėl norime tai išsiaiškinti. O kadangi turi 
ten giminių, pasirinkome tave. 

— Iki šiol savo sėkme netikėjau. 

Maikas atsivertė bylą ir išvydo pirmąjį pranešimą iš Dekei- 
terio policijos departamento Ilinojaus valstijoje. Jis klausiamai 
dėbtelėjo į inspektorių. 

— Čia smulkiai aprašyta, kaip buvo aptiktas Stefanas. Ne 
tarnybos metu vienas pareigūnas su Žmona išsirengė atostogų į 
Ričmondą Virdžinijoje ir ten, vienoje suknelių krautuvėje, išvydo 
Stefaną su ta mergina. Pareigūnas išsiaiškino, kur jie gyvena. O kas 
dėl tavęs, tai vienas vaikinas, su kuriuo seniai dirbai, prisiminė apie 
Ediliną ir ten gyvenančią tavo seserį. 

Maikas suraukė antakius, o inspektorius nesulaikė šypsenos. 
Maiko paslaptingumas arba, kaip jis pats vadino, „privatumas“, 
tiesiog varė iš proto. Po darbo išgėręs su bendradarbiais alaus, ins- 
pektorius sužinodavo, kurį kolegą paliko žmona, kas susitikinėja su 
moterimi, pamišusia dėl uniformos, ir kam nesiseka byla. Bet tik ne 
apie Maiką. Jis kalbėdavo tiek pat, kiek ir kiti vaikinai: pasakoda- 
vo apie treniruotes, maistą ir netgi savo automobilį. Atrodė, daug 
kalba apie save, tačiau kitą dieną inspektorius suprasdavo, kad apie 
Maiką nesužinojo nieko asmeniško. 


Kai paskambino Floridos pietų apskrities generalinio pro- 

kuroro padėjėjas ir pranešė, kad vienas didžiausių Amerikos nu- 
sikaltėlių galimai yra Ediline ir kad ten gyvena Maiko Niulando 
sesuo, inspektorius vos nepaspringo kava. Jis būtų ėjęs lažybų, kad 
Maikas išvis neturi artimųjų. Inspektorius netgi dvejojo, ar jis kada 
nors susitikinėjo su mergina, nesusijusia su byla. Niekada nieko ne- 
atsivesdavo į nuovados vakarėlius ir, kiek buvo žinoma inspektoriui, 
niekas nėra lankęsis jo bute, kurį keisdavo kas pusę metų. Tačiau 
Maikas buvo pats geriausias policininkas tiriant slaptas bylas. 
Vykdydamas užduotį jis slapstydavosi, kol visi įtariamieji neatsi- 
durdavo kalėjime. 

Maikas užvertė bylą. 

— Kada turiu išvykti ir ką privalau padaryti? 

— Norime, kad ją išgelbėtum. 

— Mizę? — pasibaisėjęs paklausė Maikas. — Kad galėtų stoti 
prieš teismą? 

— Ne, ne ją. Tą merginą. Žinoma, norime, kad surastum ir 
Mizę. Tačiau taip pat norime, kad išgelbėtum Sarą Šo. Kai tik Vand- 
lai gaus iš jos tai, ko siekia, niekas jos daugiau nebepamatys, — jis 
nutilo. — Maikai? 

Šis pažvelgė į inspektorių. 

— Jei tavo sesuo tikrai ten ir jei jie išsiaiškins, kad tu... 

— Nesijaudink, — atsakė Maikas. — Šiuo metu Tesė leidžia 
medaus mėnesį Europoje. Pranešiu, kad su vyru negrįžtų į miestelį, 
kol viskas vienaip ar kitaip nepasibaigs. 

Inspektorius atvertė kitą bylą ir ištraukė A4 formato nuotrau- 
ką, kurioje buvo tamsių plaukų ir akių moteris. Ji atrodė pritrenkia- 
mai graži. Stovėjo prie perėjos ir laukė, kol užsidegs žalia šviesa, o 
nuo vėjo prigludę drabužiai išryškino jos kūno formas. Išvydę tokią 
figūrą, vyrai netekdavo žado. 

— Tavo sesuo tikrai taip atrodo? 

Maikas užmetė akį į nuotrauką. 


— Dažniausiai atrodo geriau. 

Inspektorius sumirksėjo. 

Ant stalo padėjo Saros Šo nuotrauką. Merginos veidas buvo 
ovalus, plaukai — šviesūs, ji vilkėjo baltą suknelę, su kuria atrodė 
viliojanti ir tokia pat patraukli kaip Maiko sesuo. 

— Netipiškas Vandlų pasirinkimas. 

Maikas paėmė nuotrauką ir įsižiūrėjo. Neketino pasakoti 
inspektoriui, kad apie Sarą Šo kai ką žino. Ji buvo viena iš dviejų 
geriausių jo sesers draugių, o tai šį tą bylojo, nes aštrus Tesės lie- 
žuvis nekėlė žmonėms simpatijų. Tačiau jau per pirmą susitikimą 
Sara įvertino kandžius Tesės žodžius bei įspūdingą išvaizdą ir po 
tuo slypinčią asmenybę. 

— Ar tują pažįsti? 

— Nepažįstu panelės Šo, tačiau šį tą apie ją esu girdėjęs, — jis 
padėjo nuotrauką atgal. — Taigi, niekas nenutuokia, ko Vandlams 
prireikė Ediline? 

— Nors vyko daugybė vietinių ir nuotolinių tyrimų, nė vienas 
iš jų nieko neatskleidė. Tačiau akivaizdu, kad panelė Šo yra viso to 
ašis. Gal ji turtinga, tik niekas apie tai nežino? Gal testamentu jai 
plikti milijonai? 

— Bent jau mano žiniomis — ne. Ji neseniai atidarė parduo- 
tuvę su... 

Sesuo nuolatos jam pranešdavo naujausias Edilino paskalas, 
tačiau visas jas prisiminti nebuvo taip lengva. Tik dabar tapo aišku, 
kad kiekvienas jos pasakytas žodis buvo gyvybiškai svarbus. 

— Su savo sužadėtiniu, Gregu Andersu. Tesė jo nekenčia, ji 
sakė, kad Gregas niekina kiekvieną, atsisakius; ką nors iš jo pirkti. 
Tačiau ji tvarko Saros buhalterinę apskaitą, todėl tikrai žino, kad jis 
nesirengia įstumti jos į skolas. 

— Panašu į Vandlų stilių, — inspektorius padvejojo. — Tavo 
sesuo — buhalterė? 

Klausimas nuskambėjo taip, lyg inspektorius stebėtųsi, kad 
tokios išvaizdos moteris dar gali turėti ir smegenų. 

Maikas neketino atsakyti. Jis žinojo inspektoriaus didelį susi- 
domėjimą jo asmeniniu gyvenimu ir nesiruošė nieko atskleisti. 

— Vadinasi, norite, kad sugaučiau tuos nusikaltėlius, o drauge 
ir išgelbėčiau žaviąją panelę Šo nuo Stefano Vandlo? Ar man teks 
tik stebėti ir sekti? Ar turėsiu imtis ko nors daugiau? 

— Darysi viską, kad išsaugotum jos gyvybę. Turime įtarimų, 
kad vos gavęs, ko trokšta, Stefanas nužudys Sarą, o atrodo, labiau- 
siai jis trokšta vestuvių. 

— Numanau, kad prekiaudama prabangiomis suknelėmis 
Sara dažnai lankosi turtuolių namuose. Galbūt ten nori patekti ir 
Vandlai. 

— Mes irgi taip manėme, tačiau jos vaikinas Vandlas jau gali 
patekti į tuos namus, bet kol kas nebuvo pranešta apie jokias vagys- 
tes. Jie siekia kažko daugiau, tik niekas nežino ko. 

Inspektorius pabarbeno pirštais per bylą. 

— Manau, perskaitęs visą bylą, suprasi, kad jų suplanuota ap- 
gaulė siekia daugiau nei poros vėrinių vagystė. Taip tikrai turėtų 
būti, jei ten yra motina drauge su sūnumi, — jis pritilo. — Ma- 
nome, kad Stefanas po devyniolikos metų išsiskyrė su savo žmona 
tik siekdamas įteisinti santuoką su panele Šo, o tai reiškia, kad jai 
žuvus tariamoje avarijoje jis paveldės visą jos turtą, — jis viltingai 
pažiūrėjo į Maiką. — Tikrai nenumanai, kas tokio vertingo gali 
priklausyti panelei Šo, kad du didžiausi pasaulio sukčiai sukurtų 
tokį kruopštų planą? 

— Visiškai nenumanau, — nuoširdžiai atsakė Maikas. — 
Makdauelai yra turtingi, taip pat ten gyvena Lukas Konoras, bet... 

— Knygų apie Tomą Kenoną autorius? Esu perskaitęs jas 
visas! Klausyk! Gal paprašytum autografo? 

— Žinoma. Apsimesiu paklydusiu turistu. 

Inspektorius vėl surimtėjo. 

— Netiks. Pasinaudok ryšiais su seserimi, miesteliu, bet kuo, 
ką pavyks sugalvoti, ir tapk kuo artimesnis šiai merginai bei atkal- 

bėk ją nuo vestuvių su Stefanu. Nenorime, kad jis paveldėtų viską, 
kas priklauso jai. Ir turi to imtis tuojau pat, nes vestuvės įvyks po 
trijų savaičių. 

Maikas nepatikliai į jį žvilgtelėjo. 

— Ir ką gi man daryti? Nuvilioti ją? 

— Neprašytume, jei abejotume tavo sugebėjimais. Be to, atro- 
do, pamenu, kad tau sekasi suvilioti moteris. Pavyzdžiui, tą merginą 
iš Leik Verto. Kuo ji buvo vardu? 

— Treisė, ir ji gavo nuo dešimties iki dvidešimties metų. O 
šita mergina yra gera. Kaip su ja elgtis? 

— Nežinau. Elkis kaip su dama. Gamink jai maistą. Pristumk 
kėdę. Tokios kaip ji dievina džentelmenus. Esu tikras, kaip tik taip 
Vandlas ir užkariavo jos širdį. Ir, kol dar nespėjai paklausti, ne — 
negali jos pagrobti, ir ne — negali nušauti Stefano. Sara Šo turi ten 
likti ir padėti tau išsiaiškinti, ko tiem dviem prisireikė, — inspekto- 
rius piktdžiugiškai šyptelėjo. — Pasistengėme, kad Stefano nebūtų 
savaitę prieš vestuves. Sukėlėme jam šeiminių rūpesčių, į kuriuos 
negalės pažiūrėti pro pirštus. 

— Kokių gi? 

— Nors jis ir išsiskyręs, tačiau vis dar prisirišęs prie buvusios 
žmonos — mes ją suėmėme už vairavimą išgėrus, mat tai nebuvo 
sunku. Kai Stefanas ją paliko, moteris ėmė nesaikingai gerti, todėl 
vieną naktį ją sustabdėme ir dabar jai gresia kalėjimas. Leidome 
paskambinti jam paryčiais ir šis iškart atskubėjo, kaip ir tikėjomės. 
Jei ims kelti rūpesčių, uždarysime, kol nuleis garą, — inspektorius 
šyptelėjo. — Įdomu, kaip sugalvojo pateisinti savo lėkimą pas bu- 
vusią žmoną sužadėtinei? 

Maikas užsuko termosą, vis dar sukdamas galvą, kaip įvykdyti 
šią užduotį. 

— Abejoju, ar toks melagis kaip Vandlas apskritai užsiminė 


apie savo buvusiąją. 

— Galiausiai tau teks viską papasakoti panelei Šo, kad ši 
stotų į tavo pusę. Nesvarbu ko imsies, pradėk nedelsdamas, — tęsė 
inspektorius. — Ir nepamiršk, kad ši mergina gali būti ketvirtoji, 
paslaptingai dingusi po to, kai susidėjo su Stefanu Vandlu. Jis prisi- 
statydavo kitu vardu ir susišluodavo visą jų turtą. Tuomet merginos 
„dingdavo“, jų „vaikinas“ irgi prapuldavo kaip į vandenį. 

— Taip, skaičiau apie tai, — atsakė Maikas. — Ir jei ne pora 
miglotų liudininkų parodymų, nežinotume, kas jis toks. 

— Būtent, nes Stefanas nepaliko jokių įkalčių, nė men- 
kiausio pirštų atspaudo. O tu pats žinai pagrindinę taisyklę: nėra 
įkalčių — nėra ir nuosprendžio. Aš asmeniškai norėčiau suimti tą 
žmogų tuojau pat, tačiau vyresnybė reikalauja įslaptintos opera- 
cijos, padėsiančios sučiupti motiną. Jei pašalinsime sūnų, ji imsis 
savo dukterėčių ir sūnėnų. Motina yra visko galva, todėl turime j4 
pašalinti. Visiems laikams. 

Maikas dirstelėjo į laikrodį. 

— Pasiimsiu iš namų keletą daiktų ir galėsiu leistis į kelią... 

— Beje, Maikai, — tarsi atsiprašinėdamas tarė inspekto- 
rius. — Atrodo, dar neskaitei paskutinių vietos naujienų. Turiu tau 
pranešti dar kai ką. 

— Kas atsitiko? 

Inspektorius pakėlė paskutinius ant suolo padėtus lapus ir iš- 
tiesė juos Maikui. 

— Labai apgailestauju. 

Atvertęs bylą, Maikas pamatė iš interneto žinių portalo at- 
spausdintą straipsnį. Antraštė skelbė: suDEGĖ BUTAS. PASAK PAREI- 
GŪNŲ, GAISRO PRIEŽASTIS — RŪKYMAS. 

Pamatęs nuotrauką, Maikas įtūžo. Liepsnos kilo iš šešiaaukš- 
tyje esančio kampinio buto ketvirtame aukšte — jo buto. 

Nepažvelgęs į inspektorių, jis padėjo popierius atgal ir pa- 
klausė: 

— Kieno darbas? 


£Purpurinės naktys 13 


— Pasak federalų, tikriausiai... Tuoj pažiūrėsiu. Noriu paci- 
tuoti tiksliai, — jo balsas skambėjo sarkastiškai, kai atvertęs kitą 
lapo pusę perskaitė: „Nelaimingas atsitikimas“, štai kaip jie tai 
įvardijo. Savo pačių laimei, — inspektoriaus akyse atsispindėjo 
užuojauta. — Jie nori, kad nuvyktum ten, nesukeldamas įtarimų. 
Neva tavo butas sudegė, todėl nusprendei laikinai atsisakyti darbo 
policijoje ir išeiti lauktų atostogų. Logiška, kad nusprendei apsi- 
stoti pas savo seserį, nes ji išvykusi. O kad ji gyvena ten pat, kur 
ir panelė Šo, — grynas sutapimas. Mes... jie... nori, kad tektų kuo 
mažiau meluoti. O, beje, vos nepamiršau, — įkišęs ranką į kišenę, 
išsitraukė naują „BlackBerry“ telefoną ir padavė jį Maikui. — Ste- 
fanui kišenvagio amatas tiesiog įaugęs į kraują, todėl kai susitiksite, 
jis būtinai ištrauks tavo telefoną. Nenorime, kad jame esantys nu- 
meriai kaip nors tave įduotų. Kol būsi Ediline, susisiek su mumis 
tik per savo seserį. Ar ji tai sugebės? 

— Žinoma, — patvirtino Maikas ir mintyse pakartojo prie- 
saiką liepti Tesei nesikišti. Byla tikrai rimta, jei jau jie ryžosi sude- 
ginti jo butą. Jis niekam nieko nesakys, tačiau Tesė jam jau kelerius 
metus siųsdavo Saros Šo kepinius ir, Maiko nuomone, tokią gerą 
kepėją buvo verta išgelbėti. 

Maikas vis dar tylėjo, tad prabilo inspektorius: 

— Atleisk dėl drabužių. — Visi žinojo, kad Maikas mėgsta 
gerai apsirengti. — Daug netekai? 

— Nieko ypatinga. Visus man brangius daiktus Tesė laiko su- 
krovusi dėžėse... — jis sudvejojo. — Ediline. 

— Patariu tau ten nesirodyti, — inspektorius norėjo pakelti 
nuotaiką. — Bet vis tiek apgailestauju dėl buto. Norėjau laikiniai 
pagloboti tavo auksinę žuvelę. 

Stodamasis Maikas prunkštelėjo. Jis neturėjo nei auksinės 
žuvelės, nei šuns, nei nuolatinės gyvenamosios vietos. Nuo tada, kai 
būdamas septyniolikos paliko senelio namus, gyvendavo apstaty- 


tuose nuomojamuose butuose. 

Maikas dirstelėjo į greitkelį, vingiuojantį per parką. Truputį 
pabėgios — jam to reikėjo — ir keliaus. 

— Išvyksiu po poros valandų, — tarė. — Kartkartėmis įsi- 
jungdamas sireną, Ediliną turėčiau pasiekti po dešimties valandų. 

Inspektorius šyptelėjo: 

— Taip ir maniau, kad sutiksi. 

— Nori keliauti drauge? 

Inspektorius išsiviepė: 

— Kankynę paliksiu tau, Maikai? 

— Ką? 

— Tik būk atsargus, gerai? Stefanas dar turi šiek tiek sąžinės 
ar bent jau bijo bausmės, tačiau jo motina... 

— Taip, žinau. Gal galėtum pateikti daugiau informacijos 
apie motiną ir sūnų? 

— Jei nubėgtum iki mano automobilio, duočiau tau šešias 
dėžes medžiagos. 

Maikas nusijuokė, o taip atsitikdavo retai, todėl inspektorius 
SUŽiuro Į jį. 

— K sugalvojai? 

— Mągsčiau, kaip prisistatyti panelei Šo, ir prisiminiau, kad se- 
suo pasakojo apie tokį labai seną tunelį. Pasirodo, tas tunelis išeina 
tiesiai po mano sesers miegamojo grindimis. Tereikia ten nusivesti 
panelę Šo. 

Inspektorius laukė, tačiau Maikas daugiau nieko nepaaiškino. 

— Turi tik tris savaites. Manai, per tiek laiko sugebėsi nuvilio- 
ti panelę Šo nuo didmiesčio gražuolio Stefano? 

Maikas atsiduso. 

— Sakyčiau, kad taip, tačiau... 

Jis gūžtelėjo. 

— Iš patirties galiu pasakyti: moters širdį gali užkariauti tada, 
kai išsiaiškini, ko jinai nori, ir būtent tai jai duodi. Tačiau visiškai 
nenutuokiu, ko gali norėti tokia moteris kaip Sara Šo, — jis pa- 

žvelgė į inspektorių. — Taigi, kur tos dėžės su informacija? Turiu 
iš čia dingti. 


Maikas nusekė jį iki automobilio. 


Ramzis Makdauelas kietai miegojo, kai jo žmonos telefonas 
užgrojo triukšmingą „Holding Out for a Hero“ melodiją. Jis de- 
juodamas bandė užsidengti galvą pagalve ir atsiriboti nuo triukš- 
mo — atsiriboti nuo savo jausmų. Jai skambino brolis, kurio Ram- 
sas nebuvo akyse matęs — jis buvo nepagaunamas lyg vaiduoklis 
ir paslaptingas lyg šnipas. Nors jo nepažinojo, tačiau girdėjo apie jį 
daugiau nei norėjo. Pasak jo nuotakos, brolis buvo pats protingiau- 
sias, darbščiausias, didvyriškiausias ir, savaime suprantama, išvaiz- 
džiausias vyras pasaulyje. 

— Jai pavyko priversti tave pavyduliauti, ar ne? — besijuok- 
damas klausė jo pusbrolis Lukas. — Nesijaudink, seni, pora dienų 
arba metų sporto salėje — ir galėsi lygintis su juo. 

Svarbiausia buvo ne pavyduliavimas. Ramzis žinojo, kad jo 
žmona mesdavo viską — valgyti, ginčytis, net mylėtis, — kai iš- 
girsdavo telefoną užgrojant tą siaubingą dainą. 

— Jis visai 2e didvyris, — tarė Ramzis, kai pirmą kartą nuo jo 
nušokusi Tesė puolė atsiliepti. — Jis tik policininkas. 

— Jis — detektyvas, — atsisukusi tarė Tesė. Ji buvo nuoga, 
todėl vien dėl to galėjai jai atleisti. Tačiau tai nutiko prieš savaitę, ir 
kasdieniai skambučiai ėmė jį varginti. 

Tesė tarė: 

— Paprastai jis skambindavo kartą per savaitę, tačiau dabar 
išėjo atostogų, todėl galime kalbėtis kiek norime. 

Pasirodo, „kiek norime“ reiškė kasdien, o kadangi tas vyrukas 
sugebėdavo nutraukti visus jų „užsiėmimus“, Ramzis ėmė galvoti, 
kad kažkur paslėpta kamera. Net ir dabar, per jų medaus mėnesį, jis 
nesiliovė skambinęs. 

— Maikai! — pasakė Tesė, pakėlusi ragelį. Jos balsas buvo 
bežadis ir truputį išsigandęs. — Kas atsitiko? 

Ramsas dirstelėjo į laikrodį. Europos laiku buvo patys pary- 
čiai. Kodėl jis nesusiranda merginos, kaip visi normalūs žmonės? 

— (Gerai, — sėsdamasi ant lovos švelniai tarė Tesė. — Būtinai, 
taip ir padarysiu. 

Tokio jos balso tono dar nebuvo girdėjęs. 

— Maikai, tik būk atsargus, gerai? Aš rimtai. Būk /abai at- 
sargus. 

Ramsas atsisėdo ir pasižiūrėjo į ją iš arčiau. Kambaryje jau buvo 
pakankamai šviesu, ir jis pamatė jos skruostais riedančias ašaras. 

— Kas atsitiko? 

Ji pakėlė ranką, rodydama, kad palauktų. 

— Visiškai suprantu. Lukas padarys viską, ko paprašysiu. 

— Lukas padarys ką?.. — paklausė Ramsas. 

Tesė pažvelgė į savo vyrą ir paprašė: 

— Prašau, gal gali patylėti. Tai labai svarbu. 

Ramsas piktai nustūmė antklodę, užsimovė kelnes, padėtas 
ant kėdės, ir atitraukęs užuolaidas ėmė grožėtis pro langą atsivėru- 
siu kalnų vaizdu. Jam už nugaros Tesė tęsė pokalbį. 

— Taip, manau, būklė gera ir, išskyrus mane, apie tai žino tik 
Lukas. Esu tikra, Džosei jis nieko nesakė. Bijojo, kad ji gali su- 
manyti tai išsiaiškinti, ir manė, kad yra per daug pavojinga. — Tesė 
nutilo ir nusišypsojo. — Dar ne, bet Ramsas uoliai ir ryžtingai 
stengiasi. Taip, pirmąjį pavadinsime Maiklu. 

Staiga Ramzio pyktis atlėgo, jis išsitiesė lovoje, šalia žmonos. 
Jam nepatiko, kad žmona savo broliui pasakoja intymias smulkme- 
nas, tačiau apsidžiaugė išgirdęs, jog ji planuoja turėti vaikų. Jis tik 
dabar suprato — jie nekalbėjo apie vaikus todėl, kad jis bijojo iš- 
girsti, jog ji jų nenori. Tesė buvo iš tų moterų, kurios stipriai laikosi 


savo nuomonės. Tačiau išgirdęs šią malonią naujieną, Ramzis ėmė 

įsivaizduoti jų tuzinus, ir visų vardai būtų vardo Maiklas variantai: 
Mikaelė, Mikalija, Mikis, Mišelė... 

— Neįprastas skambutis, — išjungdama telefoną, tarė Tesė. 

— Mikį išbraukiu. Kam tos pelės. 

Tesė pažiūrėjo į jį su pasišlykštėjimu: 

— Vėl pradedi pavyduliauti? 

— Visiškai ne... — pradėjo Ramsas, bet nutilo. — Tai kodėl 
gi tavo brolis nusprendė paskambinti vidury nakties? Gal žaidžia 
Džeimsą Bondą šalyje, kurioje dabar popietė? 

— Jis atvyko į Ediliną. 

Ramsas pažvelgė į ją. 

— Į mūsy miestelį atvyko tavo brolis ir tu dar nesusikrovei 
daiktų? 

— Ne, ir net nesirengiu. Jis paprašė mus pratęsti medaus mė- 
nesį ir negrįžti namo. 

— Neprieštarauju, tačiau kodėl jis taip sugalvojo? 

— Atrodo, vyresnysis brolis pasiųstas į Ediliną tirti bylos. 

— Tačiau jis... 

Ramzis nurijo seilę. Tesės brolis imdavosi rimčiausių slaptų 
bylų. Sudėtingiausių bylų. Bylų, turinčių tarptautinį atgarsį. Jį 
infiltruodavo į kariaujančias tarpusavyje grupuotes ir nuolat pa- 
šaudavo. 

Ramsas atsikėlė nuo lovos ir nuėjo prie spintos. 

— Ką tu darai? 

— Keliauju namo, o tu lieki čia. Jei tavo brolis Ediline, vadi- 
nasi, ten vyksta kažkas labai negero. 

— Jei tu išvyksi, keliausiu ir aš, o mano brolis atsidurs pavoju- 
je. Maikas sakė, jei ten pasirodysiu, pa/i galiu tapti taikiniu. Ar tu 
to nori? 

Ramzis apsisuko ir pažvelgė į ją. Tesė buvo nepasidažiusi ir 
neapsirengusi, tačiau jos grožis varė jį iš proto. Vis dar negalėjo 
neailara kad Įga4ynpieš keturias savaites pasipiršo, ji sutiko už jo 

tekėti. Prieš tris savaites jie susituokė, ceremonija buvo kukli, da- 
lyvavo tik dvylika žmonių. Viskas vyko taip, kaip norėjo, išskyrus 
tai, kad vestuvėse negalėjo dalyvauti jos brolis. Tesė Ramziui buvo 
pasakiusi: „Jei manai, kad kaip kvailė staipysiuosi tarp būrio moterų 
rožinėmis suknelėmis, pati apsitaisiusi keliais metrais balto šilko, 
pasipiršai ne tai merginai. Geriau išleisk pinigus žiedui. Noriu to- 
kio dydžio akmens, ant kurio galėčiau šokti.“ Jis taip ir padarė. Taip 
pat nupirko porą auskarų su deimantais, kuriuos ji dabar segėjo. Ją 
puošė tik deimantai, oda ir plaukai. 

— Kas vyksta Ediline? — paklausė Ramsas. — Kam gresia 
pavojus? 

— Juk žinai, Maikas man nieko negali pasakoti. Jo visos bylos 
įslaptintos. Jei kas nors apie jas sužinotų, sumokėtų gyvybe. 

Ramzis pervėrė ją žvilgsniu. Kiek jis žinojo, brolis nuo Tesės 
nieko neslėpė. 

Tesė atsiduso: 

— Sara. 

Ramzis giliai įkvėpė: 

— Mano pusseserė Sara? Brangioji, mieloji Sara? Tai tas 
šunsnukis, už kurio ruošiasi tekėti, tiesa? 

— Taip, — paprastai atsakė Tesė. — Jis ne tas, kuo dedasi. 

— Čia tai bent naujiena! Jis man nepatiko iš pat pirmo 
žvilgsnio. 

— Jis niekam nepatinka, tačiau jis padėjo Sarai atsigauti, o 
klientai jį tiesiog dievina. Maikas nori, kad kai ką padarytume. 

— Maikas nori, kad 2es2.. — nusivaipė Ramzis. — Jei jis nori, 
kad jam padėtume, tuomet turėjo leisti tau papasakoti man apie 
Sarą, ar ne? 

Tesė nusišypsojo: 

— Manai, pasakyčiau tau ką nors, ko neleido Maikas? 

Ramzis buvo bepradedąs jai aiškinti, ką galvoja apie jos nesu- 


gaunamą slapuką brolį, tačiau susitvardė. 

— Gerai. Pasirašau. Ko jis iš mūsų nori? 

— Visų pirma, — pašnibždomis kalbėjo Tesė, guldamasi ant 
lovos, — jis nori sūnėnų ir dukterėčių. Jam jau įgriso, kad nėra vai- 
kų, kuriems galėtų per Kalėdas nupirkti dovanų. 

— Nejaugi? — paklausė Ramsas, nusitraukdamas kelnes ir 
lįsdamas po antklode. — Ko gi dar prašė tavo protingasis brolis? 

— Pagalvoti, ko vagis gali norėti iš Saros. Pasirodo, Gre- 
gas — baisus sukčius, o Sara turi kažką, kas iš jo pareikalavo dide- 
lių pastangų. — Ramsas atšlijo, bet Tesė prisitraukė jo veidą prie 
savojo. — Ir tu turi nusivežti mane į Veneciją. 

— Kuriam laikui? — sumurmėjo jis. 

— Kol Maikas lieps grįžti. 

Ramziui nepatiko tokie despotiški svainio nurodinėjimai, 
tačiau jam labiausiai rūpėjo mylimos žmonos saugumas. Jis ūmai 
puolė bučiuoti jai kaklą. 

— Ką vaikams ruošiasi padovanoti tavo brolis? 

— Sprogmenų. 

Išsigandęs Ramzis atsitraukė, ir Tesė prapliupo juoktis. 

— Nežinau. Gal palaukim ir pamatysim? 

Kitą rytą, kol Ramzis prausėsi duše, Tesė paskambino savo 
draugui, Ramzio pusbroliui Lukui, papasakoti, ko prašė Maikas. 
Jiedu su žmona Džoslina gyveno Edilino dvare, didžiuliuose rū- 
muose, pastatytuose 1770 metais. Patys buvo įsikūrę pagrindinėje 
dviaukštėje dalyje, o Sara — viename iš atsišakojusių jo sparnų. Iki 
vedybų Tesė gyveno kitame sparne. 

Prieš kelerius metus Lukas, garsus bestselerių rašytojas, grįžo 
į Ediliną atsigauti po katastrofiškos santuokos. Bandydamas vėl 
atsistoti ant kojų, ėmėsi tvarkyti senąjį namą ir jo aplinką. Po keletą 
dienų trukusios liūties, vos nepatvindžiusios miestelio, jis atrado 
senovinį tunelį. Šis buvo sutvirtintas storais rąstais, grindys išgrįs- 


tos rankų darbo plytomis, ir vedė jis tiesiai į Tesės butą. 

Paprastai tokiu radiniu būtų pasigyręs visiems Edilino gy- 
ventojams, tačiau tuo metu jautėsi toks prislėgtas, kad su niekuo 
nesikalbėjo. Slapčia su seneliu jie restauravo tunelį, kuris, pasirodo, 
buvo skirtas bėgantiems vergams ir Pilietinio karo metu buvo su- 
jungtas su „požeminiu geležinkeliu“.* 

Po senelio mirties apie tunelį težinojo vienas Lukas, tačiau 
galiausiai jį atrado ir Tesė. Ją domino miegamojo grindų viduryje 
išpjautas didelis kvadratas. Lukas pasirūpino, kad ant jo nebūtų 
jokių rankenėlių, tačiau tai Tesės nesustabdė — ji laužtuvu ėmėsi 
lupti grindų lenteles. Paskui nulipo kopėčiomis, kurias ten buvo 
pastatęs Lukas, ir pasišviesdama prožektoriumi leidosi tamsiu 
drėgnu koridoriumi. Kai netyčia užkliuvo už miegančio Luko (ir 
taip išsiaiškino, kur jis dingdavo, kai niekas jo niekur nerasdavo), 
kurį laiką juos abu buvo ištikęs šokas. Nusiraminę jiedu užlipo į 
Tesės kambarį ir Lukas išliejo jai savo asmenines problemas. Tesė 
savo ruožtu papasakojo apie savo brolį ir truputį paaiškino, kodėl 
atvyko į Ediliną. Jai nereikėjo sakyti, kad yra beprotiškai įsimylėjusi 
savo viršininką, Luko pusbrolį Ramzį. Lukas pasakė, kad tai žino 
visas miestelis. Tačiau Tesei teko ilgokai palaukti, kol tai suprato 
pats Ramzis. 

Po tokio sukrečiančio susitikimo Lukas ir Tesė tapo artimais 
draugais. Be liežuvaujančio miestelio žinios Lukas dažnai užeidavo 
pas Tesę per tunelį bei leisdavo naktis jos antrame miegamajame. 
Dabar ji skambino Lukui pranešti, ko jos paprašė brolis. 

— Pasitikslinsiu, — tarė Lukas. — Nori, kad Saros bute įvyk- 
dyčiau kokią nors diversiją ir perkelčiau ją į tavąjį butą, nes tavo 
brolis, kurio nesu matęs akyse, ketina prasmukti į kambarį, kuriame 
bus apsistojusi Sara? Ir visa tai padaryti dabar, vidury nakties? 

— Visiškai teisingai. Ar tunelio būklė gera? 


— Pilna vabzdžių ir voratinklių, tačiau konstrukcija patvari. 


* Taip Pilietinio karo laikotarpiu vadinti slapti bėgančių vergų keliai. 

— Ar padarysi, ko prašiau? 

— Turiu vieną klausimą. 

— Kokį? 

— Ar tavo brolis vedęs? 

— Ne. Kodėl klausi? 

— Manai, jis sugebėtų nuvilioti Sarą nuo Anderso? 

— Mano brolis sugebėtų nuvilioti Džoli nuo Pito. 

Lukas sudejavo. 

— Kartais man gaila savo pusbrolio. 

— Ramziui ne pro šalį pasivaržyti, — pasakė Iesė. — Kaip 
laikosi Džosė? 

— Neypatingai. Neseniai sužinojome, kad visą likusį nėštu- 
mo laikotarpį jai teks praleisti lovoje, kitaip rizikuotume netekti 
dvynukų. Tačiau pasiūliau jai imtis šeimos genealoginio medžio ir, 
atrodo, jai tai patinka. 

— Perduok, kad visada nešioju ją savo širdyje ir rytoj jai pa- 
skambinsiu. Gal galiu jai kuo nors padėti? — pasiteiravo Iesė. 

— Grįžk kuo greičiau namo. Ji tavęs pasiilgo. O dėl Saros, tai 
pasakysiu, kad reikia dezinfekuoti jos butą, ir ji akimirksniu iš ten 
dings. Pasitikėk manimi. 

— Esu tau be galo dėkinga, — pasakė Tesė ir padėjo ragelį. 
Kai Ramsas išėjo iš dušo, ji sėdėjo ant nedidelės viešbučio kamba- 
rio sofos ir vartė žurnalą: — Įdomu, kaipgi jie rengiasi toje Vene- 
cijoje? 

— Taip, kaip tu apsirengusi dabar. 

Ji buvo visiškai nuoga. 

— Trūksta tiktai kaukės. 

— Ant kurios vietos? 

Ramzis nusijuokė artėdamas prie jos, pakeliui jo rankšluostis 
nuslydo ant grindų. 


Edilinas, Virdžinija 


Nors buvo vėlus vakaras, Sara vis dar taisė korsetą suknelei, kurią 
drauge su Gregu nusipirko Niujorke. Suknelė buvo iš žy, o tai reiš- 
kė, kad ją perkant Sarai geriau derėjo prikąsti liežuvį. 

— Jos neapsirengtų nė viena moteris Virdžinijoje, — konsta- 
tavo Sara. Suknelės šonuose ties klubais buvo prarėžai. 

— Merlin Stiuard apsirengs, — sumurmėjo Gregas, atidėda- 
mas į šalį dar keturias sukneles. 

— Jos kairė šlaunis storesnė už šitos suknelės liemenį. — Ji 
laikė drabužį iškėlusi prieš save. — Gal tiktų Kerlei Vils. Ji pakan- 
kamai jauna ir liekna... 

Gregas ištraukė suknelę jai iš rankų. 

— Kodėl kabinėjiesi prie visų suknelių, kurias ketinu pirkti? 
Gal gali skonio klausimus palikti man? Nupirksiu keturiasdešimto 
dydžio suknelę, prisiūsiu jai trisdešimt aštunto dydžio etiketę, ir 
turtuolė panelė Stiuart nesitvers džiaugsmu. 

— Žinoma, — nusileido Sara ir, dėdama suknelę į perkamųjų 
krūvą, pagalvojo: „Tik aš turėsiu tą suknelę visiškai persiūti, kad jai 
tiktų.“ 

Tuo dabar ir užsiėmė. Jos spinta buvo prigrūsta suknelių, kel- 
nių ir net apatinių, kuriuos reikėjo persiūti pagal įnoringųjų klientų 
pageidavimus. 

Nors Sarai nepatiko Grego metodai, turėjo pripažinti, kad 
jo vadovaujama prekyba nešė pelną. Jo užmačios išsipildė: atsi- 
rado klientų iš Ričmondo, o kai kurios moterys atvykdavo net iš 
Vašingtono. Parduotuvė garsėjo dideliu pasirinkimu ir nemokamu 
drabužių taisymu. Pavyzdžiui, moteris, išsirinkusi trisdešimt šeš- 
to dydžio suknelę, paprašydavo Saros „trupučiuką atleisti siūles“. 
Tiksliau, persiūti į dviem dydžiais didesnę. Kiekvieną kartą Gregas 
atsakydavo: „Jokių problemų.“ Jis gudraudavo, nes didesnius dy- 
džius laikė sandėlyje. Sara išardydavo didesnio dydžio suknelę, pa- 
trumpindavo rankoves, susiaurindavo siūles ir pečių liniją, o Gregas 
žavingu mostu įteikdavo klientei drabužį su trisdešimt šešto dydžio 
etikete. 

Vienintelis dalykas, kuris šioje sistemoje erzino Sarą (išskyrus 
apgaulę, ji jos tiesiog nekentė), — jos užimamos siuvėjėlės pareigos. 

— Palauk, kol verslas įsivažiuos, — kalbėdavo Gregas, — tada 
nusipirksime tavo svajonių namą priemiestyje. Susilauksime tuzino 
vaikų, ir tu net pamirši siuvamąją mašiną. 

Į šitą svajonę Sara kibosi iš visų jėgų, ypač dabar, kai Gregas 
taip staiga ir paslaptingai dingo iš miestelio, o jai reikėjo persiū- 
ti dvidešimt penkis drabužius. Fantastiškų Grego organizacinių 
sugebėjimų dėka bent jau buvo suplanuotos vestuvės. Jai teliko 
išsirinkti sunkelę, o ir ta pati buvo perduodama iš kartos į kartą. 
Gregas pasakė: „Viską sutvarkysiu aš. Puikiausiai žinau, kas tau 
patinka.“ Sara buvo taip apsikrovusi parduotuvės rūpesčiais, kad 
tesugebėjo ištarti „ačiū. 

Tačiau jai iš tiesų gerokai atlėgo, kai sužinojo, kad per ateinan- 
čią savaitę vyksiančią škotiškų amatų mugę jo gali nebūti. Sara no- 


rėjo ten apsilankyti, jis — ne, todėl kilo retas, bet siaubingas ginčas. 

Gregas pasakė, kad jei ji nori, gali likti Ediline, o jis tuo metu vyks 
į Niujorką, nes turėjo bilietus į Brodvėjaus spektaklį, kurį norėjo 
pamatyti Sara, ir jis tai žinojo. Gregas įsiuto, kai ji atrėžė, kad ke- 
lionė tikriausiai specialiai suplanuota taip, jog ji nenueitų į kasmetę 
šventę. 

— Aišku, specialiai! — išrėkė jis. — Noriu su tavimi būti visą 
laiką, bet ko man eiti į kažkokią miestelio gegužinę? Visi tavo gi- 
minaičiai ir draugai manęs nekenčia. Ir žinai kodėl? Nes atėmiau iš 
jų geriausią darbinį arkliuką! 

— Aš visai ne... — jau buvo bepradedanti Sara, tačiau tai jau 
buvo sakiusi ir anksčiau. 

Kartais ji jautėsi plėšoma tarp mylimo vyro ir dievinamo 
miestelio. O tai, be abejo, buvo visiškas absurdas. Tačiau tiesa buvo 
ir tai, kad gimtasis Edilinas nekentė jos būsimo vyro. Žmonės, at- 
vykę iš kitur, jį dievino. Klientai klausdavo jo patarimų, juokdavosi 
iš pokštų ir gerdavo komplimentus kaip biskvitas romą. Tačiau 
ediliniečiai... 

Todėl Sara pirmą kartą per dvidešimt šešerius metus sutiko 
neiti į mugę ir drauge su Gregu keliauti į Niujorką. Ji nepadės siū- 
ti tautinių kostiumų savo gausiam būriui pusbrolių ir pusseserių, 
drauge su mama nekeps tradicinės škotiškos duonos ir blynų. Ne- 
padės Luko kioske prekiauti žolių vainikais ir praleis dieną, kai gali 
iki soties prisijuokti iš kiltus dėvinčių vyrų kelių. Jai neteks... 

Mintis nutrūko, nes jos dėmesį patraukė besikeliančios mie- 
gamojo grindys. Ji padėjo taisomą suknelę ant lovos ir pasitrynė 
pavargusias akis. Vis dėlto Sara sėdėjo Tesės kambaryje, esančiame 
priešingoje Edilino dvaro pusėje, ir gal besikilnojančios grindys čia 
buvo įprastas dalykas. O galbūt jai tiesiog reikia gerai išsimiegoti. 

Sara tyliai pakilo nuo lovos ir basomis kojomis nutipeno prie 
Tesės tualetinio staliuko. Kambario prieblandoje šviesą metė tik 
toršeras, kurį Sara pasistatė prie lovos, kad galėtų dirbti. 

Spoksodama žemyn ji suprato, kad kilimėliu buvo uždengtos 
durelės grindyse. Pusbrolis Lukas nusprendė jos butą išpurkšti nuo 
termitų ir paprašė Saros apsistoti pas Tesę. Ji čia lankėsi pirmą kar- 
tą, todėl durelių nepastebėjo. 

Durelės grindyse kilstelėjo dar kelis centimetrus. Ji instink- 
tyviai norėjo sprukti iš kambario, pakeliui nuo virtuvės stalo pa- 
sičiupti mobilųjį telefoną ir paskambinti policijai. Pati prisiglaustų 
pas Luką. 

Tačiau liukas grindyse vėrėsi priešais kambario duris. Įsi- 
brovėlis spėtų ją pamatyti ir sučiupti, dar nespėjus pasprukti. Sara 
nusprendė surizikuoti ir pabandyti ištrūkti. Vienu atsikvėpimu už- 
gesino šviesą ir šoko per besiveriančias grindis. 

Tačiau didžiausiam jos netikėtumui liuką grindyse vyras ati- 
darė būtent jos šuolio momentu, ir jeigu jis nebūtų mikliai iššokęs 
ir jos sugavęs, Sara būtų nugarmėjusi žemyn. Jie abu nukrito ant 
grindų, ir Sara ėmė pašėlusiai priešintis. Draskė jam sprandą ir 
bandė įspirti keliu į tarpukojį, tačiau jis spėjo prisidengti. Kibo į 
plaukus, tačiau šie buvo per trumpai kirpti. 

— Prakeikimas, — ištarė jis žemu, gergždžiančiu balsu lyg iš 
siaubo filmo. 

Išgirdusi tą balsą, Sara puolė dar aršiau gintis, nes jiedu gulėjo 
ant grindų apsiviję vienas kitą. Jis buvo pusiau ją užgulęs, o ji spar- 
dėsi bei bandė ištrūkti. 

— Liaukis pagaliau! — keistu balsu pasakė jis. — Man ir taip 
skauda. Pakaks. 

— Pasitrauk nuo manęs! 

— Mielai, — atsakė vyras ir atsivertė nugara ant grindų. 

Sara iškart pašoko ant kojų. Pabėgti iš kambario galėjo tik 
peržengdama jį, o kai Sara iškėlė koją, jisai sugriebė kulkšnį ir ji 
akimirksniu sustingo. 

— Kur susiruošei? — paklausė vyras. — Pirma turėsi pasiaiš- 
kinti policijai, ką čia veiki tokiu paros metu. 

Teiginys buvo toks absurdiškas, kad ji ramiai pažvelgė į vyrą, 
laikantį jos kulkšnį virš savo krūtinės. Nors kambaryje buvo tamsu, 
jis vilkėjo baltus marškinius, kurie, kiek ji žinojo, nemažai kainuoja. 
Vagys paprastai taip nesirengia. 

— Policija? — sušnibždėjo ji. — Zu nori iškviesti policiją 
man? 

Paleidęs jos koją, vyras iš lėto atsistojo. 

— Gerai, tuomet paaiškink man, ką čia veiki. 

— Paaiškinti au? — ji pasijuto tarsi komedijoje. — Aš čia 
gyvenu. 

Kai vyras pasilenkė uždegti toršero, Sara metėsi durų link, bet 
jis mikliai čiupo ją už riešo. Nors rankos nespaudė, Sara pajuto, kad 
išsilaisvinti nepavyks. 

— Žinau, kad tai netiesa, — prisitraukęs ją, vikriai pasodino 
į vienintelę kambaryje esančią kėdę. — O dabar, panelyte, klok 
tiesą. 

Sara pažvelgė į jį. Jis nebuvo labai didelis vyras, tikrai ne toks 
aukštas kaip jos pusbroliai Lukas ar Ramzis, užtat turėjo gatvinio 
banditėlio žavesio. Viršugalvyje plaukai jau buvo praretėję, bet jis 
buvo užsiauginęs juodus tankius ūsus. Bet kokiu atveju, jai 2epa/iko 
būti drauge su juo kambario prieblandoje. 

Gyvenimas mažame miestelyje nebuvo parengęs Saros to- 
kiems susitikimams, tačiau, kaip dauguma kitų, ji buvo mačiusi 
gausybę filmų. Sara nuleido pečius ir giliai įkvėpė — geriau jaustųsi 
nevilkėdama šių perregimo airiško lino naktinių. O ir plaukai buvo 
palaidi. Ji norėjo atrodyti „kietesnė“. 

— Būtų įdomu sužinoti, kas žu toks? — kaip galėdama ramiau 
paklausė ji. 

Jis pasilenkė uždaryti durelių grindyse ir, kai Sara pasimuistė 
kėdėje, atsisuko. 


— Aš esu šio buto gyventojos brolis, o ž4 — įsibrovėlė. 

Sara išsižiojo iš nuostabos. 

— Tesės? Tu esi Tesės brolis? Visai nepanašus į ją. 

Vyro atšiaurią išraišką pakeitė nežymi šypsena, išryškinanti 
duobutę kairiajame skruoste, ir jis nebeatrodė taip grėsmingai. 

— Tesei atiteko grožis, 0 man — protas. 

Sara tvardė šypseną. Jis bandė sumenkinti Tesę, pavadindamas 
ją kvaila gražuole, bet Sarai ji buvo viena protingiausių iš visų gyve- 
nime sutiktų žmonių. Ji neketino pasirodyti lengvatikė. 

— Nepatikėsiu, kol nepateiksi įrodymų. 

Kol vyriškis rausėsi kišenėje, Sara pastebėjo, kokios pra- 
bangios jo kelnės. Ištraukęs ploną piniginę, kyštelėjo jai panosėn 
vairuotojo pažymėjimą. 

Sara į jį net nepažiūrėjo. 

— Patikėsiu tik Tesės žodžiu. 

— Kodėl gi ne. Paskambinkime jai. — Iš kitos kišenės jis išsi- 
traukė mobilųjį ir nuspaudė mygtuką. 

— Ji neatsilieps, — pareiškė Sara. — Jei dar nežinai, šiuo 
metu ji leidžia medaus mėnesį drauge su mano pusbroliu. 

Jeigu jis nebuvo apie tai girdėjęs, vadinasi, tikrai nebuvo Iesės 
brolis. Visi žinojo, kad kiekvieną sekmadienio popietę Tesė kalbasi 
su savo broliu, ir ji pati atvirai prisipažino, kad pasakoja jam viską. 

Kai po pirmo signalo niekas neatsiliepė, Sara dirstelėjo durų 
link. Ar jai pavyktų pasprukti? Ar Lukas per sienas išgirstų jos 
klyksmą? Ar jis atsibustų? 

Sara žvilgtelėjo į vyriškį; jis atrodė toks pasitikintis savimi, kad 
norėjosi jam trenkti. 

Tesė atsiliepė įpusėjus antram signalui, ir jis, pašaipiai šypso- 
damasis, padavė telefoną Sarai. 

— Sveikas, broliuk! — pasigirdo pažįstamas, bet stipriai su- 
nerimęs Tesės balsas. — Ar viskas gerai? Kas atsitiko? 


— Tese, čia aš, Sara. 

— Sara? — riktelėjo Tesė. — Kodėl skambini mano brolio 
telefonu? O, Dieve! Jis sužeistas? Tuoj atvykstu... 

— Nereikia, — nutraukė Sara. — Tiesiog norėjau įsitikinti, ar 
vyras, kuris įsibrovė į mano... tai yra, tavo, butą, iš tikrųjų yra tavo 
brolis. Jisai turi jo telefoną, tačiau žavo brolį įsivaizdavau visiškai 
kitaip. 

— Tikrai? — ištarė Tesė ir jos balsas nurimo. — Ir kaipgi at- 
rodo tas įsibrovėlis? 

Sara negalėjo pakęsti to vyro išraiškos, bylojančios „juk sakiau 
tau“, todėl pamelavo: 

— Jis žemas, liesas, beveik plikas, savaitę nesiskutęs ir kalba 
pasipūtusios rupūžės balsu. 

— Vadinasi, jis apsirengęs, — atsakė Tesė. 

Atsakymas buvo miglotas, todėl Sara vėl išsigando. Tesė nie- 
kada tiesiai šviesiai nepasakė, kuo užsiima jos brolis. 

— Kaip suprasti „jis apsirengęs“? Tese, nemanau, kad... 

Vyras paėmė iš jos telefoną: 

— Sesute, tu ją išgąsdinai savo atsakymu, — jis nutilo. — Ko- 
dėl neminėjai, kad jums išvykus į tavo butą kažkas atsikėlė? — jis 
vėl nusišypsojo ir skruoste pasirodė duobutė. — Aišku. Tu taip 
įnikusi į medaus mėnesio darbus, kad visiškai pamiršai apie mane. 
Taip, taip, supratau. 

Jis atsigręžė į Sarą. 

— O ką man su ja daryti? 

Sara rūsčiai pažvelgė į jį. 

Jis nusijuokė, išgirdęs Tesės atsakymą. 

— Su mielu noru, bet kažkodėl įtariu, kad ji to nepageidauja. 
O kas ji išvis per viena? 

Bežiūrėdamas į Sarą, jis išpūtė akis. 

— Sara Šo? Tai ji kepė obuolių duoną, kurią man siuntei? Ir 
ji pataisė mano odinį švarką? Geriausia tavo draugė pasaulyje? Čia 
ta Sara Šo? 

Tie žodžiai paglostė Sarai širdį, tačiau ji vis tiek juo netikėjo. 
Pakilusi nuo kėdės, užsimetė mėlyną šilkinį chalatą, kurį buvo ką 
tik pataisiusi, ir patraukė į virtuvę. Pripylė į elektrinį virdulį van- 
dens, iš spintelės išėmė dėžutę juodosios arbatos. Kažkas padova- 
nojo ją Tesei per Kalėdas, tačiau dėžutė iki šiol nebuvo pradaryta. 
Girdėjo, kaip miegamajame vyras patylomis kalbasi telefonu. 

Koks buvo jo vardas? Ji bandė prisiminti. Kažkoks paprastas. 
Viljamas arba Džeimsas. Ne. Maikas. Tesė dažniausiai vadindavo 
jį „mano brolis“. Pavyzdžiui: „Panorėjęs mano brolis bėgiodamas 
kalnais gali lasu pagauti mėnulį.“ Ar kažkaip panašiai. Sara ir Džo- 
sė traukdavo ją per dantį, kai Tesė puldavo prie telefono, vos iš- 
girsdavo Bonės Tailer „Holding Out for a Hero“ dainą, kurią buvo 
priskyrusi brolio skambučiui. 

Kartą per merginų vakarėlį Tesei paskambino jos sužadėtinis 
Ramzis, bet ji nekėlė ragelio. Tačiau kai po kelių minučių paskam- 
bino brolis, tuoj pat atsiliepė. Didžiąją pokalbio dalį ji murmėjo 
„taip“. O kai jai padėjus ragelį Sara su Džose prapliupo juoktis, 
Tesė nesuprato iš ko. 

— Kuo tavo brolis toks ypatingas, kad esi pasiruošusi viską dėl 
jo mesti? — kartą paklausė Džosė. 

— Jei ne jis, manęs čia nebūtų. 

— Nori pasakyti, kad tavęs nebūtų Ediline? — pasitikslino 
Sara. 

— Ne, noriu pasakyti, kad brolis man išgelbėjo gyvybę. 

Sara ir Džosė nė nesumirksėjo. Tesė niekados nekalbėjo apie 
savo vaikystę. Draugės sulaikiusios kvapą laukė, kol ji papasakos 
daugiau, tačiau nesulaukusios tęsinio ėmė remti ją žvilgsniais prie 
sienos. 

Galiausiai Tesė gūžtelėjo: 

— Kad ir kaip pažiūrėsi, jis yra geras žmogus. Jis padeda ki- 


tiems. 

— Kaip jis jiems padeda? — pradėjo tardyti Sara. 

Atrodė, Tesė tuoj ims ir pasakys, tačiau ji pasinėrė į meniu. 

— Na, kas nori picos? 

Kitą kartą draugės pasiteiravo, kodėl jos brolis niekada ne- 
atvažiuoja čia. Tesė paaiškino, kad savo atostogų laiką jis skiria 
kelionėms bei mokslams, ir kai pati studijavo koledže, keliaudavo 
drauge su juo. Džosė ir Sara manė, kad „mokslai“ reiškia studijas 
universitete, tačiau Tesė turėjo omeny ką kita. Pirmame kurse jie- 
du nuvyko į Japoniją, kur Maikas mokėsi kendo. Antrame kurse 
lydėjo jį į Kiniją studijuoti kung fu, po metų — į Tailandą pažinti 
muay thai. Kai pabaigė studijas, drauge keliavo į Braziliją mokytis 
džiudžitsu meno. 

— Žinoma, Maikui sekėsi geriau negu man, — besijuokian- 
čiomis akimis tarė Tesė. 

Vadinasi, jis buvo sportiškas. Tačiau vis tiek nebuvo aišku, 
kuo paslaptingasis Tesės brolis užsiėmė gyvenime. Jos bandė ką 
nors išgauti iš Ramzio, bet tas buvo toks pats nekalbus kaip ir jo 
mylimoji. 

— Jei norės jums papasakoti apie savo brolį, taip ir padarys. 

Kad ir kaip nėrėsi iš kailio, joms nepavyko nieko iššniukšti- 
nėti. Sužinojo tik tiek, kad jis dirbo detektyvu Fort Loderdeilyje ir 
„daug keliavo“. 

O dabar Sara buvo viena bute su mįslinguoju Tesės broliu. 

— Tikriausiai pats laikas atsiprašyti, — stovėdamas tarpdury- 
je pasakė Maikas. 

— Jei manai, kad aš imsiu... 

— Ne, atsiprašyti turėčiau aš, — greitai išbėrė Maikas. — At- 
leisk man. Galiu pasiteisinti tik tuo, kad dešimt valandų sėdėjau 
prie vairo, pavargau ir labiau už viską noriu miego. Nesitikėjau ko 
nors aptikti Tesės bute. Leisk, padėsiu. 

Jis paėmė iš jos rankų elektrinį virdulį, įpylė verdančio vandens 
į dailų keraminį arbatinuką (kuris taip pat buvo kalėdinė dovana), 

pateliūskavo šildydamas porcelianą, paskui vandenį išpylė. Įbėrė 
tris pilnus kaušelius arbatžolių ir užpylė jas verdančiu vandeniu. 

Sara stebėjo, kaip atidarinėdamas spinteles jis ieško puodu- 
kų ir lėkštučių. Jis nežinojo, kur kas padėta, todėl buvo aišku, kad 
anksčiau čia nėra lankęsis. Sara žinojo: miestelyje niekas Maiko 
nepažįsta, tačiau jis sugebėjo čia slapčia ateiti tuneliu ir... 

— Pieno? — atsidaręs šaldytuvą ir ištraukęs pakelį, paklausė jis. 

Ji netikėjo savo akimis, išvydusi jį pilantį pieną į mažą, derantį 
prie servizo, ąsotėlį ir viską išdėliojantį ant ąžuolinio staliuko, kurį 
neseniai nupirko Ramzis. Maikas sudėjo ant lėkštutės sausainius. 
Toks stalas būtų tikęs net grafienei. 

Jis atitraukė jai kėdę, ir abu atsisėdo vienas priešais kitą, tada 
jis ištiesė lėkštę sausainių: 

— Esu įsitikinęs, kad jie nėra tokie skanūs kaip tavo obuolių 
duona. 

Sara suprato jo pastangas pasakyti komplimentą, bet dėl to jos 
širdis nesuminkštėjo. 

— Ką tu čia veiki? Kodėl Tesė man nepranešė, kad atvyksi? Ir 
kaip tu sužinojai, kad.. apie tunelį? 

— Nori pasakyti, gyveni čia ir nežinai apie tunelį? 

— Ničnieko. 

— Tuomet dvigubai atsiprašau. Kadaise apie jį man papasako- 
jo Tesė. Ji net nubraižė žemėlapį, kur rasti įėjimą. Dirbdamas sode 
jį atrado tavo pusbrolis Lukas ir nusprendė, kad tunelis — „pože- 
minio geležinkelio“ dalis. Tesė pasakojo, kad Lukas kelerius metus 
Jį remontavo, — jis gurkštelėjo arbatos. — Pamiršau paklausti, ar 
norėsi cukraus. 

Sara papurtė galvą. 

— Taigi, kur galvoji praleisti naktį? 

Maikas pažvelgė į koridorių, vedantį į du nedidelius miega- 


muosius. 

— Ne, — atsakė Sara kiek galėdama ramiau. — Kartu mes 
tikrai nemiegosime. 

Jis pažvelgė į ją per puodelio kraštą. 

— Puikiausiai supranti, ką turiu galvoje! Žinau, kad esi polici- 
ninkas iš didmiesčio, tačiau čia yra mažas miestelis, todėl... — ne- 
baigė sakinio, nes jis ėmė žiovauti. 

— Atleisk. Buvo sunki diena. Nieko prieš, jei pirmas nueisiu į 
vonią? Nebent tu... kaip čia... 

— Ne, — atkirto Sara. — Neturiu jokių „kaip čia“ reikalų. 
Tiesiog noriu pasakyti, kad... 

Maikas atsistojo. 

— Pasimatysime rytoj. — Ir padėjo savo tuščią puodelį į 
kriauklę. — Sudėk indus į plautuvę ir aš juos sutvarkysiu. Saldžių 
sapnų, panele Šo. 

Tai pasakęs, nuėjo į vonios kambarį, jungiantį abu miegamuo- 
sius, ir uždarė duris. 

To tikrai nebus! — pagalvojo Sara. Jokios aplinkybės neprivers 
jos praleisti nakties drauge su juo viename bute. Vien pagalvojusi, 
kaip pašėlusiai imtų sklisti gandai, jei jiedu praleistų naktį drauge, 
ji atsistojo, čiupo nuo staliuko mobilųjį ir puolė ieškoti mamos nu- 
merio. Likusią naktį praleis pas tėvus. Jei paskubės, galbūt niekas 
ir nesužinos, kad visą valandą buvo bute su nepažįstamu vyriškiu. 
O jei apie tai nesužinos nė vienas iš miestelėnų, tuomet ir Gregui 
niekas nepraneš. 

Pagalvojusi apie Gregą, liovėsi spaudyti mygtukus. Staiga 
prisiminė, kaip prieš porą naktų jis netikėtai išlėkė. Jiedu buvo jos 
bute, nes Gregas nusprendė, kad neapsimoka nuomotis dviejų at- 
skirų butų, ir persikėlė pas ją. Beveik vidurnaktį juos abu pažadino 
telefono skambutis. Sara stebėjo, kaip apgraibomis jis ieško savo 
mobiliojo. Pamatęs, kas skambina, iškart atsisėdo, akimirksniu nu- 


vijo miegą ir paklausė: „Kas atsitiko?“ Penkias minutes klausėsi 

tylėdamas, tuomet tarė: „Nesijaudink. Aš viską sutvarkysiu.“ Ir 
padėjo ragelį. 

Numetęs antklodę šoko iš lovos ir puolė rengtis. 

— Kas atsitiko? — markstydamasi nuo šviesos paklausė Sara. 

— Nieko. Turiu kuriam laikui išvykti ir viskas. Miegok. 

— Kuriam laikui? Kiek tai užtruks? Vestuvės... 

— Po velnių, Sara, juk nepradėsi vėl kabinėtis? Žinau, kada 
vestuvės. Kaip galėčiau pamiršti? Juk tai aš tvarkiau visus su jomis 
susijusius reikalus. Kai kas atsitiko, ir aš turiu išvykti. Iki vestuvių 
grįšiu. 

Jis čiupo ant staliuko gulėjusius automobilio raktelius, pinigi- 
nę ir išėjo. Tiesiog ėmė ir išėjo, nieko nepaaiškinęs. 

Sara jautėsi kaip po žemės drebėjimo. Ji nesuprato, kas atsi- 
tiko, bet Gregas jau buvo dingęs, pasiėmęs tik skutimosi reikmenis, 
ir ji nenutuokė, kada jis ruošiasi grįžti. 

Ji negalėjo užmigti ir švintant bandė skambinti Gregui, tačiau 
jis neatsiliepė. 

O šį vakarą Lukas išvarė ją iš buto, ketindamas išpurkšti 
patalpas nuodais nuo vabzdžių, ir, nešinas kenksmingo skysčio 
skardinėmis, pasiūlė jai persikraustyti pas Tesę. Sara jau ruošėsi 
persinešti daiktus į svečių kambarį, tačiau Lukas jai primygtinai 
siūlė apsistoti Tesės bute. 

— O kodėl? — paklausė Sara. — Juk nereikia... 

— Svečių kambaryje lova niekam tikusi. Nėra matraco, — iš- 
eidamas paaiškino Lukas. 

Viskas atrodė labai įtartinai, ir ji ėmė galvoti, kad tai — įžanga 
Į jos mergvakarį. Tačiau nors ir labai stengėsi, daugiau tai patvirti- 
nančių įrodymų nerado. 

Sara išgirdo vandens čiurlenimą ir pagalvojo, kad nieko bloga 
nenutiks, jei Gregas sužinos, jog ji praleido naktį bute drauge su 
Tesės broliu. 

— O ką man reikėjo daryti? — paklaus ji Grego, bejėgiškai 
klapsėdama blakstienomis. — Jau buvo naktis, ir jis neturėjo kur 
dėtis. Juk supranti, kad nebuvo kito pasirinkimo. 

Eidama į miegamąjį ji įsivaizdavo, koks pavydas ir įtūžis kils 
Gregui, ir šyptelėjo. Taip, galbūt visai ne pro šalį jam pasakyti, kad 
buvo viena su kitu vyru. 

Uždarydama duris Sara susimąstė apie neseniai įvykusias 
grumtynes. Tesės brolis buvo labai vikrus! Užgriuvusi ant jo, juto 
to vyro raumenis. Tačiau vėliau jis padavė arbatinuką švelniai lyg 
geiša. Ji buvo pratusi prie tokių vyrų kaip tėvas ir Lukas, kurie pa- 
likdavo indus ant stalo. 

Sara jau buvo beįminganti, kai išgirdo jį išeinantį iš vonios, ir 
prisiminė, kad Maikas nepaaiškino, dėl ko čia atvyko. Ir kodėl Tesė 
neperspėjo apie savo brolį. Rytoj, mąstė ji, ant durelių grindyse už- 


kabinsiu spyną ir vienam iš mūsų teks išeiti. 


Kitą rytą Sara atsibudo vėlai ir jai prireikė kelių akimirkų prisimin- 
ti visus praėjusios nakties įvykius. Apsivertusi ant pilvo, pamatė ant 
grindų patiestą kilimėlį, kurio vienas kampas buvo užlinkęs ir taip 
priminė apie naktinį nuotykį. Ji atsikėlė ir, patraukusi kilimėlį į šalį, 
pamatė grindyse išpjautą stačiakampį. 

— Išklosiu Lukui Konorui, viską, ką galvoju, — garsiai tarė ji. 

Sara siuto, kad Lukas apgyvendino ją kambaryje ir nieko ne- 
užsiminė, jog grindyse yra durelės į tunelį, vedantį... kur? Jai pasi- 
darė smalsu. Vyras pro jas išlipo į viršų, vadinasi, tunelio išėjimas 
po žeme. Tuomet kodėl niekas nežinojo Edilino dvare esant slaptą 
tunelį? Jai ausyse nuskambėjo pusbrolio atsakymas: „Nes tuomet 
jis nebebūtų slaptas, tiesa?“ Kartais Lukas būna tiesiog nepaken- 
čiamas! 

Sara neskubėdama patylomis rengėsi. Jeigu tas vyrukas vakar 
sukorė visą kelią iš Fort Loderdeilio, tikriausiai norės gerai išsimie- 
goti. O kai atsikels, Sara su juo pasikalbės — atvirai, mandagiai, bet 
drauge ir rimtai. Jam žeks išeiti. Šiame bute jie mega/i likti dviese. 
Viena pasakyti Gregui, kad ji praleido naktį su vyru prispirta bėdos, 
bet visai kas kita, jeigu jis sužinotų drauge juos praleidus dvi ar net 
daugiau naktų. 

Jai kilo mintis išeiti pačiai, bet kur apsistotų? Jeigu persikeltų 
į miegamąjį tėvų namuose, vėl reikėtų klausytis mamos priekaištų, 
kad ji „gali susirasti geresnį“ nei Gregas Andersas. O dar blo- 
giau — tektų kęsti liūdną tėvo žvilgsnį. 

Sara gyveno Ediline visą savo gyvenimą ir turėjo čia daugybę 
draugų, ką jau kalbėti apie gimines, pas kuriuos galėtų apsistoti, ta- 
čiau tai sukeltų visuotinį smalsumą. Visi imtų klausinėti, kur dingo 
Gregas ir kada jis sugrįš. Ar spės grįžti į vestuves? Sara nežinojo nė 
vieno atsakymo, todėl visi griebtųsi paties bjauriausio klausimo: ar 
ji žikrai nori už jo tekėti? 

Ne, jr:buvo Tesės bute, visai greta savojo, ir čia pasiliks. Jei pri- 
reiks, galės lengvai pasiimti švarių drabužių ar siuvimo reikmenų. 
Tereikės nekvėpuoti pesticidų garais pritvinkusiame bute, bet ji su- 
gebės porą minučių užgniaužti kvapą. 

Apsirengusi ant pirštų galų nutipeno iš miegamojo į vonią, 
kuri, jos nuostabai, buvo visiškai švari. Kriauklėje nebuvo barzdos 
plaukų, ant dušo durelių nesimatė pridžiūvusių putų. Vonia lygiai 
tokia pat, kokią ją paliko vakar, ir ji trumpam pagalvojo, kad įsi- 
ropštęs pro grindis vyras tebuvo sapnas. 

Išėjusi iš vonios Sara žvilgtelėjo į uždarytas gretimo miega- 
mojo duris. Nesigirdėjo nė menkiausio krebždesio. Ant virtuvės 
stalo gulėjo raštelis. Pakėlusi jį perskaitė: „Brangi panele Šo.“ Jos 
nuomone, toks kreipinys buvo perdėm oficialus. Rašysena buvo lygi 
ir įskaitoma. 


Noriu dar kartą atsiprašyti dėl vakarykščio vakaro. 
Tikrai nenorėjau niekam trukdyti. Šįryt važiuoju į 
Viljamsbergo sporto klubą, veliau turėsiu sutvarkyti porą 
reikalų. Pirmą valandą ruošiuosi papietauti Vilfjamsbergo 
viešbučio restorane, ir jei norėtum atsikvėpti nuo darbų ir 
prisidėti, galbūt man pavyktų atsiprašyti už vakarykščius 


nepatogumus. Grįšiu namo penktą ir baruošiu vakarienę. 

Ga! galime gaminti kasdien pasikeisdami? Jei ko nors 
prireiks mieste ar šiaip norėsi pasikalbėti, baskambink. 


Apačioje nurodytas jo mobiliojo telefono numeris su Fort 
Loderdeilio kodu. 

Sara numetė laiškelį ant stalo. 

— Neregėtas įžūlumas, negirdėta arogancija!.. — jai išsprūdo 
balsu. Papietauti drauge? Jis tikrai žinojo, kad ji greitai tuoksis. Kai 
vakar kalbėjosi su Iese, jis išsidavė kai ką žinąs apie Sarą, todėl tik- 
riausiai net buvo girdėjęs tikslią jos vestuvių datą ir vietą. Ir ką no- 
rėjo pasakyti, rašydamas „jei norėsi pasikalbėti“? Gal jis manė, jog ji 
neturi draugų? O ką reiškia „galime gaminti kasdien pasikeisdami“? 
Kiek laiko jis planuoja čia gyventi? 

Ji piktai apsidarė virtuvėje ir pastebėjo, kad jis ištesėjo savo pa- 
žadą ir suplovė indus po jų vakarykštės arbatėlės. Atidariusi šaldy- 
tuvą pamatė, jog keli ten palikti produktai buvo gražiai sudėlioti. 

— Ne mano skonio vyras, — ištarė garsiai. 

Tylomis suvalgė dubenėlį dribsnių, sudėjo į indaplovę savo in- 
dus ir patraukė į miegamąjį pradėti dienos darbų. Tačiau atidariusi 
spintą ir išvydusi ant pakabų dešimt ar daugiau drabužių ir dar tris 
jų pilnas dėžes panoro trenkti durimis ir pabėgti. 

Dėl visko kaltas Gregas, mąstė ji. Tai jis kaltas dėl visų šitų 
rūpesčių. Kodėl taip staigiai paspruko, netaręs nė žodžio? Kodėl 
nepasakė, kur vyksta, jei tai buvo taip svarbu? Kodėl net nebrūkš- 
telėjo laiškelio kaip Tesės brolis? Pavyzdžiui: „Brangioji Sara, labai 
atsiprašau, bet turėjau išvykti į...“ Ji nežinojo, kaip pabaigti saki- 
nį. Prieš porą naktų galėjo galvą guldyti, kad apie vyrą, už kurio 
ruošiasi tekėti, žinojo pakankamai. Jiedu šnekučiavosi daugybę 
valandų, ir jis kalbėjo apie savo gyvenimą iki jiems susitinkant. 
Sara prisimena, kaip Gregas smulkiai pasakojo apie porą moterų, 
kurios su juo elgėsi taip baisiai, kad jis abejojo, ar kada nors sugebės 
pamilti. Tačiau jis sakė, kad Saros meilė padėjo jam pamiršti visas 


buvusias negandas. 

Jei tiek daug apie jį žinojo, kieno skambutis privertė sužadėti- 
nį taip ūmiai sureaguoti? Kas dar, išskyrus Sarą, buvo toks svarbus, 
kad Gregas mestų viską ir bėgtų iš paskos? 

Suskambus telefonui, ji čiūžtelėdama grindimis puolė prie jo 
kaip futbolininkas prie kamuolio. 

— Klausau? — tarė bežadžiu balsu. 

— Sara, brangioji, tau viskas gerai? 

Skambino Luko mama, kuri pagal kraujo ryšius buvo jos pus- 
seserė, bet pagal amžių tiko į motinas, todėl, laikydamasi pietiečių 
tradicijos, Sara vadino ją teta. 

— Viskas gerai, teta Helena. Aš tik, e, paslydau siekdama ra- 
gelio. Labai atsiprašau, bet negalėsiu padėti siūti kostiumų mugei, 
nes esu užsivertusi darbais parduotuvėje ir niekaip nerasčiau jiems 
laiko. 

— Nieko tokio, brangioji. Man siūti padeda sesuo. Norėjau 
paklausti, ar tau ir tavo svečiui nereikia kokios pagalbos? 

— Svečiui? 

— Taip. Tesės broliui Maikui. Jis toks mandagus ir paslaugus 
jaunuolis, ar ne? Kai prasitarė, kad apsistojo Tesės bute, ir prisimi- 
niau, jog dėl savo buto dezinfekcijos tu irgi ten persikėlei, pagalvo- 
jau, kokia esi maloni, leisdama jam ten gyventi. 

Sara žvilgtelėjo į ant stalo stovintį laikrodį. 

— Teta Helena, dabar tik pusė dešimtos, kaip spėjai taip grei- 
tai viską sužinoti? 

— Ir vėl išsikrovė mano automobilio akumuliatorius — nu- 
dirsiu vyrui kailį, jei šiandien man nenupirks naujo, — o Maikas 
pasisiūlė pavėžėti iki miesto, todėl turėjau progą pasikalbėti. Jis 
toks šaunus vyrukas, man labai patiko jo draugija. 

Sara atitraukė nuo ausies ragelį ir įsispoksojo į jį. Nejaugi 
žmogus gali būti toks tiesmukas? — pagalvojo. Teta Helena buvo 


iš tų Žmonių, kurie labai nemėgo Grego. 

— Taip, jis išties mielas? — sučiulbėjo Sara. — Gal norite su 
dėde Džeimsu pasikviesti jį pagyventi pas save? Jam tikrai patiktų 
tavo ruošiamas maistas. 

Helena nedvejodama atsakė tokiu pat mielu balsu: 

— Norėčiau, bet juk žinai, kaip dėdei Džeimsui reikia pri- 
vatumo. Tikiuosi, pasimatysime sekmadienį Mišiose. Gal drauge 
pasikviesk ir Maiką? Juk be Tesės jis tikriausiai jaučiasi labai vie- 
nišas. 

— Gal jis ateis su Luku, — atšovė Sara. — Sekmadienį tik- 
riausiai kur nors eisime su Gregu. 

— Tikrai? Jis jau grįžo? 

Į šį klausimą Sara atsakyti neketino, nes po jo pasipiltų ka- 
mantinėjimas, kur Gregas išvyko ir kada grįš. 

— O ne, ant viryklės bėga puodas. Turiu bėgti. 

— Tikriausiai ruoši Maikui vakarienę. Kokia tu rūpestinga. 
Jis... 

— Viso, — tarė Sara ir padėjo ragelį. Kas per... — pagalvojo ji, 
bet tuoj pat užgniaužė pyktį. Vakare ji ramiai pasakys Tesės broliui, 
kad jam teks išsikraustyti, ir taškas. Gal ir visai neblogai, kad teta 
Helena sužinojo apie Maiką. Galbūt jis galės apsistoti pas kitus 
miestelio gyventojus. 

Ji jau sėdosi taisyti švarko, kai vėl suskambo mobilusis. Dabar 
skambino teta Meivė. 

— Įdomu, kuo gi jai jis pasitarnavo? — suburbėjo Sara ir 
laukė, kol įsijungs balso paštas. Po dešimties minučių paskambino 
mama, bet ji taip pat nekėlė ragelio. 

Pasiėmusi porą suknelių ir siuvimo reikmenis, ji išsirengė 
laukan, o mobilųjį paliko krautis. Nors galėjo skambinti Gregas, 
nenorėjo kalbėtis nei su juo, nei su kuo nors kitu. 

Lauke Sara atsisėdo medžio paunksnėje prie dailaus geležinio 
lyginimo stalelio ir ėmė siūti. Jai teks persiūti daugiau nei penkias 


siūles prabangios suknelės, kurią, sprendžiant iš visko, moteris 

dėvėjo bėgdama krosą. Ji suprato, kad popiet teks pasidarbuoti 
siuvamąja mašina. Dirbdama ketino įsijungti kabelinę televiziją 
ir klausytis visų filmų iš eilės. Galbūt pasiseks užtikti kokį siaubo 
filmą, padėsiantį atitraukti mintis nuo Grego ir vyro, vakar naktį 
įsibrovusio pas ją į kambarį. 

— Labas rytas. 

Ji pakėlė galvą ir išvydo Luko šypseną. Savo nuotaikos neno- 
rėjo rodyti nei jam, nei kam kitam. 

— Kodėl nerašai? 

— Man reikia pamąstyti, — atsakė jis, iškeldamas kastuvą. Šį 
pokštą žinojo visa šeima: kai Lukas dėl ko nors krimsdavosi, pul- 
davo kasti duobių. 

— Ar Džosei viskas gerai? 

Sara kasdien lankydavo Luko žmoną, kad jai taip neprailgtų 
nuolatinis gulėjimas lovoje. Džosė jau beveik metus sudarinėjo 
savo senelės, žymios Edilino istorijos veikėjos, biografiją, tačiau 
galiausiai tyrimas pasiekė aklavietę ir knygą teko atidėti į šoną. 

— Gerai. Puikiai. Na, gal dabar ir nesijaučia per daug ge- 
rai, — jis nežymiai šyptelėjo. — Ji tyrinėja savo šeimos genealoginį 
medį ir... — Luko šypsena praplatėjo, — pasirodo, mes esame 
septintos eilės pusbroliai. Tikriausiai ėmė jaudintis, kad vaikai gali 
gimti silpnapročiai. 

— Arba sirgti hemofilija, — tarė Sara, turėdama omenyje ar- 
timą aukštuomenės giminiavimosi tradiciją Europoje, dėl kurios ši 
liga keliavo iš kartos į kartą keletą amžių. 

Lukas suprato jos užuominą. 

— Prašau, tik neužsimink jai apie tai, nes papildysi galimų 
nelaimių sąrašą. Ar pietausi su Maiku mieste? 

Sara sudejavo: 

— Tik nesakyk, kad jis jau spėjo ir tave palenkti savo pusėn! 

Lukas atrodė nustebęs: 

— Palenkti savo pusėn? Nesuprantu, ką čia kalbi. Susitikome 

šiandien šeštą ryte, jis paklausė, kur rasti sporto klubą, ir aš jam 
pasakiau. 

— Tu buvai kieme šeštą ryto? 

— Taip, kaip visada, — atsakė Lukas. — Nesistebėtum, jei 
pati sugebėtum atsikelti iki dvyliktos. 

— Gyvenime nesu miegojusi iki vidurdienio. 

Lukas pažiūrėjo į ją. 

— Na, gerai, gal ir senokai nebuvau taip anksti atsikėlęs kaip 
šįryt. Laukia daug darbų. O kaip tau einasi su Grego paliktais pa- 
vedimais? 

Sara puikiausiai suprato jo užmačias. Juk jis buvo pusbrolis, 
kurį ji pažinojo visą gyvenimą. Aštuonerių metų skirtumas netruk- 
dė būti artimiems. 

— Šį rytą man jau pakankamai visi ištampė nervus, prašau, 
nepradėk ir 4. Nesuprantu, kodėl visas miestelis staiga stoja pa- 
laikyti žmogų, kurio nepažįsta. Iš kur tas pasitikėjimas, juk Maikas 
Niulandas gali būti ir žudikas maniakas. 

— Jis yra artimas Tesės giminaitis, o ją mes pažįstame, — pa- 
aiškino Lukas. — Ir kai ištekėjo už Ramso, tapo mūsų šeimos nare. 
O Maikas yra jos brolis. 

Sara nenorėjo nei aptarinėti savo ateities, nei ginčytis su pus- 
broliu. Ji nusprendė pulti: 

— Vis mini žodį „mes“, bet kažkodėl pamiršai man papasa- 
koti apie tunelį! Šįkart juo pasinaudojo kažkieno giminaitis, kurio 
asmeniškai net nepažįstame, o ką kitą kartą man reikės daryti, kai į 
miegamąjį ims lįsti dar koks nors žmogus? 

— Maikas dėl to labai atsiprašinėjo... 

— Jis tau papasakojo, kad vidurnaktį paslapčia įsibrovė į kam- 
barį ir mirtinai mane išgąsdino? O ar užsiminė, kad norėjo man 
iškviesti policiją? 

— Jis turėjo tokią teisę. Juk tai jis rado tave savo sesers bute... 

Sara nenorėjo girdėti, kad Maikas Niulandas teisus, o ji — ne. 

— O kaip mano butas? 

— Gerai, — atsakė Lukas. — Šiandien išnešiau klozetą. 

— Prieš ar po to, kai sutikai Tesės brolį? 

Lukas apsimetė, kad bando prisiminti. 

— Po to. Iškart po susitikimo su Maiku užėjau į tavo butą ir 
pamačiau, kad reikia pakeisti klozetą. Senąjį pavyko nuimti vos per 
keletą minučių. 

— Reikia pakeisti visą virtuvę, bet tu kol kas nė piršto nepa- 
judinai. 

— Žinau, žinau, — apgailestaudamas kalbėjo Lukas. — Sugal- 
vojau. Galbūt Maikas man padėtų įrengti naują virtuvę. Panašu, toks 
vyrukas moka naudotis grąžtu. Ar gamintum mums kasdien pietus? 

Sara sviedė į jį adatinę. Lukas ją sugavo ir metė atgal, o pats, 
persimetęs per petį kastuvą, krizendamas patraukė į sodą. 

Vidurdienį Sara grįžo į butą papietauti. Po Grego išvykimo ji 
taip ir nerado laiko nueiti į parduotuvę, todėl turėjo tik trijų dienų 
senumo duonos ir mamos gamintų tuno salotų. Atsikandusi prėsko 
sumuštinio, nevalingai dirstelėjo į laikrodį. Dar buvo nevėlu persi- 
rengti ir nuvažiuoti į Viljamsbergą papietauti su Maiku ištaiginga- 
me Vilingstono viešbučio restorane. 

Tačiau iškart pagalvojo, kokie gandai ims sklisti, be to, įsi- 
vaizdavo, kaip patenkintai išsišieps „tas“ pasipūtęs vyras, ir nuvijo 
šią minų. Atsikėlusi patikrino mobilųjį, tačiau Gregas nebuvo 
skambinęs. Bet rado tris balso pašte paliktas žinutes nuo pažįstamų 
miestelio gyventojų. Nenoriai jas perklausė — visose buvo kalba- 
ma apie tai, koks šaunus vyrukas tas Maikas Niulandas. Jis padėjo 
tetai Meivei išsikrauti iš mašinos daiktus, o dėdei Arniui uždėjo 
ant pjūklo grandinę ir už jį nupjovė šaką. Tačiau blogiausia buvo 
mamos žinutė. Maikas aplankė Saros mamą, ir ši pažadėjo popiet 
pas ją užsukti ir „apie viską pasikalbėti“. 

— Kąjjis veikė visą rytą? — Sara beveik rėkė. — Vaikščiojo po 
namus visiems prisistatinėdamas? O gal tik darė gerus darbus? 

Akimirką ji ėmė fantazuoti, kad visą naktį Maikas gadino kai- 
mynų nuosavybę, o iš ryto nuėjo atitaisyti padarytą žalą. 

Besišypsodama nuo tokios minties, ji sukrovė į indaplovę 
lėkštes, susirinko daiktus, paskambino ir parašė žinutę Gregui, 
Tesės stalo, įsijungti televizorių ir dirbti kambaryje, bet tada ji gir- 
dėtų telefono skambučius arba privalėtų pasiaiškinti, kodėl išjungė 
garsą. O dabar tiesiog pasakys, kad dirbo lauke ir nieko negirdėjo. 
Jei paskambintų Gregas, gali palikti žinutę balso pašte. 

Į butą ji įžengė antrą valandą, ketindama pasidaryti ąsotį šaltos 
arbatos, patikrino mobilųjį, bet Grego skambučio nerado. Laukda- 
ma, kol užvirs vanduo, įsistebeilijo į uždarytas Maiko miegamojo 
duris. Tiksliau, į Tesės svečių kambario duris, ir ją netikėtai pagavo 
nenugalimas smalsumas. Tyliai, lyg kas nors ją stebėtų, spustelėjo 
rankeną. Nebūtų nustebusi, jei durys būtų užrakintos, bet jos atsi- 
vėrė. Lyg vagis įkišo nosį vidun. Vieno lango užuolaidos buvo pra- 
skleistos, lova paklota ir, jos nuomone, kambarys buvo lygiai toks 
pats kaip vakar. Ir priešingai, nei teigė Lukas, lovai nieko netrūko. 

Įsidrąsinusi žengė vidun ir apsidairė. Nieko. Jokių pėdsakų, 
kad jis čia nakvojo. Priėjusi atidarė spintą. Ten gulėjo tik marški- 
niai, niekur nesimatė lagamino. Dabar ji prisiminė, kad vakar, kai 
išniro iš tunelio, jis neturėjo jokių daiktų. 

Suraukusi antakius Sara atidarė visus tris komodos stalčius. 
Jie buvo tušti, kaip ir naktinio staliuko stalčius, po lova taip pat 
nieko nerado. Ji net pakėlė antklodę, tačiau kambaryje neaptiko nė 
vieno Maiko daikto. 

Išeidama iš kambario, prisiminė apie laiškelyje minimus rei- 
kalus, kuriuos jis turėjo sutvarkyti. Kokias slaptas užduotis Maikas 
vykdė Viljamsberge? 

Vos uždariusi duris, išgirdo atvažiuojantį automobilį ir iš kar- 


to suprato, kad atvyko mama. Be abejo, apie mamos atvykimą jai 

pakužėjo įgimta nuojauta, o pažiūrėjusi pro langą pamatė, kad ne- 
klydo. Ji dar nespėjo sugalvoti, kaip pasprukti, o mama jau stovėjo 
prie durų. Išvydusi Sarą, ji per stiklą šūktelėjo: 

— Man praverstų pagalba! 

— O kam nepraverstų, — sumurmėjo Sara ir atvėrė duris. 

Didžiai Saros nuostabai, mama terasoje buvo sukrovusi aš- 
tuonis medžiaginius (jie niekada nepirko plastikinių) maišelius su 
maisto produktais. Saros pyktis kaipmat išgaravo. Žinodama, kiek 
daug darbų prieš vestuves reikia atlikti Sarai, mama nusprendė ga- 
minti jai maistą ir taip pagelbėti. Mama savo gamintais patiekalais 
tiesiai iš virtuvės ėmė prekiauti dar 1967-aisiais ir taip įkūrė „Eko- 
logišką Armstrongų (tokia buvo Eleonoros Šo mergautinė pavar- 
dė) maistą“, kuris per tiek metų gerokai išsiplėtė. Dabar ji vadovavo 
trims parduotuvėms: viena veikė Ediline, antra — Viljamsberge, 
o kelyje į Ričmondą stovėjo kioskas, prekiaujantis vaisiais ir dar- 
žovėmis. Ji pasamdė beveik tuziną moterų, vos spėjančių gaminti 
maistą, ir dar penkiolika žmonių dirbti parduotuvėse. Mama buvo 
išties labai užsiėmusi moteris, bet rado laiko pasirūpinti savo dukra, 
todėl Sara akimirksniu pamiršo bet kokius priekaištus. Jos mama 
išties buvo pati nuostabiausia pasaulyje. 

Sara apsivijo rankomis mamos kaklą ir stipriai ją apkabino. 

— Ačiū tau. Tu esi geriausia mama... geriausia draugė... iš 
visų. Kaip sužinojai, kad aš beveik badauju? 

Išsilaisvinusi iš glėbio, Eleonora Sarai įdavė porą krepšių: 

— Turiu tave nuliūdinti, zuikeli, nes visa tai nupirko Maikas. 

Saros veidas paniuro. 

— Maikas? Tesės brolis? 

— O su tavim gyvena koks nors kitas Maikas? 

Sara padėjo krepšius ant stalo prie šaldytuvo. 

— Gerai, klausau, ir kokį gi nepaprastos svarbos žygdarbį 
šiandieną jis atliko dėl žavgs? 

Elė atidarė šaldytuvą ir, pakėlusi antakį, pažvelgė į dukterį: 

— Ko taip erziniesi? Širsti, kad būsimasis vyras paliko tave 
beveik prie altoriaus, o gal todėl, kad jis neskambina? 

— Iš kur tu žinai?.. — užsiplieskė Sara, bet iškart susivokė, kad 
mama nebuvo tikra dėl Grego skambučio — Sara pati išsidavė. 

— Gerai, klausau. Sakyk, ką nori pasakyti, ir keliauk. Aš turiu 
daug darbo. 

— Kaip visada. — Elė dėjo Savojos kopūsto gūžę į šaldytuvo 
stalčių. — Atrodo, šiuo metu turi tiek darbo, kad nespėji net pa- 
valgyti, ką jau kalbėti apie bendravimą su draugais ir šeima. 

Sara jau buvo tai girdėjusi. Pasiraususi krepšyje, ji ištraukė 


didelį gabalą parmezano. 
— Aš neturiu... 
— Trintuvės? — paklausė mama. — Nesijaudink, Maikas 


tuo pasirūpino. Jis 2upirko trintuvę iš manęs. Susimokėjo debeto 
kortele. Žinai tokią kortelę, kuri nuskaito pinigus tiesiai iš banko 
sąskaitos? 

Sara puikiausiai suprato, kur lenkia jos mama. Vos susipažinęs 
su jos šeima, Gregas užsuko į parduotuvę ir, prisikrovęs pilną veži- 
mėlį brangiausių produktų bei gaminių, ramiausiai išėjo pro kasas 
nesusimokėjęs. Jam iš paskos leidosi parduotuvės vedėjas, kuriam 
Gregas paaiškino, kad gali pasiimti viską nemokamai, nes jo „mer- 
gina“ yra parduotuvės savininkė. Vedėjas tik po kurio laiko suprato, 
kad Gregas omenyje turi Sarą, o ne Elę. Vėliau Sarai teko susipykti 
su Gregu, nes mama nesutiko jam visko duoti nemokamai. Po to 
įvykio Sara apsipirkinėdavo pati ir už viską susimokėdavo, nors ir 
turėjo darbuotojo nuolaidą. Ji nenorėjo tęsti tos temos ir viską aiš- 
kinti Gregui, bet daugelį produktų ji gaudavo nemokamai. 

Iškraudama produktus (tarp jų nebuvo pusgaminių), Sara 
svarstė, kaip palenkti mamą į savo pusę. Atrodė, kad Maiko Niu- 
lando šlovinimui nėra ribų. 

— Klausyk, mama, aš suprantu, kad jis atrodo mielas vaikinas, 
be to, yra Iesės brolis, tačiau kažkodėl jis man nekelia pasitikėjimo. 

Tuoj tau papasakosiu, kaip jis naktų įsilaužė pas mane į namus. 
Jis... 

— Žinau. Jis atėjo tuneliu. 

Sara sustingo, laikydama rankoje medžiaginį maišelį su aitrio- 
siomis paprikomis. 

— Iš kur tu Žinai? 

— Apie tunelį man dar vaikystėje papasakojo teta Lisė, tačiau 
tuo metu jis buvo uždarytas. Lukas jį atrado, o po metų susipažino 
su Džose. Turbūt pameni, kad tuo metu jis sirgo depresija ir be- 
veik su niekuo nesikalbėjo. Mano tėtis padėjo jam sutvirtinti tunelį 
atramomis. Ar manai, kad tėtis sugebėtų nuo manęs nuslėpti tokį 
dalyką? Juk aš pati skalbiau jo purvinus rūbus ir tryniau tepalu jam 
skaudamą nugarą. 

— Kas dar žino apie tunelį? 

— Iš gyvųjų ar mirusiųjų? 

Sara papurtė galvą. 

— Vadinasi, apie tunelį žino dauguma tavo ir vyresnės kartos 
žmonių, tačiau tai nesuteikia jam, šitam pašaliečiui, teisės taip įsi- 
brauti. Man atrodo, jis 20rėjo mane išgąsdinti. 

— Tikriausiai turėjo pasibelsti į, jo nuomone, tuščio buto duris. 

— Jei jiedu su Tese tokie artimi, kodėl jis nežinojo, kad ten 
apsistojusi aš? Ir kodėl jo kambaryje tuščia? Jis atsibeldė čia vidury 
nakties Že daiktų. Tau tai nekelia įtarimo? 

Elė pažvelgė į ją pro šaldytuvo durelių viršų. 

— Ne, jei žmogaus butas sudegė ir jam teliko drabužiai, ku- 
riais buvo apsirengęs, bei automobilis. 

Sara be žado įsistebeilijo į motiną. 

Elė atsistojo, laikydama ranką ant strėnų. Nors jau buvo še- 
šiasdešimt dvejų, vis dar atrodė patraukliai, nes, anot jos, nevalgė 
to nuodo, kurį deda į masinės gamybos produktus, tačiau ji nebuvo 
panaši į dukrą. Subtilų grožį Sara paveldėjo iš senelės sesers Li- 


sės — porcelianinio grožio moters. 

— Taip ir maniau, kad jis tau nepapasakojo, kodėl atvyko 
vidury nakties ir kodėl jo kambarys, kurį, atrodo, tu jau spėjai iš- 
šniukštinėti, yra tuščias. Jis nieko neturi. Užsakiau jam porą kiltų. 

— Ką? 

— Išmatavau jį, paskambinau į parduotuvę Edinburge ir už- 
sakiau jam porą tautinių škotiškų kostiumų: vieną kasdien dėvėti, 
kitą — dalyvauti mugės žaidimuose. 

— Žaidimuose? Mugėje? Nori pasakyti, škotiškuose žaidi- 
muose? Tokiuose kaip rąsto mėtymas? Akmens svaidymas? Kovos 
inscenizacija? Freizeriai jį gyvą suės. 

Elė įdėmiai pažvelgė į dukrą. 

— Kodėl tu taip nusiteikusi prieš jį? Jis tikrai geresnis už... 

Mama jau žiojosi užbaigti sakinį, tačiau Sara metė į ją piktą 
žvilgsnį. 

— Nė nebandyk pasakyti ko nors blogo apie Gregą. 

— Net nepagalvojau. 

— Nes viską, ką pagalvojai, jau pasakei. 

— Taip manai? Tau leidus, galėčiau tęsti dar tris valan- 
das. — Tačiau susidūrusi su Saros žvilgsniu, iškėlė rankas aukštyn, 
rodydama, kad pasiduoda. — Gerai, nebesipykstam. Tai ne mano 
reikalas. Kaip einasi darbas? 

— Puikiai. — Sara norėjo nukreipti temą nuo Grego. — Ko- 
dėl jis pripirko tiek'daug produktų? Gal ruošiasi atidaryti savo par- 
duotuvę ir konkuruoti su tavimi? 

— Jis nupirko visko, ko prireiks gaminant. — Elės akys su- 
spindo iš susižavėjimo. — Dar nebuvau sutikusi vyro, kuris tiek 
išmanytų apie ekologišką maistą, pats nesisukdamas šiame versle. 
Gal dešimt minučių pračiauškėjome apie linų sėklų naudą. 

— Tiesiog neįtikima. 

Elė praleido pro ausis Saros pašaipą. 


— Maikas pasidalijo su manimi pastarnokų sriubos receptu, 

kurią šį vakarą bandysiu pagaminti tavo tėvui, be to, jiedu šeštadie- 
nį Žais golfą. 

— Kas tie „jiedu“? 

— Maikas ir tavo tėtis. 

— "Tėtis žais golfą su dvigubai jaunesniu už save vyru, kurio 
net nepažįsta? Su policininku? 

— Liepsiu jam palikti ginklus namie, o Henris galės apsivilkti 
neperšaunamą liemenę. Vis dar nepasakei, kodėl esi taip baisiai 
prieš jį nusistačiusi. Beje, jis nėra toks jau jaunas. Maikui trisdešimt 
šešeri ir po trejų metų jau gali mesti policininko darbą. Įdomu, kur 
jis ruošiasi gyventi? 

— Mama, jei tu manai, kad aš ir jis... 

— Niekada gyvenime neketinau kištis į savo brangių dukterų 
likimą. Tiesą sakant, galvojau apie Maiką ir Arielę. Argi ne šauni 
porelė būtų? 

— Arielę? — Sarą tai pribloškė. — Arielę Freizer? Ką j/ veikia 
mieste? 

— Sara, brangioji, nejaugi pamiršai, kad ji čia gyvena? 

— Ji nebegyvena čia nuo mokyklos baigimo, kai pareiškė, kad 
nori kuo greičiau nešdintis iš šito užkampio ir kuo toliau nuo mūsų 
visų. 

— Ji taip ir padarė. Įstojo studijuoti mediciną, o baigusi nu- 
sprendė čia atsipūsti prieš sekinančią rezidentūrą. Tapusi daktare, 
ketina Ediline atidaryti kliniką. 

Sarai atrodė, kad mama laukia iš jos kokios nors reakcijos, 
tačiau nežinojo, ko būtent ji tikisi. Arielė buvo metais vyresnė, ir 
jųdviejų šeimos įsikūrė Ediline tuo pat metu. Iš pradžių Freizeriai 
prekiavo įvairiausiomis ratuotomis priemonėmis: pradedant dvira- 
čiais ir vežimais, baigiant traktoriais ir lambordžiniais. Nors niekas 
neturėjo jokių įrodymų, sklido kalbos, kad senasis Freizeris buvo 
geriausias Anguso Makterno Harkorto, Edilino įkūrėjo, draugas. 
O dar labiau neįtikimai skambėjo istorija apie tai, kad senasis 

Freizeris atitempė vežimą, pilną aukso, kurio dėka ir atsirado šis 
miestelis. Kai Sara mokėsi pirmoje, o Arielė — antroje klasėje, ji 
pareiškė Sarai, kad, anot jos senelio, Edilino dvaras, taip pat ir visas 
miestelis, teisėtai priklauso jų šeimai. Taip kilo pirmosios jųdviejų 
peštynės. 

— Ko nutilai? — pasiteiravo Elė. — Nejaugi tau neatrodo, 
kad Maikas su Ariele būtų puiki pora? 

— Iš kur man žinoti? Jo aš nepažįstu, o jos nemačiau jau ke- 
lerius metus. 

— Ak! Ji tikra gražuolė! Ilgi rusvi plaukai ir tamsiai mėlynos 
akys. Ir, žinoma, ji labai protinga. Nors visada tokia buvo. O Maikas 
labai patrauklus. 

— Taip, jeigu tau patinka policininkai vyrai. 

Elė pažvelgė į dukrą išpūtusi akis. 

— Man atrodo, Gregas tave verčia tiek daug siūti, kad tau jau 
sutriko rega. 

— Todėl pasisaugok, nes jei pasakysi dar ką nors blogo apie 
Gregą, aš... | 

Elė patraukė durų link. 

— Kai paskutinį kartą apie jį kalbėjome, pažadėjau daugiau 
nekišti nosies į jūsų reikalus. Kiekvienas daro savo klaidų. Atleisk. 
Nenorėjau taip pasakyti. Einu. Bet, Sara, vaikeli, leisk Maikui bent 
kiek atsikvėpti. Jo butas su visais daiktais sudegė, o sesuo — vienin- 
telis jam artimas žmogus. Ir... 

— Ir ką? 

— Mama man pasakojo apie Maiko ir Tesės senelę. Po tėvų 
mirties ji apsiėmė juos auginti, o pasak mano mamos, ji nebuvo 
mačiusi piktesnio žmogaus už Prudenciją Farlein — atrodė, tarsi 
jos viduje kunkuliuotų neapykantos ugnikalnis. Maikas išeiti iš 
tarnybos taip anksti gali tik todėl, kad pateko ten dar būdamas pa- 
auglys. Tiesą sakant, visiškai vaikas. Išties galėtum jo bent truputį 
pagailėti. 

Sara luktelėjo prieš atsakydama. 

— Gali nesivarginti, mama, aš vis tiek tekėsiu už Grego. 

Elė nusijuokė. 

— Bent jau pabandžiau. Pranešk, kam jam prireikė Savojos 
kopūsto. Galėsiu pakabinti jo receptą parduotuvės skelbimų lento- 
je. — Prie durų ji stabtelėjo: — Jis tau tikrai neatrodo išvaizdus? 

— Man atrodo, kad jis gėjus, — atrėžė Sara, nors ir melavo. 

Elė vėl nusijuokė. 

— Turbūt niekada nebuvau tokia jauna kaip tu. Pranešk visas 
naujienas. Iki. 

Tai pasakiusi ji išėjo, ir Sara su palengvėjimu atsirėmė nugara 


į duris. 


Sara truputį nusiramino tik vėlyvą popietę. Ji suprato, kad labiau- 
siai ją erzina tai, jog iš Grego jau porą dienų nėra jokių žinių. Taip 
pat jau buvo pavargusi nuo pastangų priversti ediliniečius pamėgti 
jos būsimą vyrą. Jei tik Gregas leistų papasakoti kitiems apie savo 
nelengvą gyvenimą, jie tikrai suprastų. Kartais viešumoje jis pa- 
sielgdavo tikrai netinkamai, bet dėl to kalta jo siaubinga vaikystė. 
Be to, jis prisipažino, kad pavydi Sarai ediliniečių meilės. 

— Aš stengiausi, — kalbėjo Gregas braukdamas ašaras, nuo 
kurių Sarai plyšo širdis. — Iš visų jėgų stengiausi jiems patikti. At- 
sitikimas maisto prekių parduotuvėje buvo tiesiog nesusipratimas. 
Galvojau, tavo mama, kaip parduotuvės savininkė, pasidalys viskuo, 
kas jai priklauso, su savo dukra. 

Sara nežinojo, ką pasakyti. Ji maistą gaudavo nemokamai, bet 
tik ne 71. 

— Viskas susiję su apskaita, — bandė guosti Sara, — ir prekių 
inventorizacija. Pasikalbėsiu su ja ir gal... 

— Nereikia! — pratrūko Gregas. — Nenoriu, kad tavo mama 
dėl manęs vargintųsi. Jei nepageidauja, kad valgyčiau jos maistą, 
tebūnie. Apsipirkinėsime Viljamsberge. 

— Jei tik leistum papasakoti jai apie savo praeitį... — pabandė 
įkalbėti Sara, nors ir žinojo, kad jis to nedarys, ir netgi suprato kodėl. 

Gregas sakė norįs, jog vietiniai, kaip ir atvykstantys, žmonės 
pamėgtų jį dėl jo paties nuopelnų. Kartais jis sakydavo: 

— Po to gyvensime čia. 

— Po ko? — norėdavo sužinoti ji, bet atsakymo niekada ne- 
išgirsdavo. 

— Tikiuosi, nesutrukdžiau? 

Pakėlusi akis, Sara išvydo Maiką Niulandą. Jis stovėjo prie 
stalo ir laikė dvi stiklines su šalta arbata. 

— Pamačiau, kad tavoji tuščia, todėl... nieko prieš? 

— Žinoma, — ji bandė nesuraukti kaktos. Jei jis čia užsibus, 
nuo per dažno raukymosi jos kaktą išvagos raukšlės. 

Pastatęs stiklines ant stalo, pasiteiravo: 

— Galiu prisėsti? 

Ir linktelėjo į greta stovinčią kėdę. 

Kol jis sėdosi, Sara nepakėlė nuo siuvinio akių. 

— Klausyk, — ištarė Maikas savo gergždžiančiu balsu. — 
Man atrodo, kad vakar pradėjome ne taip. — Akimirką atrodė, kad 
nežino ką daugiau pasakyti. — Ar gerai praleidai dieną? 

— Atrodo, kad pats nesėdėjai rankų susidėjęs. Padėjai bent 
tūkstančiui žmonių, ar ne? — jos balse girdėjosi priešiškumas. 

— Aš, e... — Jis nurijo didelį gurkšnį arbatos. — Panele Šo, 
suprantu, kad vakar tave labai supykdžiau, tačiau maniau, jog butas 
tuščias. Patikėk, tu mane nustebinai ne mažiau negu aš tave. 

Sara pasidėjo siuvinį ant stalo. 

— Tu teisus. Elgiuosi nemandagiai. Tiesiog... — ji mostelėjo 
ranka, nuvydama mintį šalin. — Nesvarbu. 

— Ne, papasakok. Aš moku išklausyti. 

Sara tyliai atsigėrė arbatos ir pažvelgė į sodą. Maikas tarė: 

— Tu nerimauji dėl savo prapuolusio vaikino? 

— Sužadėtinio. 

— Atleisk. Šiandien nuo pat ryto prisiklausiau tiek gandų, 
kad nesugebu visko tiksliai prisiminti. Beje, kas tokia Arielė? 

— Tolima mano pusseserė. Mano mamos manymu, ji pati 
gražiausia, nuostabiausia ir protingiausia moteris žemėje per visą 
sutvėrimo istoriją, kaip ir dvi mano seserys. 

Maikas dirstelėjo į ją ir atsistojo. 

— Supratau, kad diena tau buvo sunki. Gal eime į vidų? Aš ką 
nors tau pagaminsiu. — Ji ėmė dvejoti, todėl Maikas pridūrė. — Su 
Tese taip darome nuo pat vaikystės. 

Sara taip apsidžiaugė išvydusi šypseną, vienintelę matytą per 
visą dieną, kad susidėjo savo siuvimo reikmenis ir nuolankiai nu- 
sekė paskui jį vidun. Ji atsisėdo prie stalo, o jis patraukė virtuvėn. 
Apsijuosė ką tik nusipirktą prijuostę ir ėmė raustis šaldytuve. 
Galiausiai pasirodė laikydamas rankose avokadą, grietinę ir porą 
žaliųjų citrinų. 

— Pasikalbėk su manimi, — tarė pasidėjęs produktus ant 
stalviršio ir siekdamas peilio iš medinio laikiklio. 

Sara stebėjo Maiką besidarbuojant virtuvėje. Kaip profesiona- 
lus virėjas, didelio peilio geležtės šonu sutraiškė česnako skiltelę. 

— Apgailestauju dėl to, kas nutiko tavo butui. 

Maikas gūžtelėjo petimi. 

— Vienas iš mano darbo trūkumų. 

— Butą sudegino dėl tavo darbo? 

Jis atsisuko ir šyptelėjo: 

— Mažiausiai noriu kalbėti apie savo darbą ir save. Labiau 
norėčiau išgirsti apie tave. Juk po kelių savaičių tavo vestuvės, tiesa? 
Ar graži tavo suknelė? 

Jis lupo avokadą. 

— Ji nuostabi, — ištarė Sara, šypsodamasi stiklinei su šalta ar- 
bata. Jis išties buvo kitoks nei visi jos pažįstami vyrai. — Tai mano 
senelės sesers Lisės vestuvinė suknelė. 

Maikas prieš ją pastatė dubenį avokadų padažo ir lėkštę tor- 
tilijų traškučių. 

— O kada pagaliau susipažinsiu su tavo sužadėtiniu? 

Jis dar nė kojų neapšilo, o jau ėmė prie jos kabinėtis kaip ir 
visi likusieji! — pagalvojo Sara. Ji degė noru sviesti į jį dubenį arba 
pulti į ašaras. Tačiau jai dar nespėjus apsispręsti, jis iš šaldytuvo 
ištraukė šerkšnotą ąsotį „Margaritos“ kokteilio ir šliūkštelėjo jai 
pilną stiklinę. Ji išmaukė viską vienu gurkšniu. Išpūtęs akis Maikas 
pripylė dar vieną. 

Sarai nurijus dar vieną didelį gurkšnį, Maikas paklausė: 

— Geriau? 

Sara linktelėjo ir įniko į traškučius su padažu. 

— Tikriausiai visi klausinėja to paties, bet tu nenumanai, kada 
jis grįš, todėl nežinai, ką jiems atsakyti. 

— Būtent, — atsakė Sara ir pajuto, kad pirmą kartą atsipa- 
laidavo po Grego dingimo. 

— Galbūt jis nuvyko namo, — spėliojo Maikas, mesdamas į 
salotas kriaušės gabaliukus. 

— Jis gyvena čia. Su manimi. 

— Noriu pasakyti, kad gal jis iškeliavo pas savo tėvus. 

— Ą. 

Maikas pabarstė salotas kedrų riešutais ir užpylė viską avieti- 
niu padažu. 

— Bandei skambinti jo tėvams? — paklausė patiekdamas jai 
lėkštę. 

Sara kažką sumurmėjo pilna burna. 

— Atleisk. Neišgirdau, ką sakei. 

Ji sukramtė ir nurijo salotas. 

— Nežinau, kur jo tėvai gyvena, išvis nežinau, ar jie gyvi. Pa- 
sakojo, kad jo jaunystė buvo išties sudėtinga, tačiau neminėjo nieko 
konkretaus — nei vardų, nei adreso. 

— A, — nusisukdamas ištarė Maikas ir pagalvojo, kad dėl 
sudėtingos jaunystės Stefanas nemelavo. Jis dvejus metus praleido 
pataisos namuose už automobilio vagystę, pusę metų — už ban- 
dymą apiplėšti juvelyrinę parduotuvę, buvo du kartus suimtas už 

kišenvagiavimą. Taigi, sulaukęs aštuoniolikos, Stefanas jau buvo 
patyręs nusikaltėlis ir nuo to laiko suimtas nebuvo. 

— Tai tu nieko nežinai apie jo šeimą? 

— Ne! Tik jau ir tu nepradėk! Kiekvienas turi teisę į asme- 
ninį gyvenimą, be to, jau prisiklausiau pakankamai priekaištų dėl 
jo — tiek iš mamos, tiek iš viso miestelio. Lažinuosi, kad ir pa/s turi 
paslapčių, kurių nenorėtum niekam atskleisti. 

— Gali klausti manęs, ko tik nori — esu kaip atversta knyga. 

Jis išsitraukė porą nedidelių vištelių, užsakytų dar ryte, ir ėmė 
mikliai jas kimšti ryžiais su žolelių mišiniu, kurį pasigamino prieš 
išeidamas į kiemą pas Sarą. Vienas jo darbo privalumų buvo tas, 
kad dalyvaudamas slaptose operacijose turėdavo išmėginti daugy- 
bę profesijų. Labiausiai pravertė pusantrų metų trukęs vyriausiojo 
restorano virėjo padėjėjo darbas Arizonoje. Jis mokėjo per dešimt 
minučių pagaminti faji/g. 

— Kur tu užaugai? 

— Akrone, Ohajuje. 

— Kodėl Tesė vengia kalbėti apie savo vaikystę? 

— Maniau, kalbamės apie mane, o ne apie mano seserį. 

— Ji yra mano draugė, o tavęs aš visiškai nepažįstu. 

Maikas suraišiojo vištas. Kartą šį metodą jis išbandė su žmo- 
gumi: supančiojo kojas, rankas surišo už nugaros, ir viską užtvirtino 
mazgu priekyje. 

— Tavo tiesa. Mano praeitis yra Tesės praeitis. Tėvai žuvo 
automobilio avarijoje, kai man buvo dvylika, o Tesei penkeri, todėl 
mus auginti paėmė mamos tėvai, — jis pašovė paukščius į orkaitę. 

— Girdėjau apie tavo senelę. 

— Neabejoju. Tuomet tikriausiai žinai, kad ji buvo pikta mo- 
teriškė? 

— Taip, — atsakė Sara. — O tavo senelis buvo geras? 

Maikas atsisuko. 

— Beveik jo nematėme. Senelė sakydavo, kad jis daug keliau- 

ja darbo reikalais, bet po jo mirties 1999-aisiais sužinojau, kad jis 
buvo sukūręs antrą šeimą. 

— O, Viešpatie! — Saros ranka, laikanti šakutę, pakibo ore, ir 
Maikas atsisėdo priešais. 

— Turbūt jau ima aiškėti, kodėl Tesė nenori kalbėti apie vai- 
kystę? 

— Išties, — žiūrėdama į jį atsakė Sara. — Prašau, papasakok 
man daugiau. Noriu nebegalvoti apie savo problemas. Mama užsi- 
minė, kad tarnauti policijoje pradėjai dar būdamas paauglys. 

Maikas ėmė dvejoti. Niekada nedalyvavo operacijoje, kurioje 
būtų tekę atskleisti apie save visą tiesą. Tačiau kai kurie miestelio gy- 
ventojai pažinojo jo senelę, todėl Sara išsiaiškintų bet kokį jo melą. 

— Būdamas vyresnis, gyniau mažąją Tesę nuo senelės, tačiau 
vieną dieną man pakako. Baigęs mokyklą tą patį vakarą pasakiau 
tai senei, kad jei nors pirštu palies Tesę, aš ją užmušiu. Tuomet iš- 
vykau. 

— Bet juk nebūtum taip pasielgęs. Ta prasme, užmušęs. 

Valgydamas salotas, Maikas į ją dirstelėjo, bet nieko neatsakė. 

— O ką veikei po to? 

— Visada svajojau pamatyti vandenyną, todėl... — Maikas 
šyptelėjo, prisiminęs tuos laikus, — mečiau monetą, ir Rytų pa- 
krantė laimėjo, arba greičiau pralaimėjo. Iki Floridos nusigavau 
kaip elgeta ir galiausiai apsistojau Fort Loderdeilyje. — Jis užkan- 
do dar salotų. — Kažkaip nejučia įstojau į policijos pajėgas, — pa- 
kėlė į ją akis. — Taip čia ir atsiradau. 

— O santykiai su Tese? 

— Juk viskas einasi kuo puikiausiai, ar ne? 

— Ne, noriu paklausti, kada vėl ėmėte bendrauti? 

— Tą pačią dieną, kai ji baigė mokyklą, laukiau jos kieme. 
Krepšiai su daiktais, kuriuos Tesė išmetė pro miegamojo langą, jau 
gulėjo mano automobilio bagažinėje. Tesė sviedė kepurėlę ir man- 


tiją senelei į veidą, įlipo į automobilį ir mes išvažiavome. 

— Tikriausiai koledžą ji baigė tavo dėka. 

Pasakodamas Maikas stengėsi atskleisti kuo mažiau tiesos, 
todėl tik gūžtelėjo pečiais. Panelė Sara Helena Šo išties buvo labai 
smalsi. Akivaizdu, kol buvo išvykęs, ji apšniukštinėjo jo kambarį. 
Iš įpročio pažymėjo stalčius ir sulygino kilimėlio kraštą su grin- 
dlentėmis. Grįžęs pastebėjo, kad viskas truputį sujaukta. Todėl 
džiaugėsi bylas ir ginklus palikęs slaptoje talpykloje po automobilio 
bagažinės kilimėliu. 

Atsistojęs jis nuėjo pažiūrėti orkaitės. 

— Taigi, apie kurį dabar žinai daugiau? Apie mane ar apie 
savo būsimą vyrą? 

— Koks keistas klausimas. Tai, kad nepažįstu savo sužadėtinio 
tėvų, dar nereiškia, kad nieko apie jį nežinau. Žinau, ką jis mėgsta 
valgyti, kaip vairuoja, kokie jo ateities planai, taip pat žinau apie dvi 
paskutines merginas, kurios sudaužė jam širdį, be to... 

— Ir kokie gi jo ateities planai? — staiga paklausė Maikas. — 
Būtų labai įdomu išgirsti. 

Sara sužiuro į savo rankas. 

— Paprasti. Turėti namus ir vaikų. 

Neketino Maikui pasakoti, kaip Gregas ėmė pedantiškai sau- 
gotis, kai ji sutino nuo kontraceptinių tablečių, ir kad jis miglotai 
kalbėjo, kada ketina turėti vaikų. 

— Ir visa tai jis nori turėti čia, Ediline? Ar būtent taip ir pa- 
sakė? O gal kaip nors kitaip? — vos baigęs, Maikas mintyse nusi- 
keikė, nes klausimas nuskambėjo pernelyg primygtinai, ir tikėjosi, 
kad Sara to nepastebės. 

Bet kaip tik taip ir atsitiko. 

— Jie paprašė Iesės tave čia atsiųsti, ar ne? — Sara stojosi. 

— Manai, mane čia pakvietė Iesė? Nesuprantu, ką nori pa- 
sakyti, — nuoširdžiai nusistebėjo jis. — Ir kas tie „jie? 

— Miestelio žmonės. Jie laiko mane savo nuosavybe. Visi kiti 


gali atvykti ir išvykti, bet tik ne aš! — ji beveik rėkė. — Juk gerutė 

Sara Šo liks čia ir visiems padės. Kiti išvyksta ir kažko pasiekia, ta- 
čiau aš turėsiu pasilikti čia ir stebėti sugrįžtančius — jų karjerą, 
vyrus ir nuostabius vaikus. Tačiau Sarutė liks čia amžinai. 

Pasirėmusi rankomis į stalą, ji pasilenkė į jį. 

— Gali pranešti visiems — savo seseriai, Ramziui, Lukui ir 
visiems likusiems: nors Gregas jiems ir nepatinka, jis patinka man. 
Jis padėjo man šio to pasiekti. Galbūt kartais pasielgia storžieviškai 
ir nemandagiai, tačiau suteikia vilčių ateičiai. 

Ji prisilenkė taip arti, kad jų veidus skyrė vos keli centimetrai. 

— O tamstai, pone Niulandai, patariu baigti savo kvotas ir 
bandymus nuvilioti mane nuo Grego — pamiršk visus savo planus, 
nes tau nieko neišdegs. Ar supratai? Manęs nedomini nei tu, nei 
koks kitas vyras, todėl gali išeiti fuoj pat. 

Tai išrėžusi, Sara nužingsniavo koridoriumi į savo miegamąjį 
ir trenkė durimis. 

Visiškai sumišęs Maikas atsilošė kėdėje. Jis absoliučiai nesupra- 
to, kuo yra kaltinamas. Nuvilioti ją? Nebuvo prie jos net prisiartinęs. 

Maikas persibraukė delnais veidą. Instinktyviai norėjo pabels- 
ti į duris ir bandyti pasikalbėti, tačiau nežinojo, ką pasakyti. Kodėl 
ji tiesiog neišsitraukė kokio didžiulio ginklo? Kad ir revolverio. 
Puikiausiai tiktų ir pusiau automatinis. Galėtų paprasčiausiai pa- 
sakyti: „Prisiartink, ir aš tave nudėsiu.“ Šiuos žodžius buvo girdėjęs 
ne kartą ir žinojo, kaip elgtis. 

Pasigirdo orkaitės skambutis. Ištraukęs iš jos vištas, Maikas 
išėjo į lauką paskambinti Tesei. 

Ji pakėlė suskambus antram signalui. 

— Na, ir kaip ji tau? — be jokių įžangų paklausė Iesė. 

— Labai įsitempusi. Ir supranta, kad meluoju. 

Tesė buvo taip priblokšta, kad vos sugebėjo suregzti sakinį: 

— Bet tu juk 7u0/a/0s meluoji. Todėl darbe tave ir vertina. 
Meluoji net... apie savo dantų pastą, tačiau žmonės niekada to ne- 

— Ar tu išties 7an0 barikadų pusėje? 

Tesė nesijuokė. 

— Nieko nesuprantu. Juk Sara tiki kiekvienu vaikino žodžiu, 
net jei visas miestelis žino, kad jis niekšas, bet netiki /avimi? 

— Kas gali tai paaiškinti? — Maikas buvo išties sutrikęs. — 
Elgiausi su ja kaip su princese: gaminau valgyti, ploviau abiejų 
indus, bet ji vis vien mane kaltina... visiškai nesuprantu, ko ji ant 
manęs pyksta. 

— O kaip ediliniečiai? Kalbu ne apie naujai atvykusiuosius, o 
apie tuos, kurie pažįsta Sarą. Kaip jie reaguoja? 

Maikas atsakė po pauzės: 

— Iš ryto su keletu kalbėjausi, jie labai dėl jos susirūpinę. Ne- 
nori, kad ją įskaudintų. 

Tesė puikiausiai suprato, apie ką jis kalba. 

— Miestelio gyventojai nuostabūs, tiesa? Jie iš tiesų ržpi2asi vie- 
nas kitu. Žinoma, jie rūpinasi tik savais žmonėmis, bet taip jau yra. 

— Mums apie šią vietą pasakojo kiek kitaip, ar ne? 

Tesė sukrizeno. 

— Toli gražu. Gal sutikai ką nors, kas prisimena senelę? 

— Ne ir nenoriu. Man patinka tikėti, kad visi nemalonumai 
palaidoti drauge su ja. 

— Man irgi, — pritarė Tesė. — Na, tai papasakok, ką pa/s 
galvoji apie Sarą. 

— Manau, kad ji... 

— Kokia? 

— Graži. 

— Ar labai? 

— Greta jos aš sutrinku. 

— Tada rimta. 

— Bet ji ima pykti ant manęs dėl keisčiausių dalykų, tačiau aš 
negaliu atsakyti pykčiu, nes ji vilki drabužiais, kuriuos tikriausiai 


siuvo angelai. 

— Žinau. Net ir karščiausiomis dienomis Sara vilki drabužius 
ilgomis rankovėmis. Daugumą audinių ji parsisiunčia iš Airijos ir dra- 
bužius siuvasi pati. Jie labai dera prie jos porcelianinės odos, ar ne? 

— Visiškai sutinku, — tyliu ir kimiu balsu pritarė Maikas. 

— O pati Sara kaip moteris? Nepakartojama, tiesa? 

— Manau, man dar neteko pamatyti jos tikrojo veido, tačiau 
patiko, ką apie ją kalba žmonės. Visas miestelis ją laiko kone šven- 
tąja. Ji visiems savanoriškai bėga į pagalbą. O pati uždirba tiek ne- 
daug, kad jei jos nemaitintų mama, tikriausiai mirtų badu. 

Tesė džiaugėsi, kad Maikas šiuo metu jos nemato, nes pati 
plačiai šypsojosi. Ji žinojo: Maikas niekada rimtai nedraugavo su 
moterimi, o visi jo „pasimatymai buvo susiję su slaptais tyrimais. 
Kartą, siekdamas gauti informacijos apie vieną narkotikų baroną, 
buvo įsivėlęs į audringą romaną su jo žmona. Kai galiausiai visus 
suėmė, ji skėlė Maikui tokį antausį (jis nesipriešino), kad jam teko 
savaitę vaikščioti su kaklo įtvaru. Vienintelė Tesė žinojo, koks 
liūdesys po to kamavo Maiką. Jam labai patiko ta moteris, net pa- 
mėgo du jos vaikus. Po tos bylos Tesė ėmė juo rūpintis, todėl matė, 
ką jam teko iškęsti. 

— Rytoj užrašiau tave į susitikimą, — pasakė ji. 

— Kokį? 

— Dėl namo perleidimo sandorio, apie kurį tau zyziu jau iš- 
tisus metus. Jį rasi nekilnojamojo turto įmonėje Viljamsberge ir, jei 
jau esi ten, gali sutvarkyti šį reikalą. 

— Bet aš čia atvykau tirti bylą, tai gal atidedam viską kitam 
kartui? Galėčiau... 

— Ne! Neleisiu tau ilgiau atidėlioti. Jau susitariau ir žinute 
nusiunčiau tau adresą. Nuvyk ten antrą valandą, pasirašyk popierius 
ir namas — tavo. 

— Bet juk ten visas ūkis! Ką man su juo veikti? 

— Nesiruošiu vėl plėtoti šitos temos, — ištarė Tesė sukandusi 
dantis. — Nori ar nenori, senelei aš pažadėjau, kad ta žemė pri- 

Nors Tesė broliui niekada to nesakė, tačiau ji prisiekė jo gy- 
vybe, todėl prietaringai tesėjo pažadą, baimindamasi, kad piktoji 
senolė pakils iš kapų ir ims keršyti. 

Maikas nutraukė niūrius Tesės prisiminimus. Juk, tiesą sakant, 
kurgi kitur, jei ne greta jos, gyvens išėjęs iš tarnybos? 

— O kodėl jūs su Ramsu nenorite ten gyventi? 

— Jis turi žemės, kurioje ketina statytis namą. Visa tai jau 
aiškinau. Be to, manau, kad tau pa/iAs senasis ūkis. Galėsi šeiminin- 
kauti, ką nors pataisyti, vis kažkuo užsiimsi. 

Maiko balse pasigirdo pašaipi gaidelė: 

— Ir ką, pagal judviejų planą, turėčiau ten veikti? Auginti 
kukurūzus? O gal verčiau — medvilnę? 

— Būtų kur kas geresnis užsiėmimas nei tavo dabartinis 
niekingas darbas. Prieš važiuodamas tenai nepamiršk apie namo 
prižiūrėtoją. Svečius jis pasitinka su šautuvu, todėl geriau iš anksto 
paskambink. 

— Nori pasakyti, kad namą prižiūri senis... kokia jo pavardė? 

— Briusteris Langas. 

— Tiksliai, — atsakė Maikas. — Ir kaip aš galėjau pamiršti jo 
pavardę? Vienintelis senelės draugas visame Ediline. Tikiuosi, jis 
nėra toks piktas kaip ji? 

— Manau, greičiausiai jis buvo jos mokytojas. 

Maikas tyliai švilptelėjo. 

— Blogesniam būti neįmanoma. 

— Pasakyk, jei sugalvosi pas jį užsukti iš anksto nepranešęs. 
Paskambinsiu į ligoninę ir perspėsiu, kad lauktų šratų suvarpyto 
vyro. 

— Supratau. Bet jam jau turėtų būti šimtas metų. Ar jis bent 
sugeba išeiti iš namo? 

— Čia ne Niujorkas, kur viskas pristatoma į namus, todėl 
spėju, kad jam tenka išeiti ir pačiam nusipirkti maisto, — Tesė nu- 
tilo. — Pasirodė Ramsas. Turiu eiti. 

Maikas nusikvatojo. 

— Pamiršau paklausti: kaip einasi medaus mėnuo? 

Tesė ėmė kuždėti: 

— Esu beveik visiškai tikra, kad laukiuosi, bet Ramsui dar 
nieko nesakiau. Nupirk mano vaikui ponį ir augink jį ūkyje. Aš 
myliu tave. Iki. 

Ji padėjo ragelį. 

Nuspaudęs telefono mygtuką, Maikas nustebo, kaip jį nudžiu- 
gino Tesės naujiena. Ji turės kūdikį? Lipnų nuo vaisių sulčių mažą 
storuliuką su drėgnomis sauskelnėmis ir duobutėmis skruostuose? 
Prieš akis jam iškilo berniukas. 

— O aš gyvensiu ūkyje, — garsiai ištarė Maikas. — Vaikas, 
ponis ir ūkininko sodyba. Galiu iškart nusišauti. 

Jis grįžo vidun, vienas pavakarieniavo, suvyniojo maisto liku- 
čius ir sudėjo juos į šaldytuvą. Išėjo pabėgioti, bet grįžęs pamatė, 
kad Saros durys dar uždarytos, tik pro plyšius sklido šviesa. Nu- 
simaudęs po dušu, po jos durimis pakišo raštelį, kuriame pranešė, 
kad jau ruošiasi miegoti, ir paprašė jos nueiti pavalgyti. 

Atsigulęs į lovą jis klausėsi, tačiau iš jos kambario neišgirdo nė 
garso. Maikas graužėsi, kad savo klausimais taip supykdė Sarą, jog 
ši nusprendė nevalgyti vakarienės. 

Pabėgiojęs jis buvo nuėjęs iki automobilio pasiimti kelių bylų, 
kurias davė inspektorius, todėl atsigulęs iki vidurnakčio jas skaitė. 
Nors ir buvo matęs nusikaltimų bylas, neturėjo laiko įsigilinti į iš- 
samias ataskaitas. 

Prieš tai jam nebuvo tekę dirbti Finansinių nusikaltimų sky- 
riuje, todėl skaitydamas bylas ėmė žavėtis. Stefanas buvo paprastas, 
jam rūpėjo tik suvilioti ir pasinaudoti, bet Mizė atrodė kur kas įdo- 
mesnė. Jos darbai liudijo ne tik klastą, bet ir visišką nesiskaitymą su 
žmogaus gyvybe. 

Prieš porą metų Mizė gyveno šiauriniame Naujajame Džer- 
syje. Ji važinėdavo į Niujorką ir apgaulės būdu viliodavo iš tur- 

tingų moterų pinigus. Manhatano centre turėjo nedidelę kontorą 
su siauručiu koridoriumi, kuri moteris priviliodavo užrašu ant 
lango: MEDIUMAS. Pas ją plūdo moterys, patyrusios sukrėtimą, 
kankinamos sielvarto, pasiklydusios kasdienybėje ir besitikinčios 
atsakymų, pakeisiančių gyvenimą. Mizė pasirinkdavo tas, kurios 
buvo pasiruošusios atiduoti viską, kad tik išsikapstytų iš gyvenimą 
užvaldžiusios sumaišties. 

Mizė rėmėsi ilgamete, kelių kartų išbandyta strategija: pasiti- 
kėjimo įgavimas, įtikinimas „kūriniu“ ir valdymas. Per pirmus mė- 
nesius ji stengdavosi įgyti moterų pasitikėjimą. Ji buvo tikra kūno 
kalbos ekspertė ir susitikusi žmogų jau po kelių minučių galėdavo 
pasakyti, ko jam reikia. Mokėjo išklausyti taip, kaip niekas kitas. 
Mizė ne tik klausydavosi aukų pasakojimų, bet ir juos įsimindavo. 
Ji puikiai viską išmanė: visada palaikydavo moteris, stodavo jų pu- 
sėn. Mizė buvo tobula geriausia draugė. 

Įgijusi aukos pasitikėjimą, bandydavo diegti tikėjimą „kū- 
riniu“. Ji tvirtino, jog pati tėra tarpininkė bendraujant su dvasių 
pasauliu/angelais/Dievu — nelygu aukos religija. Įtikėjusi, kad 
viską daro Aukštenės Galios vardan, moteris galiausiai atrasdavo 
gyvenimo prasmę. 

Kai auka visiškai įtikėdavo, Mizė pamažu imdavosi kontrolia- 
vimo ir aukos izoliavimo, reikalingo įgyvendinti pagrindinę plano 
dalį. Ji susitikdavo su auka neva išsekusi ir krauju pasruvusiomis 
akimis, pasakodavo, kad visą naktį dirbo ir regėjo siaubingus da- 
lykus. Tuo metu Mizė jau būdavo išsiaiškinusi didžiausias moters 
baimes ir jomis pasinaudodavo. Jei moteris bijojo buvusio vyro, 
Mizė pranešdavo, kad jis su draugais rezga prieš ją sąmokslą. Esą 
geriausia nuo jų pasislėpti. 

Iš tiesų savo aukoms Mizė suteikdavo viltį. Ji žadėjo meilę, 
vaikus, kalnus pinigų, ko tik nori, ir moterys laikydavosi įsikibusios 
šio pažado tarsi gelbėjimosi rato. Jos gyveno ir kvėpavo vien viltimi. 
O Mizė pasistengdavo jas įtikinti, kad tik 7 vienintelė išpildys jų 

troškimus, tačiau turi gauti pakankamai pinigų, kuriančių ritualui 
reikalingą energiją. Bet pinigų nebuvo gaila, nes Mizė žadėjo, kad 
užbaigus „kūrinį“ viskas grįš iki paskutinio cento. 

Kaip ir būdinga pasalūniškiems santykiams, vieną dieną ge- 
rumas baigdavosi. Dingdavo sugebėjimas išklausyti, nutrūkdavo 
tvirtos draugystės ryšys, išnykdavo abipusis atsidavimas vienam 
tikslui. Ilgėdamasi buvusios draugystės, auka nešdavo vis daugiau 
pinigų. Tuo metu ji nebeturėdavo kitų draugų, išskyrus Mizę, todėl 
nerdavosi iš kailio, kad tik jai įtiktų. 

Bet kai galiausiai aukos turto santaupos išsekdavo, Mizė iškart 
negailestingai nutraukdavo santykius. Jos biuras būdavo tuščias, o 
telefonas — išjungtas. Jei po keleto mėnesių bandymų paklaikusiai 
aukai ir pavykdavo susisiekti su Mize, į karštligiškus pagalbos pra- 
šymus ji atsakydavo abejingumu. Apsiverkusi ir priblokšta auka 
paprašydavo grąžinti pinigus, kaip ir buvo žadėta. Bet Mizė atsaky- 
davo, kad viskas iki paskutinio skatiko „dingo“, nes buvo panaudota 
„kūriniui“. Ir Mizė be menkiausios užuojautos numesdavo ragelį. 

Auka likdavo viena. Ji ne tik būdavo atsidūrusi ties bankroto 
riba, bet ir, Mizės pamokyta, nutrauksi santykius su artimaisiais. 
Netekusi moralinės paramos, sugniuždyta, moteris galiausiai su- 
prasdavo, kokia buvo kvaila, todėl gėdydavosi kreiptis į policiją. 

Jei moteriai ir pavykdavo užgniaužti pažeminimo jausmą ir 
kreiptis į policiją, ši dažniausiai atmesdavo jos skundą. Papras- 
čiausiai paaiškindavo, kad jeigu pinigus ji atidavė savo laisva valia, 
jokio nusikaltimo nėra. Tačiau Fort Loderdeilio policijos nuovada 
išklausė vienos aukos skundą. Peržiūrėję Mizės banko sąskaitas, jie 
neteko žado, kai suprato neįtikimą jos veiklos mastą. Mizė Vandlo 
iš daugybės moterų pasisavino milijonus dolerių. 

Jeigu išaiškėja, kad byloje sukasi didelės sumos, į tyrimą iškart 
įsitraukia federalai, ir viskas pasikeičia. Netrukus paaiškėjo, kad 
Mizė tebuvo viena nedidelė milžiniškos nusikaltėlių organizacijos 


dalis, kuri, nors ir buvo niekam nežinoma, veikė pasauliniu mastu. 

Laimė, vykdomo tyrimo metu JAV Aukščiausiasis Teismas 
patvirtino nutarimą, teigiantį, kad asmens patiklumas neturi įtakos 
įvykdytam nusikaltimui. Mizė savo veikla niekuo nesiskyrė nuo 
banko plėšikų. 

Valstijos įstatymai yra visiškai kitokie nei FTB. Valstijos 
pareigūnai įtariamąjį suima, jį įkalina ir tuomet renka įrodymus. 
Federalai gali ieškoti įrodymų metų metus, kol pagaliau ką nors su- 
ima. Deja, kai vykdant pirmąjį tyrimą jai ir dvidešimt aštuoniems 
jos šeimos nariams buvo parengti kaltinimai, Mizė sužinojo, kas jai 
gresia. Drauge su sūnumi ji pradingo kaip į vandenį. 

Maikas išlygino popierius. Jis pritarė inspektoriaus nuomo- 
nei, kad į tokį nieko vertą miestuką kaip Edilinas Mizė su sūnumi 
galėjo atsitrenkti tik tokiu atveju, jei čia pakvipo dideliais pinigais. 
Kol slapstėsi, ji susigalvojo naują būdą prievartauti pinigus ir šįkart 
pasinaudojo panele Sara Šo. 

Maikas pasidėjo bylas į naktinio staliuko stalčių, mintyse pa- 
sižymėdamas, kad rytoj nepamirštų jų išsinešti. Palikti jas ten buvo 
per daug rizikinga, nes šniukštinėdama kambarį popierius gali ap- 
tikti Sara. 

Uždaręs stalčių, jis nejučia ėmė mąstyti, koks ironiškas šis 
vakaras. Kol dieną apsipirkinėjo Viljamsbergo drabužių parduo- 
tuvėse, planavo jaukų, paprastą vakarą su Sara. Jie skaniai pava- 
karieniaus ir išgers dar niekada neragauto vyno. Įsivaizdavo, kaip 
po vakarienės atsineša iš automobilio naujus drabužius ir drauge 
su Sara juos apžiūri. Jis paprašytų jos, kaip drabužių pardavėjos, 
patarimų, ką rengtis. Ir kiekvieno mintyse sukurto scenarijaus pa- 
baigoje Sara jam atskleisdavo, ko siekia Vandlai. Tačiau kažkodėl 
viskas įvyko priešingai. 

Užgesinęs šviesą, Maikas prisiminė striptizo šokėjas. Viskas, 
nuo šiol jis susidės tik su striptizo šokėjomis. Daugiau jokių gerų 


mergaičių, kurių neįmanoma perprasti. 


Atsibudusi kitą rytą, Sara suprato, kad ją kamuoja pagirios. Retas 
pasigertų nuo poros taurių „Margaritos“, tačiau Saros organizmas 
visiškai netoleravo alkoholio. 

Prausdamasi veidą šaltu vandeniu, ji po truputį ėmė prisimin- 
ti, ką vakare prikalbėjo Maikui. Šiuo metu jai ir taip buvo nelengva, 
todėl nuo nesibaigiančių jo klausimų ir perdėto meilikavimo Sarai 
trūko kantrybė. 

Savaime suprantama, jai derėjo atsiprašyti. Vakar vakare at- 
rodė akivaizdu... jai pasirodė, kad visi prieš ją susimokė, nors tai, 
žinoma, negalėjo būti tiesa. Tačiau ši mintis įsiskverbė jai į galvą ir 
ėmė bręsti. 

Dieną, taisydama drabužius, Sara nutarė, kad visiškai ne;ma- 
noma, jog Tesė būtų sukursčiusi visą miestelį ir atsiuntusi Maiką 
nuvilioti ją nuo Grego. 

Bet siūdama ji klausėsi per televizorių rodomo seno detektyvo, 
todėl pastarųjų poros dienų įvykiuose nesunkiai įžvelgė sąmokslą. 
Gregas staigiai išvyko; Lukas išvarė ją iš buto; Sarai teko apsigy- 
venti Tesės bute, kurio grindyse buvo liukas. Tuomet čia „netyčia“ 
atsirado paslaptingasis Tesės brolis, kuris apsistojo drauge su ja 
šiame butuke. 


Pirmą valandą Sara nusprendė pavalgyti ir atidariusi šaldytuvą 

pamatė, kad jis pilnas Maiko gaminto maisto. Ko gi jis siekė vakar, 
ruošdamas tokią skanią vakarienę? Miglotai prisiminė kaltinusi jį 
bandymu ją suvilioti. 

Galbūt buvo per daug prisižiūrėjusi nespalvotų filmų, nes pui- 
kiai įsivaizdavo, kaip prisigeria ir atsiduria lovoje su Maiku. Tuo- 
met į kambarį įgriūva du fotoaparatais ir blykstėmis apsiginklavę 
vyrai ir puola juos fotografuoti. 

Ar jie atiduotų tas siaubingas nuotraukas Gregui? Sarai pa- 
sidarė bloga, vos pamėgino įsivaizduoti, kaip pasiustų Gregas, iš- 
vydęs ją lovoje su kitu vyru. Jis vos nesprogo iš pykčio, kai kartą ji 
nusijuokė iš pardavėjo pokšto. „Viskas dėl to, kad labai tave myliu“, 
— ne kartą teisinosi jis. 

Išsitraukusi iš Tesės spintelės lėkštę, prisikrovė ją Maiko ga- 
minto maisto, uždengė popieriniu rankšluosčiu ir pasišildė mik- 
robangų krosnelėje. Tuomet įsipylė stiklinę šaltos arbatos ir sėdo 


puotauti. 


Sėkmingai sutvarkęs turto perdavimo dokumentus, Maikas 
išėjo iš nekilnojamojo turto įmonės ir, nešinas storu aplanku, ne- 
siliovė laužęs galvos dėl Saros. Jis niekaip nesuvokė, kuo sugebėjo 
ją taip supykdyti. Savaime suprantama, įlįsti pro grindų liuką gana 
storžieviška, tačiau, jo galva, tai buvo greičiausias būdas su ja su- 
sidurti. Jei būtų pasibeldęs į duris ir prisistatęs, ji mandagiai jam 
būtų pasiūliusi apsistoti viešbutyje ir daugiau jiedu niekada nebūtų 
susitikę. 

Maikui nuoširdžiai atrodė, kad miestelėnai gerokai perlenkia 
lazdą, burdamiesi į gaują, priešiškai nusiteikusią jos būsimo vyro 
atžvilgiu. Nors jis žinojo, kad Vandlas iš tiesų yra nusikaltėlis, ta- 
čiau jie to nežinojo. Kur dingo moterų apgiedotas „palaikymas ? 
„Palaikymo valandomis“ Maikas vadino televizijos transliacijas 
nuo ketvirtos iki šeštos valandos. Kai kartą jis gydėsi po ketvirtojo 

peršovimo, jo aplankyti užsuko Tesė. Maikui mirtinai įgriso gulėti 
lovoje ir kęsti skausmą, todėl visą įnirš; išliejo ant televizoriaus. 
Metęs į jį pagalvę, išrėžė: 

— Jei dar kartą išgirsiu žodį „palaikymas“, sviesiu šitą daiktą pro 
langą. Visiškai nesvarbu, kad žmogus kvailas ar kad jo sprendimas 
nevykęs, — jums, moterims, svarbiausia tarpusavio „palaikymas“. 

— Tai dabar ir aš tapau viena iš „jūs, moterys“? — ramiai pa- 
klausė Iesė, nepakeldama akių nuo žurnalo. — Galiu visiškai už- 
tikrintai teigti, kad man gyvenime nėra tekę palaikyti moters, kuri 
per savo kvailą sprendimą būtų pa/indusi po kulka. 

Prasta Maiko nuotaika akimoju išgaravo ir jis sugebėjo ne tik 
atsistoti nuo sofos, bet ir paruošti Tesei puikią vakarienę. Po poros 
dienų ji sugrįžo į Ediliną. 

Išvažiuodamas iš Viljamsbergo Maikas svarstė, ar šiandien 
verta gaminti valgyti. Norėdamas padaryti įspūdį, lenkė prieš 
Sarą nugarą, tačiau visos jo pastangos baigėsi jos įsiūčiu. Anksčiau 
moterys nekeldavo jam jokių rūpesčių. Dar tiksliau pasakius, di- 
džiausias rūpestis buvo tai, kad jis per daug patiko moterims. Jos 
Alirtavo ir gundė jį. Maikui nereikėjo nė piršto pajudinti, kad gautų 
patikusią moterį. 

Tačiau panelė Sara Šo — kita giesmelė. Nuo pat pirmos aki- 
mirkos ėmė jo nekęsti ir kuo toliau, tuo labiau jos priešiškumas tik 
stiprėjo. Bet, kaip ir buvo užsiminęs inspektoriui, tokios moterys 
kaip Sara jam — visiškai ne;menama paslaptis. 

Kai sugrįžo į Edilino dvarą, Maikas tikėjosi rasti duris užšau- 
tas skląsčiu, tačiau jos nebuvo užrakintos. Jame pabudo detektyvo 
balsas. Galbūt Ediline reikėjo surengti paskaitą apie namų apsaugą 
ir papasakoti, kaip svarbu rakinti duris. Pamatė iš Saros buto išei- 
nantį Luką, nešantį kažką panašaus į virtuvinę kriauklę, ir jam vėl 
jos pagailo. Visas miestelis buvo nusistatęs prieš Sarą, galvojo jis, ir 
jos vietoje vien dėl to buvo galima specialiai ištekėti už Grego. 


Įėjęs į butą jis pažvelgė į koridoriaus gale esantį Saros miega- 

mąjį, bet jis buvo tuščias. Dėdamas aplanką ant stalo pagalvojo, kad 
galbūt vėliau su ja pasikalbės apie miestelio žmonių elgesį. Galbūt 
taip pavyks pralaužti ledus. Arba papasakos apie naujai įsigytą ūkį. 
Gal ji palengvins prisiimtos atsakomybės naštą. 

Pažvelgęs pro langą, lauke, po dideliu medžiu, išvydo sėdinčią 
Sarą: rankoje ji laikė mobilųjį telefoną, o savo nesibaigiančius siu- 
vinius buvo pasidėjusi ant stalelio. Šįryt inspektorius jam perdavė 
per Tesę žinių. Kaip ir buvo numatyta, pakalbėjęs su policininkais 
apie žmonos suėmimą, Stefanas pratrūko. Jam iškart buvo už- 
dėti antrankiai ir jis atsidūrė nuovados kameroje. Inspektorius su 
džiaugsmu papasakojo Tesei, kokiais kaltinimais ir grasinimais 
ėmė švaistytis į kamerą kišamas Vandlas. Stefanas vis kartojo, kad 
jam „reikia sugrįžti, o tai policininkai suprato kaip norą grįžti pas 
Sarą ir įvykdyti nedoras užmačias. 

Jį suėmę pareigūnai konfiskavo mobilųjį telefoną ir perskaitė 
visus elektroninius laiškus bei žinutes, kuriuos siuntė Sara, Stefanui 
Vandlui skubotai dingus iš Edilino. 

Saros žinutėse pyktis maišėsi su maldavimu. Ji vis klausinėjo, 
kur jis yra ir kada žada grįžti. Apie Maiką užsiminė tik tiek, kad na- 
muose kilo tam tikrų „nesklandumų“ ir jai reikia Grego pagalbos. 

Maikas sužinojo, kad Stefanas Vandlas neatsakė į jos skambu- 
čius net atgavęs telefoną. 

Padaręs šaltos arbatos, Maikas išėjo į lauką pas Sarą. Buvo nusi- 
teikęs atremti pyktį, tačiau kai išvydo jos šypseną, jam palengvėjo. 

— Dėl vakar vakaro... — pradėjo Sara, bet Maikas ją nutraukė. 

— Nenorėjau tavęs įžeisti, buvai teisi, aš uždavinėju per daug 
klausimų. Dar vienas mano darbo trūkumas. Ar kas nors tau papa- 
sakojo apie šiandieninius mano žygdarbius? 

— Dar neteko girdėti nė vieno, — šypsodamasi Sara gurkšte- 
lėjo arbatos. — Gal jau pakabinai savo riterio šarvus į spintą? 

— Dabar man labiausiai rūpi atsikratyti ne šarvais. Ar mama 


tau sakė, kad užsakė man porą sijony? 

Sara nusikvatojo, ir jis panoro vėl išgirsti jos nuostabų juoką. 

— Rimtai. Paklausiau Luko, kur mieste galima nusipirkti 
ekologiškų produktų, ir jis... 

— Pasiūlė apsilankyti mamos krautuvėje. Žinau. Ji man pa- 
sakojo. 

— Maniau, kad nesiteiks taip anksti priimti klientų, bet ji jau 
buvo parduotuvėje ir krovė žiedinius kopūstus. 

— "Tėtis sako, kad geriausias paros metas — tai pora valandų, 
kai mama išeina iš namų ir kai jam reikia keltis. — Jos akys užsilieps- 
nojo smalsumu. — Ką ji tau pažadėjo už dalyvavimą žaidimuose? 

— Nori pasakyti, kad turėjau pasirinkimo laisvę? Mano ma- 
nymu, ji viską buvo nusprendusi dar prieš man pasirodant. Tesė 
man yra pasakojusi, kaip greitai naujienos apskrieja šitą miestelį, 
bet nustebau, iš kur ji tiek daug žino. 

Sara linktelėjo. 

— Pasakei Tesei, kuri papasakojo Ramsui, jis paskambino Lu- 
kui, šis viską išklojo Džosei, o Džosė paskambino mano mamai. 

Maikas nusijuokė. 

— O kad mūsų vyriausybė dirbtų taip efektyviai. 

— Vyriausybė nėra tokia smalsi kaip šio miestelio gyventojai. 
Tai ką darysi su kiltais? 

— Tavo mama... — Maikas sužiuro į stiklinę. 

— Nejaugi tu rausti? — Sara prisilenkė artyn. Nusiskutęs 
juodus ūsus, Maikas nebeatrodė toks panašus į piratą. — Bijau net 
paklausti, ką ji padarė. 

— Nuvilko man švarką, pakėlė marškinius ir mane apsikabino. 

— Manau, tuo pat metu laikė centimetrinę juostą. 

Maikas linktelėjo. 

— Jei dar nesupratai, ji nori, kad dalyvautum mugėje, nes taip 
lengviau įsiliesi į Edilino gyventojų gretas. Tik prieš porą valandų 
išgirdusi, kad greta manęs pasirodė kitas vyras, ji akimirksniu nu- 
sprendė, jog tu kur kas geresnis už mano būsimą sutuoktinį. 

— Dėl šito... — jau žiojosi Maikas, bet Sara įsiterpė. 

— Viskas gerai. Žinau, ką jie galvoja, nes dauguma tiesiog 
išrėžė man tai į akis. Atrodo, Gregas specialiai daro viską, kad su- 
erzintų vietinius. 

Maikas išmaukė didelį gurkšnį arbatos. 

— Kodėl taip manai? 

— Nežinau. Kartais man atrodo, kad Gregas nori, jog mudu 
išvyktume gyventi į negyvenamą salą. 

Maikas nieko neatsakė. Pirmas žingsnis valdymo link — au- 
kos atskyrimas. Atrodo, Vandlas jau spėjo pasėti šitą mintį gražioje 
Saros galvelėje. Jiems bus geriau ten, kur niekas jos nepažįsta. Mai- 
kas spėjo, kad Sara teisi, ir Gregas specialiai bando ediliniečiams 
pasirodyti atgrasus. Jis įtarė, kad po vestuvių su Sara Vandlas dar 
labiau kurstys priešiškumą, kol galiausiai jiems teks išsikraustyti. 
Gyvendama tarp nepažįstamų, Sara žus per nelaimingą atsitikimą, 
o Stefanas, kaip teisėtas vyras, paveldės visą jos turtą. 

Nenorėjo, kad Sara pastebėtų jo surimtėjusį veidą. 

— Kas vakarienei? 

Ji nedvejodama iškėlė krūvą drabužių. 

— Pasižiūrėkime... užkandžiui galiu pasiūlyti medvilnės, pag- 
rindiniam patiekalui — vilnos, o desertui — šilko. 

— Puikus pasirinkimas. Nieko prieš, jei ant viršaus užmesiu 
kelias jūrų šukutes su šparagais? 

— Tokio gero pasiūlymo negirdėjau visą dieną. Bet tik su 
viena sąlyga. 

— Kokia? 

— Daugiau tekilos. 

Maikas nusišypsojęs atsistojo, surinko jos siuvinius ir drauge 
patraukė į namą. 

— Gal rytoj aprodysi man savo parduotuvę? Beje, kas dabar 
Jai vadovauja? 


Sara giliai atsiduso. 

— Gregas pasamdė moterį iš Vašingtono. Ji turi aukštąjį... — 
Sara sumojavo ranka, — kažkokios srities, nepamenu. Vilki kostiu- 
mėlius ir taip gerai išmano verslą, kad man darosi baisu. Manau, kai 
grįš Tesė, užsiundysiu ją ant to moters. 

— Kalbi apie 2210 mažąją sesutę? Švelniąją, romiąją Tesę? 

— Tą pačią. Ar esi girdėjęs istoriją apie raudoną suknelę? 

— Tesė man pasakojo, bet iš savo varpinės. 

Ramzis, tada dar būdamas tik Tesės viršininkas, pasikvietė ją 
į kabinetą pasikalbėti apie jos pareigas. Jis neturėjo priekaištų dėl 
jos atliekamo darbo, tačiau paprašė liautis vaikščioti į darbą su ap- 
temptais džinsais. „Juk pagaliau čia įstaiga“, — pompastiškai tarė 
jis. Maikas jam būtų pasakęs, kad jeigu liepsi Tesei ko nors nedary- 
ti, ji būtinai taip pasielgs. Kitą dieną ji atėjo į darbą vilkėdama prig- 
ludusia raudono, plonyčio lyg nosinė šilko suknele. Tą dieną kaip 
tik lankėsi žmonės, kuriems įmonė norėjo palikti teigiamą įspūdį, 
ir Ramzis už tai gavo pylos. Nuo tos dienos Ramzis apie Tesę ne- 
pasakė nė vieno blogo žodžio. 

— O bendradarbiai vyrai taip pat buvo pastatyti į vietą? — 
pasiteiravo Maikas. 

— Darir kaip! Mano pusbrolis Kevinas norėjo Ediline paskelb- 
ti Raudonosios suknelės dieną, tačiau žmona jam paprieštaravo. 

Maikas atidarė jai namo duris. Kaip ir vakar, Sara atsisėdo 
prie stalo, o jis puolė darbuotis virtuvėje. Ji dirstelėjo į mobilųjį, bet 
raudona lemputė nedegė. 

Kai dieną suskambėdavo mobilusis, jai širdis nukrisdavo į 
kulnus. Galbūt pagaliau skambina Gregas. Tačiau tai būdavo ne 
jis. Daugiausia skambino miestelio gyventojai ir užduodavo kvailus 
klausimus apie tai, ar ji sekmadienį ketina eiti į bažnyčią ir ar ap- 
silankys mugėje: Žmonės prisigalvodavo visokių kliaučių, vien no- 
rėdami sužinoti, ar neskambino Gregas. Kai kurie klausdavo apie 


vestuves. Skambino vestuvių planuotoja, kurią Sara buvo mačiusi 

vienintelį kartą gyvenime, ir pranešė, kad neranda Saros pageidau- 
jamo geltono atspalvio gvazdikų. Sara abejingai atsakė, kad tiks 
bet koks atspalvis. Jei viskas būtų Saros rankose, ji būtų užsakiusi 
kvapių žydinčių žolynų ir didžiulių rožių, krintančiais žiedlapiais, 
be to, būtų paprašiusi, kad bažnyčią papuoštų mamos darbuotojai. 
Daugumą jų Sara pažinojo nuo vaikystės ir buvo įsitikusi, kad tiems 
žmonėms būtų tikras džiaugsmas pinti girliandas ir vainikėlius. Bet 
kai Sara prasitarė apie tai Gregui, jis atkirto, kad jos mama taip jo 
nekenčia, jog tikriausiai išpuoš bažnyčią nuodingomis gebenėmis. 

Kai po pietų pasirodė Maikas, nešinas stiklinėmis su šalta ar- 
bata, ji vos neverkė. Gregas nei skambino, nei atrašė į žinutes, nei 
atsakė į elektroninius laiškus. Galbūt tarp jų jau viskas baigta, bet 
jis to nepasakė? Ji jautėsi visiškai vieniša. 

Tačiau Maiko šypsnys su duobutėmis skruostuose išvaikė visą 
Saros liūdesį. Jis irgi buvo vienišas, nes nieko šiame miestelyje nepa- 
žinojo ir net neturėjo namų. Visą dieną vis apie jį pagalvodavo ir galų 
gale prisiekė sau gražiai su juo elgtis. Net jei Tesė ir visas miestelis 
susimokė, norėdami pripiršti jai Maiką, jis nieko apie tai nežino. 

Vakar vakare jis atrodė nuoširdžiai nustebęs, kai Sara puolė 
svaidytis priekaištais. Šiandien ji ryžosi papasakoti Maikui, kas 
vyksta. Net mąstė pasidalyti savo būgštavimais dėl Grego. Buvo 
taip skaudu, kad neturėjo žmogaus, kuriam galėtų pasipasakoti. Jei 
atvertų širdį nors vienam ediliniečiui ir prisipažintų bijanti, kad 
Gregas ketina ją palikti, greičiausiai visi su transparantais sugužėtų 
į centrinę aikštę atšvęsti. Bet Maikas buvo ne vietinis, todėl galėjo 
tapti jos draugu. 

— Į ką taip žiūri? — paklausė Maikas. 

— Užsigalvojau. Tik tiek. Laukiu dar vieno nuostabaus pa- 
tiekalo. 

— Atrodo, esi puikios nuotaikos. Kas nors atsitiko? 

— Jei tau smalsu, ar skambino Gregas, tai ne, jis neskambino. 
Bet nieko tokio. Manau, tam yra rimta priežastis. 

Maikas vos spėjo nusisukti, kad neišsprūstų: „Aha, jį sulaiko 
metalinės grotos.“ Atsisukęs paklausė: 

— Nepasiteiravau, ar mėgsti jūrų šukutes? 

— Tiesiog dievinu. 

Sara stebėjo, kaip jis sukasi virtuvėje. Kaip ir vakar, Maikas 
buvo nepriekaištingai apsirengęs. Dėvėjo tamsias kostiumines kel- 
nes ir tobulai išlygintus medvilninius mėlynus marškinius, kurių 
rankoves buvo kruopščiai atsiraitojęs iki alkūnių. Batai buvo nu- 
blizginti, o iš savo darbo patirties ji žinojo, kad tokių batų pora 
kainuoja kelis šimtus dolerių. 

— Tu visada taip rengiesi? 

— Kartais kūnas tampa vieninteliu tikru dalyku žmogaus gy- 
venime, tad stengiuosi kiek galėdamas. 

Nuo pat Maiko atvykimo ji taip suirzo, kad rimtai net nesusi- 
mąstė apie jo išvaizdą, ir dabar galvoje nuskambėjo Tesei išdrėbtas 
apibūdinimas. Jei geriau pasižiūrėtum, jis neatrodė toks jau prastas, 
koks pasirodė iš pirmo žvilgsnio. Tiesą sakant, Maikas nebuvo že- 
mas. Jis buvo vidutinio ūgio. O siuvėjos akis nustatė, kad jo liemens 
apimtis ne didesnė nei septyniasdešimt penkti centimetrai. Kai 
kurios klientės viską atiduotų už tokį laibą liemenį. 

— Labai įdėmiai mane stebi, — pasakė traukdamas iš šaldy- 
tuvo produktų pakuotes. 

— Tu man vis tiek nepanašus į Tesę. 

— Jei būtume greta, panašumą iškart pastebėtum. Mėgsti 
šparagus? 

— Taip, jei tik jie nesulaistyti tuo siaubingu rausvu padažu. 

— Gimininga siela. 

Kai Maikas taip šypsosi, atrodo visai patrauklus. Atsigręžusi 
Sara pamatė ant stalo gulintį storą aplanką su užrašytu nekilnoja- 
mojo turto įmonės pavadinimu. 

— Kas čia? Pirkai nekilnojamojo turto? 


— Tai — sesers dovana. — Maikas plovė šukutes. 

— Ji padovanojo tau žemės sklypą ar namą? — Sara buvo 
priblokšta. 

— Ir viena, ir kita. Ši nuosavybė daugelį metų priklausė Mak- 
dauelų giminei, o dabar, kol aš arba mano palikuonys ten gyvens, 
žemė priklausys man. Jei bandysiu ją išnuomoti, ši nuosavybė iškart 
pereis mano svainiui. 

— Vadinasi, Ramsui. O kuri čia vieta? Tokių sklypų aplinkui 
pilna. 

Maikas taisė salotų užpilą. 

— Tai vieta labai keistu pavadinimu. 

Jį girdėjo visą savo gyvenimą, bet jai to sakyti nenorėjo. Ir taip 
per daug apie save atskleidė. 

— Pavadinimas skamba lyg iš „Hario Poterio“. 

Sara atvertė aplanką. 

— Gal „Kalnų pilaitė“, bet nežinojau, kad Makdauelai ten 
būtų turėję žemės. — Išėmusi dokumentą, pradėjo jį skaityti, kol 
galiausiai sušnabždėjo: — Merlino ūkis. 

— Būtent, — atsakė Maikas, dėdamas šukutes į karštą troš- 
kintuvą. — Merlinas iš „Poterio“. Štai kodėl pavadinimas man 
S1€jasi su raganystėmis. 

Jis pasilenkė pažiūrėti liepsnos ir ją sumažino. Kai išsitiesė, 
greta jau stovėjo Sara įraudusiu iš pykčio veidu. 

— Niekše! — iškošė ji. 

— Ką? 

— Tu esi melagis, šniukštinėtojas ir niekšas, — Sara vos ne- 
rėkė. — Tu :rgi čia įsivėlęs. Drauge su jais nori sugriauti man gyve- 
nimą. Jau buvau patikėjusi, kad tu — nekaltas, bet esi net blogesnis 
už kitus. Tu... 

Maikas antrą kartą gyvenime leido moteriai trenkti jam an- 
tausį. Nesistengė jos sulaikyti ar gintis, nes žinojo, kad kiekvienas 
Saros ištartas žodis buvo tiesa. Bet kaip ji sužinojo apie slaptą ty- 


rimą? 

Pamatęs Saros akyse besitvenkiančias ašaras, vos susitvardė 
jos neapkabinęs. Norėjo atsiprašyti tiek jos, tiek visų moterų, kurias 
kada nors gyvenime buvo įskaudinęs. Dėl jo parodymų šiuo metu 
už grotų sėdėjo keturios moterys. Nors visos nusipelnė bausmės, 
tačiau Maikui buvo nesmagu, kad taip atsitiko būtent dėl jo kaltės. 

Sarai pasipylė ašaros ir ji nebesugebėjo pratarti nė žodžio. Ji 
pralėkė pro Maiką ir nubėgusi trenkė miegamojo durimis, visai 
kaip vakar. 

Sekundėlę Maikas stovėjo liepsnojančiu skruostu ir mąstė, 
kas ką tik atsitiko. Ji viską sužinojo, bet kaip? Jis išjungė ugnį, pa- 
kėlė dokumentus ir įsižiūrėjo. Sara tebuvo paėmusi pirmutinį lapą. 
Jis perskaitė jį, bet ten tebuvo aprašomos sklypo, žinomo Merlino 
ūkio pavadinimu, koordinatės ir formuluotė, nusakanti, kad sklypas 
atitenka Maiklui Farleinui Niulandui. 

Išgirdęs Saros balsą vos nepašoko, nes nepajuto, kaip ji įėjo į 
virtuvę. 

— Noriu, kad išeitum, — švelniai pratarė ji. 

Maikas atsigręžė ir pažvelgė į ją. Apsivilkusi balta suknute ir 
nuo ašarų paraudusiomis akimis ji atrodė tokia sutrikusi ir vieniša, 
kad jam kilo nesuvaldomas troškimas ją ginti, o tai jis ir mėgino 
daryti. Vieną akimirką jam prieš akis stojo nuotraukos moterų, ku- 
rias tikriausiai nužudė Stefanas Vandlas. Jei jis išsikraustytų, turbūt 
netrukus išvystų ir gražiąją, švelniąją panelę Sarą Šo karste? 

— Noriu, kad tuoj pat išeitum. Labai apgailestauju, kad nete- 
kai namų, tačiau turi susirasti, kur išsikraustyti. Jei nerasi viešbučio, 
esu įsitikinusi, tave priglaus Lukas. O gal persikelsiu aš. 

Ant sienos kabėjo senas laidinis telefonas, ir kai Sara siektelė- 
jo jo ragelio, Maikas pamatė, kaip virpa jos rankos. 

Jei užduotis nebūtų tokia svarbi, Maiklas pasielgtų kaip pra- 
šomas ir išeitų. Nenorėjo būti moters ašarų priežastis. Tačiau išeiti 
negalėjo. 


Priėjęs prie Saros, nevalingai apkabino jos pečius. Sara jo 

neatstūmė, todėl kai ji vėl ėmė verkti, Maikas prisiglaudė ją prie 
krūtinės. 

— Atsiprašau, — šnabždėjo jis. — Kad ir ką padariau, neno- 
rėjau tavęs įskaudinti. Prašau, pasakyk, kas ne taip. 

Ji raudojo, visas jos prigludęs kūnas krūpčiojo, o ašaros gėrėsi 
jam į marškinius. Maikas jautė jų šilumą ir drėgmę. 

Jis atsargiai nulydėjo Sarą į svetainę, pasodino ant sofos greta 
savęs ir, paėmęs popierinių nosinių dėžutę, ėmė šluostyti jai veidą. 

Sara paėmė nosinę ir išsipūtė nosį, tuomet jis padavė jai visą 
dėžutę. 

— Gal pasikalbėkime? Prašau? 

— Merlino ūkis, — tesugebėjo iškūkčioti ji. 

— Viskas dėl jo? — švelniai paklausė jis. — 72 norėjai tos 
žemės? 

Ji žagtelėjo, vėl išsipūtė nos; ir linktelėjo. 

— Gregas jos nori dar labiau nei aš. 

Maiką lyg elektra nupurtė. Stefanas Vandlo norėjo ūkio, kuris, 
pasak Tesės, baigia sutręšti iki pamatų? Norėdamas nusiraminti, 
Maikas porą kartų įkvėpė. Jis suprato — dabar turi kalbėti itin at- 
sargiai, kad Sara vėl nepultų į ašaras. 

— Ramsas atsisakė Gregui parduoti ūki, — šnirpščiodama 
ištarė Sara. 

— Nes prieš porą metų jis pažadėjo tą žemę Tesei. 

— Porą metų? Bet jie tuomet dar net nebuvo meilužiai. 

— Tiesa, — tyliai ir apdairiai pasakė Maikas, stengdamasis 
dar labiau jos neįskaudinti. — Tačiau jau tuomet Tesė tvarkė jo 
reikalus įmonėje, ar ne? 

— Taip, bet... — Sara nutilo, nežinodama, kaip baigti sakinį. 

Pats Maikas neturėjo jokių su ūkiu susijusių slaptų užmačių, 
todėl nusprendė būti atviras. 

— Tretiems darbo metams einant į pabaigą, Ramzis paklausė, 
kokios premijos Tesė pageidauja, ir ji paprašė Merlino ūkio. 

— Irjis jai ažidavė tą žemę? Taip paprastai? Tiesiog atidavė jai 
ūkį, priklausiusį jo giminei daugiau nei du šimtus metų? 

— Ne. Tesė to neprašė. Ji norėjo pasirašyti nuomos sutartį vi- 
sam gyvenimui, tačiau sutartis įsigaliotų tik tada, kai Tesė sukauptų 
dvidešimties procentų turto vertės užstatą. 

Sara nusišluostė drėgnas akis. 

— Panašu į Tesę. Ir, manau, ji tą vietą sumanė nupirkti žau, — 
su kartėliu pasakė ji. 

Maikas nesitvėrė savo kailyje, norėdamas paklausti, kaip ūkis 
susijęs su Vandlu, bet suprato turįs susilaikyti. 

— Tiesą sakant, manau, kad taip ji bando prisivilioti mane čia, 
kai paliksiu tarnybą. 

— O didžiausia tavo svajonė yra apgriuvęs ūkis? 

Sara nužvelgė jį nuo galvos iki kojų, klausiamai sužiuro į jo 
naujutėlaičius drabužius. 

— Neatrodai panašus į ūkininką. Gal tau labiau tiktų praš- 
matnus butas Viljamsberge? 

Sara atkakliai laukė atsakymo, ir Maikas suvokė, kad jam teks 
iškloti visą tiesą, apie kurią nebuvo prasižiojęs nuo pat vaikystės, 
o tokiu atveju Sara apie jį sužinos gerokai daugiau nei kas nors 
kitas. Suaugęs jis dėjo daug pastangų slėpdamas savo asmeninį 
gyvenimą — slapukavimas buvo įaugęs į kraują. Tačiau vos atvykęs 
į miestelį pajuto, kaip visas jo triūsas ėmė byrėti į šipulius. Kai tik 
kas nors užsimindavo apie jo senelę, Maikui iškart kildavo noras iš 
čia nešdintis. 

— Nieko tokio, — stodamasi tarė Sara. — Neprivalai man 
nieko pasakoti. 

Jis čiupo jai už rankos, ir Sara atsisėdo. 

Kol ji laukė atsakymo, Maikas mąstė, kad lengviau būti pa- 
šautam, nei pasakoti tiesą. 

— Prisimeni, kai pasakojau, kad pasiėmiau Tesę iškart po 
mokyklos baigimo? 

— Taip. 

— Nepasakiau, kad tuo metu Tesė dar buvo nepilnametė, 
priešingai nei aš. Senelė grasino iškelti skandalą policijoje, jei ne- 
vykdysime jos paliepimų. Nemanau, jog dėl jos pareiškimo mane 
būtų suėmę, tačiau buvau neseniai pradėjęs tarnybą policijoje, todėl 
tai, be abejo, būtų pakenkę mano karjerai. 

— O koi reikalavo iš Tesės? 

Maikas atsilošė į sofos atkaltę. 

— Ji norėjo, kad Tesė kokiu nors būdu taptų Merlino ūkio 
savininke. 

— Bet kodėl? — nustebo Sara. — Nejaugi tavo senelė norėjo 
tapti ūkininke? 

Maikas papurtė galvą. 

— Toli gražu. Net mūsų galinis kiemas buvo išbetonuotas, nes 
ji nepakentė žemės. 

— Tuomet kodėl?.. 

Maikas sunkiai tvardėsi. Kartą padauginęs alaus jis pajuokavo, 
kad dalyvavimas slaptose operacijose jo visiškai negąsdina, nes dar 
nebuvo sutikęs žmogaus, klastingumu prilygstančio jį užauginusiai 
moteriai. Jo sugėrovas panoro išgirsti daugiau, tačiau Maikas dau- 
giau neištarė nė žodžio ir nustojo gerti. 

Sara uždėjo delną jam ant rankos. 

— Tau sunku apie tai kalbėti? 

— Nea, — kiek galėdamas nerūpestingiau atsakė Maikas. — 
Senoji nekentė tiek paties Edilino, tiek jo gyventojų, bet nuolatos 
kartodavo, kad labiausiai čia jai patiko popietės, praleistos Merlino 
ūkyje drauge su berniuku, pavarde Langas. 

— Nejaugi ji turėjo omenyje Briusterį Langą? — išpūtė akis 
Sara. 

Maikas išsišiepė. 

— Kiek teko girdėti, didesnio pikčiurnos už jį visame Ediline 


nerasi. 

— Sakyčiau, net visoje Virdžinijoje. Bet palikime jį ramybėje, 
kodėl jai prisireikė to ūkio? 

— Senelė jam giedojo ditirambus. Manau, bėgant metams ta 
vieta jai tapo savotiška Valhala — rojumi, kuriame tvyro vien tik 
gėris. Mano nuomone, ji norėjo ten mirti. 

— Tai buvo jos „laimės kampelis“. 

— Kurios ji tikrai nepatyrė su mumis, vaikais! — Maikas ne- 
sutramdė emocijų. — Bet tai nesvarbu. Ji grasino pranešti policijai, 
kad pagrobiau nepilnametę, jei Tesė nepasižadės baigusi koledžą 
grįžti į Ediliną ir padaryti viską, jog Merlino ūkis taptų jos nuosa- 
vybe. Tuomet bandžiau Tesę atkalbėti, bet... — jis gūžtelėjo. — Juk 
pažįsti Tesę. 

Pasakodamas jis nutylėjo, kad Tesė visą gyvenimą palaikė ryšį 
su senele. Neužsiminė, kad mirus seneliui jiems su Tese buvo nepa- 
prastai sunku sumokėti už jos išlaikymą senelių namuose. Senelės 
reikalavimu, ji buvo karšinama vienoje prabangiausių prieglaudų, 
kur ja rūpinosi aukščiausios klasės personalas. 

Porą sekundžių Sara į jį žiūrėjo tylėdama. 

— Visi svarstėme, kodėl Tesė įsidarbino Ramzio sekretore. 
Nesupratome, kodėl turėdama verslo administravimo magistro 
laipsnį ji pasiriko stenografės darbą tokiame miestelyje. 

— Senelė dar buvo gyva, kai Tesė baigė studijas, o kadangi ji 
buvo pažadėjusi imtis visų įmanomų priemonių, nusprendė laikytis 
duotos priesaikos, — šyptelėjo Maikas. 

— Kas yra? 

— Tiesiog prisiminiau, kaip susikivirčijome su Lese, kai ji dar 
mokėsi. Nenorėjau, kad ji grįžtų į Ediliną, bet ji manęs nesiklausė. 
Žinai, ką ji pasakė? 

— Papasakok, — nekantravo Sara. 

— Ji atšovė, kad gaus Merlino ūkį bet kokia kaina. O kai pa- 
klausiau, kaip ji ketina tai padaryti, atkirto, kad žada įsidarbinti 
Makdauelo įmonėje ir, jei reikės, ištekės už tos nelemtos žemės 
savininko. 

Sara žiūrėjo į Maiką netekusi žado. 

— Ji taip ir padarė. Tesė atvyko į Ediliną ir įsidarbino pas 
mano pusbrolį vien tam, kad gautų ūkį. 

— Bent jau taip viskas prasidėjo. 

Maikas išsigando, kad Saros galvoje ims kirbėti mintis, jog 
Tesė su Ramziu susituokė ne iš meilės. 

— Suprantu, — pasakė Sara ir jos žvilgsnis suminkštėjo. — Tesė 
pamilo Ramz; ir kelerius metus laukė, kol šis susipras, kad irgi ją myli. 

— Būtent, — su palengvėjimu atsakė Maikas ir apsidžiaugė, 
kad senelė tuo metu jau buvo mirusi, kitaip būtų išsitraukusi auto- 
matą. Kur girdėta, kad jos anūkė ištekėtų už Makdauelo! Tai buvo 
didžiausias jos košmaras. 

— Ir dabar, senamadiškais Ramzio įsitikinimais, tu tapai jo 
šeimos dalimi, todėl ūkį galima perduoti tau. 

— Tačiau su daugybe apribojimų, — pridūrė Maikas, džiū- 
gaudamas pagaliau pasitaikiusia proga pakalbėti apie tai, kas jam iš 
tiesų rūpėjo, — apie Stefaną Vandlą. 

Jam dingtelėjo, kad su nusikaltėliais susitarti kur kas lengviau 
nei su „padoriais“ žmonėmis. Jei reikėdavo išgauti informaciją iš 
kokio nors sukčiaus, Maikas paprasčiausiai jam sumokėdavo. Ta- 
čiau norėdamas išgauti bent ką nors iš mielosios Saros, jis turėjo 
apnuoginti savo sielą. Be jokios abejonės, su nusikaltėliais viskas 
kur kas paprasčiau. 

— Em, Sara, — atsargiai prabilo jis, — užsiminei, kad tas ūkis 
labai rūpi tavo sužadėtiniui. 

Sara sužiuro į jį lyg atsiprašinėdama. 

— Nežinau kodėl, bet tu sugebi mane supykdyti. Nepatikėsi, 
tačiau kitiems labai retai parodau pyktį. Jei paklaustum Grego, jis 
apibūdintų mane kaip itin ramaus būdo. 

Maikas vos susivaldė nepabučiavęs jai rankos iš dėkingumo, 
nes žinojo, kad Vandlas mėgdavo pakelti ranką prieš moteris, ku- 


rios drįsdavo jam paprieštarauti. Bet jis nekrustelėjo. 

— Dabar tavo eilė pasakyti tiesą. Kam Gregui prireikė to seno 
ūkio? 

— Nesu tikra, — taip sakydama, Sara nusuko akis, todėl Mai- 
kas suprato, kad ji sako netiesą arba bando kažką nuslėpti. — Gre- 
gas daug kalbėjo apie tą ūkį: iš pradžių jis ketino pastatą restauruoti 
ir padaryti prieinamą visuomenei, po to ėmė kalbėti, kad galėsime 
ten patys užsiimti ekologiškų produktų verslu. Kad ir ką jis sumąs- 
tęs, puikiai žinau, kaip beprotiškai trokšta turėti tą ūkį. 

Maikas nurijo seilę, iš paskutiniųjų stengdamasis neatskleisti 
savo džiaugsmo. Byla gerokai pasistūmėjo į priekį! 

— Bet Ramsas atsisakė jam tą žemę parduoti? 

— Taip. 

— Tačiau juk tu esi Ramzio giminaitė ir greitai ištekėsi už 
Grego — argi nepanašu į mūsų su Tese situaciją? 

Sara suspaudė lūpas. 

— Man irgi taip atrodė, bet Ramzis prieštaravo. Taip su 
Ramziu dar niekada nebuvome susipykę. Išvis nesu taip su nie- 
kuo barusis gyvenime — bent jau iki susitikimo su tavimi. Jis vis 
kartojo, kaip nuo aštuoniolikto amžiaus ta žemė jo giminėje buvo 
perduodama iš kartos į kartą vyriausiajam sūnui. Jo tėvui Benja- 
minui žemė atiteko tik todėl, kad du jo vyresnieji broliai mirė. Oi! 
Kai prisimenu, kokią graudžią istoriją jis man sukurpė! Netgi verk- 
šleno, kad tą sklypą Langai, tėvas su sūnumi, prižiūri nuo... — ji 
sumojavo ranka, — kiek aš žinau, nuo pat namo pastatymo. Bet 
aš manau, kad iš tiesų jis nenori niekam parduoti to sklypo, nes 
pažadėjo jį Tesei, be to, jam zepa/inka vyras, kurį aš myliu. Kaip 
norėčiau Ramziui užvožti! 

Maikas, bandydamas kuo įtikinamiau pavaizduoti užuojautą, 
suraukė antakius: 

— Bet tu iš tiesų nenumanai, kodėl Gregas taip nori tos žemės? 

Saros veidą užliejo švelnus raudonis ir, nuleidusi galvą, ji pasi- 


žiūrėjo į savo rankas. 

— Nors jis niekada taip nesakė, bet gali būti, kad Gregas nori 
tą namą padovanoti man. Kai prasitariau, kad man jis labai patinka, 
jisai pasiryžo man nupirkti tą ūkį. 

— O kuris iš jūsų apie ūkį užsiminėte pirmas — tu ar jis? — 
Maikas suprato kamantinėjantis kaip tardytojas, bet nieko negalėjo 
padaryti. 

Tačiau Sara, atrodo, to nepastebėjo. 

— Nepamenu. Ne. Pala. Kartą jis prasitarė, kad iš kažko buvo 
girdėjęs apie tą ūkį dar prieš atvykdamas į Ediliną. 

— Tesė man neužsiminė, kad tu prašei Ramzio tos žemės. 

— Jei gerai pažįstu savo pusbrolį, jis tikrai jai nieko nesakė. 
Ar tu bent įsivaizduoji, kiek žmonių norėjo iš Ramzio nusipirkti 
tas valdas? 

— Nenumanau, — nustebo Maikas. — Žinau tik tiek, kad 
pastatas baigia sugriūti. Kodėl žmonės nori jį įsigyti? 

— Iš pradžių ten stovėjo gyvenamasis namas, šalia kurio lai- 
kui bėgant pastatė naujus priestatus. Makdauelai pasistengė, kad 
pastatyti nauji flygeliai nesugriautų senojo namo. 

Maiko išraiška nieko nesakė, nes jis nesuprato, ką Sara turi 
galvoje. Pasakojimas atrodė bereikšmis. 

Aiškindama toliau, Sara sulėtino tempą: 

— Namas pastatytas 1674-aisiais, o kai pradėjo jį plėsti, se- 
nasis namelis nepaliestas liko stovėti viduryje. Priestatų nuo jų pa- 
statymo irgi niekas nelietė. 

Maikas spoksojo į ją: 

— Nori pasakyti, kad namas ten stovi nuo 1674-ųjų? 

— Panašiai. 

— Jis išstovėjo per Nepriklausomybės ir Pilietinį karus? 

— Ir du pasaulinius. Mama sako, kad jis atlaikė net šeštame 
dešimtmetyje užplūdusius hipius, o šie kur kas nuožmesni net už 
Šermaną.* 


* William Tecumseh Sherman (1820-1891) — politikas, kariškis ir rašytojas. JAV armijos 
generolas, dalyvavęs Pilietiniame kare. 

Maikas jos beveik nesiklausė. Nors ir nežinojo, ko tiksliai 
gviešiasi Vandlai, visa širdimi jautė, kad tai susiję su Merlino ūkiu. 
Tai vienintelė priežastis, dėl kurios Stefanas užsimanytų įsigyti Že- 
mės sklypą. Jis tikrai nesirengia iš pastato padaryti lankomos vietos, 
nebent su šeima ketintų slapčia tuštinti lankytojų kišenes. 

— Tai kada važiuosime jo apžiūrėti? — paklausė Sara. 

— Ką? — Maikas sugrįžo iš svajonių pasaulio. 

— Kada mudu važiuosime apžiūrėti tavo naujųjų namų? 

— Nemanau, kad tau būtų saugu ten keliauti. Tesė perspėjo, 
kad senis Briusteris Langas turi šautuvą. 

Maikas nenorėjo, kad Sara artintųsi prie valdų, kurių nori 
Vandlai. 

— Jis užsidirba pragyvenimui prekiaudamas ekologiškais po- 
midorais, kuriuos superka mano mama. Paprašysiu jos tą dieną, kai 
ten važiuosime, išvilioti jį iš namų. 

— O kaip jai pasiaiškinsi? 

— Jei tik pasakysiu, kad važiuoju ten su žavimi, pati mus nu- 
tam, kad nuviliotum mane nuo Grego? 

Meluoti į akis Maikui buvo vienas juokas. Jam ne kartą pasi- 
sekė apgauti melo detektorius. 

— Sesuo jau seniai zyzė, kad atvažiuočiau pasirašyti popierių, 
ir primygtinai liepė apsistoti jos bute. Planavau užsukti nepastebė- 
tas, kitą rytą pasirašyti dokumentus ir išvažiuoti. Labai nustebau 
aptikęs tave. Juk nemanai, kad Tesė bando mus supiršti? 

Taip pakišti savo seserį buvo siaubingai nemalonu, tačiau da- 
bar tai buvo vienintelis būdas laimėti Saros pasitikėjimą. 

— Taip, — tvirtai atsakė ji. — Kaip tik taip ir manau. Įtariu, ji 
paskambino Lukui ir jie drauge viską suplanavo. 

— Dabar pagalvojau, kad Tesė kone reikalavo keliauti tuneliu, 


o ne įeiti pro paradines duris. 

Mintyse jis prisiekė seseriai nusiųsti gėlių, o gal net porą safyrų. 

— Tuomet būtinai važiuosiu drauge, — džiugiai ištarė Sara. — 
Ponas Langas į miestelį atvyksta ketvirtadieniais, tai bus poryt, nes 
tuomet vyksta Ūkininkų turgelis, vadinasi, TADA ir važiuosime. 

— Ne, tau negalima važiuoti. Aš turiu... 

Sara pakilo nuo sofos. 

— Kaip manai, ar šukutės dar nesudegė? Suvalgyčiau jų bent 
tuziną. Gal galiu padėti tau ruošti vakarienę? 

Pasukusi ji dingo iš svetainės ir nužingsniavo į virtuvę. 

Stebėdamas, kaip Sara išeina iš kambario, Maikas tvirtai žino- 
jo, kad ji zevažiuos drauge. Ji ten kojos nekels, kol jis nesužinos ko 
nors konkrečiau apie Merlino ūkį. Dėl to buvo visiškai, absoliučiai 


tikras. 


Važiuodamas Merlino ūkio link, Maikas jautėsi labai savimi pa- 
tenkintas. Vakar, per vakarienę, Sara išdėstė jam gausybę priežasčių, 
kodėl ji turėtų važiuoti drauge su juo ketvirtadienį, kai jos vadina- 
masis „ponas Langas“ dalyvaus Ūkininkų turgelyje. Maikas elgėsi 
mandagiai, net apsimetė, kad svarsto jos išsakytas mintis, tačiau nė 
iš tolo neketino atsisakyti savo sumanymo ir leisti jai vykti kartu. 

Norėdamas išvengti galimų nesklandumų, jis sumanė nuva- 
žiuoti ten dieną prieš tai. Vakare, kai virtuvė jau buvo sutvarkyta, 
išėjo į lauką paskambinti Tesei. Paprašė ją padaryti viską, kas jos 
galioje, ir rytoj slapta išvilioti iš namo Langą, kad Maikas galėtų 
atidžiai viską ištyrinėti be Saros žinios. 

— Paskambinsiu Lukui, — sutiko ji. — Jis vienintelis sugeba 
susitvarkyti su tuo senuku. 

— Atrodo, Lukas valdo visą miestelį. 

— Tikriausiai todėl, kad gyvena Didžiajame Dvare. Bet jei 
pažįsti Ediliną, tokia viduramžiška liekana visai nestebina. Vadina- 
si, nori apžiūrėti ūkį? 

— Taip, — atsakė Maikas, tačiau neprasitarė, kad ta žemė taip 
pat domina ir Saros sužadėtinį. Galbūt tai tik sutapimas, o gal ir 
ilgai lauktas postūmis byloje. 


Tesė pažadėjo viskuo pasirūpinti. Paskambinusi po dešimties 

minučių pranešė, kad Lukas su didžiausiu džiaugsmu pasirengęs 
sukelti Briusteriui Langui tiek rūpesčių, jog į ūkį jis negrįžtų visą 
dieną. Kai per pastaruosius kelerius metus Lukas užsukdavo į Mer- 
lino ūkį ko nors sutaisyti, seniokas visur slankiodavo iš paskos ir 
tiek priekaištaudavo, kad Lukui kildavo noras jį pasmaugti. 

Baigęs pokalbį, Maikas grįžo vidun. Saros kambaryje jau buvo 
tamsu, ir jis apsidžiaugė. Jam nusibodo klausytis priežasčių, kodėl 
ji turėtų keliauti kartu. Ketvirtadienį Sarai praneš, kad jau lankėsi 
ūkyje, ir taip padės tašką šioje diskusijoje. 

Anksti ryte Maikas išsiruošė į sporto salę ir kieme sutiko 
Luką, kraunantį į savo raudoną visureigį įrankius. 

— Ruošiuosi praleisti dienelę su senoliu Briusteriu, — taip 
sakydamas, švystelėjo į vidų grąžtą. — Ar tikrai nori įsigyti tą seną 
lūšną? 

— Tokia mintis man gyvenime nešautų į galvą. Tai grynai 
sesers sumanymas. 

Lukas šyptelėjo: 

— Ji nori tave supančioti, ar ne? O kiek aklų pasimatymų jie 
tau jau spėjo suplanuoti? 

— Kol kas — du. Su... 

— Pabandysiu atspėti. Su Ariele Freizer ir Kimberle Ol- 
dridž. 

— Visiškai teisingai. Sakyk, ar šitame miestelyje kas nors turi 
paslapčių? 

— Atrodo, kad jų pakankamai turi tu, — greitai atsakė Lukas. 

Maikas atsisėdo į automobilį ir nuleidęs langelį paklausė: 

— Gal rytoj norėtum nueiti į sporto salę drauge? 

— Buvau ten vakar, nepameni? Man užteko. Keturiasdešimt 
penkios minutės pragaro kančių. Nemanau, kad sugebėčiau spor- 
tuoti drauge. 

Maikas nenuleido nuo jo akių. Lukas buvo stambus, pakanka- 


mai raumeningas vyras. 

— Rytoj šeštą būsiu pasiruošęs, — nusileido Lukas. 

Išvažiavęs iš kiemo, Maikas svajojo, kaip būtų puiku, jei spor- 
tuoti jam nereikėtų važiuoti iki pat Viljamsbergo. Įdomu, koks Mer- 
lino ūkio išplanavimas. Ar pavyktų ten įsirengti įvairių kovos menų 
studiją? Gal net atsirastų keli mokūs klientai. Nors išėjęs iš policijos 
gautų pensiją, tačiau ne pro šalį būtų ir papildomos pajamos. 

Maikas persibraukė delnu neskustą smakrą. Sesuo ir miestelio 
žmonės nuodijo jam protą. Iki tarnybos pabaigos liko treji metai, 
o paskui jis persikels... greičiausiai į Ediliną, nes čia gyvens Tesė 
ir — jis šyptelėjo — jos vaikas. Tačiau niekaip neįsivaizdavo, kad 
jam galėtų patik!i gyvenimas ūkyje. 

Statydamas automobilį aikštelėje prie sporto klubo, jis mąstė, 
ką daryti su seniu Langu. Merlino ūkyje jis praleido visus aštuo- 
niasdešimt penkerius savo gyvenimo metus, todėl juo atsikratyti 
nebus lengva. Galbūt jį reikėtų nusiųsti į tą pačią prieglaudą Oha- 
juje, kur Maiko ir Tesės senelė nugyveno paskutinius savo metus. 
Ten dirbantys žmonės dažnai susiduria su tokiais nepakenčiamai 
barniais žmonėmis kaip ji, todėl moka jais rūpintis šypsodamiesi ir 
nepasiduodami užgauliojimams. Neturėdama ko terorizuoti, Mai- 
ko senelė greitai geso, ir pagaliau vieną rytą ją rado lovoje negyvą, 
atmerktomis piktomis akimis. 

Valandą pasportavęs, Maikas sėdo prie vairo ir leidosi į kelią 
Merlino ūkio link. Šis buvo Edilino šiaurės vakaruose, todėl teko 
važiuoti per tankų mišką, supantį visą Ediliną ir tarsi atskiriantį 
jį nuo išorinio pasaulio. Kirtęs į miestą vedantį Makterno kelią, 
važiavo tolyn. Porą kartų prasilenkė su vilkikais, gabenančiais mo- 
torines valtis į draustinį, skirtą poilsiauti gamtoje. 

Tikrindamas Tesės atsiųstas žinutes, aiškinančias, kaip ten nu- 
važiuoti, prisiminė jos pasakojimą. Kadaise ūkis užėmė daugiau nei 
keturis šimtus hektarų, o už nepilno kilometro nuo namo buvo įreng- 
ta didžiulė lenktynių trasa. Tačiau dabar sklypo teritorija sumažėjo iki 
dešimties hektarų, o per jo vidurį teka žavus Keikryko upeliukas. 

Pirmas dalykas, kurį išvydo privažiavęs ūki, buvo ženklas 
„Pašaliniams įeiti draudžiama“. Maikas pasuko iš kelio ir pasistatė 
mašiną po didžiuliu 4žuolu. Net žinodamas, kad Langas nesugrįš 
iki vakaro, nenorėjo palikti automobilio pikčiurnos valdose. Maikas 
pastebėjo tarp žolių pasislėpusią seną griūvančią tvorą, pro kurią 
matėsi kaminas. 

Jis mūvėjo „Levis“ džinsus, vilkėjo smėlio spalvos marškinė- 
lius ir medvilninį švarką. Pasitikrino, ar švarko kišenėje tebeguli 
plastikinis maišelis. Apšlakstė jautienos faršą paprastais migdomai- 
siais, kurių visada turėdavo automobilyje, ir pasiruošė susiremti su 
Lango šunimis. Tesė jį įspėjo: Langas išdresavęs šunis taip, kad jie 
praneštų, jei kas įkels koją į jo teritoriją. Šunys taip pat buvo viena 
iš priežasčių, dėl ko nenorėjo drauge vežtis Saros. 

Užuot įėjęs į teritoriją pro vartus, Maikas nusprendė prasi- 
brauti link namo per žoles. Tyliai žengdamas per krūtinę siekian- 
čius builius, laukines ramunes, apšepusias žoles, stengėsi nepalikti 
pievoje brydės. 

— Tikriausia čia bus mano derliaus arimai, — sumurmėjęs 
sau panosėje, nusijuokė vien nuo tokios absurdiškos minties. 

Kirsdamas pievą įdėmiai klausėsi, tačiau girdėjo tik paukščius. 
Kai pieva staiga baigėsi, tolumoje išvydo vieną namo galą. Nors 
apie jį trimitavo visas miestelis, tačiau Maikas nematė jame nieko 
ypatinga — tiesiog paprastas dviaukštis pastatas, kurį ne pro šalį 
būtų paremontuoti ir padažyti. Pastebėjo mūrytą kaminą, besistie- 
biantį nuo žemės ir kylantį virš stogo — šiek tiek nusimanė apie 
dailidės amatą, todėl spėjo, kad židinys gerai traukia. 

Namo gale buvo keturi langai: du pirmame ir du antrame 
aukšte, taip pat ir išsikišusi ilga terasa be langų. Jo manymu, tai 
galinė namo siena, nes iš čia pastato priekio nesimatė. 

Jei nebūtų nieko girdėjęs, nebūtų pasakęs, kad šis namas kuo 


nors išsiskiria — tokių pastatų apstu visuose Virdžinijos ūkiuose. 

Išskyrus vieną dalyką. Jį nuo namo skyrė keturi pastatai, prime- 
nantys filmus apie Džordžo Vašingtono valdymo laikus. Dešinėje 
stovėjo taisyklingo kvadrato formos namukas nuožulniu stogu, be 
langų ir, kiek matėsi, net be durų. Kairėje buvo didesnis, trumpes- 
nis, bet platesnis statinys, su priestatu šone ir keletu langų. Tarp jų 
matėsi keista medinė konstrukcija, panaši į tiesiai ant Žemės suręstą 
stogą. Jos paskirties Maikas neįsivaizdavo. O nuošaliau neabejoti- 
nai stovėjo išvietė. 

Maikas nejudėdamas žvalgėsi aplink. Pastatai buvo panirę į 
šešėlį, kurį metė aplink augantys didžiuliai medžiai. Dairydamasis 
tai į vieną, tai į kitą statinį, jis ėmė suprasti, ką Sara turėjo omeny- 
je. Viskas išstovėjo nepaliesta kelis šimtus metų, ir Maikas pajuto, 
kokia išskirtinė ši vieta. 

Atsisukęs jis pastebėjo žemą tvorelę (tai buvo vienintelis me- 
dinis paviršius, perdažytas per pastaruosius penkiasdešimt metų), 
juosiančią daržą, kuris buvo padalytas į kvadratus, o jo takeliai pa- 
barstyti balta skalda. Nors daržas atrodė kaip iš istorijos vadovėlio, 
matėsi, kad yra ganėtinai šiuolaikiškas. Šalia takelio stovėjo didelis 
senovinis stalas, ant kurio buvo pridėta špagato ričių, įrankių ir žy- 
miklių. Vienos kampe stovinčios metalinės spintelės durelės buvo 
prasivėrusios ir matėsi ten sudėti įrankiai medinėmis rankenomis. 

Maikas gyvenime nebuvo matęs tokio fantastiško daržovių 
derliaus — daržas vešėjo tarsi trąšų reklamoje. Kad ir ką žmonės 
kalbėjo apie Langą, tačiau daržoves auginti jis tikrai mokėjo. 

Saugodamasis šunų, Maikas išlindo iš savo priedangos ir 
patraukė apžiūrėti lysvių. Daržas buvo suskirstytas į taisyklingas 
lysves, o piktžolių nebuvo nė žymės. 

Maikui ši vieta pasirodė tokia nepaprasta ir nuostabi, kad jis 
ėmė vaikštinėti tarp lysvių. Daržo centre, jo manymu, buvo pries- 
koninių žolelių lysvė — įstrižai takeliais padalytas žemės kvadratas, 
kurio kampuose augo po nedidelį medelį. 


Kol apžiūrinėjo žoleles, jam pasirodė, kad kažkas čia ne taip. 

Apstulbo pastebėjęs kiekvienoje trikampėje lysvėje styrančius veš- 
lius išsikerojusius marihuanos stiebus. 

Žengęs prie arčiausiai esančio augalo, jis išgirdo nežymų 
spragtelėjimą. Garsas buvo toks tylus, kad, jei lotų šunys, jis nebūtų 
atkreipęs dėmesio. Kai paskutinį kartą Maikas girdėjo tokį spragte- 
lėjimą, po kelių akimirkų po draugo kojomis sprogo mina. 

Stengdamasis nejudėti, jis pažvelgė, ant ko atsistojo. Nors tai 
nebuvo panašu į sausumos miną, matėsi, kad po žeme užkastas 
kažkoks apskritimas. 

Nepatraukdamas kojos, išsitraukė iš džinsų kišenės atlen- 
kiamą peiliuką ir ilgąja geležte nuvalė žemes. Atrodo, ten buvo 
užtaisyti senoviniai geležiniai spąstai su dantimis. Jei spyruoklė 
atsipalaiduotų, jų dantys susmigtų giliai jam į kulkšnį. 

Maikas atsargiai suėmė rankomis abi geležinio apskritimo 
puses ir, laikydamas jas, atitraukė koją. Vos atleidus, spąstų nasrai 
iškart užsidarė lyg musėkautas. Kiekvienas, bandantis prieiti prie 
marihuanos augalo, skaudžiai nukentėtų. 

Vadinasi, senis vertėsi nelegalių narkotikų prekyba. Maiklo tai 
nedomino, bet jam parūpo, ar kitus augalus taip pat saugo spąstai. 
O gal viskas buvo atvirkščiai — kanapės panaudotos kaip jaukas? 

Pasitelkęs visus profesinius įgūdžius, ėmė atidžiai tyrinėti 
daržą. Prie kiekvieno marihuanos augalo buvo žeme užbarstyti 
spąstai. 

Prie vartelių žemėje Maikas pastebėjo keturias skylutes — žolė 
tarp jų buvo išguldyta. Jis sumojo, kad čia tikriausiai būta palapinės, 
ir tai pasirodė logiška. Jei senis augino žolę, į ją tikriausiai kėsinosi 
miestelio berniūkščiai, todėl jis nakvodavo kieme. 

Nors paaiškinimas atrodė įtikinamas, Maiko jis netenkino. 
Kažkas buvo ne taip. Visų pirma, taip atvirai auginamų kanapių 
nenuslėptum nuo Edilino gyventojų. Maikas girdėjo, kad Lukas 
remontavo šį namą ir dažnai pjaudavo žolę. Maiko nuomone, Lu- 


kas nebūtų toleravęs kanapių, jei būtų jas pamatęs. 

Jei kokiu nors būdu Lukas ir neišrovė vešančių augalų, Maikas 
buvo įsitikinęs, kad Saros mama jų nepakęstų. Nors su ta moterimi 
pasišnekučiavo tik valandą, jam buvo visiškai aišku — ji niekada 
nepirktų daržovių iš žmogaus, auginančio marihuaną. 

Peržengęs keletą spygliuotų kvapiųjų žolelių kupstų, jis pa- 
siekė kanapę. Nuvalęs žemes pamatė, kad augalas pasodintas į 
vazonėlį. Panašu, kad Langas augino jas kažkur kitur, o išvažiuo- 
damas įkišdavo į žemę. Maikas neabejojo — taip jis mėgina kažką 
prisivilioti į sodą. 

Jis vėl paspendė spąstus, kuriuos buvo užmynęs, viską sutvarkė 
taip, kad neliktų pėdsakų, ir ėmėsi tyrinėti sodybą toliau. 

Ketino patraukti į didžiulę pievą, toliau nuo namo. Priešais 
gyvenamąjį namą taip pat buvo darželis, jo geometrines lysves juo- 
sė aukšta buksmedžių gyvatvorė. 

Ties antru kvadratiniu plotu Maikas pastebėjo tinklą. Jis buvo 
paslėptas ir išskleistas ant palinkusios virš daržo medžio šakos. Pa- 
kėlęs ant žemės gulintį pagalį, Maikas aptiko atotampą. Jei ją už- 
kliudytų, ant jo nukristų tinklas. 

— Kaip kokiam sumautam filme apie Tarzaną, — sumurmėjo 
žengdamas iš daržo, kurį buvo palaikęs gėlynu. 

Likusius dvidešimt arų dengė nušienauta pievelė ir jis neno- 
rėjo per ją eiti, bet tolėliau pastebėjo dar vieną aptvertą teritoriją, 
kurią jam knietėjo apžiūrėti. Pievelės viduryje buvo skalda dengta 
įvaža ir matėsi ja neseniai pravažiavusios mašinos vėžės, vadinasi, 
spąstų ten nėra. Tikriausiai Langas saugojosi tik tų šniukštinėtojų, 
kuriuos buvo sunkiau pastebėti. 

Maikas nurisnojo įvaža seną sodą primenančio medelyno link, 
o kai galiausiai jį pasiekė, negalėjo nesižavėti. Medžiai susodinti 
penkiomis lygiomis ilgomis eilėmis, tačiau dabar eilės jau praretė- 
jusios, o pusė likusių medžių atrodė per seni vesti vaisius. 

Maikas pirmą kartą suvokė, kad ši žemė — jo nuosavybė. Jis 


troško pakeisti merdėjančius medžius jaunais sodinukais. Būtų 

smagu nusiskinti abrikosą ar slyvą nuo savo pasodinto medžio. 
Pažvelgęs į plačią pievą įsivaizdavo, kaip žaidžia joje gaudynes su 
Tesės vaiku. O kai ji nematytų, Maikas pamokytų berniuką — arba 
mergaitę — kikbokso. Gal kuriame nors tų senų pastatų pakaktų 
vietos treniruokliams... 

Tačiau prisiminė, kad čia atvyko su reikalais. Nuo sodo buvo 
atitvertos kapinaitės. Nė kiek nenustebo, kad tuziną senų antkapių 
puošė Makdauelų pavardė, tačiau prie vartelių kai kas patraukė jo 
dėmesį. Už poros metrų nuo kapinių rikiavosi smulkių betoninių 
rankų darbo paminklėlių su mirties datomis eilė. Akivaizdu, čia 
buvo laidojami ir augintiniai, o seniausias jų kapas žymėjo praėju- 
sio amžiaus trečiąjį dešimtmetį. Naujausi — Karaliaus, Karalienės, 
Princo, Princesės, Hercogo, Hercogienės, Markizo, Markizės, Gra- 
fo, Grafienės, Vikonto ir Vikontės vardais pavadintų augintinių 
kapai. Pora paskutinių atrodė visiškai švieži, o antkapiai bylojo, kad 
jie nugaišo šiemet. 

Tyrinėdamas antkapių datas, Maikas suprato, kad visi šunys 
gyveno labai ilgai, išskyrus porą paskutiniųjų. Jie nugaišo ne vyresni 
kaip trejų metų amžiaus. Galbūt dėl visko kaltas gyvenimo patirties 
įskiepytas cinizmas, bet Maikas ėmė svarstyti, ar tik šunys nebuvo 
nugalabyti. Šunų netektis paaiškintų, kodėl Langas darže prispen- 
dė tiek mirtinų spąstų. 

Nors dar nebuvo visiškai tikras, Maikas nujautė, kad čia vyksta 
karas, o šunys tapo kovų aukomis. Jis padarė tokią prielaidą: kažkas 
mėgino Langą užpulti ir šis suskato gintis. Bet šiuo metu Langas, 
kaip voras voratinklyje bandė prisivilioti savo priešą į spąstus. Jei 
kas bandytų pasiskinti marihuanos, tikriausiai paaukotų koją. Jei 
priešas bandytų įsmukti per seną gėlyną, ant jo užkristų tinklas. 

Savaime suprantama, iš pradžių Maikui rūpėjo, kas susidomė- 
jo Briusteriu Langu. Bet jei nepavyks to išsiaiškinti (nors nujautė, 
kad jau žino atsakymą), mėgins sužinoti, kokia vykstančio karo 


priežastis. 


Žengdama ilga Merlino ūkio įvaža, Sara negalėjo atsistebėti, kiek 
nedaug viskas pasikeitė nuo pirmo jos apsilankymo. Tuomet jai te- 
buvo aštuoneri. Apsilankymo išvakarėse visa šeima valgė vakarienę, 
ir jos mama su džiaugsmu papasakojo, kad su ja susisiekė Briusteris 
Langas ir pareiškė norintis bendradarbiauti su „Armstrongų eko- 
logiško maisto“ įmone. Visi puikiai žinojo, kad jis išaugina pačias 
sultingiausias ir gražiausias daržoves visame miestelyje, o gal net ir 
valstijoje. 

— Ir kaipgi jis su tavimi susisiekė? — susidomėjo jos vyras, 
daktaras Henris Šo. — Dūmų signalais? O gal paskambino vielute 
surištomis skardinėmis? 

Jis užaugo ne Ediline ir mėgdavo prikišti žmonai, koks, jo 
manymu, atsilikęs šis miestelis. 

Sukikeno vienintelė Sara, bet ji ir taip buvo „tėčio numylėti- 
nė“. Dvi vyresnės jos seserys buvo visiškai paprastos, o Sara — tikra 
svajoklė. 

— Jis paskambino telefonu, — atsakė Eleonora, paduodama 
morkų ir razinų salotų dubenį Teilorai, vyriausiajai dukrai, kuriai 
tuo metu buvo dvylika. — Užsuksiu pas jį rytoj ir tu, Sara, keliausi 
drauge su manimi. 


Visi prie stalo sustingo ir nustelbę sužiuro į Sarą. Dvi vyresnės 

jos seserys buvo tokios pat ryžtingos ir nuoseklios kaip ir jų mama 
(nors ir be hipiškų polinkių), o Sarai labiausiai patiko žaisti su gau- 
sybe turimų lėlių ir siūti joms sukneles. 

Sara pakėlė akis ir nežinojo, ar tai bausmė, ar pagyrimas. 

— Aš? — sušnabždėjo ji. 

Ji daugybę kartų ėjo su tėčiu į darbą. Žinoma, jis dukrą pa- 
siimdavo tik šeštadieniais, kai būdavo mažiau pacientų ir daugiau 
popierių pildymo, bet Sara mėgo senąją Viljamsbergo ligoninę, ku- 
rioje jis dirbo, žavėjosi jo kabinetu, o labiausiai už viską mėgo būti 
drauge su tėčiu. Tačiau, priešingai nei seserims, jai dar nebuvo tekę 
eiti į darbą su mama. 

— Taip, tu, — patvirtino Elė. — Merlino ūkis yra senas ir pa- 
slaptingas. Palauksi lauke, kol su ponu Langu aptarsime sutarties 
sąlygas, bet neturėčiau užtrukti ilgiau kaip pusvalandį. 

Tačiau ji užtruko keturias valandas, ir visą tą laiką Sara vaikš- 
tinėjo lauke. Ji vilkėjo rausva suknute, kurią padovanojo teta Lisė, 
ir tąkart tiesiog įsimylėjo sodybą. Sara spėjo susidraugauti su pora 
pono Lango šunų, įsiliejo į būrį žąsų, kurios ūgiu beveik nesiskyrė 
nuo jos, ir ištyrinėjo visus ten stovinčius senus pastatus. 

Kai mama galiausiai susiruošė išvykti, Sarai atrodė, kad pra- 
leido ten tik keletą minučių. To negalėjai pasakyti apie jos mamą. 
Tokios piktos Sara dar nebuvo jos mačiusi. 

Už jos nugaros išniro žemo ūgio tvirtas vyriškis, kuris ėjo taip 
smarkiai palinkęs į priekį, kad Sara iš karto prisiminė pasakų kny- 
gelėje matytą Paryžiaus katedros Kuprių. Jis sekė paskui įpykusią 
Saros mamą ir šiepėsi, lyg būtų laimėjęs prizą. 

Bet kai išvydo greta automobilio stovinčią Sarą, sustojo ir įsi- 
stebeilijo į ją, Lango veidas persimainė ir tapo grėsmingas. 

— Atrodo visiškai taip pat kaip ir ji, — ištarė jis žemu, ban- 
guojančiu balsu, kuris tuometei Sarai pasirodė juokingas. Jei ne tas 
rūstus jo žvilgsnis, Sara tikrai būtų susijuokusi. 


Elė rakino automobilio dureles, tačiau buvo tokia įsiaudrinusi, 

kad rakteliai išsprūdo ant žemės. Kol lenkėsi jų pakelti, panieka 
nuo senio veido dingo ir atrodė, kad jis paprasčiausiai žiūri į vaiką. 

— Norite pasakyti, kad ji panaši į tetą Lisę. Ji panaši ne tik 
išvaizda, bet ir vidumi. — Atidariusi užpakalines dureles, Elė pa- 
laukė, kol Sara įsiropštė vidun. Pati atsisėdo prie vairo ir užvedė 
variklį. 

Sėdėdama ant galinės sėdynės Sara žiūrėjo į poną Langą, 
puikiai žinodama, kad mama nemato, kaip jis varsto ją akimis ir 
nusitaiko į ją pirštu. Automobiliui pajudėjus, senis sudėjo pirštus 
taip, lyg laikytų pistoletą, ir nuspaudė gaiduką. 

Apimta siaubo Sara susigūžė ant sėdynės ir visą kelią klausėsi 
savo mamos skundų, koks „piratas“ tas Briusteris Langas. 

— Vos ne ginklą man prie smilkinio prikišo, — išsprūdo ma- 
mai, ir Sara dar labiau susigūžė. 

Ji niekam nepasakojo, kaip nusitaikęs pirštu ponas Langas į ją 
šovė. Bėgant metams mintyse sugebėjo atriboti nuostabią sodybą 
su joje plazdenančiais drugeliais nuo baisaus senio, nekenčiančio 
jos vien dėl to, kad yra panaši į tetą Lisę. Kartą paklausė tetos Lisės 
apie tą senį, ir ši atsakė, kad Sarai reikia laikytis nuo jo kuo atokiau. 
„Nepamiršk, brangute, — netikėk nė vienu Briusterio Lango žo- 
džiu.“ 

Tai pasakiusi, Lisė daugiau niekada nebekalbėjo apie poną 
Langą. Teta Lisė taip smarkiai tikėjo pozityvaus mąstymo galia, 
kad iš jos lūpų neišgirsdavai nė vieno blogo žodžio. Sara pralinks- 
mėdavo prisiminusi, kad dalis ediliniečių šią tetos savybę labai 
mėgo, o likusius toks būdas tiesiog varė iš proto. 

Štai, ir vėl popietė, ir Sara dar kartą ketina apsilankyti Merli- 
no ūkyje. Atsiminimai jai iškilo prieš akis, nes siūdama lauke apie 
antrą valandą pastebėjo Luką, vaikštinėjantį po Edilino dvaro sodą 
su žemaūgiu vyru. Ji nekreipė dėmesio, kol kūno nenusmelkė šal- 
tis. Nusipurtė, pasitrynė pašiurpusią rankų odą ir pakėlė akis. Vos 


keli metrai nuo jos stovėjo didžiausias jos košmarų baubas ponas 

Langas ir su neapykanta įdėmiai į ją žvelgė. Iš taip arti jo nebuvo 
mačiusi nuo vaikystės, nes stengėsi šio žmogaus vengti, bet Langas 
neatrodė pasikeitęs. Vis dar buvo bjaurus senis su didele ir apskrita 
lyg moliūgas galva. Gal kiek labiau sukumpo ir veide atsirado dau- 
giau raukšlių, tačiau iš esmės išliko toks pats. 

Jis vėl nusitaikė į ją ranka ir pavaizdavo, kad šauna, lygiai taip 
pat kaip ir tada. Tačiau Sara jau nebuvo mažytė mergaitė. Ji nu- 
taisė mieliausią šypseną ir iškėlė jam didįjį pirštą. Langas atsakė jai 
šypsena, nuo kurios vėl pašiurpo oda, tuomet apsisuko ir nurisnojo 
įkandin Luko. 

Po šito susitikimo Sara nebegalėjo toliau siūti, nors ir kaip 
stengėsi. Ji susirinko siuvimo reikmenis, grįžo namo ir užsirakino 
visus langus bei duris. Tuomet prisiminė, kad čia gyvena ir Maikas, 
kuris negalės įeiti vidun. 

Mintis apie Maiką vėl grąžino viską į savo vietas. Vakar per 
vakarienę jis taip maloniai išklausė visų jos išdėstytų priežasčių, 
kodėl į ūkį jie turėtų keliauti drauge. Eidama gulti buvo įsitikinu- 
si, kad jį įkalbėjo. Nuo pirmo apsilankymo Sara svajojo sugrįžti į 
sodybą, bet tik jei „jo“ ten nebus. Pagaliau pasitaikė tobula proga 
nuvykti drauge su Maiku — detektyvu, kuris tikriausiai nešiojasi 
ginklą. Ji netgi nusprendė, kaip apsirengs ir ką paruoš iškylai. 

Tačiau, pasirodo, Maikas neketino jos imti kartu. 

— Kiek gero aš jam padariau, o jis... — įtūžusi sušnibždėjo 
panosėje. Nors ir nesugebėjo prisiminti nė vieno jam padaryto gero 
dalyko, pyktis neslūgo. Sara suprato, kad Maikas paprašė Luko už- 
imti senį Langą, kol jis apžiūrinės sodybą. Vienas. 

— Galime šį žaidimą pažaisti dviese, — sumurmėjo ji ir, pa- 
skambinusi į mamos krautuvę, paprašė suruošti iškylų krepšį dviem. 

Sarai visiškai nerūpėjo, kad žinia, jog ji užsisakė pilną maisto 
krepšį, po miestelį pasklis akimirksniu. Jai iki kaulų smegenų įgriso 
vyrai, manantys, kad geriau slėpti tiesą nuo tokios gležnos būtybės. 
Gregas jai nepasakė, kas tokio svarbaus atsitiko, kad jam teko tuoj 

pat išvykti. O dabar ir Maikas nusprendė, kad jai nėra reikalo lan- 
kytis sodyboje! Pasinaudojęs jos giminaičių pagalba, jis nuvyko ten 
dieną anksčiau. 

Po dvidešimties minučių, pasidėjusi į bagažinę krepšį, Sara jau 
buvo pakeliui į Merlino ūkį. Pamačiusi po didžiuliu ąžuolu paslėptą 
Maiko automobilį, tik dar tvirčiau įsitikino besielgianti teisingai. 

Ji neketino sėlinti į sodybą slapčia. Sara įvažiavo pro var- 
tus, pasistatė automobilį priešais namą ir išlipo. Jei sutiks Maiką 
— puiku, jei ne — irgi gerai. 

Imdama rankinę, pajuto vibruojant telefoną. Mama atsiuntė 
pranešimą, kad gavo džiovintų ybiškių, kurių pageidavo Maikas, 
o Džosė parašė žinutę, kviesdama užsukti pas ją ir papasakoti apie 
tą bjaurų susisukusį senį, kuris sekioja Luką po sodą. Tesė paliko 
žinutę balso pašte, ji teiravosi, kaip jiedviem su Maiku sekasi. Dar 
keturis pranešimus parašė klientai, norintys sužinoti, kada galės 
atsiimti pataisytus drabužius. Sara padėjo rankinę ant sėdynės, 
pasiėmė mobilųjį ir, eidama pievele, mikliai spaudinėjo mygtukus 


kiekvienam atsakydama. 


Maikas buvo užsilipęs ant senosios daržinės aukšto ir šakėmis 
sklaidė sudžiūvusį šieną. Daržinėje jau buvo radęs porą žabangų: 
vieni buvo savadarbiai, kiti turbūt atrodė antikvariniai dar Pilieti- 
nio karo metu. Šakės virbas kažką prie durelių užkliudė, ir jis pa- 
silenkė pažiūrėti. Pasigirdo, kaip plyšta jo džinsų klešnės apačia, ir 
Maikui vos pavyko išvengti į jį lekiančių plieninių strėlyčių krušos. 
Išgelbėjo tik atskriejančių smaigalių zvimbimas. Maikas krito ant 
žemės ir nusirideno, o strėlės, praskriedamos jam virš galvos, su- 
smigo į greta augantį medį. 

Keikdamasis Maikas išlupo iš medžio strėles ir iš naujo užtaisė 
spąstus. Nors jam tai labai nepatiko, buvo pasiryžęs nepalikti jokių 
pėdsakų, kad senis Langas neįtartų kažką lankiusis jo valdose. 

Buvo jau vėlyva popietė, ir Maikas rengėsi keliauti namo. Vi- 
sur buvo pridėliota spąstų ir žabangų. Visuose jo aplankytuose pa- 
statuose, darže ir sode buvo daugybė spąstų, galinčių ne tik sužaloti 
ar suluošinti įsibrovėlį, bet ir jį užmušti. 

Jam beliko apžiūrėti tik daržinę. Maikas nesididžiavo aptikęs 
visus tuos savotiškus įrenginius, tačiau dalį jų pavyko nukenksmin- 
ti. Per keletą valandų trukusią apžiūrą jis išmoko šio to daugiau, 
nei vien užtaisyti mirtinus savadarbius žabangus. Maikas suprato: 
Langas yra gudrus ir stiprus senis, visiškai neturintis sąžinės. Jis 

buvo taip aklai apsėstas minties bet kokia kaina apsaugoti tariamą 
savo nuosavybę, kad nesusimąstė apie pasekmes. Jei į sodą netyčia 
įsmuktų vaikas... Maikui buvo šiurpu pagalvoti, kas galėtų atsitikti. 

Akivaizdu, kad Langui pats svarbiausias dalykas buvo apsi- 
ginti nuo įsibrovėlių. 

Maikas išgirdo daržinės apačioje kažką subruzdant ir akies 
kraštu pastebėjo judesį. Iškart be garso atsigulė kniūbsčias ant 
grindų ir dirstelėjo į apačią — tuščia! Po velnių! Lukas pažadėjo 
sulaikyti Langą iki ketvirtos. 

Maikas gulėjo nejudėdamas ir mąstė, kaip reikės ištrūkti Lan- 
go nepastebėtam. Jam už nugaros, virš praviro lango, buvo didžiulis 
stulpas su prie jo pritvirtinta virve. Nors nedaug teišmanė apie 
daržines, tačiau sumetė, kad virvė skirta šienui į viršų užtraukti. 
Pasukęs galvą atidžiai apžiūrėjo stulpą ir virvę. Jie atrodė patvarūs, 
tačiau po šiandien patirtų nuotykių nė kiek nenustebtų, jei įsikibus 
] VIFvę ši nutrūktų. 

Dar kartą pažvelgęs žemyn pro grindų plyšius, neteko žado. 
Į daržinę nerūpestingai žengė Sara, ji buvo visiškai susitelkusi į 
„BlackBerry“ klaviatūrą. 

Maikas instinktyviai vos nesušuko jai stoti ir nejudėti iš vietos, 
bet nežinojo, ar ji viena ir ar niekas daugiau jo neišgirs. 

— Sara! — sušnypštė jis žemyn. 

Ji toliau maigė mygtukus. 

Jis niekaip nesuprato, kaip jai pasisekė pasiekti daržinę sveikai 
ir gyvai. Prie pat durų buvo nutiestas beveik nematomas plonytis 
valas, o virš jo netvirtai kybojo senoviniai pavalkai, pagaminti iš 
medienos, odos ir geležies. Maikas bijojo pagalvoti, kas būtų, jei 
toks daiktas nukristų ant mielosios panelės Saros Šo. 

— Sara! — vėl sušnypštė jis. 

Ji sudvejojo spausdama mygtuką, bet tada, didžiausiam Maiko 
siaubui, pasuko daržinės išėjimo link. Nors jai pavyko įeiti ir nepa- 
kliūti į spąstus, išeidama ji tikrai kliudytų valą. 


Maikas veikė negalvodamas. Per ilgas treniruotes jis išmoko 

imtis veiksmų nedvejodamas. Jis pašoko ir nėrė pro didįjį langą, 
pakeliui įsikibdamas kabančių virvių. Pritvirtinta prie stulpo virvė 
siūbavo. Nors Maikui degė delnai, jis nučiuožė žemyn ir spėjo de- 
šine ranka sugriebti Sarą, kuri jau statė koją ant įtempto tarpduryje 
valo. 

Tą akimirką, kai jiedu nusileido greta daržinės esančioje pie- 
velėje, tarpduryje žemyn nubildėjo dvidešimties kilogramų svorio 
pavalkai. 

Sara gulėjo ant jo šnopuodama, jų veidus skyrė vos keli cen- 
timetrai. 

— Reikėtų vieną kartą liautis taip susitikinėjus. 

Bet Maikas nenusijuokė — jis išsirideno iš po jos ir atsistojęs 
pasilenkė. 

— Kokį velnią čia veiki? Juk /iepiau nesikišti. Sakiau, kad... 

— Atvirai kalbant, tu man nieko nesakei, ir pradedu galvoti, kad 
viskas, ką sakei, yra melas, — Sara nužvelgė jį nuo galvos iki pėdų. — 
Nekaip atrodai. Gal norėtum papasakoti, kas iš žikryjų čia vyksta? 

Maiką draskė prieštaringi jausmai: norėjo ją piktai papurtyti, 
bet taip pat troško pabučiuoti džiaugdamasis, kad liko sveika ir 
gyva. Sara atrodė tokia nuostabi, vilkėdama tą trumpą geltoną suk- 
nelę, kurios didelę apykaklę puošė rausvos gėlytės, kad jis tiesiog 
prisėdo šalia ant žolės. 

— Tave galėjo užmušti. 

— Matau, — atsakė ji, nužvelgdama pavalkus. — Įdomu, iš 
kur ponas Langas juos ištraukė ir kurio jie amžiaus? 

Maiko mintys sukosi beprotišku greičiu, bandydamos suri- 
kiuoti, ką galima atskleisti, o ko ne. 

— Taigi, kas čia vyksta? — pakartojo Sara. 

Ji atrodė tokia rami, kad Maiko pyktis išgaravo. 

— Paprasčiausiai norėjau apžiūrėti sesers dovanotą sklypą. 

Sara žvilgtelėjo į jį, tada į daržinę, vėl į jį. 

— Nenorėjai manęs imti drauge, nes įtarei, kad čia gali būti 
tokių dalykų, ar ne? 

Maikas šyptelėjo. Suprato, kad nepavyks išsisukti meluojant. 

— Protingos moterys mano darbe sukelia daugybę rūpesčių. 

— Vadinasi, ažvykai į Ediliną tirti bylos? 

— (Gal netyčia atsivežei maisto? Mirštu iš alkio. 

— Atsivežiau. Pilną krepšį. 

Atsistojęs Maikas ištiesė ranką, bet Sara nekreipė į ją dėmesio. 
Vis dar žiūrėjo į pavalkus. 

— Nebeleisiu tau gyventi mano bute, jei nepasakysi, ką čia iš 
tikrųjų veikei. 

— Negaliu, — atsakė jis. 

— Puiku. Pas mamą yra laisvas kambarys. Jei manai, kad aš 
mėgstu kaišioti nosį į svetimus reikalus, neįsivaizduoji, ką reiškia 
praleisti dieną su ja. Pasak tėčio, ji sugebėtų išgauti paslaptis net iš 
ananaso. 

Maikas vėl prisėdo. Galbūt vertėjo atskleisti bent dalį tiesos. 

— Miestelyje arba netoliese apsigyveno pavojingas nusikal- 
tėlis. 

— Kas toks? 

— Jei žinotume, jau būtume suėmę, bet net nežinome, kaip ji 
atrodo. Vienintelė Mizės Vandlo turima fotografija daryta 1973- 
iaisiais, kai jai buvo šešiolika. 

— Vadinasi, dabar jai penkiasdešimt treji? 

— Teisingai. — Maikui padarė įspūdį jos matematiniai su- 
gebėjimai. 

— Bet esate įsitikinę, kad ji yra čia, Ediline? 

— Dėl miestelio pavadinimo tikrai nėra abejonių. 

— O ką ji padarė? 

Maikas labai nenorėjo nieko pasakoti, bet nusprendė netiesio- 
giai užsiminti apie Stefaną. 

— Ko tik ji nepadarė. Pavyzdžiui, nužudė savo vyrą. Nesakau, 
kad jis to nenusipelnė, bet tai draudžia įstatymas. 

— Ji atvyko į Ediliną ko nors nužudy/i? — Saros ranka pakilo 
prie kaklo. 

— Pasakyti atvirai? Nežinome, dėl ko ji čia atvyko, ir daugu- 
ma apie ją surinktos informacijos mus pasiekė iš antrų ir net trečių 
lūpų, — Maikas bandė sušvelninti padėtį. — Pasak gandų, jos iš- 
vaizda tokia atstumianti, kad jei ne pusę veido dengiantis veliumas, 
Mizei nebūtų pavykę ištekėti už Marko Vandlo. Dar įdomiau, kad 
jai tuo metu tebuvo šešiolika, o jam — penkiasdešimt vieneri. 

Sara neleido jam nuklysti nuo pagrindinio klausimo: 

— Kodėl ji ne kalėjime, jei nužudė savo vyrą? 

Maikas gūžtelėjo pečiais. 

— Jie yra puikūs savo srities specialistai. Bylą tiriantiems pa- 
reigūnams buvo pranešta, kad vyras mirė nukritęs nuo laiptų. Ta- 
čiau neseniai atlikus kūno ekshumaciją paaiškėjo, kad kaukolėje yra 
trys įdubimai, tobulai atitinkantys golfo lazdos galvutę. — Maiko 
balsas pritilo. — Ji sugeba apsukriai išvilioti iš Žmonių santaupas, 
todėl labai norime ją kuo greičiau demaskuoti. 

— Jei ji imtųsi ko nors panašaus Ediline, visi apie tai žinotų. 

— Visus glumina klausimas, kodėl ji pasirinko būtent šitą mies- 
telį. Dažniausiai jos taikiniu tapdavo miestas, kuo didesnis — tuo 
geriau, tai ko gi jai prireikė Ediline? — sekundėlę Maikas patylėjo, 
laukdamas Saros atsakymo, bet ši tylėjo. — Nieko neteko girdėti? 

— Lyg ir niekas nešauna į galvą, bet pati buvau taip užsiėmusi 
parduotuvės ir vestuvių su Gregu reikalais, kad galėjau ir praleisti. 
Galbūt mano mama ką nors girdėjo... 

— Ne! Kuo mažiau žmonių žinos, tuo geriau. 

— Supratau, — atsakė Sara, tačiau nepažiūrėjo jam į akis. 

— O turtingos moterys, kurios užsuka į tavo parduotuvę? Ką 
apie jas Žinai? 

Sara nepatikliai sužiuro į Maiką. 

— Jei tave domina jos, tuomet aš — puikiausias tarpininkas. 
Tu juk viską sup/anavai iš anksto, tiesa? Lukas mane išvijo iš buto 
tik tam, kad atkeliavęs tuneliu apsistotum drauge su manimi. 

Maikui dar nespėjus atsakyti, ji pakilo ir greitu žingsniu pa- 


traukė takeliu automobilio link. 

Nespėjus nueiti nė metro, Maikas sučiupo ją už pečių. 

— Taip! Tau buvo meluojama ir begėdiškai naudojamasi. Bet 
tu neįsivaizduoji, kiek likimų sugriovė šita moteris. Kai kurias jau- 
nas merginas... 

— Gregas! Tai tu pasirūpinai, kad jis dingtų prieš pat vestuves? 

Nebuvo laiko apgalvoti atsakymui. 

— Taip. 

Sara pabandė ištrūkti, bet Maikas ją laikė suėmęs. 

— Jie sudegino mano butą vien dėl įtikinamos priedangos. 
Sara, atleisk, kad teko tave į tai įtraukti, Ediline daugiau nė vienas 
gyventojas neturi ryšių su tam tikrais žmonėmis ir vietomis. Mūsų 
manymu, Mizė gali būti viena iš tavo klienčių. 

— Prieš pat vestuves atėmei iš manęs jaunikį! — pasipiktino 
Sara. — Taip nesąžininga. 

— Žinau, — švelniai atsakė jis, — tačiau Mizė su žmonėmis 
elgiasi kur kas nesąžiningiau. 

— Kur yra Gregas? 

— Jis saugus. 

— Ką tai reiškia? Kad jis uždarytas kokiam nors kalėjime? 

Maikas žinojo, kad šiuo metu Gregas sėdi sulaikytas kameroje, 
tačiau advokatas rengiasi greitai jį išlaisvinti. O tai nėra gerai, nes 
drauge su juo sėdi infiltruotas pareigūnas. Tačiau Maikas negalėjo 
šito papasakoti Sarai. 

— Apie šitą tyrimą man papasakota labai mažai, todėl žinau 
tikrai ne viską. Kai inspektorius nusinešė šią bylą ir aš nutariau ke- 
liauti namo susikrauti daiktų, jis man pakišo laikraštį su straipsniu 
apie gaisrą mano bute. 

Išvydęs jos akyse užuojautą, Maikas truputį atpalaidavo ran- 
kas, tačiau Saros nepaleido. 

— Labai dėl visko apgailestauju, — tęsė Maikas. — Kažkoks 
vyrukas iš mokymų prisiminė mane minint savo močiutę, kilusią iš 
Edilino. Iuomet dar buvau jaunas ir nežinojau, kad apie savo praei- 
tį geriausia tylėti. Išgirdęs miestelio pavadinimą, iškart papasakojo 

apie mane, tuomet federalai susisiekė su mano viršininku, dėl to aš 
čia ir atsidūriau. 

Sara suraukė antakius, bet neatrodė pikta, todėl Maikas nu- 
leido nuo jos pečių rankas. 

— Atrodo, ištepiau krauju tavo suknelę. 

Sara pažvelgė į ant suknelės paliktas dėmes, tuomet suėmė jo 
rankas, atvertė delnus ir pažvelgė į nutrintą odą. 

— Tai virvė? 

— Taip, — atsakė žiūrėdamas ; ją. 

— Tikriausiai daugiau man neteks pasijusti Džeine. 

Maiko žvilgsnis sušvelnėjo. 

— Galime bet kada užsukti į sodą, kur ant tavęs nukristų tin- 
klas. Įsikandęs į dantis peilį, ateičiau tavęs išvaduoti. 

— Iš tinklo ar iš suknelės? — rimtai paklausė Sara. 

— Iš suknelės. Tinklą palikčiau. 

Jis pažiūrėjo į ją taip godžiai, taip geidulingai, kad ji nusi- 
juokė: 

— Gerai. Štai kaip padarysime. Nueisime iki mano auto- 
mobilio, ir aš — ne tu — nuvairuosiu iki tavo mašinos. Tuomet 
nueisime iki Keikryko — galėsi panešti iškylų krepšį — o tenai 
pavalgysime ir pasikalbėsime. Ir tu man viską paaiškinsi. 

— Stengsiuosi kiek galėdamas. 

Ji dirstelėjo į jį. 

— Gerai. Papasakosiu viską. 

Jiedu pajudėjo. 

— O iš kur žinai, kurioje vietoje stovi mano automobilis? 

— Pra-šyčiau. Kiekvienas, norėdamas pasislėpti prie šito kelio, 
pasistato automobilį ten pat. Pusė Edilino merginų po tuo medžiu 
neteko nekaltybės. 

— Tu irgi? 

Sara atsidarė vairuotojo dureles ir paklausė: 

— O ar kas nors sakė, kad jos netekau? 


Juokdamasis Maikas atsisėdo į keleivio vietą ir uždarė dureles. 


— Nori pasakyti, tas medis priklauso man? — paklausė Maikas. 

Jis gulėjo išsitiesęs ant raudono ir balto languoto užkloto, Sara 
sėdėjo greta, o tarp jų buvo padėtas maisto pilnas krepšys. Nuožul- 
nios papėdės apačioje čiurleno nedidelis Keikryko upeliukas. 

— Kiekviena jo šakelė. 

— Nekaltybės medis. Ši mintis man neleis užmigti. 

— Tau taip pat priklauso dalis upelio ir keli seni pastatai. Ką 
ketini čia veikti? 

— Įsikelsiu į namą ir pasisamdysiu liokajaus pareigoms Lan- 
gą. Jis mane lepins savo sodo gėrybėmis — pjaustytais pomidorais, 
apibarstytais marihuana. 

Maikas vogčiomis stebėjo Saros reakciją, bet ji tik mirktelėjo 
ir neatrodė priblokšta. Gerai, pagalvojo jis. Moka neišsiduoti nu- 
stebusi. 

— Jei Lukas sužinos apie neleistinus augalus, jis tam senukui 
odą nudirs. 

— Aš irgi taip pagalvojau, bet man baisiau įsivaizduoti, ką tai 
sužinojusi padarytų tavo mama. 

— Man irgi, — atsakė Sara ir nusišypsojo. 

Jis susidėjo rankas už galvos ir pažvelgė į dangų: 


— Gyvenime nesu turėjęs jokios nuosavybės. 


£Purpurinės naktys 107 


— O prašmatnus butas Fort Loderdeilyje? 

— Niekada man nepriklausė. 

— Gal pagaliau papasakosi, kas čia vyksta? 

— O gal tiesiog pasidžiaukime diena? 

— Ne, — atsakė Sara. — Noriu surasti tą moterį ir susigrą- 
žinti vestuvėms jaunikį. O kaip išsiaiškinsime, kad tai — ji? 

— Pagal DNR, — Maikas apsivertė ant šono ir atsisuko į 
ją. — Reikia surinkti visų maždaug penkiasdešimt trejų metų mote- 
rų DNR ir nusiųsti į laboratoriją. Apie Mizę nieko nežinome, tačiau 
turime jos sūnaus ir kitų giminaičių DNR, todėl galime palyginti. 

— O tugsitikinęs, kad ji čia? 

— Ne, bet jei yra bent menkiausia tikimybė ją sučiupti — pa- 
bandyti verta. 

Maikas paėmė kekę smulkių saldžių vynuogių, apsivertė ant 
nugaros, iškėlė ją virš galvos ir ėmė valgyti. 

— Atrodai panašus į Bakcho pasekėją. Juk iš tiesų nesi toks 
išsiauklėjęs, kaip vaizdavai? 

— Jei klausi, ar kas vakarą gaminu keturių patiekalų vaka- 
rienę, atsakymas neigiamas. Tiesiog bandžiau tau padaryti įspūdį. 
Pavyko? 

Ji neketino atsakyti. 

— Taigi, koks tavo planas? 

— Turėjau planą, kol tu šiandien jo nesujaukei, atsisakydama 
likti namuose. Todėl manau, dabar tavo eilė sugalvoti planą. 

— Puiku, — pasakė ji. — Pirmiausia turime nuspręsti, kas 
esame vienas kitam. 

— Gera mintis. Ir kas gi mes vienas kitam esame? 

— Draugai, — greitai išbėrė Sara. — Tai vienintelis įmano- 
mas variantas, nes aš greitai išteku. Juk paleisi mano jaunikį iki 
vestuvių, tiesa? 

— Nebent tavo mama sužinos kur jis ir neleis to padaryti, — 


jis atsigręžė į ją. — Tavo mama nekentė visų tavo vaikinų? 

— Be jo, turėjau tik vieną vaikiną, bet ji nejautė jam neapy- 
kantos. Tausojo visą tulžį Gregui. Gal nenukrypkime nuo temos? 

— Žinoma. Tu ištekėsi už vyruko, kurio nekenčia visas mies- 
telis, ir gyvensite supami priešiškumo. 

Saros akių plyšeliai susiaurėjo. 

— Jei tikiesi iš manęs pagalbos, nebūk nusiteikęs prieš Gregą. 

— Neturėtų būti sunku, nes niekada nesu jo sutikęs. Manai, 
jis man patiktų? 

— Neįsivaizduoju, nes tavo dėka labai nedaug Žinau ir apie 
tave. Imu manyti, kad viskas, ką pasakojai, melas. 

— Vien... 

— Užteks kartoti! Vienas iš darbo trūkumų, ar ne? Gal nenu- 
krypkime nuo temos? 

— Maniau, kalbamės apie Gregą. — Kai ji atsisuko į Maiką, 
šis iškėlė į viršų rankas. — Sutarta. Miesteliui paskelbsime, kad 
esame draugai. Gal tuomet nusiraminsi ir liausiesi laikyti mane 
savo priešu? 

— Galbūt. 

Maikas padėjo vynuoges. 

— Įtariu, negali būti nė menkiausios kalbos, kad tarp tavęs ir 
manęs gali kas nors vykti. 

— Būtent. 

— Esi visiškai tikra? 

Sara nežiūrėjo į jį. 

— Jei dar kada nors mėginsi su manimi šitaip kalbėti, turėsi 
išsikraustyti iš buto. Negalėsiu būti drauge arba padėti... jei tu... 
bandysi... mane suvedžioti. 

— Gerai, — Maikas apsivertė ant nugaros. — Būsime geriau- 
si draugai. Bičiuliai. Kambariokai. 

— Kaip brolis ir sesuo. Kaip tu su Tese. 

— Ne. Ne taip, kaip aš ir Tesė. Mudu esame brolis ir sesuo. 

— Ką turi omenyje? 

— Ji gali bėgioti aplink mane vienais apatiniais. Padedu jai 
sutvarkyti petnešėles. Su tavimi taip elgtis negalėčiau, nes tokios 
gražios ir geidžiamos moters nesu matęs metų metus. Nuo pat tar- 
nybos pradžios ėmiau dirbti slaptose operacijose, todėl dažniausiai 
sukdavausi tarp moterų, apkvaitusių nuo kokių nors narkotikų. 
Daugelis jų buvo ištekėjusios, o drabužių klausimu turėdavo vie- 
ningą nuomonę: kuo mažiau — tuo geriau. Bet kalbant apie ma- 
kiažą ir papuošalus — atvirkščiai: kuo daugiau, tuo geriau. O tu... 

Maikas atsisuko pasižiūrėti į ją: 

— Tokios moters gyvenime nesu matęs. Atrodai, kaip ką tik 
išžengusi iš pavasarinio vėjelio. Mano manymu, net ir beveik visą 
tavo kūną dengiantys drabužiai yra neregėtai seksualūs. Man pa- 
tinka viskas — tavo kalba, tavo judesiai. Prižadu, stengsiuosi nekišti 
prie tavęs nagų, nors tai ir nebus paprasta. Gal liko dar tų nedidelių 
sumuštinukų? 

Sara žiūrėjo į jį mirksėdama. 

— Na, eee... 

— Kur sumuštinukai? 

— Jie krepšyje, — galiausiai jai pavyko išlementi. — Nežino- 
jau, kad taip apie mane galvoji. 

— Nejaugi galėtų būti kitaip? — Jis rausėsi krepšyje. — Ne- 
randu. 

— Leisk, padėsiu. — Ji nustūmė jo rankas, abiejų veidai 
atsidūrė visiškai greta. Sara jau beveik lenkėsi į prieki, bet atsi- 
traukė. — Tikriausiai tavo darbas gerokai palengvėtų, jei imtume 
drauge miegoti. 

— Labai labai palengvėtų, — atsakė jis. — Tiesą sakant, ma- 
nau, drauge sukurtume didingesnę valstybę. 

Sara papurtė galvą. 

— Bet to niekada nebus. 

Maikas giliai atsiduso. 

— Negali pykti, jei žmogus stengiasi. Gerai, tai kokia antra 
tavo plano dalis? 

— Kaip ir sakei, rinkti moterų, besilankančių parduotuvėje, 
DNR. Bet... 

— Kas bet? 

— Erika. 

— Kas ji tokia? — paklausė Maikas, prisikimšęs pilną burną 
sumuštinio su tuno salotomis. 

— Moteris, kurią parduotuvės vedėjos pareigoms nusamdė 
Gregas. Ji neleis... 

— Bet juk savininkė esi tu? 

— Dokumentuose esu bendrasavininkė. O sprendimus daro 
Gregas su Erika. 

— Galiu paskambinti ir paprašyti, kad kas nors sulaužytų jai 
koją. 

— Gal geriau dar ir abi rankas? — pagyvėjo Sara. 

Maikas išsišiepė. 

— Iš tiesų nesi tokia nekalta, kaip atrodai. 

— Apsispręsk. Ar aš skaisti kaip vaidilutė, ar beprotiškai sek- 
suali? 

— Ir viena, ir kita. Dar liko kopūstų ir morkų salotų? 

— Tu nemažai valgai. 

— Visą dieną landžiojau po ūkį, kelis kartus vos išnešiau svei- 
ką kailį, o dabar sėdžiu greta nuostabios damos, kuri draudžia ją 
paliesti. Žinoma, esu išalkęs. 

— Jei išklosi viską, ką šiandien čia aptikai, papasakosiu apie 
porą nemalonių susitikimų su ponu Langu. 

Viliokiška Maiko išraiška pranyko. 

— Papasakok visą, ką Žinai. 

— Jei pirma tu pasidalysi bent puse savo žinių. 

— Apie ką? 

Ji metė į Maiką gabalėlį duonos, kurį jis sugavo kaire ranka. 

— Sara, mieloji mano, aš nuoširdžiausiai ir atviriausiai tau 


sakau — nežinau, kas čia vyksta. Mano žiniomis, šiame maloniame 

miestelyje gyveno arba gyvena vieni didžiausių nusikaltėlių Ame- 
rikos istorijoje. Galbūt tai visiškai nesusiję su Merlino ūkiu, bet čia 
kažkas vyksta. — Maikas negalėjo išduoti, kad numano Stefaną 
gviešiantis šio ūkio, nes Vandlai vienaip ar kitaip susiję su Briuste- 
riu Langu arba pačiu sklypu. 

Pakėlęs akis į Sarą, Maikas išvydo, kad ji tyliai laukia paaiš- 
kinimo. 

— Šįryt išsirengęs apžiūrėti ūkio, tikėjausi čia aptikti tik senus 
apleistus griuvėsius, apie kuriuos visi kalba. Tačiau atvykau į karo 
zoną. 

— K3 turi omenyje? 

Jis smulkiai išdėstė visus patirtus įvykius. Nuodugniai papasa- 
kojo apie spąstus ir pabrėžė, kad, jo manymu, marihuana naudoja- 
ma kaip masalas. Kai pasakojimas pasisuko apie naujus šunų kapus, 
Sara suraukė antakius. 

— O kur žąsys? 

— Nė vienos nemačiau. 

— Ponas Langas ir jo tėvas visada laikė žąsų. Būtent Sevas- 
topolio veislės — jų plunksnos banguotos, o būdas — švelniausias 
pasaulyje. Mama sako, tos žąsys — nuostabaus pono Lango daržo- 
vių derliaus paslaptis. 

Maikas sutrikęs sužiuro į ją. 

— Žąsys maitinasi vabalais bei žolėmis ir išskiria paukščių 
mėšlą. 

— Oho. Išties nemažai išmanai apie ūkininkavimą. 

— Vienas iš trūkumų, kuriuos patiria mano mamos dukra. 

Maikas sukikeno, supratęs, kaip ji sužaidė jo fraze. 

— O ką tau padarė Langas? 

Sara papasakojo, kaip Briusteris Langas į ją porą kartų nu- 
sitaikė ranka, vaizduodamas laikantis pistoletą, o Maikas išsišiepė 
išgirdęs, kokiu gestu ji jam atsakė antrąjį kartą. 

— Ir tu manai, jis taip elgėsi vien todėl, kad esi panaši į tetą 

Lisę? — Maikas neketino jai atskleisti, kad žino tos neapykantos 
šaknis. 

— Tikriausiai. Nebent jis nekenčia visų vaikų. Ką ten jį su- 
prasi. Vieną dalyką tikrai žinau — kai buvau maža, ūkyje nebuvo 
spąstų. Kai lankiausi, buvau užsukusi į kiekvieną pastatą. 

— Šunų ir žąsų apsuptyje, — pasakė Maikas. — Tikriausiai 
atrodei kaip iš pasakų knygutės. 

Ji atsigręžė pažiūrėti, kaip jis guli išsitiesęs ant užkloto. Mai- 
kui jau spėjo ataugti juoda barzda. Jo lūpos tikrai gražios, pagalvojo 
Sara. O prie trumpų plaukų ir aukštos kaktos ji jau baigia priprasti. 
Bet ji niekaip nesugebėjo susitaikyti su mintimi, kad Merlino ūkis 
nepriklausys jai. Ji neaugins ten savo vaikų. 

Nors ir nežiūrėjo į ją, Maikas juto Saros žvilgsnį. 

— Na, Sara, pasakyk, kaip įsivaizduoji save po penkerių 
metų? 

— Kaip dviejų vaikų motiną, — nieko nelaukusi atsakė ji. 

— O vyras? 

— Žinoma. Savaime suprantama. Būsiu su Gregu, liksiu na- 
mie su vaikais ir... 

— Ir ką? 

— Ir atgaivinsiu Merlino ūkio šlovę. — Ji nenorėjo pasakoti, 
kaip baigiasi ši svajonė, todėl pakeitė temą. — Nedaug tespėjau pa- 
matyti, nes tu atskriejai iš viršaus. 

Sara gudriai sužiuro į jį. 

— Kodėl taip žiūri? 

— Ne kiekvienas vyras sugeba viena ranka laikydamasis vir- 
vės, kita pakelti suaugusią moteriškę. 

Maikas gūžtelėjo: 

— Tavęs moteriške nepavadinčiau. Kiek sveri? Keturiasde- 
šimt? 

— Koks tu mielas. Gregas sako, galėčiau numesti kokius pen- 


kis kilogramus. 

Kad jos kūnas geriau tilptų jo automobilio bagažinėje, svarstė 
Maikas. 

— Jei Gregas tavęs nepakelia, jam derėtų dažniau lankytis 
sporto salėje. 

— O kaip pats save įsivaizduoji po penkerių metų? — pasi- 
domėjo ji. 

— Negalvoju apie tai. Ateities planus palieku Tesei. 

— Ojji nori, kad vestum, susilauktum vaikų ir gyventum Mer- 
lino ūkyje. 

— Vagiu tavo ateitį, — švelniai tarė Maikas ir, išvydęs jos 
liūdnas akis, nusprendė praskaidrinti nuotaiką. — Nori išgirsti 
paslaptį? 

— Žinoma, — ji žvelgė pro upeliuką, kažkur į tolį. 

— Gerą paslaptį. 

— O? — suglumo ji. 

— Moterys tokias mėgsta. 

Sara atsisuko į jį: 

— Iš kur žinai apie mergaičių paslaptis? 

— Tesė laukiasi kūdikio. 

Pamatęs išsiplėtusias Saros akis, Maikas apsidžiaugė, kad 
pavyko ją pralinksminti. Bet staiga, didžiai jo nuostabai, Sara pra- 
pliupo verkti. 

Maikas atsisėdo, čiupo servetėles ir paduodamas jas apkabino 
Sarą per pečius. 

— Atleisk, nenorėjau tavęs nuliūdinti. Prašau, neverk. 

— Tai džiaugsmo ašaros, — šluostydamasi veidą, atsakė 
ji. — Nuoširdžiai dėl jų džiaugiuosi. Tiesiog... tiesiog... 

Sara pažvelgė į jį. 

— Dvi mano geriausios draugės jau laukiasi, o aš dar net ne- 
ištekėjau! 

Maikas jau žinojo, kad Sara turi puikų humoro jausmą. 

— Pasistengsiu tau padėti kaip nors išspręsti bent vieną iš šių 
problemų. Pagelbėsiu kaip išmanydamas. 

Porą sekundžių ji nesuprato, apie ką jis kalba. 

— Tu siaubingas, — pasakė, bet jau šypsodamasi. 

— Kalbu rimtai, — rūpestingai tarė jis. — Visiškai rimtai. 
Esu pasiryžęs pagelbėti damai bet kokioje bėdoje. 

Sara šniurkščiojo. 

— Dėkoju. Pasijutau kur kas geriau. 

Ji išsipūtė nosį ir pradėjo krauti lėkštes. 

— Gal keliaukime. Jau vėlu. Kokių stebuklų šįkart pagaminsi 
vakarienei? 

— Šiandien tavo eilė. Aš paruošiu salotas. 

— Turėtų visai tikti prie „McDonald's“ maisto. 

— Tu rimtai? Juk tie riebalai... 

— Kalbi visai kaip mama! Nusiramink, aš tik pajuokavau. Va- 
žiuokime nusiaubti mamos maisto parduotuvės, — ji pasilenkė prie 
jo. — O tu nori išgirsti paslaptį? 

Maikas sulaikė kvapą. 

— Taip. 

— Aš turiu raktus nuo tarnybinio „Ekologiško Armstrongų 
maisto“ parduotuvės įėjimo. 

Iš pradžių Maikas nesuprato, kodėl Sara tai pavadino pa- 
slaptimi, bet po to prisiminė istoriją apie Stefaną, kuris reikalavo 
nemokamų produktų iš jos mamos krautuvės. Jei suprato teisingai, 
Sara pasakė jam tai, ką slėpė nuo savo būsimo vyro. Nenorėjo paro- 
dyti, koks jautėsi pamalonintas. 

— Turi raktus nuo ekologiško maisto parduotuvės? Kam tas 
seksas, geriau duok man tris nuo medžio skintus persikus. 

Sara nusijuokė. 

— Kada ruošiesi pranešti ponui Langui, kad ūkis, kurį jis 
laiko savo nuosavybe, priklauso tau? Mama jį pagimdė to namo 
svetainėje. 

— Tikrai ne daržinėje? 


Dar nespėjusi atsakyti, Sara pažvelgė į suvibravusį mobilųjį. 

— O, ne! Per tave pamiršau, kad buvau pažadėjusi po pietų 
užsukti pas Džosę. Kokia aš netikusi! Vargšė Džosė guli lovoje, 
saugodama vaikelius, kad šie nesugalvotų per anksti ateiti į pasaulį. 
Prieš porą mėnesių mirė jos tėvas, Lukas per dienas dirba, o Tesė 
išvažiavusi, todėl Džosė beveik visą laiką viena. 

— O tu ją aplankai dėl draugijos. Ei! Kai ką sugalvojau. Gal 
paruoškime jiems vakarienę? Atrodo, Tesė minėjo, kad Lukas dvare 
įrengė naują virtuvę? 

— Ir taip, ir ne. Lukas ketino pakeisti visą senąją virtuvę, bet 
Džosė ir jo tėtis protestavo. Galiausiai jis ėmėsi taisyti bei perdažyti 
senas spinteles, ir tuomet Džosė jam leido, — Sara atsiduso, — 
įrengti „balto marmuro stalviršius“. 

— Man tik pasigirdo, ar ką tik išrėžei meilės odę virtuvei? Pa- 
minėjai Nekaltybės medį ir „balto marmuro stalviršius“ — šiąnakt 
man tikrai nepavyks užmigti. 

— Kartais pagalvoju, kad kalbi rimtai. Bet man patiko mintis 
pagaminti jiems vakarienę. Vargšelė Džosė šiuo metu visiškai pri- 
klausoma nuo Luko sugebėjimo pirkti maistą išsinešti ir miestelio 
žmonių dosnumo. 

Atsistojusi Sara sužiuro į Maiką. Bendra vakarienė, pamanė 
ji. Kaip paprasta, bet tuo pat metu kaip dieviška. Gregas visada 
sugalvodavo kliaučių išsisukti nuo bet kokio socialinio įvykio mies- 
telyje. 

Taip pagalvojusi, susiraukė. Jau gerokai per vėlu lyginti būsi- 
mą vyrą su kuo nors kitu. 

Kai Maikas atsistojęs paėmė iškylų krepšį ir pasiūlė jai paran- 
kę, Sara šyptelėjo. Visai smagu, kai į pagalbą atskrieja virvę įsikibęs 


vyras ir pačiumpa tave už liemens. 

— Tai štai koks jis iš tikrųjų? — paklausė Džosė. — Ką jau kalbėti 
apie tai, kad atrodo fantastiškai. 

— Pati apie jį taip negalvoju, nes esu įsimylėjusi kitą vyrą, — 
kuo aiškiau ištarė Sara, stengdamasi, kad Džosė išgirstų jos žodžius. 

Prieš tai jiedu su Maiku nusiaubė didžiulį mamos krautuvės 
sandėlį ir iškart patraukė namo. Sara paskambino Džosei, o ši pra- 
nešė, kad Lukas, vien pagalvojęs apie naminį maistą, vos nepuola 
į ašaras. 

— Kaip ir aš, — sumurmėjo Sara, bet nepaaiškino, ką turėjo 
galvoje. — Tuomet jūs nieko prieš, jei mudu su Maiku šiandien 
gaminsime vakarienę jūsų virtuvėje? 

— Sara, gali persikraustyti ir gaminti po tris patiekalus kasdien. 

— Gamina Maikas, ne aš. 

— Jis dar ir gaminti moka? 

Sara suprato, kad jai bandomas pripiršti kitas vyras, bet dėl 
Grego ji buvo tvirtai apsisprendusi ir savo planų neketino keisti. 

Vos jiems spėjus įžengti į dvarą, Lukas išsivedė Maiką į kiemą, 
kur jau liepsnojo anglimis pakurta kepsninė. Džosės lova buvo per- 
kelta į pirmą aukštą, todėl dabar ji galėjo bendrauti su visais, o per 
plonas antklodes pūpsojo jos didžiulis pilvas. Stovėdama greta, Sara 
žiūrėjo pro langą į du besišnekučiuojančius ir besijuokiančius vyrus. 

— Atrodo, jie labai susibičiuliavo, — ištarė Sara. 

— Maikui pagaliau pavyko priversti Luką rytoj drauge ap- 
silankyti sporto salėje, dėl to labai džiaugiuosi. Lukas nesitraukia 
nuo manęs, lyg bet kurią sekundę pradėčiau gimdyti. Pažadėk, kad 
būsi gimdyklos laukiamajame. Bijau, kad Lukas apalps. 

— Pažadu, — atsakė Sara. — Tikiuosi, būsi ten drauge su 
manimi ir Tese. 

— Tu?.. 

— Ne, — skubiai nutraukė Sara. — O Tesė — taip, bet nesu 
tikra, kad Ramzis tai jau Žino. 

— Jūs su Maiku jau pasiekėte tokį lygų, kai jis dalijasi paslap- 
timis apie savo seserį? 

— Mes ne... 

— Su juo lengva gyventi drauge? 

— Aš visiškai ne... 

— Ojis turi merginą? 

— Baik! — ištarė Sara ir nutilo. — Klausyk, kol viskas dar 
neišsprūdo iš rankų, turiu tau pasakyti, kad Maikas čia atvyko tirti 
bylos. Ir tai turi likti tarp šių keturių sienų. 

Džosė staigiai linktelėjo. 

— Kokios bylos? 

— Maikas čia atvyko sugauti kažkokios užkietėjusios nusi- 
kaltėlės, apsigyvenusios Ediline. 

— Iš kur jis sužinojo, kad ji čia? 

Sara patraukė pečiais. 

— Nežinau. Jis vis papasakoja tai vieną, tai kitą smulkmeną, 
tačiau niekaip nepavyksta ištraukti iš jo visos istorijos. Ar Žinai, 
kad tavo vyras mane iš buto išvarė vien tam, kad Maikas, atkeliavęs 
slaptu tuneliu, atsidurtų mano, tai yra Tesės, miegamajame? 

Džosės antakiai pakilo. 

— Nujaučiau kažką vykstant, nes jis neišpurškė tavo buto pes- 
ticidais. Bet išgabeno tavo klozetą ir virtuvinę kriauklę. 

Sara pro langą stebėjo savo pusbrolį, gurkšnojantį iš skardinės 
alų, vartant; kepsnius ir besijuokiantį iš Maiko kalbų. Ji atsisuko į 
Džosę. 

— Ar nori padėti man išsiaiškinti, kas čia vyksta? 

— Mano vyras nuo manęs taip pat kažką slepia, todėl su ma- 
lonumu tau padėsiu. 

Moterys reikšmingai susižvalgė. 

Po pusvalandžio visi sėdėjo aplink Džosės lovą, prisikrovę 
pilnas lėkštes kepsnių, salotų ir ant laužo keptų daržovių. 

Daugiausia kalbėjo Maikas su Luku — jie aptarinėjo sporto 
salėje patirtus įspūdžius. 

— Mačiau, ką išdarinėja šitas vyrukas, o dar nori, kad drauge 
eičiau treniruotis, — kalbėjo Lukas. 

— Jau žinau, kad jis moka vaidinti Tarzaną, — pasakė Sara, ir 
jiedu su Maiku vienas kitam nusišypsojo. 

— Ką tuo nori pasakyti? — žvalgydamasis į juos, sukluso 
Lukas. 

Maikas nespėjo atsakyti, nes įsiterpė Džosė. 

— Taigi, kaip sužinojai, kad tavo medžiojama moteris yra 
Ediline? 

Lukas visiškai nenutuokė, apie ką kalba jo žmona, tačiau pa- 
stebėjo, kad Maikas tuoj pratrūks. 

— Maikai, — tarė Džosė, — nesijaudink. Niekas tavo paslap- 
ties nesužinos. Tik norime tau padėti. 

Maikas žvilgsniu varstė Sarą, bet ši jam atsakė šypsena. 

— Kas čia darosi? — nesuprato Lukas. 

— Maikas į Ediliną atvyko tirti bylos, — paaiškino Džo- 
sė. — Gaudo kažkokią nusikaltėlę. 

— Tikrai? — nustebo Lukas. 

— Manau, mums laikas eiti, — žiūrėdamas į Sarą, iškošė pro 
sukąstus dantis Maikas. 

— Ne, — paprieštaravo Sara. — Šiuo metu nenoriu likti su 
tavimi dviese. 

Ji nebijojo Maiko nė per nago juodymą, bet nenorėjo klausytis 
jo moralo, nors ir suprato, kad šio nusipelnė. Kita vertus, jis nepa- 
žinojo Džosės ir Luko taip kaip ji. 

— Kad ir ką sumanei, gali mums papasakoti, — kalbėjo Lu- 
kas. — Užtikrinu, viskas, ką mums pasakysi, liks paslaptyje. 

— Pasiklausius miestelio paskalų, taip neatrodo. 

Maikas vis dar žiūrėjo į Sarą, kuri valgė ir nė kiek nesijaudino 
dėl į ją įremto žvilgsnio. 

— Maikai, — švelniai tarė Džosė. — Suprantu, kaip jautiesi. 
Ir aš šiame mieste esu naujokė ir dar nespėjau prie visko priprasti, 
bet žinau, kad jie sugeba išsaugoti paslaptis. Kai čia atvykau, visi 
rezgė sąmokslus, kad kuo mažiau sužinočiau apie vyrą, kurį ėmiau 
pamilti 1r... 

— Tikrai? — nustebo Lukas. — Nežinojau. Maniau, kad tu 
su Ramziu... 

— Judu su Ramziu buvote pora? — paklausė Maikas. — Bet 
Tesė jo siekė nuo pat pradžių. Ji pasakojo... 

— Mizė! — garsiai įsiterpė Sara. — Prisimenate ją? Legen- 
dinę nusikaltėlę? 

Maikas nuleido akis į lėkštę. Jis buvo pratęs dalytis savo gyve- 
nimu tik su Tese, o ir ji nežinojo nė pusės to, kuo jis užsiima. 

— Čia tos moters vardas? — paklausė Džosė. 

Visi nutilo ir laukė Maiko atsakymo. Matėsi, kad jį drasko 
dilema, bet jis negalėjo ištrinti to, kas jau buvo pasakyta. Ir nu- 
sprendė, kad Vandlų suėmimas yra svarbesnis už jo pomėgį slėpti 
tiesą apie save. 

— Taro kortos, — galiausiai ištarė jis. 

— Kuo čia dėtos kortos? — susidomėjo Sara. 

Maikas nurijo kąsnį. 

— Klausei, kaip ją aptikome. Atsakymas — taro kortos. 

Visi sėdėjo tylėdami ir žiūrėjo į Maiką, bet neatrodė, kad jis 
linkęs atskleisti ką nors daugiau. 

— Matot, su kuo man tenka taikstytis? — sumosavusi šakute 
ištarė Sara. — Visą laiką šitaip. Papasakoja kokią menkutę intri- 
guojančią smulkmeną, ir daugiau iš jo nė žodžio neištrauksi. 

— Suprantu, ką tau tenka iškęsti, — atitarė Džosė. — Už- 
siminei apie tunelį, bet niekada nebuvau girdėjusi apie tunelį po 
mano namu. 

Ir metė į Luką pasiaiškinimo reikalaujantį žvilgsnį. 

— Maikai, — prakalbo Lukas. — Gal norėtum man pagelbė- 
ti, kol dar nesu metams uždarytas į būdą? 

Prieš kalbėdamas, Maikas kelis kartus giliai įkvėpė: 

— Kiekvienas turi savo silpnybių. 

— Net ir tu? — nekaltai mirksėdama sukluso Sara. 

— Jaučiu silpnybę gražioms jaunoms merginoms, kurios laks- 
to apsuptos klegančių žąsų. 

Sara nudelbė akis į lėkštę ir jos skruostai nusidažė švelniu 
rausvumu. Ji nematė, kaip viltingai susižvalgė Džosė su Luku. 

Maikas greitai papasakojo Saros jau girdėtą istoriją, bet at- 
sargiai vengė užsiminti, kad Saros sužadėtinis — Mizės Vandlo 
sūnus. 

— Grįžtame prie pirmojo mano klausimo, — tęsė Džo- 
sė. — Kodėl, tavo manymu, ji yra čia? Be to, kad norėjo sužinoti 
savo lemtį. O Ediline, beje, niekas neužsiima taro kortų skaitymu. 
Bent jau už pinigus. Žinotume tokius dalykus. 

— Turime informatorių — žmonių, kurie, gelbėdami savo 
kailį, įskundžia draugus ar giminaičius. Vienas jų prasitarė apie 
Mizės silpnybę. 

Trys klausytojai iš smalsumo palinko į priekį. Maikas patiks- 
lino: 

— Ji kolekcionuoja čigoniškas taro kortas. 

Jie vienas po kito atsilošė. 

— Ir viskas? — nusivylė Sara. — Viskas tik dėl malkos kortų 
su čigoniškais paveiksliukais? 

— Teisingai, — atsakė Maikas, užkirsdamas kelią kitiems 
klausimams. — Gal kas nors nori dar arbatos? Arba alaus? 

— Aš norėčiau „Margaritos“ su daug daug druskos, — pasakė 
Džosė, glostydama savo pilvą. 

— Apie maistą su juo geriau nejuokauti, — patarė Sara. — Jis 
dar didesnis fanatikas nei mano mama. 

Džosė ir Lukas susižavėję pažvelgė į jį. 

Kai Maikas pakilo eiti į virtuvę, Džosė pasakė: 

— Jei nepapasakosi visko, tuoj pat imsiu gimdyti, o tu turėsi 
pabūti pribuvėja. Sėskis ir kalbėk! 

Kai nusišypsojo, jo skruostuose vėl pasimatė duobutės, ir 
Maikas atsisėdęs papasakojo, ką perskaitė inspektoriaus perduo- 
tose bylose. Informatoriaus dėka jiems pavyko sužinoti, kad Mizė 
buvo sukaupusi gausiausią, o galbūt ir vienintelę pasaulyje, čigo- 
niškų kortų kolekciją. Norėdami ją sučiupti, federalai gavo malką, 
anksčiau priklausiusią muziejui. 

— Kiek žinoma, kitos tokios malkos pasaulyje nėra, ir aš įta- 
riu, kaip jiems pavyko ją gauti. Jie įkėlė pasiūlymą į „eBay“ interne- 
tinę parduotuvę. 

— Į „„Bay"? — paklausė Sara. 

— Tiesiog į „eBay“? — negalėjo patikėti Džosė. 

— Taip. Patys federalai suorganizavo karštligiškus statymus, bet 
kai suma pasiekė 75 000 dolerių, visi pirkėjai atkrito. Išskyrus vieną. 
Jis laukė, kol nežinomas pirkėjas sutiko pakloti 82 500 dolerių. 

— Tai buvo Mizė? — paklausė Sara. 

— Jų manymu — taip. Pirkėjui atsekti prireikė šešių savaičių. 
Už vienų įmonių slėpėsi kitos, kol galiausiai pareigūnams pavyko 
prisikasti prie pašto dėžutės numerio Ričmonde. Ji priklausė mote- 
riai, turinčiai vairuotojo pažymėjimą su Edilino adresu. 

Paskutinis Maiko sakinys buvo melas, bet jis labai stengėsi 
neišsiduoti. Iš tiesų pašto dėžutė priklausė vyrui, kurio adresas 
Pensilvanijoje. Federalai stebėjo tą dėžutę, bet jos niekas nebuvo 

atidaręs. Vieną dieną prie pašto susprogo automobilis ir pastatą 
teko evakuoti. Visiems sugrįžus, dėžutė jau buvo ištuštinta. 

Apie Ediliną jie sužinojo per Stefaną. Daugybę metų apie 
jį nieko nebuvo girdėti, bet po dvidešimties metų jis pasirodė, 
norėdamas išsiskirti su Žmona, tuomet vėl dingo pogrindyje. Vėl 
] pareigūnų akiratį pateko, kai ne tarnybos metu jį pamatė vienas 
policininkas — tuomet Stefanas jau buvo susižadėjęs su panele 
Sara Šo ir gyveno Ediline. Sugretinę keistus Stefano poelgius ir 
taro kortų pristatymą į netoliese esantį Ričmondą, federalai nu- 
sprendė, kad jiems tikriausiai pavyko pričiupti Mizę. Jie neteko 
žado iš džiaugsmo, kai sužinojo, kad vienas slaptųjų bylų tyrėjas 
Ediline turi seserį. 

Bet Maikas negalėjo to pasakoti. Jam greitai reikės atskleisti 
Sarai tiesą, tačiau dar ne dabar. 

— Galbūt ji nutuokė, kad yra stebima, todėl išvyko iš mieste- 
lio, — spėjo Džosė. 

— Mes taip negalvojame. Mūsų nuomone, dėl kažkokių prie- 
žasčių ji atvyko į Ediliną, tik dar nežinome dėl kokių. Gal jūs esate 
girdėję apie čia kur nors užkastą lobį? 

Stojusią tylą nutraukė Sara: 

— Papasakok, ką matei Merlino ūkyje. 

Maikas susitvardė nesusiraukęs. Turės pasikalbėti su Sara, kad 
nedera pliurpti apie tai, ką jai papasakojo kaip paslaptį. Antra ver- 
tus, gal jam pačiam reikėjo užsičiaupti ir per daug jai neatvirauti. 

Maikas dvejojo, todėl Sara nusprendė pati viską iškloti: 

— Puiku. Tuomet aš pasakysiu. 

Ji ėmė kuo smulkiausiai dėstyti visus Maiko ūkyje patirtus 
nuotykius. 

— Ar nieko nepraleidau? 

— Ne, — atsargiai tarė Maikas, — bet net jei ir žinai, kur pa- 
spęsti spąstai, negali ten eiti viena. Rytoj pasikalbėsiu su Langu ir 


pranešiu, kad nuo šiol ūkis priklauso man, ir... 

— Maikui ta žemė priklausys tik tuo atveju, jei jis ten apsi- 
gyvens drauge su Ariele ir nesuskaičiuojamu būriu vaikų, — dra- 
matiškai atsiduso Sara. 

Kol dar niekas nespėjo išsižioti, Maikas iškėlė ranką. 

— Tos moters aš net akyse nemačiau. Tačiau mano svainis iš- 
kėlė tam tikras sąlygas. 

— Įsivaizduoju, — pritarė Lukas. — Mano pusbrolis — ap- 
sigimęs teisininkas. 

— Griežtas, — pridūrė Džosė. 

— Net pernelyg griežtas, — atitarė Sara. 

— Taigi, kuo mes galime padėti? — paklausė Džosė, nors 
žiūrėjo į savo vyrą. 

Maikas pastebėjo, kad Lukas kone paniręs į transą. Jis padė- 
rusiomis akimis stebeilijo į sieną. Maikas pasižiūrėjo į klausiančius 
moterų veidus. 

— Tai jo rašytojo mina, — paaiškino Džosė. — Jam kilo idėja 
naujai knygai, todėl beprasmiška su juo kalbėti, kol negrįš į žemę. 

— A, — atsakė Maikas, — anksčiau nebuvau susidūręs su 
rašytoju. 

— Džosė taip pat rašytoja, — prabilo Sara. 

— Bet aš rašau biografijas. Ieškau informacijos apie žmones. 
Tai ne tas pat, kas kurti siužetus. Lukas sėdasi prie tuščio popie- 
riaus lapo ir... 

— Mugė, — ištarė Lukas. 

— Kaip ji susijusi? — paklausė Maikas. — Beje, kur ji vyks? 

— Neito lauke, — kartu atsakė Sara su Džose. 

— Merlino ūkis, Keikrykas, Neito laukas, — vardijo Mai- 
kas. — Iš kur kilo visi šie pavadinimai? 

— Neįsivaizduoju, — atsakė Džosė, neatitraukdama akių nuo 
Luko. 

Jis atsisuko į Maiką: 

— Kaip ketini priversti tą moterį pasirodyti? 

Maikas negalėjo imti ir pareikšti, kad tam ketino pasinaudoti 
Saros sužadėtiniu, todėl paklausė: 

— Gal jums kilo kokių nors minčių? 

— Mano leidykla turi puikius dizainerius ir pačią naujausią 
aparatūrą, — užsiminė Lukas. 

— Puiku, — tarstelėjo Maikas, nors neįžvelgė jokių sąsajų. 

— Galėtume sukurti kortas su paveikslėliais ir leidykla jas 
atspausdintų, tuomet suorganizuotume, kad mugėje kas nors ap- 
siimtų skaityti ateitį iš taro kortų... ir tokiu būdu... — paaiškino 
Lukas. 

— Mizė? — paklausė Sara. 

— Mizė,jjei ji čia, atkreips dėmesį, — suprato Maikas. 

— Ir būtinai jų užsinorės, — pridūrė Džosė. 

Mirksėdamas ir besidairydamas į jas, Maikas svarstė šią idėją. 
Ji galėjo būti ir nuostabi, ir mirtinai rizikinga. Jis dvejojo: 

— Aš... aš nežinau, ar pavyks. Kur per tokį trumpą laiką rasi- 
me dailininką? 

— Šeimusas, — unisonu atsakė Lukas, Džosė ir Sara. 

— Nemanau, kad tokį pažįstu, — nusišypsojo Maikas, išvydęs 
jų veiduose patikinimą. — Kas jis toks? 

— Freizerių jaunėlis, — paaiškino Lukas. 

— Pagrandukas, — pridūrė Sara, — tikra staigmena tėvams. 

— Jam tik penkiolika, bet jis — Freizeris, — pridūrė Džosė. 

— Ką tai reiškia? — nesuprato Maikas. 

Likusieji susižvalgė, tačiau nieko neatsakė. 

— Tai man klius būrėjos vaidmuo? — paklausė Džosė. — 
Gulėčiau ant kušetės ir dėliočiau Šeimuso nupaišytas kortas. 

— Visiškai nesutinku, — iš Luko tono galėjai spręsti, kad 
tema išsemta. Jis tarė savo žodį. 

— Tikrai? — Džosės antakiai pakilo. — Tikriausiai nori, kad 
per mugę gulėčiau namuose. Turėsiu likti ir rūpintis /avo vaikais, 


favo namu, ž2v0 maistu ir... 

— Kai užsiminei apie tunelį, namas buvo /av0, o dabar jis tapo 
mano namu? — ramiai ir tvirtai ištarė Lukas. 

— Mums jau metas, — tiesdamas Sarai ranką, paragino 
Maikas. 

Ji pašoko nuo lovos, pačiupo jo ranką ir atsisveikinę abu išėjo. 
Atsidūrę lauke ir įkvėpę vakaro oro, jiedu susižvalgė ir prapliupo 
juoktis. 

Maikas nepaleido Saros rankos: 

— Kaip manai, kieno bus viršus? 

— Statau dvidešimt, kad rytoj ryte man paskambins Džosė ir 
paprašys pasiūti jai kokį drabužį būrėjos vaidmeniui. 

— Niekad nesilažinu, kai žinau, kad pralošiu. O Tesė kartais 
neturi didelių apvalių auskarų? 

— Žinau, apie kuriuos kalbi. Mažiems vaikams jie galėtų at- 
stoti sūpynes. 

Maikas pabučiavo jai ranką. 

— Ei! — Sara staigiai ištraukė ranką. — Aš ištekėjusi moteris, 
nepamiršai? 

— Tu dar toli gražu nesi ištekėjusi. — Lauke buvo tamsu ir vėsu, 
girdėjosi malonus svirplių griežimas. — Gal nori pasivaikščioti? 

Sarai sodas buvo pažįstamas, todėl Maikas sekė jai įkandin. 
Nors jų nepasiekė šviesa iš namo, ryškiai spindėjo mėnulis. 

— Išsprendęs šią bylą, ketini grįžti namo į Floridą? 

— Aš ką tik čia atvažiavau. Taip greitai nori manęs atsikratyti? 

— Ne, bet baigęs tyrimą būsi laisvas. 

Maikas džiaugėsi, kad tamsoje nesimato jo šypsenos. Sara ti- 
kėjosi, kad Mizė Vandlo pasimaus ant suklastotų taro kortų gudry- 
bės. Gal Sara įsivaizdavo iš besiplaikstančių palapinių išnyrančius 
policijos pareigūnus ir uždedančius Mizei antrankius? 

— Juokiesi iš manęs, tiesa? — paklausė ji. 

— Žinoma, ne. 


— Juokiesi. Aš jaučiu. 

— Moteriška intuicija? 

— Jei nesiliausi tyčiojęsis, aš... 

— Tu ką? — jo balsas pritilo. 

Kai Sara atsisuko, mėnuo taip gražiai nušvietė jos veidą, kad jis 
troško ją apkabinti. Moterų, kurias Maikas sutiko jau būdamas su- 
augęs, raginti nereikėdavo, tad kodėl Sara žiūri į jį... kaip į draugą? 

— Atsilyginsiu surengdama tau antrą pasimatymą su Ariele. 

— Labai jos nekenti, ar ne? 

Sara žengė toliau: 

— Užtikrinu, kad šis jausmas abipusis. Gal nori išgirsti, ką ji 
man iškrėtė ketvirtoje klasėje? 

Maikas mažiausiai norėjo klausytis tokių istorijų. Jis pakeitė 
temą: 

— Koks čia kvapas? 

— Tikriausiai mamos kvepalai. Kada tavo pirmasis pasimaty- 
mas su Ariele? 

— Šeštadienį. Tavo mama tikriausiai slapstosi kur nors krū- 
muose, kad jaučiasi jos kvepalai? 

— Visai ne tai norėjau pasakyti, ir tu tai žinai. Aš pasikvepi- 
nusi jos kvepalais. 

Maikas pagriebė Sarą už rankos ir pažvelgė į mėnesienos už- 
lietą jos veidą. 

— Neprieštarausi, jei pauostysiu iš arčiau? 

Sara pakėlė smakrą, leisdama jam pasilenkti prie kaklo, bet 
staiga atšoko. 

— Palauk! Juk tu ne koks vampyras? 

— Ir ko tik tau nešauna į galvą? 

— Prisižiūrėjau filmų paaugliams. Kas galėtų pagalvoti, kad 
paaugliams patinka seksas? 

— Kiekvienas paauglių lytinio švietimo konsultantas, — at- 
sakė Maikas. — Tai kaip dėl kvepalų? 

— A, taip. — Sara atlošė galvą, o Maikas pasilenkė prie pat 
jos kaklo. 

Kai lūpomis palietė jos odą, Sara atšoko ir suraukė antakius: 

— Liaukis. Juk aš irgi žmogus. 

Maikas traukėsi atbulas, kol atsirėmė į medį. 

— Sara, tu mane išvesi iš proto. 

— Malonu girdėti, bet netikiu tavimi. 

Jis bandė susitvardyti. Šiltas vakaras, tamsa, nuostabiai graži, 
geidžiama Sara, apsivilkusi lyg iš mėnesienos siūta suknele, juos 
supantis erotiškas viliokiškas kvapas. 

— Iš kur tavo mama gavo šiuos kvepalus? — sugebėjo suregzti 
jis kimiu gerkliniu balsu. 

Nepatikliai žvelgdama, Sara labiausiai pasaulyje troško pri- 
glausti jam prie krūtinės rankas. 

— is, 

Kad nusiramintų, Sara porą kartų giliai įkvėpė. Gregas, Gre- 
gas, Gregas, — tyliai niūniavo ji ir stengėsi pamiršti, kad jiedu jau 
keletą mėnesių nesimylėjo. O dar ilgiau normaliai nesibučiavo, ne- 
bent draugiškai pakštelėdavo. 

— Tu keistai į mane žiūri, — tiesdamas jai ranką, tarė Maikas. 

Sara žengtelėjo atgal. 

— Mano mama. 

— Kuo ji čia dėta? — Maikas žengė pirmyn. 

— Ji vis mėgina sukurti produktus, šampūnus ir panašiai. O 
čia vieninteliai jos sukurti kvepalai. Jie vadinasi... 

— Kaip? — Maikas žengė dar vieną žingsnį. 

— „Purpurinės naktys“. 

— Sara... — Maikas tiesė į ją abi rankas. 

Sara ėmė atbula eiti gerai pažįstamu taku ir, nors buvo veidu 
atsisukusi į jį, judėjo greitai. 

— Man ir seserims buvo gėda dėl pavadinimo. Maždaug prieš 
aštuonerius metus mano tėvai išvyko ilgam savaitgaliui ir grįžo... 
na, kikendami. Po poros dienų mama sukūrė kvepalus ir pavadino 


juos „Purpurinėmis naktimis“. 
J 

— Man jie patinka, — švelniai tarė Maikas. — Tiek kvapas, 
tiek pavadinimas. 

— Mes su seserimis sakėme, kad negalima jų taip pavadinti, 
bet ji tik nusijuokė ir atkirto... 

— Ką? 

— Kad kiekvienai kartai patinka seksas. Gal geriau grįžkime 
vidun. Darosi šaltoka. 

Nelaukdama atsakymo, Sara prabėgo pro jį namo link. 

O Maikas dar kurį laiką turėjo pabūti lauke, kol galėjo pasiro- 
dyti viešumoje. Jam reikėjo visam nusiraminti — ir kūnui, ir sielai. 

Jį sutrikdė situacija, kurioje atsidūrė. Praeityje su moterimis jis 
mylėdavosi vedamas vienintelio tikslo — išgauti informaciją. Vė- 
liau kai kurios moterys atsidurdavo už grotų. Išskyrus vieną atvejį, 
Maikui pavykdavo atsiriboti, nes žinojo, kad jam išėjus joms nieko 
bloga nenutiks. Jos visos turėjo pinigų, vaikų, namus. Nors ir būtų 
sakiusios, kad Maikas sudaužė jų širdis, jis žinojo, kad anksčiau ar 
vėliau jos atsigaus. 

Tačiau su Sara buvo visai kas kita. Kas atsitiks jai, kai Maikas 
išvyks? Ypač jei jų santykiai taps intymūs? Jis tikėjosi, kad abu Van- 
dlai, mama ir sūnus, atsidurs pareigūnų automobiliuose su antran- 
kiais, bet kas po to? Ar Maikas taip pat sės į mašiną ir išvažiuos? 

Mintyse jis regėjo sceną. Ar atsisveikindamas pamojuos edi- 
liniečiams? Lukui ir Džosei? Tesei ir Ramziui, svainiui, kurio ne- 
buvo matęs gyvenime? 

Jei vėliau sugrįžtų aplankyti sesers vaiko, ar miestelio žmonės 
jo imtų nekęsti už tai, kad paliko Sarą? 

O koks Merlino ūkio likimas? Ar jis apsigyvens ten, kai išeis 
iš tarnybos? Gal Sara tuo metu jau bus ištekėjusi? Už kokio nors 
vietinio vyruko, rūkančio cigaretes ir visą savaitgalį stebinčio fut- 
bolo varžybas? Tokio, kuris kepdamas kalakutą sugebėtų padegti 
namus? O gal ji susiviliotų dar vienu miesčioniu, kuris savo saldžio- 
mis kalbomis įviliotų ją į... 

Maikas persibraukė delnu veidą. Jau seniai buvo išmokęs 
emociškai neįsitraukti į tiriamas bylas. Nors tai pavykdavo ne 
visada, nekreipdamas dėmesio į kilusius jausmus, jis apsigręždavo 
ir imdavosi kitos užduoties. Tačiau kai taip pagalvojo apie Sarą, jį 
apėmė pasišlykštėjimas. Anksčiau jam tekdavo dorotis su nusikal- 
tėliais, o Sara buvo visiškai nekalta. 

O gal ramybės Maikui nedavė pats miestelis. Arba mintis apie 
išėjimą iš tarnybos ir visiška nežinia, ką toliau veikti su savo gyve- 
nimu. Prisiminė, kaip stovėdamas Merlino ūkio sode įsivaizdavo 
ateitį, kurioje nereikėjo nei šaudyti, nei išduoti žmonių. Galbūt, bet 
tik galbūt, jo sesuo žinojo, ką daro, kai padovanojo jam tą žemę. 

Atsisukęs pažvelgė į namą. Jei sugauti Vandlus nebūtų taip 
svarbu, jis iškeliautų tuoj pat, kol dar nespėjo ko nors įskaudinti, 
ypač Saros. 

Bet jis negalėjo taip pasielgti. 

Įžengęs į butą nusišypsojo, nes užuodė spragėsius. Kambaryje 
Sara buvo pasilenkusi virš DVD grotuvo. 

— Gal nori pasižiūrėti filmą? — paklausė ji. 

— Nebent romantinę komediją. Jos — mano mėgstamiausios. 

— Keista. Galėjau guldyti galvą, kad esi Džeisono Stethamo 
fanas. 

Ji iškėlė filmo „Ašmenys“ diską. 

— Bet jei tau nepatinka, kažkur čia turėjau keletą Ketrinos 
Heigl filmų. 

— Jei labai reikia, iškentėsiu dar vieną veiksmo filmą. 

Maikas priėjo prie sofos, kur greta ant staliuko stovėjo didžiu- 
lis dubuo spragėsių. 

— Kaip tavo kaklas? 

— Nusiprausiau, taigi gali įtraukti savo iltis. 

— Man verčiau reikėtų įtraukti ne iltis, — atsakė sėsdamasis 
ant sofos ir tapšnodamas vietą greta. 

Prie jo Sara pastatė dubenį su spragėsiais. 

Nutaisęs grimasą, Maikas tarė: 

— Duokš, — ir tiestelėjo ranką nuotolinio valdymo pultelio 
link. 

Sara sutramdė juoką ir atsisėdo ant sofos kuo toliau nuo Maiko. 


Pagrindiniame dvaro name, kaimynystėje, Džosė nusiuntė 


žinutę Tesei: 
AR ŽINAI, KAD TAVO BROLIS ĮSIMYLĖJĘS SARĄ? 
"Tesė atrašė akimirksniu: 


RYTOJ ŽADU VISĄ DIENĄ MELSTIS BAŽNYČIOJE IR 
DĖKOTI DIEVUI UŽ TAI. O KAIP SARA? ELGIASI SU 
JUO KAIP SU PUSBROLIU. SUGALVOK KĄ NORS, KAD JIS 
NUSIRENGTŲ. 


Džosė dirstelėjo į Luką. 

— Buvai su Maiku sporto salėje. Ar teko matyti jį nusirengusį? 

— Nieko ypatinga, kodėl klausi? 

— Tai kaip jis atrodo be drabužių? 

— Storas. Pilvotas. Plonomis kojomis. Visame kūne nerasi 
raumens. 

Džosė atrašė Tesei: 


BŪTINAI. TU TIKRAI ESI GERIAUSIA MANO DRAUGĖ. 


1 


Maikas dairėsi Saros po Neito lauką, bet jos nesimatė. 

— Galbūt reikėtų ieškoti moters, liepsnojančiais nuo pykčio 
plaukais, — sumurmėjo sau Maikas, prisiminęs, kad tą rytą Sara jį 
išvydo sėdintį ant stalo krašto ir atvirai flirtuojantį su Erika. 

Atvirame lauke triūsė koks tuzinas vyrų, apsijuosusių odiniais 
įrankių diržais, — jie statė paviljonus artėjančiai mugei. Jei nebūtų 
paskyręs dar vienos dienos Merlino ūkiui tyrinėti, pultų jiems į pa- 
galbą. Gal dar pavyks prie jų prisidėti rytoj, pagalvojo jis. Džoslina 
nupaišė porą būrimo palapinės eskizų ir davė juos Sarai, kad ši tai 
įgyvendintų. Maikas su Sara prapliupo juokais, nes Džosei pavyko 
laimėti ginčą dėl dalyvavimo mugėje. 

— Jai negrės joks pavojus, tiesa? — paklausė Sara. — Noriu 
pasakyti, juk ta Mizė netrinktelės Džosei per galvą dėl kortų? 

— Kad netektų to, ko iš tikrųjų čia atsibastė? — atsakė klau- 
simu Maikas. — Tikrai nemanau. 

Maikas to garsiai nepasakė, bet jis nenorėjo, kad Sara tie- 
siogiai susidurtų su Mize. Tačiau jis norėjo surinkti kuo daugiau 
DNR pavyzdžių. Pagal naująjį jo planą, kurio Sarai nepasakojo, 
jiems į pagalbą turėjo stoti Erika. Ji paskambins atitinkamo am- 
žiaus klientėms, parinks joms sukneles ir pasiūlys nemokamai pasi- 
vaišinti vynu iš popierinių puodelių. Vėliau ant kiekvieno puodelio 

pieštuku užrašys moters vardą ir įdės juos į atskirus maišelius. Nors 
ir nedaug, bet vis šis tas. 

Prieš tai Maikas pasiklausinėjo poros ediliniečių, ar Erika 
išties tokia seksualiai nepasotinama, kaip apie ją kalbama, nes su 
panašiomis moterimis jis mokėjo elgtis. Sugebėdavo jas įkalbėti bet 
kokiems poelgiams. 

Ryte keliaudamas į sporto salę, kur turėjo susitikti su Luku, 
jis užsuko pas Saros mamą ir paprašė jos pasirūpinti, kad Sara ir 
Briusteris Langas būtų užsiėmę visą dieną ir jis galėtų niekieno ne- 
trukdomas apžiūrėti ūkį. Elė pažadėjo paprašyti Saros nupinti vai- 
nikus Luko pavėsinei, bet su Langu bus sunkiau, nes, jos žodžiais 
tariant, jis slidus it žaltys. Tačiau ji pasistengs iš visų jėgų. 

Iš ten Maikas patraukė į Sarai ir Gregui priklausančią par- 
duotuvę. Įžengęs į stiklinį ir chromuotą parduotuvės vidų, Maikas 
už durų paliko žavų senovinį Edilino centrą, kuriame Žmonės jau- 
tėsi tarsi nukeliavę į praeitį. Jis nevalingai žvilgčiojo pro vitrinos 
langą, norėdamas įsitikinti, kad vis dar yra Ediline. Nors miestelio 
nuostatai draudė keisti pastato išorę, parduotuvės vidus pribloškė 
modernumu. Visur stovėjo veidrodžiai, prie sienų pritvirtinti auk- 
paprastos baltos palaidinukės kainą — 1200 dolerių. 

Dabar jis suprato, kodėl visas miestelis nekentė Vandlo. Šios 
parduotuvės klientai tikrai nedžiugino ediliniečių. Jie tik pasista- 
tydavo šalia savo prabangius automobilius, įsigydavo, ko reikia, ir 
išvykdavo. 

Apsidairęs Maikas suprato, ką, Vandlo nuomone, mėgsta 
aukštesnės klasės Žmonės, tačiau nepastebėjo nieko, kas primintų 
Sarą. Nors dar nebuvo lankęsis jos bute, abejojo, kad jis primintų 
šią parduotuvę. 

— Kuo galiu jums padėti? — priėjusi pasiteiravo jauna moteris. 

Maikas nužvelgė ją nuo galvos iki kojų. Jos juoda apranga 
labiau tiko Niujorkui, o ne Edilinui. 

— Ieškau Erikos, — atsakė jis. 

Po valandos jis išėjo iš parduotuvės. Su Erika viskas ėjosi 
sklandžiai, jam pavyko įkalbėti šią pašėlusią keturiasdešimtmetę 
imtis jo sugalvoto plano su moterimis. Tačiau blogiausia buvo tai, 
kad dar nebaigus pokalbio į parduotuvę įpuolė Sara, nešina krūva 
drabužių. 

Akies krašteliu jis pastebėjo išeinančią Sarą ir iš skubrių 
žingsnių suprato, kad ji supyko. Norėjo leistis paskui, tačiau dar 
nebuvo baigęs su Erika. Tiesą sakant, jam teko sugaišti papildomai 
laiko, kad sugrąžintų Erikai nuotaiką, tvyrojusią iki Saros pasirody- 
mo. Privalėjo viską baigti net ir žinodamas, kad Sara nepatikės, jog 
su Erika taip elgtis tenka iš reikalo. 

Pagaliau su Erika viskas buvo suderinta. Vakare atvažiuos pa- 
reigūnas ir paims iš jos maišelius su puodeliais. Jie vylėsi, kad bent 
vieno puodelio mėginys priklausys Stefano giminaitei. 

Langas jau sukosi Ūkininkų turgelyje, todėl Maikui beliko 
vienintelis rūpestis — nuraminti Sarą. 

— Už tokius darbus man turėtų padvigubinti atlyginimą, — 
tyliai sau pasakė Maikas, eidamas per mugės lauką. 

Keli žmonės pakėlė galvas ir sveikindamiesi pamojo jam 
ranka, bet Lukas žinojo, ko Maikas ieško. Jis mostelėjo pakraštyje 
esančios medžių paunksnės link. Maikas išvydo auksinę Saros gal- 
vą, palinkusią prie, ko gero, kelių tonų žolynų. 

Pakėlusi akis ir išvydusi Maiką Sara buvo benusišypsanti, bet 
ūmai jos veidas persimainė ir ji vėl palinko prie gėlių. 

Aplink jį stovintys nepažįstami vyrai smalsiai sužiuro, o Lukas 
patapšnojo Maikui per petį. 

— Sėkmės, — besijuokiančiu balsu palinkėjo jis. 

Maikas priėjo prie Saros, kuri sėdėjo ant kelių pasidėjusi vielą 
ir purpurinius žiedus ilgais stiebais. Nebuvo tikras, kad ji teiksis su 
juo kalbėti. 


Tačiau nerimauti nevertėjo. 

— Elgeisi pasibjaurėtinai, — tarė Sara, pašaipiai patempdama 
viršutinę lūpą. — Įsitaisei ant Erikos stalo kaip kokia sekretorė šeš- 
tajame dešimtmetyje. Ir pasilenkęs tuo keistu savo balsu... flirtavai 
su ja. 

— Na, ir kas? Tau kas nors nepatinka? 

— Taip nedera tvarkyti reikalų, štai kas. Juk žinai, kaip mieste- 
lyje sklinda apkalbos. Jei tau nerūpi, ką žmonės pamanys apie /ave, 
galėtum pagalvoti apie Tesę. Jai teks čia gyventi. S savo vaiku. 

— O kaip reikėjo elgtis? 

Sara netvardė įniršio: 

— Dalykiškai. Atsisėsti į Aėdę priešais ją ir pagarbiai pasikalbėti. 

— Norėjai, kad mandagiai jos paprašyčiau atlikti tavo darbą? 
Šnipinėti klientes? Paprašyti surinkti informaciją federaliniam biu- 
rui, bet laikyti liežuvį už dantų? 

Sarą apėmė siaubas: 

— Tu jai papasakojai apie Mizę? 

— Aišku, kad ne. Prisistačiau jai JAV Sveikatos ir užkrečiamųjų 
ligų padalinio, kuris net neegzistuoja, atstovu, tiriančiu LPL epide- 
miją. Papasakojau, kad, ko gero, Ediline visi vieni su kitais miega. 

— Tu rimtai jai taip pasakei? 

— Žinoma. 

— Ar įsivaizduoji, ką ims kalbėti žmonės, išgirdę šitą melą? 

— O kas patikės tokios pašalietės kaip Erika kalbomis? Nors 
abejoju, ar ji kam nors prasitars. Pati Erika man pasirodė iš tų 
žmonių, kurie norėtų sužinoti, kas platina lytiškai plintančias ligas. 
Nori lažintis, kad popiet ji prisistatys pas savo daktarą? 

— Svarbiausia, ne 44, bet 4ai7 pasakei. Nejaugi visiškai neturi 
savigarbos? 

— Man jos pakanka tikėti, kad patinku visoms moterims, iš- 
skyrus tave. 

— Nes man rūpi aukštesnės vertybės, ne tik fizinis patrauklu- 
mas. Ir, tavo žiniai, būti įsimylėjusiam reiškia kur kas daugiau nei 
užsiiminėti seksu. 

— Kalbi kaip moteris, kurios šulinėlis išdžiūvo. 

— Nesąmonė, be to, vulgari. — Sara nusisuko ir kibo į vai- 
nikėlį. — Nors tai ir ne tavo reikalas, bet žinok, kad mudviejų su 
Gregu santykiai teikia visokeriopą pasitenkinimą. 

Maikas tylėjo, todėl ji pakėlė akis ir išvydo jo skeptišką šyp- 
senėlę. 

— Na, tai kada buvo paskutinis kartas? — paklausė jis. 

— Gregas išvykęs tik keletą dienų. 

Pasipūtėliška šypsenėlė nuo jo lūpų nedingo. 

Prisimerkdama Sara įsistebeilijo ; Maiką: 

— O kada žau buvo paskutinis kartas? 

— Prieš daugybę metų. Net šimtmečių. Tiesą sakant, gal net 
prieš pasaulio sutvėrimą. 

Sara stengėsi nesusijuokti, net nešyptelėti, bet jai nepavyko. Ji 
vėl pažvelgė į vainikėlius. 

— Tai ar išsiaiškinome? — nesulaukęs jos atsakymo, švelniai 
pridūrė: — Sara, aš darau viską, ką sugebu, nes noriu pasodinti nu- 
sikaltėlius už grotų. Normaliomis aplinkybėmis nesielgčiau taip su 
pirmą kartą gyvenime sutikta moterimi, tačiau man reikia jos pa- 
slaugos, todėl nuėjau trumpiausiu keliu. 

— Bet juk supranti, kad dabar Erika tikėsis įsitempti tave į 
lovą? 

— Nemanau, — išdidžiai pareiškė Maikas. 

Sara atsiduso: 

— Tai ką pavyko iš jos sužinoti? 

— Manau,ji turi vaikiną. 

— Erika? Juk ji niekada neišvyksta iš miestelio. 

— Tuomet, vadinasi, jis iš Edilino. 

— Žinočiau, jei ji turėtų vaikiną. Visi žinotų, bet neteko nie- 
ko girdėti. Ji užkietėjusi darboholikė ir su Gregu praleidžia dvylika 
valandų per parą. 

Maikas po nosimi sumurmėjo kažką panašaus į „Aha!“, ir Sara 
suŽiuro į jį. 

— Nedrįsk nė pagalvoti. Nesvarbu, kuo žmonėms neįtinka 
Gregas, bet jis sunkiai dirba. To niekas nepaneigs. Žinoma, išskyrus 
Džosę, tačiau ji... 

— Ką ji? 

— Nieko. Ką ketini šiandien veikti? Mama mane įpareigojo 
pinti vainikus Luko palapinei. 

— Reikia pagalbos? 

— Žinoma. Jei imtumėmės darbo drauge, pabaigtume dvi- 
gubai greičiau. 

— Sara, e, norėjau pasakyti, gal tau į pagalbą ateitų čia dirban- 
tys giminaičiai. Gal turi kokių pusseserių? — jis žengė atgal. 

— Gerai, užuominą supratau. Tau tai atrodo mergaitiškas 
darbas, todėl nori išsisukti. Gal išsiruošei pas Eriką? 

Ji tik pajuokavo, tačiau pakėlusi galvą išvydo jau nuspėjamą, 
apsiblaususį Maiko akių švytėjimą. 

— Planavau užsukti į sporto salę Viljamsberge ir atlikti kelis 
aerobikos pratimus, paskui pasivaikščioti po parduotuves, — pa- 
aiškino jis. — Man vis dar trūksta drabužių. 

Kalbėjo kažkaip keistai, todėl Sara iškart suprato, kad tai ne- 
tiesa. 

— Meluoji, — ramiai ištarė ji. — Begėdiškai meluoji į akis. 

— Nesąmonė. Jau turiu eiti. 

Sara trumpam sužiuro į rankose laikomą vainikėlį, tuomet vėl 
į Maiką ir nusišypsojo: 

— Tikiuosi, tavęs laukia nuostabi diena, o aš tikriausiai nu- 
pinsiu apie šimtą vainikėlių. Viliuosi, juos gerai pirks. 

Jos nuotaika taip staigiai persimainė iš pykčio į meilų nuo- 
lankumą, kad jis sutriko. 

Sara nesiliovė šypsotis: 

— Nieko prieš, jei šiandien vakarienę paruošiu aš? 

— Gal tuno apkepėlę? — paerzino Maikas. 


— Tuno staigmenėlę. 

— Sutinku, — tarė Maikas susiraukdamas. — Tau viskas 
gerai? 

— Geriau nebūna. Keliauk. Nusipirk drabužių. Vakare galėsi 
man juos parodyti. Gal net pademonstruoti, o aš tau parodysiu gra- 
žiausią savo nupintą vainikėlį. 

Jis ėjo atbulas: 

— Puiki mintis. Susitikime penktą. 

— Gerai. 

Vis dar susiraukęs, Maikas apsisuko ir nukulniavo iki auto- 
mobilio. Jam nedavė ramybės mintis, kodėl Sara taip lengvai pa- 
sidavė? Iš pradžių išvadino jį begėdžiu melagiu, o po sekundės jau 
linkėjo geros kloties. 

Pagaliau Maikas suprato. Ji numanė, kur ir kodėl jis išsiruošė. 
Įvažiavęs į Neito lauką, pastebėjo Saros automobilį, pastatytą po 
didžiuliu medžiu. Po poros minučių jis jau buvo ten ir užtiko Sarą, 
prisišliejusią prie medžio ir persimetusią per petį rankinę. 

— Ilgokai užtrukai, kol susigaudei, — pasakė ji. — Tu žikrai 
esi policininkas? Tavo ar mano mašina? 

— Sara... 

— Taip? 

Jam mintyse iškilo vizija, kaip jis suriša ją, įsimeta į bagažinę 
ir nusiveža į kokią nors saugią vietą. Bet viskas sukosi aplink Sarą, 
todėl ją reikėjo laikyti greta. 

— Važiuosime maniške. Tavo mašina — visiškas laužas. 

— Koks tu snobas! Juk ne kiekvienas gali įsigyti automobilį su 
penkių litrų V10 varikliu, pasiekiančiu penkis šimtus arklio galių ir 
sugebančiu įsibėgėti iki šimto kilometrų per valandą per keturias ir 
šešias dešimtąsias sekundės. 

Maikas žiūrėjo į ją apstulbęs. 

— Pasitikrinau internete. 

— Tai tu ne tik šniukštinėjai mano kambarį, bet ir išsitraukei 
informaciją apie mano automobilį? Kokių dar suktybių ėmeisi? 

— Jei pasakyčiau, nebeliktų paslapties, tiesa? Niekada nepa- 
galvojai, kad sutaupytum nemažai laiko, jei papasakotum man, ko 
iš tikrųjų čia ieškai? 

— Jei prisiekčiau Tesės gyvybe, kad nežinau, patikėtum? 

— Taip, — rimtai atsakė Sara. — Tačiau aš esu šios paslapties 
raktas, tiesa? 

Kai priartėjo prie Maiko automobilio, jis įdėmiai į ją pažiūrėjo. 

— Nebūtina sakyti, — kalbėjo ji, — nesu kvaila. Žinau, esu 
viena iš moterų, su kuriomis flirtuoji norėdamas išgauti informa- 
ciją. Viskas dėl to, kad man priklauso parduotuvė ir turiu ryšių su 
žmonėmis? 

Dar neatėjo laikas jai papasakoti apie Stefaną, todėl Maikas 
atsakė: 

— Taip. 

Ji atidarė dureles ir abu įsėdo. 

— Sara, tikrai negaliu tau visko atskleisti, bet prašau manimi 
pasitikėti. Tu iš tiesų es; šios bylos ašis. Galbūt tai susiję su drabužių 
parduotuve, bet nesame įsitikinę. Negaliu pasakyti kaip ir kodėl, 
nes iš dalies pats nežinau, tačiau žinome, kad tu turi arba Žinai 
kažką, ko įsigeidė Mizė. 

Jis matė — Sara stengiasi išlikti rami ir apsimesti, kad ši žinia 
jai nėra lyg perkūnas iš giedro dangaus. 

— Teta Lisė man testamentu paliko papuošalų, — galiausiai 
ištarė ji. — Gal jie vertingi. 

Maikas norėjo apsikabinti Sarą, tačiau jiedu buvo per daug 
viešoje vietoje. Jis ėmė svarstyti, kiek papuošalų per visus tuos me- 
tus sukaupė Mizė Vandlo. Papuošalus jai dovanodavo klientai, taip 
išreikšdami savo dėkingumą ir pasitikėjimą. 

— Galbūt. 

— Esi išties pats 6/ogiausias melagis pasaulyje. Juk byla tikrai 
svarbesnė už poros papuošalų vagystę? 

— Nebent ji būtų tau palikusi Houpo deimantą. 

Kai jis užvedė automobilį, Sara pastebėjo įsitempus; jo žan- 
dikaulį. 

— Tai tu paprašei mamos užkrauti man vainikėlių pynimą? 

— Taip. 

— Manau, taip pat jos paprašei išvilioti iš ūkio ir užlaikyti 
poną Langą. 

— Iki ketvirtos. 

— Labai susidraugavote su mama, ar ne? 

— Pašnibždi jai į ausį porą žodžių apie enzimus, ir ji — tavo. 
O ką pagalvos Lukas, kai pamatys, kad vainikai nenupinti? 

— Nieko tokio. Turiu dvi vyresnes seseris, kurioms būtina 
lyderiauti. Jos nuolatos lenktyniauja visose srityse. 

— K3 turi omenyje? 

— Kai jos sužinos, kad mečiau vainikėlius ir palikau vargšelį 
Luką bėdoje, ims verstis per galvą, kad tik man įrodytų. Jau seniai 
pastebėjau: jei apsimeti bejėge, gali lengvai išsisukti nuo daugybės 
darbų. 

— Kas dar, išskyrus mane, šiame pasaulyje žino, kokia tu iš 
tikrųjų esi? 

— Mano tėtis ir šiek tiek Tesė. 

— O tavo mama? 

— Ji mano, kad esu ištižėlė. 

— O tavo vaikinas? 

— Spėju, turi galvoje Gregą, mano sužadėtinį. Jis mano, kad 
esu tyli, miela mergina, sutinkanti su kiekviena jo idėja. 

— O ar toks melas — tinkamas pagrindas vedyboms? 

— Nežinau, galbūt /4 mane pamokytum, kaip santykiuose 
svarbu būti atviram. 


Jiedu susižvalgė ir prapliupo juoktis. 

— Manau, kad šniukštinėjant Merlino ūkį reikia būti atsarges- 
niems, — vairuojančiam vingiuotu kgliu Maikui tarė greta sėdinti 
Sara. — Žinau, stengiesi nepalikti po savęs pėdsakų, bet jei ponas 
Langas ką nors pastebėtų... jis garsėja kerštingumu. 

— Pavyzdžiui? 

Sara stebėjo, kaip Maikas vairavo. Jis visą laiką nenuleido nuo 
kelio akių, sėdėjo abiem rankomis tvirtai įsikibęs vairo ir atrodė pa- 
sirengęs galimiems nemalonumams. 

— Niekas negali nieko įrodyti, tačiau kiekvienas edilinietis 
žino: jeigu užsitrauksi pono Lango pyktį, lauk bausmės. Taip man 
aiškindavo nuo pat vaikystės ir pridurdavo, kad jo tėvas buvo lygiai 
toks pats. 

Maikas dirstelėjo į visus tris veidrodėlius. 

— Stebi, ar mūsų kas nors neseka? 

— Šioje byloje niekada nežinai, ko laukti. 

— Tikriausiai nenumanei, kad teks rėžti sparną apie tokią 
sekso ištroškusią moterį kaip Erika. 

Maikas dirstelėjo į ją akies krašteliu. 

— Ką gi. — Sarai tapo akivaizdu, kad jis neketina aptarinėti 
reikalų su Erika. — Pažiūrėkime. Nuo ko čia pradėti? Visą gyveni- 


mą girdėjau tuos pasakojimus. Kai man buvo maždaug dvylika, čia 

atsikraustė Viljamsberge dirbantis vyras su šeima. Jis labai gyrėsi 
slyvų uogiene. Prisimenu, kaip mama jį perspėjo, kad per mugę jam 
teks varžytis su ponu Langu, o šis dažniausiai laimi. 

— Langas privalo laimėti bet kokia kaina? 

— Oi, ne. Buvo porą kartų pralaimėjęs, bet jo produktai tokie 
geri, kad taip nutinka itin retai. Tačiau tąkart pralaimėjęs jis atėjo 
pas mano mamą, kuri tuo metu teisėjavo, ir pasakė, kad tas vyras 
sukčiavo. Pamenu, mama labai supyko, išvadino poną Langą įsižei- 
dusiu pralaimėtoju ir daugiau į tą reikalą nebesigilino. 

— Ir ką jis padarė? — paklausė Maikas. 

— Reikia pabrėžti, kad ponas Langas moka atidžiai stebėti 
žmones. — Sara nutilo. — Jis tikras Smalsutis Tomas. Nors niekas 
ir negali to įrodyti, visi žinome, kad tai — tiesa. Jei užrūstinsi poną 
Langą, jis tau ir kitiems papasakos paslaptis, kurių tikrai nenorė- 
tum niekam atskleisti. 

— Ir kaipgi jis atsilygino uogienės virėjui? 

— Pačiai neteko matyti, bet per tėvų susirinkimą Viljamsber- 
go vidurinėje dalyviams buvo surengta prezentacija su nuotrauko- 
mis, kuriose tas vyras bučiuoja mokyklos direktoriaus žmoną. Be to, 
abu buvo labai menkai apsirengę. 

Maikas nesusitvardė ir sukrizeno: 

— Leisk, spėsiu. Tavo mama patikrino uogienę? 

— Visiška tiesa! Joje buvo baltojo romo, o tai nusižengimas 
taisyklėms. Ponas Langas taip pat teigė, kad slyvos pavogtos nuo jo 
medžių, bet šito nepavyko įrodyti. 

— Visai įdomu sužinoti, ar Langas šiaip dairėsi į gražias mer- 
gaites, ar rimtai šnipinėjo. 

Maikas pagalvojo, kad jei senis sekė žmones, galėjo sužinoti 
ką nors įdomaus. 

— Niekada negirdėjau, kad kas pasakotų, jog Langas stebi 
persirenginėjančias merginas. Manau, žmones jis ne tik įdėmiai 
stebi, bet ir dar daugiau slapta klausosi. Mama sako, jis domisi kitų 
gyvenimais, nes neturi savojo. 

— Ir miestelio žmonės nesiėmė jokių priemonių? 

— Langai taip pat yra bendruomenės dalis, o mes mokame 
užtraukti užuolaidas. 

— Durys atrakintos, bet užuolaidos užtrauktos, — purtyda- 
mas galvą pridūrė Maikas. — Ką dar jis pridirbęs? 

— Kartą vienas žmogus užsispyrė išsinuomoti iš Makdauelų 
Merlino ūkį. Ramzio tėtis sutiko su viena sąlyga: jei tik tas žmogus 
sugebės iš ūkio išvaryti Langą, žemė — jo. Vargšelis nesuprato, kad 
dėdė Benjaminas pajuokavo. Mama tiksliai nepapasakojo, kokią 
būtent informaciją paviešino ponas Langas, bet tas žmogus iš karto 
atsistatydino iš pareigų Vilhelmo ir Marijos koledže ir persikraustė 
į Meiną. 

Patylėjusi Sara tęsė: 

— Tačiau teisybės dėlei reikia pridurti, kad ponas Langas pa- 
darė ir gerų dalykų. Kai buvau paauglė, iš namų pabėgo mergaitė, 
o ponas Langas ne tik žinojo, kur ji yra, bet ir kodėl pabėgo. Kai 
mergaitę surado ir galiausiai išgirdo jos pasakojimą, į kalėjimą buvo 
pasodintas kaimynas. 

— Įdomu, — tarė Maikas, — o j0 paties niekas nebandė sekti? 

— Kas be ko. Ramzis su Luku paskyrė didžiąją vaikystės dalį, 
bandydami išsiaiškinti, kuo užsiima ponas Langas. Jie pasislėpdavo 
krūmuose prie Merlino ūkio ir jį stebėdavo, bet visą laiką — išsky- 
rus vienintelį atvejį — ponas Langas juos aptikdavo. 

— Tačiau Langas nėra ko nors sužeidęs? — staiga paklausė 
Maikas, prisiminęs spąstus. 

— Jis mokėjo apsieiti ir be to. Visus prisiartinusius nubaidy- 
davo šūksniais, beje, jo šunys irgi buvo geri sargai. Vaikai tikėjo, 
kad ponas Langas yra pusiau šikšnosparnis, nes jis puikiai girdėjo 
ir matė tamsoje. 

— Jo juslės jautresnės tikriausiai dėl to, kad didžiąją laiko dalį 
praleidžia vienas, — spėjo Maikas. 


— O tu viską apie jį sužinojai iš savo senelės? — Maikui 

linktelėjus, Sara pridūrė: — Jai labai patiko ta sodyba, o ten gyveno 
Briusteris Langas, todėl galbūt jie vienas su kitu elgėsi meiliai. 

Maikas suprunkštė. 

— Senelė imdavo juoktis prisiminusi, kaip jis į ją žiūrėdavo, 
kai manydavo, kad ji jo nemato. Man ir Tesei sakė — jei dvaras pri- 
klausytų jai, Langas būtų jos pasiuntinukas. 

— Pasiuntinukas? Ji taip ir pasakė? Nejaugi jie nebuvo ben- 
draamžiai? 

Maikas statė automobilį po ąžuolu, kurį jau buvo praminęs 
Nekaltybės medžiu, ir šįkart pasistengė, kad nuo kelio jo tikrai ne- 
simatytų. 

— Senelė nuolatos pasakodavo tas pačias istorijas, todėl dėl 
kai kurių dalykų nė kiek neabejoju. Visą vaikystę klausėmės pasa- 
kojimų apie miestelio gyventojų nedėkingumą ir susimokymą. Kai 
senelė išvyko iš Edilino, Langui tebuvo penkiolika, o jai tuo metu 
— dvidešimt dveji. Ji su pasimėgavimu mums aiškindavo kada nors 
sugrįšianti į Merlino ūkį, kur lauks Langas, tapsiantis jos liokajumi. 
Senelė visą gyvenimą jį laikė berniūkščiu, priklausančiu žemesnei 
klasei. Jos galvoje jis amžiams liko penkiolikmetis. Ar sugebėsi pe- 
reiti pievą taip apsirengusi? 

Jis turėjo omeny blyškiai gelsvą medvilninę Saros suknutę ir 
itališkus sandalus su dirželiais. 

— Nusiviltum, jei būčiau su džinsais ir marškinėliais. 

— Jie labiau tiktų landžioti po seną sodybą. 

Ji pažvelgė į jį. 

— Gerai, — pagaliau sutiko Maikas. — Iš sielvarto nusi- 
graužčiau nagus. 

Nors ir nesišypsojo, skruostuose išryškėjo duobutės. 

— Ženk iš paskos ir daryk, ką liepsiu. 

— Kaip visada, — patylomis atsakė Sara ir nusijuokė iš Mai- 
ko krenkštelėjimo. 

Jis patraukė tuo pat keliu, kaip ir pirmą kartą atvykęs ap- 

žiūrėti ūkio, tik šįsyk dar atidžiau stengėsi nepalikti brydės. Vienu 
momentu apkabinęs perkėlė Sarą per klampynę. Bet pastatęs ją ant 
sausos žemės, nepatraukė rankos. 

— Toliau galiu eiti pati, — pasakė ji. 

— Esi tuo tikra? 

— Žinoma. Galiu... — Tuomet Sara suprato, kad Maikas su 
ja flirtuoja. — Pasakyk, ar tavo dėl informacijos merginamų moterų 
sąraše aš esu aukščiau ar žemiau už Eriką? 

Jis vėl pajudėjo į priekį. 

— Reikės pagalvoti. Lažinuosi, kad Erika išmano gudrybes, 
kurių tu nežinai. 

— Net neabejoju, — sekdama iš paskos pritarė Sara. — Bet 
nepatikėtum, kaip greitai aš mokausi. 

— Nesiimk to, ko neketini baigti, — atsisukęs per petį pasakė 
Maikas. 

Sara netramdė šypsenos. Kartais Maikas leisdavo jai pasijusti 
geidžiamiausiai moteriai žemėje. Žinoma, suprato, kad jis tik dirba 
savo darbą, tačiau pasijusdavo nuostabiai. Jiedu su Gregu jau seniai 
buvo išgyvenę tą stadiją, kai jis sakydavo, kokia ji graži ir seksuali. 
Atvirai kalbant, pastaraisiais mėnesiais jie apskritai nesikalbėdavo 
apie nieką daugiau, išskyrus darbo reikalus. 

Ji stebėjo per žoles brendantį Maiką. Šis mikliai peršoko 
griovį ir atsisukęs ištiesė Sarai ranką, kad ji saugiai persikeltų greta! 
Sara suprato, kad tapo priklausoma nuo Maiko pagalbos. 

— Kodėl taip žiūri? — nesuprato Maikas. 

— Šiaip sau. Tiesiog užsigalvojau. 

— Apie tai, ko iš tavęs reikia Mizei? 

— Taip, tiesa. Kaip tik apie tai. Taip, taip, apie tai ir galvojau. 

— O kas gi dabar meluoja? 

— Išmokau iš tavęs. 

Juokdamasis Maikas žengė į proskyną ir sustojo apsidairyti. 

— Jei mama pažadėjo šiandien užlaikyti poną Langą iki 

ketvirtos, tai taip ir padarys, — stovėdama užnugaryje patikino 
Sara. — O kai tau perdavė nuosavybę, ar įteikė namo raktą? 

— Taip, bet neketinu juo pasinaudoti. 

— Tada kaip?.. 

Nužvelgęs ją nuo galvos iki pėdų, Maikas atsakė: 

— Su malonumu įkelsiu tave pro langą. 

— O man bus labai malonu... 

Sara laiku pritilo ir neišsidavė, kad jai tikrai bus malonu, jeigu 
jis padės jai įlipti pro langą, ir sau priminė, jog jau yra susižadėjusi 
bei netrukus ištekės. Vakar ji tris valandas praleido su vestuvių pla- 
nuotoja ir pakeitė kelis dalykus. Atsisakė gvazdikų ir užsakė rožių. 
Žinojo, Gregas pasius, bet dabar tai mažiausiai ją jaudino. 

— Lipsime pro langą, nes prie durų Langas gali būti prispen- 
dęs spąstų. Kai pateksim į vidų, nieko nebandysi liesti, aišku? Prie 
gražios dėžutės jis gali būti pritaisęs ką nors aštraus, ir aš omenyje 
turiu tikrai ne pipirus. 

— Abejoju, kad... — sugavusi Maiko žvilgsnį, nutilo. — Nie- 
ko neliesiu. 

— Išskyrus mane, — be jokios šypsenėlės pridūrė Maikas. 

— Aišku. Supratau. Liesti galima tik Maiką, — ji taip pat ne- 
sišypsojo. — Liesti kur nors konkrečiai? 

— Gali pradėti nuo kelių ir kilti aukštyn. Iš lėto. 

Sara nusijuokė ir tarė: 

— Pirmyn. Aš seksiu iš paskos. 

— Visada norėjau išgirsti šiuos žodžius iš moters. 

Jis nusisuko ir perbėgo proskyną taip greitai, kad Sara vos spė- 
jo. Pribėgęs prie namo vikriai pakėlė langą, prisitraukė ant palangės 
ir įlindo vidun. Tikras gimnastas, pagalvojo Sara. Ne tik Tarzanas, 
bet ir gimnastas. 

Kai Maikas pasilenkė per langą ir ištiesė Sarai rankas, ši ne- 
dvejodama jas sugriebė. Ir vėl pagalvojo, kad ėmė taip greitai pasi- 
tikėti žmogumi, su kuriuo praleido tiek nedaug laiko. 

Keldamas Sarą per langą, jis palietė ją tikrai daugiau kartų, 
nei buvo būtina. Kai perbraukė jai per koją, Sara norėjo atsisukti ir 
žvilgsniu priminti, kad yra susižadėjusi ir netrukus ištekės. Bet ne- 
galėjo. Jai patiko būti liečiamai vyro, kurio akys spindi geismu. 

Santuokos ar meilės pagrindas nėra vien nepakartojamas sek- 
sas, bandė priminti sau, kai Maikas ją paleido ir ėmė žvalgytis po 
seną namą. Santuokai svarbesni kiti dalykai, pavyzdžiui, draugystė 
ir... ji nenorėjo tęsti minties, nes jos ir Grego santykių tikrai ne- 
galėtum pavadinti draugyste, priešingai nei ryšio su Maiku. Jiedu 
su Gregu buvo... Maikas žiūrėjo į ją laukdamas, kol ji prisimins, ko 
jiedu čia atėjo. 

Anksčiau ji niekada nebuvo šiame name, bet žinojo apie jį 
viską, kas įmanoma. 

— Gal nori, kad pabūčiau gide? — paklausė Sara. 

Sara prabilo vien norėdama nukreipti dėmes; nuo minčių 
apie Maiką. Atrodo, pastaruoju metu ji daugiau nieko ir neveikė, 
tik lygino jį su Gregu. Maikas patiko visiems, kuriems tik teko su 
juo susidurti. Neatrodė, kad jis specialiai stengtųsi įtikti — tiesiog 
buvo savimi. Gregas nėrėsi iš kailio, stengdamasis prisitaikyti prie 
klientų, tačiau jos šeimai ir draugams neslėpė paniekos. „Buki kai- 
miečiai“, — taip jis vadino Edilino žmones. Gregas ypač šaipėsi iš 
Luko: „Tikriausiai iš savo parašytų knygų jis susikrovė neblogus 
turtus. Kodėl tuomet nenusisamdo žmogaus, kuris nušienautų 
jam pievelę?“ Sara stengėsi jam paaiškinti, kad sėkmingas žmogus 
nebūtinai turi virsti karaliumi Midu. Sarai paminėjus Gregui ne- 
žinomą vardą, šis įsiuto. 

— Sara? — į ją smalsiai žiūrėjo Maikas. 

— Atleisk. Kažkur nuklydau mintimis. Ką tu sakei? 

— Klausiau, kada čia lankeisi ir kodėl man apie tai nepasa- 
kojai. 

— Aš nenuslėpiau jokios informacijos! — pratrūko Sara, bet 
iškart atsiprašė. Jos pyktį sukėlė prisiminimai apie Gregą, o ne 
Maikas. — Apie namo vidų sužinojau pasiraususi IAP fonde. 

— Gal, kol dairysimės, papasakosi, ką ten sužinojai? — švel- 
niai paklausė, lyg nujausdamas, kad ji dėl kažko nuliūdo. 

Sara nusigręžė, nes nenorėjo, jog Maikas išvystų daugiau nei 
reikėjo. Kodėl Maiką, kurį pažinojo tik keletą dienų, ji geriau su- 
prato nei Gregą, su kuriuo draugavo jau beveik metus? Su Gregu 
jai teko daug ką išgyventi. Jiedu drauge įkūrė parduotuvę. Na, gerai, 
galbūt Gregas tiesiog priimdavo sprendimus, o ji dirbo visą juodą 
darbą, bet jie to ėmėsi drauge. Ar ne? 

— Tai papasakosi apie tą fondą? — paklausė Maikas. 

— IAPF yra Istorinio Amerikos Paveldo Fondas. 

Maikas žvelgė įdėmiai, tarsi bandydamas įspėti, apie ką ji gal- 
voja. O ji vėl palygino jį su Gregu. Pastarasis niekada jos nepapra- 
šytų pasidalyti savo žiniomis. Kartais atrodydavo, kad Gregas nori, 
jog Sara galvotų ir darytų vien tai, ką liepia jis. O pastaruoju metu, 
kai jie nustojo mylėtis, viskas dar labiau pašlijo, ir Gregas ėmė aiš- 
kinti, kad jei Sara iš tiesų jį mylėtų, žinotų, ko jis nori. Intuityviai 
tai nuspėtų. Vieną vakarą jis pareiškė: jeigu ji pakankamai jį mylėtų, 
nebūtų vakarienei patiekusi vištienos, nes būtų žinojusi, kad jis ją 
jau valgė per pietus. Tuomet Sara tarė: 

— Galėjai man paskambinti ir pasakyti, tada nebūčiau... 

Bet Gregas ją nutraukė: 

— Ar tu bent įsivaizduoji, koks aš užsiėmęs? Nori, kad skam- 
binčiau tau ir praneščiau, ką valgiau pie/4? O ilgainiui įsigeisi žino- 
ti, ir su 4w0 pietavau. Štai kur tu suki, ar ne? Viskas iš pavydo? 

Kartais, kai susiginčydavo su Gregu, jai imdavo taip suktis 
galva, kad nebeprisimindavo, nuo ko ginčas prasidėjo. 

— Tau viskas gerai? — pasiteiravo Maikas. 

— Taip, viskas puiku. 

— Gal geriau reikėjo palaukti mašinoje. 

— Ir praleisti progą pamatyti savo svajonių namą? — paklau- 
sė Sara ir nieko nelaukdama puolė apie jį pasakoti. 

Maikas nežinojo, kas atsitiko Sarai, kai jiedu įkėlė koją į namą, 
tačiau jos elgesys jam kažkuo patiko. 

Jis beveik praleido pro ausis jos pasakojimą apie LAPF įkūri- 
mą ir apie prezidentą Frankliną Ruzveltą, kuris, ištikus Didžiajai 
ekonominei depresijai, kūrė darbo vietas. Sara lyg ir užsiminė, kad 
senų namo nuotraukų ir brėžinių galima rasti internete, bet Maikas 
klausėsi neįdėmiai, nes ketino viską kuo greičiau apžiūrėti. Tačiau 
dabar jam rūpėjo nuosekliau apžiūrėti namą, kuriam ditirambus 
giedojo ne tik jo senelė, bet ir Sara. Be to, norėjo išsiaiškinti, kodėl 
ši nuosavybė parūpo Vandlams. 

Kol Maikas apžiūrinėjo namą, tikrindamas sienas ir atidarinė- 
damas viską, kas įmanoma, Sara nepaliaudama čiauškėjo. Atrodo, 
kas antras jos žodis buvo „karnizai“ ir „autentiški. Jis nugirdo, kaip 
ji kažką pasakoja apie duris su reljefiniu kryžiumi. 

— Velnio kambarys, — ištarė ji. 

Jiedu apėjo pirmą aukštą: keturis didžiulius kambarius ir platų 
koridorių. Pastatas tikrai neatrodė toks didingas ir pasakiškas kaip 
Edilino dvaras, tačiau Maikas spėjo, kad truputį jį paremontavus ir 
perdažius čia taptų visai įmanoma gyventi. Įsivaizdavo, kaip erd- 
vioje svetainėje triratuką mina Tesės vaikas. Bet Sara jam tikriausiai 
to neleistų, kad nesugadintų senovinio parketo. 

Maikas staiga į ją pasižiūrėjo, norėdamas įsitikinti, ar ji ne- 
įspėjo jo minčių, nes kartais jai tai pavykdavo. Bet Sara vis dar 
kalbėjo apie proporcijas ir lubų aukštų. Niekada negalvojo apie save 
kaip apie šeimynišką vyrą, tačiau įsivaizduodamas gyvenimą šiame 
sename name, drauge visur matydavo Sarą. 

Maikas stebėjo, kaip Sara čiauška rodydama į lubas, ir stebėjo- 
si, kiek laiko turėjo praleisti studijuodama šį namą. 

Jis vėl grįžo prie paieškų. Juk Vandlas įsigeidė šio namo tikrai 
ne dėl to, kad jo nori Sara? Nes tai būtų dar vienas būdas jai įtikti ir 
įkalbėti už jo tekėti? Tačiau Maikas niekaip negalėjo tuo patikėti. 

Maikui labiau rūpėjo esama padėtis, todėl jis atkreipė dėmesį, 
kaip čia gyveno Langas. Visur buvo švaru ir tvarkinga, neperkrauta 
baldais. Didžiulėje svetainėje stovinti sofa apdengta nutrintu už- 

tiesalu, o viena jos koja paremta plyta. Kėdės atrodė pigios, be to, jų 
apmušalai kelis kartus lopyti. 

Kambariuose nesimatė jokių asmeninių daiktų. Jokių nuo- 
traukų ar knygų, tik ant žurnalinio staliuko sukrauta senų nuvarty- 
tų sėklų ir augalų įmonių katalogų šūsnis. 

Sekiodamas Sarą po kambarius, Maikas pastebėjo, kad Brius- 
teris Langas gyveno čia ilgą laiką, tačiau prieš jį name buvo įsikūręs 
kažkas kitas. Jiedu stovėjo kambaryje, kuris kadaise tikriausiai buvo 
biblioteka — matėsi, kad į sieną įleistose lentynose būta knygų. 
Ant sienų bolavo kabėjusių paveikslų stačiakampiai. 

Jis atsisuko į Sarą. 

— Žinau, kad Langas su šeima prižiūrėjo šį namą 1941-aisiais 
ir jis čia apsistojęs iki šiol, bet kas dar jame gyveno? 

Sara atrodė apstulbusi: 

— Esi labai pastabus. Gal dešimt ar dvylika metų gyveno iš 
Viljamsbergo atsikėlęs istorikas su šeima. 

— O kodėl čia negyveno Makdauelai? 

Sara gūžtelėjo pečiais: 

— Jiems nepatinka šita sodyba. Ramzis jos nekenčia, kaip ir 
JO sesuo. 

— Tuomet kodėl jos nepardavė? 

— Iki šiol juos ribojo žemės paveldėjimo aktas, numatantis 
jį kaip Makdauelų nuosavybę iki dvidešimt pirmo amžiaus. Prieš 
porą šimtų metų vienas jų giminaitis nurodė, kad sklypo negalima 
parduoti iki... 

— Iki 2000 metų, — pabaigė Maikas. — O kaip čia atsirado 
istorikas? 

— Visko nežinau, bet kiek pamenu, pono Lango mama su 
kažkuo pabėgo, kai jis buvo dar visai berniukas, — Sara gūžtelė- 
jo. — Tada pono Lango tėvas liovėsi rūpintis namu, todėl dėdė 
Aleksas perkėlė juos abu (man atrodo, tuomet ponui Langui te- 
buvo septyniolika ar šešiolika) į kitą namą, o šią sodybą išnuomojo 

istorikui. Tas vyras buvo ką tik vedęs ir šiame name sukūrė šeimą. 
Bet visa tai vyko labai seniai. Kai aš gimiau, pono Lango tėvas jau 
buvo miręs ir sodyboje apsigyveno jis pats, senojo Lango sūnus. 

— Nori pasakyti, kad Langas turi kitus namus? Kur galėtų 
persikraustyti? 

— Tikrai ketini čia apsigyventi, ar ne? 

— Galbūt. Juk su Tese ir jos vaiku ir... 

— Nepamiršk Ramzio. 

— Taip, tiesa. Ir su juo. 

— Nori, kad sesuo priklausytų tik tau? 

— Manau, — švelniai atsakė Maikas, — labiau norėčiau, kad 
man priklausytų kas nors kitas. 

Akimirką jų žvilgsniai susitiko. Pirmoji nusisuko Sara. 

— Gal eime į viršų? 

— Eisiu paskui tave bet kur, — atsakė jis. 

— Tuomet traukiu atgal į daržinę. 

— Tik per mano... — jis nusišypsojo. — Gerai, pričiupai 
mane. Rodyk kelią. 

Jiedu užlipo laiptais į viršų ir apžiūrėjo keturis miegamuosius 
ir didžiulę vonią. Pagal ketvirto dešimtmečio madą ji buvo išklijuo- 
ta juodomis ir baltomis plytelėmis. 

— Nieko nekeisčiau, — pasakė Sara. 

— Žinau, nes ji „autentiška“. 

Sara pabrėžtinai ištarė: 

— Kalbant apie šį namą, terminas „autentiškas“ nurodo namo 
pastatymo datą — 1674-uosius. Tavo žiniai, vonia yra gana mo- 
derni. 

Maikas pažvelgė į ant pakylos pastatytą senovinę praustuvę ir 
neįprastai aukštą klozetą. 

— Tai šitas kambarys naujai įrengtas? 

— Taip. 

Ji vėl ėmė pasakoti apie apdailą ir parketą, bet kai paminėjo 
žodį „autentiški“, Maikas prapliupo juoktis. 


urpurinės nakt S 151 
i: J 


— Visiškai 2everžini namo išskirtinumo! — atrėžė ji, tačiau 
šypsojosi. 

— Tai nesvarbu, kol tu šalia. Galėsi čia daryti viską, ko... — kai 
suprato, ką sako, nutilo. — O čia yra virtuvė? 

Sara kone nuskriejo laiptais žemyn, bet Maikas nesiskubino. Jį 
stulbino mintis, kad visa tai priklauso jam. Žvelgdamas nuo laiptų 
aikštelės žemyn, įsivaizdavo tinklinių durelių trinktelėjimą, pro jas 
bėgiojančius vaikus ir juos kviečiantį Saros balsą. 

— Judinkis, lėtapėdi, — stovėdama laiptų apačioje pakvietė 
Sara. — Virtuvė tiesiog siaubinga. Tu dar nematei jos grindų. 

Nusileidęs jis pasuko į priestatą, kuris, jos nuomone, buvo pri- 
durtas ketvirtame dešimtmetyje. 

— Tikriausiai tuo pat metu, kaip ir vonia, — pasakė ji. 

Nors vonia atrodė žavingai, virtuvė buvo visiška jos prie- 
šingybė. Senas linoleumas nutrintas iki skylių, pro kurias švietėsi 
grindlentės. Čia stovėjo aštunto dešimtmečio avokadų spalvos vir- 
tuviniai baldai, o spintelių durelės vos laikėsi ant vyrių. 

— O šitą patalpą būtų galima perdaryti, — nusprendė Sara. 

— Žinau, čia reikės įrengti balto marmuro stalviršius. Prašau, 
ištark tuos žodžius dar kartą. 

— Paprašyk šeštadienį Arielės. Juk čia su tavimi gyvens ji. Ne- 
bent ją aplenks Erika. 

Nežinia, ar dėl kamine krebždančios voverės, ar prisiminę 
realybę, jie iškart sugrįžo į dabartį. Kelias sekundes žiūrėjo vienas 
į kitą. 

Tylą nutraukė Maikas: 

— O čia vis dar stovi senoji pavėsinė? Nepastebėjau jos tądien, 
kai stengiausi išsisukti nuo Lango žabangų. 

Saros veidas nušvito: 

— Iš kur apie ją žinai? Pamenu, mačiau ją, kai buvau vaikas. Ji 
nuostabi: padaryta iš pinučių. 

— Senelė pasakodavo, kad pasislėpdavo tenai, kai jai įgrisdavo 
miestas. 

— Kaip liūdna. 

— Kadangi ją pažįstu, galiu teigti, kad jei ji įsiveldavo į kokią 
sumaištį, pati būdavo jos kaltininkė. Gal prisimeni, kur ji stovi? 

Iš kišenės Sara išsitraukė popieriaus lapuką, panašų į žemėla- 
pį, ir tarė: 

— Kišenės — dar vienas iš suknelės privalumų. Džinsai jų 
neturi. 

— Džinsai turi daugybę kišenių. 

— Bet jos pripildytos kūno dalių, kurias nori pademonstruoti 
moteris. 

Maikas nusijuokė. 

— Visiška tiesa. Tai kurgi pavėsinė? 

Kai Maikas bandė siekti lapelio, ji staigiai jį patraukė ir tarė: 

— Ne, taip nebus. Man patinka, kai tu seki iš paskos. 

— O man patinka iš ten atsiveriantis vaizdas. 

Po dešimties minučių jiedu jau stovėjo prie senosios pa- 
vėsinės, kuri buvo dar nuostabesnė, nei išlikusi Saros atmintyje. 
Per ankstesnį apsilankymą Maikas pavėsinės nepastebėjo, nes ją 
užstojo beveik iki pustrečio metro aukščio išsikeroję krūmai. Nuo 
takelio atrodė, kad brūzgynai neįžengiami, bet Sara žinojo, kur 
tiksliai ieškoti įėjimo. 

Kai įėjo į vidų, nebereikėjo jaudintis, kad pramins žolėje taką, 
nes ponas Langas buvo pavyzdingai viską nušienavęs. Virš galvos 
žemyn šakas lenkė dailus bukas, po juo vešėjo samanų kilimas. 

Dvivietės aštuonkampės pavėsinės pinučiai buvo neseniai nu- 
dažyti žalsvai mėlyna spalva. Kaip ir pasakojo jo senelė, pavėsinė ir 
ją supanti aplinka buvo romantiškai atribota nuo likusios sodybos. 

Kol Maikas tyrinėjo pastatėlį, Sara atsisėdo medžio paunksnė- 
je ir jį stebėjo. Užsilipęs apžiūrėjo varpelio formos stogą, o nusileidęs 
iššniukštinėjo kiekvieną kvadratinį pamato centimetrą. Ji spėjo, kad 
Maikas domisi šiuo statiniu ne vien dėl bylos, bet žinojo, kad jis to 
nepasakys. Norėdama išsiaiškinti, ji turės arba meilikauti, arba su- 
galvoti kokią gudrybę. O šis užsiėmimas Sarai jau ėmė patikti. 

Sara net neabejojo, kad baigęs apžiūrą Maikas lieps jiems pa- 
sišalinti, savaime suprantama, dėl jos pačios „saugumo“, ir nustebo, 
jog jis išsitiesė greta ant purios minkštos žalumos ir susidėjo už gal- 
vos rankas. Jo alkūnė buvo visiškai šalia jos klubo ir beveik lietėsi. 

Ji atsirėmė į medžio kamieną. Nenorėjo iš čia išvykti. Nie- 
kados. 

— Namui būtinas kapitalinis remontas, — ištarė jis tyloje. 

— Mmm,to tai jam tikrai reikia. 

— Sakai, lyg dėl to džiaugtumeisi. 

— Padėjau Lukui atnaujinti Edilino dvarą ir man tai labai 
patiko. 

— Ir norėtum įsisukti į šitą ūkį. Štai ką siūlau: tu galėsi pro- 
jektuoti, o aš pjaustysiu lentas. 

Nors ir norėjo, Sara nesugebėjo nusijuokti. Ji vis dar negalėjo 
susitaikyti su mintimi, kad Merlino ūkis niekados nebus jos. 

— Tuo galės užsiimti tavo žmona. 

— Iki vedybų man dar toli. Dirbdamas tokį darbą, galiu ir 
rytdienos nesulaukti. 

— Tokiomis sąlygomis galiu su tavimi susitikinėti, — lepte- 
lėjo Sara. 

— Jei liksiu gyvas, — švelniai atsakė Maikas. 

Tarp jų stojo nejauki tyla, todėl Sara pasiūlė grįžti atgal į 
namą. 

— Bent jau pirmojo Merlino apdaila iki šiol išlikusi, — tarė ji. 

— O kas jis toks buvo? 

— Manau, kad Aleksandras Makdauelas, — Sara šypsojo- 
si. — Atleisk, tai vietinis pokštas. Visi pirmagimiai Makdauelų 
sūnūs pavadinami Aleksandrais. Giminės šaknys Škotijoje ir siekia 
Angusą Makterną Harkortą. Tai jis įkūrė mūsų miestelį ir pavadi- 
no jį savo Žmonos vardu. 

— Tą vardą irgi teko dažnai girdėti. 

Ji klausiamai sužiuro į Maiką. 

— Senelė sakydavo, kad tik su Anguso Harkorto palikuoni- 
mis buvo elgiamasi padoriai. 

— Tikriausiai tai tiesa, — atsakė Sara, — bet toks jau mūsų 
miestelis. 

Maikas krenkštelėjo: 

— Pasakei lyg tikra aristokratė. 

— Nemanau, kad galima aristokratu pavadinti škotų kilmės 
palikuonį, kurio protėvio profesija, labai tikėtina, buvo vagis ir gro- 
bikas. Arielė sakė, kad tas žmogus čia atplaukė slapstydamasis laive, 
kuris tikrai nesivadino „Mayflower“.“ 

Maikas pasivertė ant šono ir pažvelgė į Sarą. 

— Tu man panaši į damą, — pasakė jis. 

Jis galvojo, kaip gražiai ji atrodo, šitaip sėdėdama po didžiuliu 
senu medžiu. Aiškiai matė jos plačiakraštę skrybėlę ir siuvinius. 

— Tu labai tinki šiai vietai, — pridūrė. 

Vėl atsivertė ant nugaros. Turėjo liautis į ją žiūrėjęs, kitaip ne- 
susivaldytų nepalietęs. Sutelkęs visas pastangas prisiminė Stefano 
Vandlo bylą. Maiko manymu, Vandlas niekada negyventų sename 
name, ypač tokiame nedideliame kaip šis. Parduotuvės interjeras 
kuždėjo Maikui, kad Vandlo stilių labiau atspindėtų auksiniai čiau- 
pai svečių kambaryje. 

Jiedu kurį laiką tylėjo, tuomet neiškentusi Sara paklausė: 

— Ar buvai kada nors įsimylėjęs? 

— Ne, — Maikas nutilo. — Bet kartą buvau netoli to. 

— Kaip tai įvyko? 

— Kai viena moteris išsiaiškino, kad nesu tas, kuo deduosi, ir 
per mane jos vyrą pasodino į kalėjimą, ji iškart nustojo mane my- 
lėjusi. Akimirksniu. 

— Tik pamanyk. 


* Laivas, gabenęs į Ameriką anglų ir olandų separatistus, europiečių kolonizuotos Ame- 
rikos simbolis. 

— Vėliau sužinojau, kad ji sumokėjo užstatą už vyro meilužę 
ir jos persikėlė gyventi drauge. Bet 2272 ji niekada neatleido. 

Sara negalėjo sutramdyti juoko: 

— Koks keistas tavo gyvenimas. 

— Tikriausiai viskas priklauso nuo požiūrio. O ką tu darytum, 
turėdama šią sodybą? 

Sara atsakė nedvejodama: 

— Atnaujinčiau sodą. 

— Pirmiausia imtumeisi ne namo? O kaipgi baltasis virtuvės 
marmuras? 

— Medžiui užaugti reikia laiko. O marmuras jau laukia ma- 
nęs kokiame nors sandėlyje. 

— Manai, Andersas tam pritartų? 

— Andersas? O kuo tau neįtinka Gregas? 

— Sara, — meiliai tarė Maikas, — gyvenime nesu matęs 
žmogaus, su kuriuo susižadėjusi, bet, kiek man teko girdėti, jis išties 
nėra tavęs vertas. Ar esi žikra, kad nori už jo tekėti? Gal geriau... 

— Daugiau neketinu to klausytis. — Ji nenorėjo, kad Maiko 
žodžiai įtvirtintų viduje bręstančią abejonę. — Viskas jau suderin- 
ta. Nuolat tariuosi su planuotoja. 

— O kaip tu ketini tapti Merlino ūkio savininke, jei jis pri- 
klauso man? 

— Nežinau. — Sara išgirdo, koks įsitempęs jos balsas. — Kai 
susipažinau su tavimi, rodos, pasikeitė visas mano gyvenimas. Prieš 
tai tiksliai žinojau, ką darau, bet dabar... dabar nebežinau. Tiesiog 
nebesugebu aiškiai mąstyti. 

— Tokių gražių žodžių nesu girdėjęs keletą mėnesių, gal net 
metų. 

— Tau gal ir gerai, bet man — ne, — sumurmėjo ji. 

Maikas atsistojo ir ištiesė jai rankas. Jie stovėjo vienas priešais 
kitą, ir jis laikė jos delnus. 

— Sara, — švelniai tarė jis, — kartais man atrodo, kad pažįstu 
tave visą gyvenimą. 

Jis pasilenkė jos pabučiuoti ir, kai Sara nepasipriešino, dar 
labiau įsidrąsino. 

Kai jo lūpos atsidūrė visai šalia josios, Sara tarė: 

— Ar tą patį sakei ir tai moteriai, kurios vyrą suėmei? 

Maikas atsitraukė: 

— Ką? 

— Visoms moterims, kurias palenkei į savo pusę, o paskui iš- 
davei. Ar tarei joms tuos pačius žodžius, kuriuos dabar sakai man? 
Pavyzdžiui, kad aš esu pati gražiausia, pati... 

Jis paleido jos rankas. Taip, Maikas išties joms sakė daugybę 
tų pačių žodžių, kuriuos kartojo ir Sarai, bet... Jis nusisuko. Viskas 
buvo kitaip, nes dabar jis sakė tai, ką išties jaučia, ir šis suvokimas jį 
pribloškė. Maikas paklausė: 

— Pasirengusi keliauti? 

— Tai dabar supykai ant manęs? 

Jis atsigręžė. 

— Dariau viską, ką galėjau, dėl teisingumo. Ir, tavo žiniai, į ka- 
lėjimą nepasodinau nė vieno žmogaus, kuris nebūtų to nusipelnęs. 
Netgi esu paleidęs daugybę moterų, kurioms turėjo būti pateikti 
kaltinimai. 

Saros nesutrikdė Maiko įtūžis. Kai supykdavo Gregas, ji pa- 
jusdavo paniką ir dažniausiai sumišimą. Retai tesuprasdavo, kodėl 
jis pyksta. Paprasčiausiai žinojo, kad uri jį nuraminti, paprašyti 
atleidimo ir stengtis, jog viskas vėl būtų lyg pirmaisiais pažinties 
mėnesiais. 

Tačiau Maikas jos taip neglumino. Jo pyktis visada turėdavo 
priežastį, tam visada būdavo akivaizdus paaiškinimas. Tai iš susier- 
zinimo kylantis Grego pyktis, be jokios akivaizdžios priežasties, 
vesdavo ją iš proto. 

Ji vėl priminė sau, kad simpatija Maikui nėra svarbi, nes jis čia 
tebus laikinai. Jis atvyko atlikti darbo ir po to išvažiuos, o jei kada 
nors dar jį išvys, tai tik kaip Tesės brolį. Bet ji net ir tuo abejojo. 

Tesė čia gyveno jau daugybę metų, o Maikas nė karto nebuvo at- 
vykęs aplankyti sesers. 

Be to, Maikas aiškiai pareiškė, kad Merlino ūkis buvo Tesės, 
ne jo mintis. Išėjęs iš tarnybos, jis tikriausiai liks saulėtoje Florido- 
je, o sodyba vėl taps Makdauelų nuosavybe. 

— Kodėl į mane taip žiūri? — paklausė jis. 

— Tiesiog galvoju, kokie mudu skirtingi. Man reikia pa- 
stovumo, noriu su kuo nors dalytis gyvenimu. Trokštu vaikų ir 
vaismedžių. O tu nori... — Sara nutilo. — Ko gi tu m0r:? Ar bent 
pats Žinai? 

Prieš tai nė viena moteris nėra jam uždavusi tokių klausimų, 
todėl jis nežinojo, kaip atsakyti. Jis visą gyvenimą nuo kažko bėgo, 
judėjo neturėdamas tikslo. Tačiau Sara buvo kitokia, ji iškėlė dau- 
gybę klausimų jam pačiam. 

— Tikriausiai dabar pasakysi, kad esu kitokia nei visos kitos 
moterys, prieš kurias ploninai liežuvį, nes toks tavo darbas? 

Sara pasakė gryną tiesą, todėl Maikas prapliupo juoktis: 

— Kaip tik apie tai ir galvojau, — jis pažvelgė į dangų. — At- 
rodo, greitai lis. Manau, laikas kilti. 

Ji jau žengė automobilio link, bet Maikas sugavo ją už rankos 
ir prisitraukė. Akimirką Sarai pasirodė, kad ketina ją pabučiuoti. Bet 
jis priglaudė prie lūpų pirštą. Sara įsiklausė, tačiau nieko negirdėjo. 

Nepaleisdamas Saros rankos, Maikas dairėsi. Iš čia ištrūkti 
jie galėjo tik dviem būdais. Jei eitų per aukštą pievą už pavėsinės, 
paliktų brydę. Kita galimybė buvo išlįsti į atvirą kiemą ir mėginti 
nusigauti iki daržinės, bet juos tikrai pamatytų artėjantis žmogus. 

Maikas dirstelėjo į seną medį ir klausiamai sužiuro į Sarą. Ji 
linktelėjo. 

Už nugaros girdėjosi minkštas žvirgždo traškėjimas ir su 
niekuo nesupainiojamas pono Lango murmesys. Kai dar buvo 
mergaitė, seserys iš jos tyčiodavosi, nes kai pro Ūkininkų turgelį 
praeidavo ponas Langas, Sara nerdavo po prekystaliu. Net ir dabar, 
pajutusi, kad jis artinasi, ji persigando. 

Maikas parodė į jos pėdas ir patapšnojo savo pečius; Sara aki- 
mirksniu suprato, ką jis turi galvoje, ir linktelėjo. 

Priėjęs prie medžio, jis pritūpė ir atsigręžė į Sarą. Jei visko 
nereikėtų daryti taip greitai ir tyliai, Sara būtų pasiginčijusi, kad jis 
nepakels jos taip susilenkęs. Tačiau diskutuoti nebuvo laiko. Ji stai- 
giai nusiavė sandalus, pasikabino juos ant riešų ir atsistojo Maikui 
ant pečių. Jis pakėlė taip greitai, kad ji nespėjo net kvėptelėti. Sara 
tvirtai laikėsi įsikibusi medžio ir lengvai pasiekė šaką. Prisitraukti 
buvo sunkoka ir sekundę ji ėmė apgailestauti, kad neapsimovė 
džinsų. Tačiau nebuvo kada galvoti apie padorumą ar baimintis 
susiplėšyti suknelę. Ji permetė koją ir įsitaisė ant tvirto medžio 
šakumo. 

Apačioje į ją klausiamai žiūrėjo Maikas. Ji linktelėjo, ir po ke- 
lių sekundžių pašokęs Maikas įsikibo į šaką ir įsikorė viršun. 

Sara vis geriau girdėjo pono Lango balsą ir per krūmus matė, 
kaip jis eina. Jis artėjo. 

Maikas palietė jos ranką, o kai Sara atsisuko, mostelėjo galva 
viršun. Jis norėjo lipti aukštyn. Parodė jai likti sėdėti čia, o pats 
atsistojo ant šakos. Kai palinko į priekį ir ištiesęs rankas siekė kitos 
šakos, Sara aiktelėjo iš išgąsčio. 

Atsisukęs Maikas suraukė antakius, bet supratęs, kad ji bijo 
dėl jo, pasipūtėliškai šyptelėjo. Po akimirkos jis griebė aukščiau 
esančią šaką ir užsikorė. Pasilenkęs žemyn ištiesė abi rankas Sarai. 

Ji nedvejojo. Padavė Maikui rankas kaip ir lipdama pro langą, 
bet jei nukristų dabar, rimtai susižalotų. Maikas traukė ją viršun 
suėmęs už riešų. Buvo keista, nes nors jis ir minėjo, kokia ji lengva, 
jam teko gerokai įsiręžti. 

Antroji šaka buvo mažesnė už pirmąją ir čia nebuvo tiek daug 
vietos. Maikas atsilošė į kamieną, nukorė žemyn kojas ir prisitraukė 
ją nugara prie savęs. 

Sara suprato, kad jis pasisodino ją taip specialiai, ir jei ne susi- 
klosčiusios aplinkybės, būtų ištrūkusi iš jo glėbio. Galbūt, pamanė 

ji. Galbūt būtų pasitraukusi, tačiau turėjo pripažinti, kad jos kūnas 
puikiai prigludo prie jo. Maikas buvo atrėmęs smakrą jai į pakaušį. 
Tobula. 

Ji taip įtemptai mąstė, kad net pamiršo, kodėl jiedu su Maiku 
atsidūrė medyje, ir išgirdusi pono Lango balsą vos neprasižiojo. Bet 
Maikas ją apkabino tvirčiau ir priglaudė prie savęs. Pajutusi prie 
kaklo prisišliejus; apšepusį jo skruostą, užsimerkė. Jo kvėpavimas 
buvo švelnus ir ji jautė jo saldumą. 

Jautė, kaip pakėlęs rankas jis stipriais pirštais įsikimba jai į 
plaukus iki pat galvos odos. Užsimerkusi atlošė galvą ir atidengė 
jam savo kaklą. 

Tačiau bučinio nesulaukė. Maiko kūnas įsitempė, rankos su- 
stingo. 

Ji nenoromis atsimerkė. Beveik priglaudęs skruostą prie josios, 
jis stebėjo apačioje esantį poną Langą. Sara truputėlį pasisuko, kad 
geriau jį įžiūrėtų. Langas atsinešė porą pilnų plastikinių kibirų, bet 
kas juose buvo, nesimatė. Ir kažką murmėjo savo gerkliniu balsu. 
Nesigirdėjo, ką jis sako, tačiau balsas skambėjo piktai. 

Šiuo metu prisiglausti prie Maiko jai buvo svarbiau nei stebė- 
ti, kokias bjaurastis išdarinėja ponas Langas. Tikriausiai spendžia 
dar vienas žabangas, pamanė Sara. 

Ji priglaudė skruostą Maikui prie veido ir, kai šis atsitraukė, 
vos sutvardė atodūsį. Nors tai ir nebuvo tiesa, bet Sarai iškart į gal- 
vą šovė mintis, kad dar vienas vyras nustojo ja domėtis. Gyvenime 
ji buvo susidūrusi su daugybe vyrų, bet tiktai du iš jų, neskaitant 
Maiko, rimtai ja domėjosi. Tačiau juk Maikas nebuvo vienas iš jos 
vyrų, tiesa? 

Kol apie tai svarstė, išgirdo, kaip ponas Langas ištarė žodį 
Andersas. Žodis nuskambėjo ganėtinai aiškiai, todėl net nespėjusi 
susimąstyti Sara aiktelėjo. 

Maikas iškart delnu uždengė jos burną. Apačioje ponas Lan- 


gas metė darbą ir ėmė dairytis. 


160 Judo Deveraux 


Maikas patraukė delną, ir Sara sulaikė kvėpavimą. Jei ponas 
Langas aptiktų juos besislepiančius medyje, niekada nebepavyktų 
sužinoti, kodėl jis ištarė Grego pavardę. 

Maikas parodė į apatinę šaką, ir ji suprato, jog jis nori nusi- 
leisti, kad geriau girdėtų. Maikas mikliai ir lanksčiai atsitraukė nuo 
Saros, įsikabinęs į viršutinę šaką įsisupo ir nusileido ant žemesnės. 
Jis prisiplojo prie šakos pilvu. 

Sara abejojo, ar nori sužinoti, ką kalba senis. Juk būtų geriau 
nežinoti, kad jos būsimasis sutuoktinis kažkaip įsivėlęs į įvykius, 
kuriuos Maikas pavadino karu? Nejaugi Gregas galėtų, — būtų 
galėjęs, — iškrėsti ką nors, dėl ko ponas Langas ėmėsi spąstų? 

Išgirdusi žodį šunys, ji dar labiau įsitempė. Maikas žvelgė į ją 
nuo apatinės šakos dešinėje. Jis taip pat išgirdo tą žodį. 

Sara instinktyviai užsidengė ausis. Jei Gregas padarė kažką 
nederama, ji nenori to žinoti. 

Antra vertus, jei nesiklausys, tiesiog atidėlios tai, kas neiš- 
vengiama. 

Sara ryžtingai pasitaisė ant rankų kabančius sandalus ir, pri- 
siglaudusi ant šakos kaip Maikas, visą dėmesį sutelkė į apačioje 
triūsiantį senį. Buvo akivaizdu, kad jis taiso dar vienus spąstus. Virš 
pavėsinės durų slenksčio ištempė beveik nematomą nailoninį valą 
ir jį prie kažko pritvirtino. 

Po kelių minučių ji išgirdo, kaip Langas bjauriai sukikeno ir 
atsitraukęs ėmė gėrėtis savo kūryba. Pakėlęs nuo žemės akmenuką, 
jį metė ir iškart pataikė į valą. 

Saros siaubui, pro duris praskriejo keturios didelės strėlės 
plieniniais antgaliais ir susmigo į medinę sieną. 

Sara užsidengė rankomis burną, kad iš siaubo nesukliktų. Ji 
pažvelgė į Maiką, kuris be garso paklausė: „Viskas gerai?“ Ir ji, 
nors ir sunkiai, linktelėjo. Jei jiedu su Maiku būtų apsilankę vėliau 
arba rytoj, strėlės būtų susmigusios į Maiką, nes jis visados ir visur 
žengdavo pirmas. 

Pamačiusi Maiko šypseną, nusiramino. Bet jis sužiuro žemyn, 
nes Langas vėl ėmė niurnėti, tik šįkart jau garsiau. 

— Pamokysiu tave, Gregai Andersai, — traukdamas iš medžio 
strėles ir ruošdamasis iš naujo užtaisyti spąstus, kalbėjo Briusteris 
Langas. — Manai, kad nugalabijęs mano šunis išsisuksi. Tikiuosi, 
šitos strėlės nugalabys tave! 

Jis piktai sukrovė įrankius į kibirus ir keliuku nužingsniavo 
atgal į namą. 

Maikas žiūrėjo į Sarą pro šakų proskyną ir tik išlaukęs geras 
dešimt minučių ryžosi atsistoti ant tvirtos šakos. 

— Ar sugebėsi nulipti pas mane? — paklausė jis. 

Maiko klausimas išblaškė jos dėmesį. 

— Žinoma, — atsakė Sara. 

Laikydamasi už Maiko rankos, ji žengė didelį žingsnį, bet 
buvo užsigalvojusi, todėl slystelėjo. 

Maikas ją sugavo. Viena ranka jis laikė viršuje esančią šaką, o 
kita — Sarą. Ji kuo greičiau prisiglaudė prie Maiko. Jiedu stovėjo 
ant šakos: Maikas nugara rėmėsi į didžiulį kamieną ir buvo abiem 
rankomis apsivijęs Sarą. 

Ji stovėjo sulenkusi rankas jam prie krūtinės ir džiaugėsi jo 
teikiamu saugumu. Kada Gregas spėjo čia apsisukti, svarstė ji. Juk 
jis visą dieną leisdavo parduotuvėje, tai kada rado laiko apsilankyti 
Merlino ūkyje? 

Ir kodėP Nes norėjo šitos žemės? Gal Gregas galvojo, kad 
Ramsas jam neparduoda ūkio vien dėl pono Lango? Ar dėl to, kad 
šios sodybos norėjo Sara — jo mylima moteris? 

Maikas kilstelėjo jos smakrą prie veido ir paklausė: 

— Ar tikrai viskas gerai? 

— Taip, — atsakė ji, — nors ir esu sukrėsta. O tu? 

— Nesijaučiu sukrėstas, — greitai atsakęs, apsidairė aplink. — 
Nors būčiau nieko prieš taip stovėti visą dieną, manau, jau laikas 
lipti žemyn ir dingti. 

Sara taip pat nenorėjo niekur eiti. Be to, puikiai suprato: kai nu- 
lips ant žemės, teks stoti akistaton su tiesa apie jos būsimą vyrą. 

— Sara? 

— Žinau, — ištiesusi ranką įsikibo į šaką. 

Maikas jau buvo belipąs, bet atsisukęs meiliai pabučiavo jai į 
skruostą ir pasakė: 

— Viskas bus gerai. Aš pažadu. 

— Aha, žinoma, — atsakė ji ir pabandė išspausti šypseną. 

Maikas nušoko nuo žemutinės šakos ant žemės, o Sara — į 
glėbį. Jis bandė pajuokauti, kad vos nenuvertė jo, bet išvydęs jos 
veido išraišką liovėsi. 

Greitai ją nulydėjo pro gyvatvorę ir galinę namo sieną auto- 
mobilio link. Atrakinęs atidarė dureles. Pastebėjęs, kaip dreba Sa- 
ros rankos, užsegė jos saugos diržą ir atsisėdo į vairuotojo vietą. 

Pusę kelio namo nė vienas neištarė nė žodžio. Maikas nu- 
sprendė netrukdyti Sarai ir leisti suvokti tai, ką girdėjo. Nors pats 
norėjo paskambinti Langui ir padėkoti. Veiksmas jau prasideda, o 
jo pabaigoje jis atskleis Sarai tiesą, kad būsimasis vyras iš jos nori 
tik... Šito jis dar neišsiaiškino. 

Jis žvilgtelėjo į greta sėdinčią Sarą. Jos daili suknutė buvo api- 
byrėjusi lapais ir šakelėmis, o petys netgi įplyšęs. 

— Atleisk dėl suknelės, — tarė jis. 

— Manai, Gregas bandė iškovoti Merlino ūkį dėl manęs? 

— Tu turėtum žinoti atsakymą geriau už mane. 

— Gregas gali padaryti viską, kad išvarytų poną Langą, bet jis 
tikrai negalabytų jo šunų. Tikriausiai kažkaip sutapo keli įvykiai, ir 
ponas Langas padarė išvadas, neturėdamas jokių įrodymų. 

Maikas dar negalėjo pasidalyti su ja visomis savo žiniomis. 
Būdamas jaunesnis, jis savo kailiu patyrė, kad nereikia per grei- 
tai atskleisti informacijos. Dalyvaudamas pirmojoje savo slaptoje 
operacijoje jis su džiaugsmu iškart papasakojo moteriai, kad jos 
vyras prekiauja ginklais ir turi dvi meilužes. Buvo naivus ir tikėjosi 

iš moters padėkos už tokią informaciją. Tačiau jos reakcija buvo 
priešinga. Ji išvadino Maiką melagiu ir iki pat pabaigos išliko vyro 
pusėje. Kai ją vedė į kalėjimą, ji apspjovė Maiką. Jis tikrai išmoko 
būti atsargus. 

— Gal Gregas ir nėra pats garbingiausias žmogus pasaulyje, 
bet jis yra geras, — Sara akimirką nutilo. — Žinoma, ne viskas, ką 
Gregas daro, man patinka, bet... 

— O kas tau nepatinka? 

Ji papasakojo, kaip Gregas kaitalioja suknelių dydžius. Ir pri- 
dūrė: 

— Bet dėl to moterims tik geriau. Ir tai toli gražu neprilygsta 
šunų nuodijimui. 

— Niekada to nesakiau, nes nežinau, ar jie buvo nunuodyti. 
Kodėl taip manai? 

Sara dvejojo kokią minutę, galiausiai prabilo: 

— Edilino vaistininkas paprašė manęs Gregui perduoti, kad 
būtų atsargus su įsigytais žiurkių nuodais. 

Maikas grikštelėjo dantimis, nes anksčiau šito ji nebuvo mi- 
nėjusi, ir paklausė: 

— Bet, kiek suprantu, pas jus namuose nėra žiurkių? 

— Kai paklausiau, jis atsakė, kad galinėje parduotuvės sienoje 
buvo susimetęs jų lizdas. Todėl visiškai aišku, kam jam prisireikė 
žiurkių nuodų, — Sara atsikvėpė. — Nors ir netikiu, kad Gregas ga- 
lėjo tai padaryti, vis tiek norėčiau nupirkti ponui Langui porą šunų. 

Maikas jai nusišypsojo: 

— Tau pasisekė. 

— Kodėl? 

— Nes šitoje byloje mums tenka dirbti su federalais, o žinai, 
dėl ko sutinkame klausytis jų pasipūtėliškų kliedesių? 

— Ne. 

— Dėl pinigų. Jie turi begalę šlamančiųjų. Pasakyk, kokios 


veislės šunis augino Langas, ir mes jam nupirksime tokius pačius. 

— Mačiau juos dar būdama vaikas, todėl veislės tikrai nepa- 
sakysiu. Tačiau man jie atrodė labai gražūs. Mama kartą minėjo, 
kad šunys airiškos veislės. 

— Gal prisimintum pamačiusi paveiksliuką? 

— Galbūt. 

Jis padavė jai savo telefoną. 

— Parašyk Tesei žinutę ir paprašyk atsiųsti airiškos veislės 
šunų nuotraukų. 

— Nors niekados nepamiršti savo sesers, niekaip neįsimeni, 
kad ji ištekėjusi už mano pusbrolio. Gal geriau parašysiu Ramsui ir 
paklausiu, kokius šunis laikė ponas Langas? 

— Taip būtų net geriau, — jis nusišypsojo. 

— Kodėl taip žiūri? 

— Galvoju, kokia tu panaši į visas moteris, su kuriomis man 
teko dirbti. 

Maiko sarkazmas pakėlė jai nuotaiką. 

— Jos drauge nesislapstydavo medžiuose? — paklausė ji. 

— Ne, bet čia jau jų bėda. Man patiko būti tave apsikabinu- 
siam. — Kai Sara nusisuko į kelią, jis pridūrė: — Be to, nė viena iš 
jų neketino nupirkti poros šunų nemėgstamam seniui. 

Maikas irgi nusisuko norėdamas paslėpti pasitenkinimą dėl 
dienos įvykių, be to, nenorėjo matyti, kaip raukosi Sara. Tai buvo 
pirmasis smūgis Grego Anderso mitui. 

— O gal šį vakarą pamirškime bylą? — pasiūlė jis. 

Saros akys nušvito: 

— Nori pasižiūrėti dar kelis filmus? 

— Mąsčiau, kad galėtume užsukti pas tave ir pasigaminti va- 
karienę. Tu man dar nerodei, kur gyveni. 

— Tikriausiai pamiršai, kad virtuvėje nėra kriauklės, — žiūrė- 
dama į jį Sara prisimerkė. — Nori apžiūrėti viską, ką turiu, tiesa? 

— Taip, — jo atsakymas nuskambėjo taip gašliai, kad ji nu- 


sijuokė. 

— Tuomet sutarta. Galėsi ne tik pasižiūrėti, bet ir pasimatuoti 
man tetos Lisės paliktus papuošalus. 

— Labiau norėčiau, kad tu man su jais pasirodytum. 

— Po to, ką šiandien teko išgirsti apie savo sužadėtinį, galiu 
tai padaryti. 


Maikui nuo šypsenos vos neplyšo veidas. 


1 


Saros bute dvelkė šeimyniškumu. Nors Tesės namai buvo panašes- 
ni į Maiko, apstatyti masinės gamybos baldais, daugiausia iš salo- 
ninių ekspozicijų, jam pasirodė, kad Sara, be kelių nuosavų indų, 
viską buvo gavusi iš draugų ar giminaičių. O pačios įsigyti daiktai 
atrodė romantiškai pasenę ir padėvėti, kaip ir būdinga moteriškam 
skoniui. 

Vos pradariusi duris, žinoma, pirma jas atrakinusi, nulėkė į 
miegamąjį. Maikas liko stovėti ir spoksoti tarpduryje. 

Nors Saros svetainė buvo tokios pat formos kaip Tesės, būtų 
sunku įsivaizduoti labiau besiskiriančius kambarius. Saros kamba- 
rys atrodė lyg iš dokumentinio filmo „Baldų istorija“. 

Čia stovėjo didelė persikų spalvos sofa su milžiniškais riestais 
ranktūriais. Maikas nedaug nusimanė apie istoriją, bet įsivaizdavo, 
kad ant tokios sofos ponios ilgomis suknelėmis gerdavo arbatą. 
Prie jos esanti kėdė buvo beveik tokia pat minkšta, apmušta gėlėtu 
audiniu. Kitoje kambario pusėje stovintis didžiulis krėslas apkaltas 
sena ruda oda, ir jam nekilo abejonių, kad tokį pat buvo matęs vie- 
name filme apie Antrąjį pasaulinį karą. 

Visame kambaryje buvo pristatyta stalelių ir niekučių, pa- 
gamintų nuo Tomo Džefersono laikų iki devinto dešimtmečio. Jis 
nepastebėjo jokių naujų daiktų. 

Be to, visur buvo daug įrėmintų nuotraukų. Kai kurios jų at- 
rodė labai senos ir buvo panašios į Metju Breidžio* fotografijas, 
o viena daryta per Tesės vestuves. Maikas šyptelėjo, išvydęs ją 
apsirengusią tamsiai mėlyną kostiumėlį, kurį greičiausiai vėliau 
vilkės darbe. Juodu su Tese buvo mokomi taupumo bei antrinio 
panaudojimo daug anksčiau, nei tai tapo madinga. Jis prisiminė, 
kaip smarkiai stengėsi tądien atvykti, tačiau jo rankos buvo suriš- 
tos — tiesiogine šių žodžių prasme. 

— Kas tau visa tai padovanojo? — kreipėsi jis į Sarą. 

— Visi, — atsiliepė ji. — Mieste paplitęs posakis: „Jei tau ko 
nereikia — atiduok Sarai.“ 

Maikas tik suprunkštė. Neįtikinamiau pasakyti buvo ne- 
įmanoma, nes kiekvienas daiktas buvo kruopščiai atrinktas. Jis 
perbraukė pirštais per išskleidžiamą stalelį. Maiko žinios apie anti- 
kvarinius daiktus buvo menkos, bet jis nemažai laiko praleido tur- 
tuolių namuose, tad spėjo, kad Saros stalelis gana vertingas. Jei jam 
būtų tekę gaudyti kitokio plauko nusikaltėlį, galėtų drąsiai teigti, 
kad ieškomas lobis slypi šiame kambaryje. Bet Stefanas gyveno čia 
su Sara, todėl tikriausiai jau spėjo viską apžiūrėti ir įsitikinti, kad 
kažkur yra kai kas vertingesnio. 

Į kambarį įėjo Sara. Ji spėjo išsimaudyti ir persirengti blyškiai 
žydra medvilnine suknele, ir Maikui ji pasirodė gražesnė nei kada 
nors anksčiau. 

Sara priėjo prie Maiko ir apsisuko. 

— Gal galėtum užsegti? 

Išilgai suknelės nugaroje buvo gal trisdešimt baltų sagučių, ir 
Maikas pradėjo nuo apačios. Jos kūną dengė senamadiškas apati- 
nukas, tad jam kilo klausimas, ar tik ji, be viso kito, nebus paveldė- 


jusi ir rūbų. 


* Marhew Brady (1822-1896) — vienas garsiausių XIX a. amerikiečių fotografų. Geriau- 
si jo darbai — Pilietinio karo žmonių portretai. 

— Iš šitos suknelės nepavyktų mikliai išsinerti, — pajuokavo 
jis, labai lėtai darbuodamasis. 

— Bet čia ir esmė, ar ne? 

Maikas nusijuokė. 

— Turbūt. Na, štai. Baigta. Papasakok man apie savo namus. 
Esi kada nors gyvenime pati nusipirkusi kokį baldą? 

— Ne. Tik niekniekių. Tiesą pasakius, mano tėtis nuomojasi 
didelį sandėlį Viljamsberge, kuriame pilna senų baldų ir giminaičių 
nuotraukų. Jiems patinka „Ikea“. Man patinka karaliaus Edvardo 
laikų stilius. 

— Kalbi lyg apie milžinišką kraičio skrynią. 

— Kadaise maniau, kad taip ir yra. 

— O Andersui rodei, ko esi prikaupusi? 

— Nenoriu sužinoti, kaip tai atspėjai, bet taip, mudu su Gregu 
praleidome ten tris dienas, rausdamiesi po visą sandėlį. Jis norėjo 
pasižiūrėti, ar galėtume ką nors panaudoti, kai turėsime savus na- 
mus. Norėjau viską pasiimti su Brajanu, bet... 

— Kas jis? — pasiteiravo Maikas. 

Jis žvelgė į dviejų dailių merginų su ne mažiau gražiais vaikais 
nuotrauką. Būtų spėjęs, kad jos — vyresniosios Saros seserys. 

— Pirmasis rimtas vaikinas. 

Ji nepasakė, kad, praėjus šešiems mėnesiams nuo jų pažinties, 
buvo taip tvirtai apsisprendusi susituokti, jog net atsisakė puikaus 
prižiūrėtojos darbo pasiūlymo Bostono muziejuje. Gyvenimas su 
Brajanu ją būtų nukreipęs kitokia vaga, ir to ji labai norėjo. 

Maikui klausiamai pažvelgus į Sarą, ši gūžtelėjo. 

— Jis mane metė. Vai vai. Vargšelė Sara. 

Jis suprato, kad Sara tik juokauja, bet balse išgirdo ir nuo- 
skaudą. 

— Kvailiausias vyras, apie kokį esu girdėjęs, — pasakė Maikas 
ir nudžiugo, kai ji nusišypsojo. — O ką apie visa tai mano ponas 
sužadėtinis? 

Jis mostelėjo į kambarį. 

Sara nusijuokė. 

— Kad išeitų geras laužas. Jis labiau mėgsta chromą ir stiklą. 

Maikas nusisuko, kad ji nepastebėtų jo rūškanos išraiškos. Jei 
Vandlas taip atvirai išsakė savo pomėgius, kurie visiškai skiriasi 
nuo Saros, kodėl, po velnių, ji už jo teka. Jis prisėdo ant didžiosios 
odinės kėdės. 

— Man patinka tavo daiktai. Jokio chromo, o stiklinių stalvir- 
šių apskritai negaliu pakęsti. Per muštynes jie dūžta ir vyrai susi- 
pjausto. Vienąkart esu matęs, kaip perpjovė arteriją, kuri... — nu- 
tilo jis gūžtelėjęs. 

Sara stovėjo ir spoksojo į jį. 

— Gal man išdygo ragai? — paklausė Maikas. 

— Toje kėdėje atrodai lyg namuose. Atrodai, kaip koks Pir- 
mojo pasaulinio karo lakūnas. Beveik įsivaizduoju tave su bombo- 
nešio piloto striuke. 

— Turi omenyje tuos vyrukus, kurie žūdavo nesulaukę dvi- 
dešimt trejų? Stojusius į kovą su Raudonuoju Baronu ir sudužusius 
liepsnose? 

— Taip, kaip tik tai turiu omenyje. — Ji prisėdo ant sofos 
krašto, nenuleisdama nuo Maiko akių. — Gregas... 

— Kąjis? — Maikas stengėsi neparodyti smalsaus susidomė- 
jimo. 

— Nieko. Puikiai tinki šiame kambaryje. Dauguma vyrų čia 
jaučiasi nepatogiai, bet tu atrodai taip, lyg būtum skaitęs knygų, 
keliavęs ir nuveikęs savo gyvenime ką nors svarbaus. 

— Sara, — tarė jis švelniai, tačiau nespėjus pasakyti daugiau 
nė žodžio ji atsistojo. 

— Atnešiu papuošalus. 

Ji nuskubėjo siauru koridoriumi į miegamąjį. 

Maikas slampinėjo po butą. Virtuvei reikėjo remonto, prau- 
stuvės vietoje žiojėjo didelė skylė. Tai, kaip Lukas sugadino visą 
būstą, jam kėlė šypseną. 

— Arbent kas Andersui patiko? — šūktelėjo jis Sarai. — Nors 
viena kėdė ar nuotrauka? — Jis pritilo, jai įėjus į kambarį. 

— Nelabai. 

Sara įdavė Maikui medinę dėžutę. 

Pravėręs išvydo šešis papuošalus. Jie buvo senoviški ir Maikui 
nekilo abejonių, kad brangakmeniai tikri, tačiau net jei tai tiesa, nė 
vienas nebuvo toks didelis, kad būtų labai vertingas. Tikrai ne toks 
vertingas, kad sugundytų Vandlą. Jis uždarė dėžutę. 

— Atrodo, kad... 

— Žinau. Visos gėrybės atiteko jos marčioms. Ramzio motina 
turi didelių žvangučių, kurių niekada nenešioja. Man kliuvo patys 
gražiausi. 

— Sara, net jei nešiotum geležinius papuošalus, jie atrodytų 
puikiai. 

— Aš... — prabilo Maikas ir pastebėjo, kaip rausta jos skruos- 
tai. Bet Saros akys nukrypo į sieną už jo. 

— Paveikslas su inicialais ČAJ. 

— Ką? 

Apėjusi aplink jį, Sara nuėjo prie galinės sienos. 

— Kartą Gregas sakė, kad vienintelis mano daiktas, kuris jam iš 
tikrųjų patinka, — šitas paveikslas. Norėjo, kad atiduočiau jį jam. 

Ji nukabino nuo sienos įrėminta maždaug dvidešimt penkių ir 
trisdešimties centimetrų paveikslą ir padavė Maikui. 

Akimirką Maiko širdis suspurdėjo, bet išvydęs paveikslą nusi- 
vylė. Jis buvo panašus į vaiko pieštą kūdrą su ančiukais, tik dangus 
buvo žalias, kūdra — rožinė, o vargšai ančiukai — violetiniai. 

Akvarelė atrodė sena, bet nebuvo panašu, kad galėtų būti ver- 
tinga. Galbūt Vandlas jos norėjo būsimiems anūkams. Sekant jo 
šeimos tradicijomis, paauglė dukra netrukus būtų išleista už kokio 
nors senio. 

Maikas žvilgtelėjo į paveikslo kampą, į tris inicialus — ČAJ. 

— Vienas iš protėvių? 

— Nežinau. Teta Lisė nežino kas jis. Ji sakė, kad paveikslas 

priklausė Makdauelų šeimai, bet jis patiko tik jai ir man. Nuspren- 
dėme, kad jis karalienės Viktorijos laikų. 

— Negali būti, kad jis Beatričės Poter? 

— Būtų gerai. Ne, jis bevertis, kaip ir visa kita šiame kamba- 
ryje. Net ir aš, — pridūrė nusisukdama. 

Maikas raukydamasis pakabino paveikslą atgal ant sienos. Kai 
pažvelgė į Sarą, jos pečiai buvo nuleisti, o tai jam nepatiko. Rodėsi, 
kad pirmasis vaikinas ją nubloškė pašalėn, o netrukus, kaip buvo 
žinoma Maikui, paaiškės, jog ir antrajam jos reikia tik dėl turimos 
nuosavybės. 

Maikas negalvojo ką daro, tiesiog paėmė Sarą už rankos ir 
prisitraukė prie savęs. Priglaudė savo lūpas prie josios ir pabučiavo 
su visa nuo pat jųdviejų pažinties pradžios persekiojusia aistra. 

Jis iš dalies tikėjosi būti atstumtas, bet ji tik apsivijo rankomis 
jo kaklą ir palenkė galvą. Jos lūpos buvo saldžios, o kūnas prigludo 
taip glaudžiai, kaip jokios kitos moters. 

Perėjimas prie gilesnio bučinio ar rimtesnių dalykų buvo Mai- 
ko rankose. 

Atsiplėšti teko jam. Laikė ją apkabinęs, prisiglaudęs lūpomis 
jai prie kaklo. 

— Sara, — sukuždėjo jis, — aš noriu... 

Ji jį atstūmė. 

— Žinau. Aš tavo darbo dalis. Ir tu nori... — tildama nusku- 
bėjo durų link. — Susitinkam pas Džosę po valandos. Man reikia 
laiko apie tai pagalvoti. 

Po akimirkos ji dingo iš buto, ir Maikas sunkiai atsisėdo ant 
odinės kėdės. Jo užduotis — bet kokiomis priemonėmis atskirti 
Sarą nuo Vandlo. 

— Velnias! — sumurmėjo Maikas. — Mane vilioja į šitą 
miestelį senu ūkiu, patogiais baldais ir gražiausia, mieliausia vilio- 
ke, kokia tik yra gyvenusi žemėje. — Jis persibraukė delnu sau per 
veidą. — Jei kas čia ir yra gundomas, tai tik as. 

Džosė gulėjo lovoje, apsiskleidusi genealoginėmis diagramomis; 
ant naktinio stalelio stovėjo spausdintuvas. 

— Nori sužinoti, kas tavo trečios eilės šeštos kartos pusbrolis? 

— Ne per labiausiai, — atsakė Sara. — Turiu pakankamai 
pusbrolių bei pusseserių ir šioje kartoje. 

Džosė pažvelgė į savo draugę ir septintos eilės pusseserę — tai 
buvo ką tik išsiaiškinusi — ir paklausė: 

— Kas nutiko? 

— Maikas mane pabučiavo. 

— O. Ką gi. Suprantu, kad tai siaubinga, nes esi susižadėjusi 
su kitu, bet ko! dar nepradėjai sielvartauti, papasakok, koks buvo 
bučinys? 

— Nuostabus. Bet, antra vertus, jis turi daug patirties. 

Džosė nesirengė komentuoti pastarojo pastebėjimo. 

— O kaip jis palyginti su Gregu? 

Sara sunkiai atsisėdo ant kėdės prie lovos. 

— Ar kada nors buvai visiškai įsižikinusi, kad elgiesi teisingai, 
bet paskui atsitiko tai, kas privertė viskuo suabejoti. 

— Jei kalbi apie vyrus, tada — taip. Universitete turėjau vaiki- 
ną, kurį dievinau. Buvau tikra — jis skirtas man. Bet paskui grįžau 
namo, turiu omeny pas panelę Edi, ir praleidau ten savaitę. Vieną 

rytą, kai sėdėjome prie pusryčių stalo, ėmiau įsivaizduoti, kas būtų, 
jei jis pusryčiautų su mumis. Išsyk supratau, kad kiekvieną akimirką 
man tektų kęsti jo pavydą. Jei būtum paklaususi manęs prieš tai, ar 
jis pavydus, būčiau atsakiusi neigiamai. Bet jis toks buvo. Pavydė- 
jo man darbo, draugių, net mano bjauriųjų įseserių. Ar tai turėjai 
omeny? 

— Daugmaž. Man viskas po truputį aiškėja, imu prisiminti 
tai, ko prieš savaitę nė nepastebėjau, — Sara atsiduso. — Pačioje 
draugystės su Gregu pradžioje dėl jo buvau pasiryžusi viskam. 

— Iš to, ką mudvi su Tese nugirdom už sienos, keletą kartų ir 
pasiryžai. 

Sara linktelėjo. 

— Viskas buvo puiku. Buvo praėję nedaug laiko nuo tada, kai 
Brajanas mane paliko ir... 

Džosė niekada nebuvo mačiusi pirmojo Saros vaikino, bet 
buvo apie jį girdėjusi. Jis buvo jaunas archeologas iš Anglijos, ir 
jiedu su Sara buvo neišskiriami ilgiau nei ketverius metus. Visi, 
įskaitant ir Sarą, manė, kad jiedu susituoks. Kai jis pasakė ketinan- 
tis vesti savo vaikystės draugę, Sara buvo priblokšta. 

— Blogiausia, — kartą Džosei pasakė Tesė, — kad visi mies- 
telėnai su Sara elgėsi taip, tarsi ji būtų ties pamišimo riba. 

— Na, o ar taip ir buvo? — paklausė Džosė, nes pati žinojo, 
ką reiškia beveik palūžti. 

— Taip, — tarė Tesė. — Jai taip ir buvo. 

Dėl to Džosė paėmė Sarą už rankos. 

— Gregas tau leido pajusti, kad esi trokštama, kad esi reikalinga. 

— Taip, bet dėl to, kad miestelis jo nemėgsta, pasijutau ko- 
vojanti prieš... Nežinau. Galbūt jaučiuosi kaip Šekspyro Džuljeta, 
kuri stengiasi išsaugoti Tikrąją Meilę. Dabar man atrodo, kad tie- 
siog norėjau parodyti aplinkiniams... Nežinau ką. 


— Suprantu, ką reiškia maištauti, — rimtai pasakė Džo- 

sė. — Pati gerokai įsiutinau savo atskalūnų šeimą, nes atsisakiau 
pasidaryti tatuiruotę. 

Sara nusijuokė. 

— Nepasidarei nė vienos? 

— Nė drugelio ant kairiosios čiurnos. 

— Esi žikra maištininkė. 

Džosė akimirką patylėjusi prabilo: 

— Tai kaip vestuvės? 

Sara užsidengė delnais veidą. 

— Nežinau. Iš tikrųjų nieko nebežinau, — ji vėl pažvelgė į 
Džosę. — Praėjus vos kelioms dienoms nuo pažinties su Gregu, 
mes jau kartu ėmėmės verslo, keliavom ir... 

— Dirbot. 

— A, taip, — tarė Sara. — Daug dirbom. Septynias dienas per 
savaitę buvau užimta neišsemiamais kalnais darbų. 

— Ir mylėjotės. 

— Iš pradžių taip. Be galo norėjau įrodyti, kad esu ne mažiau 
geidžiama nei Brajano... nei ta moteris, kurią jis panoro vesti, kad 
esu nepasotinama. 

— O kaip dabar? 

— Dabar iš Grego kaip vyro liko tik prisiminimai. Su juo ne- 
lengva gyventi ir jau neįmanoma įtikti. Bet nuo susipažinimo su juo 
neturėjau laiko apie nieką pagalvoti. Nuo aklo pasimatymo, rodos, 
vos per kelias minutes perėjom tiesiai prie vestuvių planavimo. 

— O kokią vietą visame šitame užima Maikas? 

— Jokios. Maikas nėra niekaip su tuo susijęs. 

— A... — nutęsė Džosė. 

— Ką tai reiškia? 

— Nieko. Tik maniau, kad judu esat... 

— Draugai. Tarp mūsų daugiau nieko nėra. 

Džosei nieko neatsakius, Sara pasidavė: 

— Na, gerai, galbūt Maikas man priminė, ką reiškia maloni 
vyriška draugija. Mudu drauge leidžiame laiką. 

— Pavyzdžiui, kaip? 

— Kopinėjam po medžius, — Sara kilstelėjo ranką. — Nes- 
varbu. 

— Esi tikra? Mudu su Luku drauge leidom daugiau laiko, 
todėl ir pasirinkau jį, o ne Ramgį. 

— Džose, atsipeikėk. Pametei galvą dėl Luko jau tą pirmąją 
dieną, kai jis apdrėbė tave garstyčiomis. Ramziui neliko jokių vilčių. 
Be to, jis buvo įsimylėjęs Tesę, tik buvo per kvailas pats tą suprasti. 

— Tu teisi, — atsakė Džosė. — Žinau, nuskambės nuvalkio- 
tai, bet klausyk savo širdies. 

— Jei taip padaryčiau, ištekėčiau už Merlino ūkio. Jį myliu 
labiausiai. 

Džosė taip užsikvatojo, kad net jos kūdikiai ėmė spardytis. 

Maikas buvo apsirengęs sportine apranga; nors lauke dar buvo 
tamsu, iš po Saros miegamojo durų šviesa nesklido. Praeitą vakarą, 
Maikui vos spėjus pasistatyti automobilį, su juo asmeniškai pasi- 
kalbėti išėjo Lukas. 

Lukas tyliai paklausė, kaip sekasi byla ir ar nereikia pagalbos. 

Maikas kaip įprastai buvo atsargus, nors su kiekviena diena jo 
apdairumas blėso. 

— Negaliu išsiaiškinti, ko iš Saros nori Vandlų šeima. 

Lukas, išgirdęs Maiką tariant žodį „šeima“, akivaizdžiai su- 
triko. 

— Nejau, be Mizės, yra dar kas nors? 

Maikui atsakius vien žvilgsniu, Lukas atsiduso ir paklausė: 

— Gregas, ar ne? Kaip jis čia įsivėlęs? 

— Jis — Mizės sūnus. 

Lukas tyliai sušvilpė. 

— Sara žino? 

— Ne. Prieš jai pranešdamas, noriu, kad labiau manimi pasi- 
tikėtų. 

— Sprendžiant iš to, ką man teko matyti, ji tavimi jau daugiau 
nei pasitiki. 


— Tikrai? — Maikas negalėjo sulaikyti šypsenos. 

Lukas kilstelėjo antakį. 

— Juk pats supranti, jei įskaudinsi mūsų Sarą, mes tave už- 
mušim? 

— O ką, jei sudaužyta liks mano širdis? — paklausė Maikas. 

— Pikape turiu kabių pistoletą. 

Maikas nusijuokė. 

— Bent pasakyk, kad turi dide/; kabių pistoletą. 

— Mažytį kišeninį. 

Kai jiedu juokdamiesi priėjo prie durų, pro jas išniro jaunuolis. 
Ūgiu prilygo Lukui, tačiau buvo sunkesnis kokiais penkiasdešimčia 
kilogramų, rodos, vien iš raumenų. 

Vaikinas nieko nesakė, bet išvydęs Maiką sustojo ir įsispokso- 
jo. Jis suėmė Maiką už smakro, pasuko jo veidą šonu ir perbraukė 
pirštu per nosį. Ši buvo keletą kartų sulaužyta, bet beveik negydyta. 
Dėl šios priežasties nosies viršuje buvo nedidelė kuprelė, kuri, kaip 
kiti jam sakydavo, atrodė lyg kirvio ašmenys. 

Nieko netaręs, jaunuolis patraukė ranką ir nuėjo. Palei Edilino 
dvaro kolonas lūkuriavo dailus nedidelis mersedesas kabrioletas. 
Prie vairo sėdėjo liekna, nepaprastai graži mergina vešliais tamsiai 
raudonais plaukais. Ji pamojo Lukui, įsmeigė žvilgsnį į Maiką ir, pa- 
laukusi, kol vaikinas įsės keleivio vieton, nukūrė pažerdama žvyrą. 

— Kas čia, po velnių?.. — paklausė Maikas. 

— Freizeriai. 

Lukas žengė į namą. 

— O tas dičkis?... 

— Šeimusas. Jis piešia čigoniškas kortas. 

— Kodėl jis taip į >2ane žiūrėjo? 

— Jam patinka veidai, bet kas žino, ką tie Freizeriai galvoja. 

— Mergina — tikra gražuolė. 

— Ji — Arielė ir ji pavojinga. Jai įgimtas Freizerių būdas. 

— Ko gero, man bus geriau su Sara, — atsakė Maikas. 

— Tai jau tikrai. 

— Visi šitam mieste ieškosi poros? 

— Išskyrus poną Langą, — išsyk atsakė Lukas. 

Maikui juokiantis, jiedu išgirdo moterų balsus ir nuėjo į sve- 
tainę, kur buvo Džosė su Sara. 

Kaip ir anksčiau, vakaras buvo labai malonus. Maikas kone 
pamiršo bylą, kai jie šnekučiavosi apie maistą ir rytinę Luko tre- 
niruotę. 

— Keturiasdešimt šešios minutės pragaro, — pasakojo Lu- 
kas. — Kas galėtų pagalvoti, kad per tokį trumpą laiką galima 
prisidaryti tiek žalos? — Jis palietė ranka savo petį. — Rytoj man 
maus deltinius raumenis. 

— Tavo galingi nugaros raumenys. Man teks paplušėti, kad 
nuo tavęs neatsilikčiau. 

— Žinoma, — sarkastiškai atšovė Lukas. — Tai man sako vy- 
rukas, kuris ilsisi ant batuto. — Jis pažvelgė į abi moteris. — Jums 
reikėtų pamatyti, ką šitas tipas išdarinėja sporto salėje. Prisiekiu, 
pusė lankytojų liovėsi treniruotis, kad pasižiūrėtų į jį. 

Paskui pokalbis pakrypo Merlino ūkio link. Sarai pasakojant 
apie senojo namo vidų, Maikas mėgavosi josios žavesio kupinu 
balsu. Jam niekada nebuvo kilusi mintis apie tokią meilę negyvam 
daiktui, kokią ji, rodos, jautė tai vietai. Tačiau jis taip pat pagalvojo, 
kad Sara greičiausiai tą patį pasakytų apie jo meilę savo automobi- 
liui. Juk jau juokais prikišdavo, kad jo mašina tokia švari, bet Mai- 
kui neatrodė nieko bloga kasdien ją plauti ir siurbti, o automobilyje 
valgyti tikrai nederėtų. Ir kas gi blogo, jei stengiesi, kad tavo ratai 
blizgėtų? 

— Bet grįžus ponui Langui, viskas pražuvo, — ji baigė pa- 
sakoti ir žvilgtelėjo į Maiką. 

Sara neužsiminė, kaip jiedu su Maiku sėdėjo medyje, susi- 
glaudę kaip paukšteliai lizde. 

Po vakarienės Sara su Luku nuėjo į virtuvę, o Maikas, likęs 
greta Džosės, vartė jos genealoginius brėžinius. Šie buvo neįtikėti- 
nai detalūs, tad jis pagyrė Džosę už puikų darbą. 

— Tu patinki Sarai, — tyliai tarė Džosė. — Ir tu ją trauki 
toliau nuo to bjauriojo Grego. 

— Esi viena iš tų, kurie jo nemėgsta? 

— Jis stengiasi visiems gadinti nuotaiką. Išskyrus tuos, kurie 
turi pinigų. Ir meilikauja į parduotuvę užėjusioms moterims. 

Džosė pasilenkė arčiau Maiko ir dar tyliau sušnabždėjo: 

— Jei galėtum nutraukti vestuves... 

Maikas pakėlė jos plaštaką ir pabučiavo. 

— Tam ir esu. 

— Tikrai? — Džosė išplėtė akis. — Maniau, tavo rūpestis 
sugauti blogiukus. 

— Tai viena mano užduoties dalių. Tik nieko neužsimink 
Sarai. 

Džosė žvelgė į jį dėkingumo kupinomis akimis. 

— Kabini mano žmoną? — paklausė Lukas iš tarpdurio. 

— Jis nebesuvaldo savo aistros, — Džosė užsidengė delnais 
didžiulį pilvą. 

— Suprantu ir atleidžiu, — atsakė Lukas. — Tai kas nori 
pyrago? 

— Kiek kilogramų man leidžiama suvalgyti? — paklausė 


Džosė ir visi nusijuokė. 


Taigi, jau buvo rytas, ir Maikas rengėsi traukti į sporto salę, 
tačiau jį sulaikė Saros balsas. Priėjęs prie jos miegamojo, pravėrė 
duris. Ji sėdėjo ant lovos vilkėdama baltais naktiniais, tokiais kaip 
iš BBC laidos. 

— Išsirengei į sporto klubą? — paklausė. 

— Nori drauge? 

Sara susiraukė ir paklausė: 

— Kokie šiandienos planai? 


Jis įžengė į kambarį. 

— Ketinau padėti ręsti mugės pastogę. 

— Moki tokius darbus? 

— Šio bei to apie statybas išmokau tirdamas vieną iš pirmųjų 
bylų. 

Sara žvelgė į Maiką plačiomis akimis, tarsi jo pasakojimai būtų 
be galo įdomūs — tokiam žvilgsniui buvo neįmanoma atsispirti. 

— Mane infitravo, kad išsiaiškinčiau apie rangovą, rinkusį 
kyšius iš gamintojų. Jo pastatai grasino užgriūti tiesiai ant Žmonių. 

— Įsivėlei į romaną su jo žmona? 

— Ne, — iškilmingai pareiškė Maikas. — Nesiveliau. — Jo 
akys suspindo. — Turėjau romaną su jo dvidešimt dvejų metų duk- 
ra. Ji man išdavė keletą dalykėlių. Palauk! Per tą bylą aš sumušiau 
pusę tuzino vyrų vienu kartu ir išgelbėjau mergaitę. Atrodo, jai 
buvo dvylika. O gal tai buvo tada, kai... 

Sara nusijuokė. 

— Geriau jau keliauk. Abejoju, ar be tavęs atidarys sporto salę. 

— Ji išsilaiko. Ką šiandienai numačiusi tu? 

— Ą, šį bei tą. 

— Juk neketini priskresti prie siuvamosios mašinos? Pasakiau 
Erikai, kad tuo užsiimtų kas nors kitas ir kad tu viršininkė, o ne 
samdinė. 

— Ačiū, — padėkojo ji. 

— Įtariu, kad iki vakaro nebepasimatysim. 

Sarai netarus nė žodžio, o tik nusišypsojus, jis išėjo iš kambario. 

Vos Sara išgirdo nuvažiuojantį Maiko automobilį, iškart susi- 


rašė su Džose trumposiomis žinutėmis: 


GALIU ŠIANDIEN PASINAUDOT TAVO VIRTUVE:? 

TIK JEI LEISI TAU PADĖTI. 

GALĖSI NULUPTI VAISIUS. ŠEIMUSAS IRGI TEN? 

TAIP. IŠSUKAU JĮ NUO PAMOKŲ. TAS VAIKIS MANE MYLI. 

Po dešimties minučių Sara jau buvo apsirengusi ir susiruošusi 
į mamos krautuvę. 


Vos išėjęs iš sporto klubo, Maikas žvilgtelėjo į telefoną. Buvo 
praleistas Tesės skambutis, tad jis jai atskambino. 

Kaip visada ji nesivargino su įžanga. 

— Jei Sara tave įsimylės, o tu ją pamesi dėl eilinės mergšės, 
prisiekiu, niekada su tavimi nebesikalbėsiu. Visiškai ir galutinai 
tavęs išsižadėsiu. 

— Tokios grėsmės nėra, — nuramino Maikas. — Sara iš ma- 
nęs nori tik, kad... — jis vos nepaspringo, — būčiau jos draugas. 
Kartu žiūrim filmus ir dalijamės kukurūzų spragėsiais. Daug kartų 
su ja flirtavau, bet jos tai, regis, nedomina. 

Tesė akimirką patylėjo, o paskui vos girdimai sušnabždėjo: 

— Traukei moteris nuo pat paauglystės, bet sakai, kad Sara 
tavęs nenori? 

— Juokiesi iš manęs? 

— Stengiuosi nesijuokti, bet sunku. Tai kaip ketini ją sulaikyti 
nuo vedybų su tuo suskiu? 

— Ko gero, supančiosiu. 

— Ir lepinsi visokiomis saldybėmis? 

— Kur prapuolė ta moteriška parama, apie kurią visos tiek 
daug kalbate? Šneki taip, lyg norėtum, kad tavo draugę surakinčiau 
antrankiais. 

— Pats puikiai supranti, kad noriu, jog vestum Sarą ir gražiai 
bei laimingai gyventumėte Merlino ūkyje. Su kuo žais mano ma- 
žylis, jei tu su ja nesusidėsi? 

— Užduotyje santuoka nebuvo paminėta. Kiek pamenu... 


— Man reikia eiti. Grįžo Ramsas. 

Po dvidešimties minučių Maikas jau buvo Neito lauke. Norėjo 
prisidėti prie pasiruošimo mugei, bet taip pat norėjo pasiklausyti 
daugiau paskalų. Nors Sara sakė papasakojusi viską, ką Žino, jis vis 
išgirsdavo ką nors nauja. 

Didelėje atviroje erdvėje buvo tribūnos ir keli medžiai, daugiau 
nieko. Maikui prisiartinus, visi nuščiuvo, ir jis suprato, kas vyksta. 
Dirbantys vyrai nekantravo išvysti, ar jis nutuokia, už kurio galo 
laikomas plaktukas. Be abejo, iš Saros mamos buvo girdėję, kad jis 
išmano apie ekologišką maistą ir jo ruošimą — to išmoko tirdamas 
vieną slaptą bylą. Jam ne sykį reikėjo keletą mėnesių treniruotis 
prieš imantis tyrimo. Bėgant metams Maikui teko ir gerokai pasi- 
darbuoti statybose, todėl apsijuosęs įrankių diržą jautėsi kaip Žuvis 
vandenyje. 

Keletą valandų stebėję Maiką, vyrai atsileido ir priėmė jį į savo 
gretas. Tačiau jiedu su Luku geriausiai darbavosi drauge. Lukui įsi- 
taisius viename gale, o Maikui kitame, abu tvirtino sijas ir prikalė 
jas vinimis. 

— Ar esi kada naudojęs šitą? — pakėlęs elektrinį vinių pisto- 
letą, paklausė Lukas. 

— Žmogui ar medienos gabalui? — pasitikslino Maikas taip, 
kad girdėtų tik Lukas. 

— Kai baigsi bylą, norėsiu, kad padėtum man kurti detektyvus. 

— Beje, inspektorius prašė tavo naujausios knygos su auto- 
grafu. 

— Su malonumu, — tarė Lukas, keldamas rankinį pjūklą. — 
O šituo ar moki naudotis? 

— Nori, papasakosiu, kaip kartą buvau verčiamas pasidirbinti 
karstą vien rankiniais įrankiais, be jokių elektrinių? 

— Tikrai taip, — džiugiai atsakė Lukas. 

— Jie nuobodžiavo, tad laukdami nusprendė priversti mane... 

— Kas tie jie? 

— To atskleisti negaliu, bet jie buvo blogi. 

Lukas klausėsi, linksėdamas ir kabindamas plaktuką ant įran- 
kių diržo. 

Apie dešimtą valandą ryto pasirodė trys jaunuoliai, jie buvo 
stambūs kaip profesionalūs imtynininkai. 

— Kas šitie jaučiai? — Maikas paklausė Luko. 

— Broliai Freizeriai. Mūsų varžovai mugės žaidynėse. 

Žvelgdamas į trijulę Maikas svarstė, ar kilus muštynėms 
pajėgtų su jais susikibti. Suprato, kad to niekada neatsitiks, bet 
negalėjo nusikratyti įpročio. Kad ir kokia stambi ir raumeninga 
Freizerių trijulė, jie juda lėtai, bet juk ir skubėti neturi kur. 

— Rytoj einu į pasimatymą su jų seserimi. Ko gero, reikės būti 
jai maloniam. 

— Arielė pati moka savimi pasirūpinti. 

Maikui atsisukus ir klausiamai pažvelgus, Lukas šypsojosi. 

— Nesijaudink. Pats matei, kad ji ne tokia stambi kaip keturi 
jos broliai. 

— Žinoma, kaip galėjau pamiršti jaunylį Šeimusą. Kaip jis 
laikosi? 

— Jis namuose su mano žmona, palinkęs virš rašomojo stalo 
piešia čigoniškas kortas. Niekam jų nerodo, tad Džosė ketina su- 
rengti didįjį pristatymą. 

— Puiku, — šypsodamasis atsakė Maikas. 

Pusę vienuoliktos jiedu nutarė pailsėti, ir Lukas pristatė Mai- 
ką pusseserei Kimberlei Oldredž, kuri buvo viena iš moterų, prižiū- 
rinčių stalą su gėrimais. Ji buvo beveik Saros bendraamžė ir gana 
graži, tad Maikui ne sykį siūlyta kaip gera pora pasimatymui. 

— Kim kuria papuošalus ir pardavinėja juos Saros parduotu- 
vėje ir kai kur kitur. Ji pagamino Tesei sužadėtuvių žiedą. 

Iš Luko tono buvo galima spręsti, kad šis ja didžiuojasi. Po 
kelių akimirkų Lukas atsiprašė, nes jam reikėjo šnektelėti su vienu 
žmogumi dėl kelių augalų. 

— Apie tave kalba visas miestas, — tarė Kim, tiesdama Mai- 
kui popierinį puodelį limonado. 

— Negerai. 

Jis išmaukė puodelį ir grąžino, prašydamas dar. 

Kim pasilenkė prie jo ir patyliukais tarė: 

— Galiu kalbėti atvirai? 

— Prašau. 

— Mes visi mylim Sarą, bet ji sukasi nuo draugų ir šeimos. 
Jiedu su Gregu teturi laiko savo klientams, tik ne mums. Per visas 
šeimos iškylas, gimtadienių šventes ir kitas progas ji būna labai už- 
siėmusi arba turi kur nors eiti su Gregu. Manau, Sara nenumano, 
kokią įtaką jis jai daro. Po miestelį sklando kalbos, kad tu parvesi 
ją Mums į namus. 

— Mūsų santykiai beveik nejuda, — kukliai atsakė Mai- 
kas. — Ji tiki ištikimybe. 

Kim akimirką į jį įsižiūrėjo. 

— Atrodo, esi praradęs dėl jos galvą. 

— Ne, aš... — jis nežinojo, ką turėtų atsakyti. 

Ji nusišypsojo. 

— Nieko tokio. Niekam nesakysiu. Sara nusipelnė savo gyve- 
nime ir gerų dalykų. Pastarieji keleri metai jai buvo sunkūs. 

Pusę pirmos pasirodė Sara su mama ir pilnu automobiliu 
sumuštinių bei salotų. Bagažinėje buvo naminiai pyragai. Vyrai 
ėmė plekšnoti Maikui per petį ir dėkojo: „Ačiū, seni“ ir „Liekam 
skolingi“. 

— Kas čia dedasi? — jis paklausė Luko. 

— Sara seniai negamino. Kai ji augo, nė viena miestelio šventė 
nepraeidavo be Saros... jos vaisinių skanėstų. Jos gebėjimai iš vaisių 
pagaminti stebuklus tapo legenda. Tačiau ji nėra nieko kepusi nuo... 

— Leisk, atspėsiu. Nuo Anderso atvykimo į miestą. 

— Tiesą sakant, ji liovėsi kepusi anksčiau. Įtariu, jau esi 
girdėjęs apie jos pirmąjį vaikiną. Kai tas ją metė, prasidėjo Saros 
nuopuolis, iki šiol visi ant jo pyksta. Norėjau nuskristi į Angliją ir 
suknežinti jam makaulę, bet mane atkalbėjo Ramsas. 

Lukas pakėlė galvą ir riktelėjo savo pusbroliams: 

— Kenai, jei pasiimsite visą persikų pyragą, pademonstruosiu, 
kam iš tikrųjų skirtas vinių pistoletas. Deja, turiu eiti, — tarė jis 
Maikui. 

Maikas pamatė prie automobilio stovinčią Sarą. Ji laikė po- 
pierinį maišelį ir raudoną lėkštę su pyragu. Jis negalėjo sulaikyti 
šypsenos, nes atrodė, kad ji atnešė maisto jam vienam. 

Tą patį vakarą jie vėl vakarieniavo su Džose bei Luku ir kalbė- 
josi apie mugę. Kai grįžo į jos butą, Sara jau Žiovavo. 

— Atleisk, — tarė ji, — kiaurą dieną buvau ant kojų, todėl 
visiškai nusivariau. 

— Nenumaniau, kad moki taip gaminti. Ko dėjai į tą abrikosų 
pyragą? 

— Sabajono kremą paruošiau su „Moscato d Asti“ vynu, — 
tarė ji per petį, eidama į miegamąjį. — Pasimatysime ryte. 

Maikui teliko stovėti ir mirksėti. Tirštą kremą ji pagamino 
su itališku desertiniu vynu. Nuo jų susipažinimo jis buvo susidaręs 
įspūdį, kad Sara nedaug teišmano apie maisto gaminimą. Tiesa, 
Tesė jam atsiuntė jos obuolių duonos, bet visai galėjo būti, kad tai 
vienintelis patiekalas, kurį Sara moka gaminti. Tačiau po to, ką 
Maikui teko matyti ir ragauti šiandien, galėjo drąsiai teigti, kad, 
išvydęs Saros gabumus, konditeris iš penkių žvaigždučių viešbučio, 
kuriame Maikas buvo infiltruotas, turėtų slėptis po pernykščiais 
lapais. 

Juo labiau jis pažino Sarą Šo, juo labiau ji jam patiko. 

Šeštadienį Maikas praleido žaisdamas golfą su Saros tėčiu — bu- 
vusiu daktaru, kuris žmonos veiklumą kompensavo savo atsipalai- 
davimu. Apie Sarą jis kalbėjo su meile, ir Maikas dažnai pajusdavo 
jo žvilgsnį. 

Nors Maiko įsitikinimai ir neleido pralaimėti bet kokių var- 
žybų, nenorėjo, kad Saros tėvas prastai pasirodytų. Pirmojo smūgio 
metu Maikas ne itin stengėsi, todėl kamuoliukas nuskriejo toli nuo 
duobutės. 

Daktaras Henris Šo nepatikliai sužiuro į Maiką: 

— Kuo mažiau smūgių tau prireiks, tuo geriau apie tave atsi- 
liepsiu savo jauniausiajai dukrai. 

Maikas akimirką į jį Žiūrėjo, tuomet sumurmėjo panosėje „dar 
vienas piršlys“ ir vienu smūgiu pataikė tiesiai į duobutę. 

Kai grįžo į klubo namelį, ten jau laukė kokie šeši vyrai, norin- 
tys su juo sužaisti. 

— Jiems tikrai ne pro šalį pasimokyti, — tyliai pasakė dakta- 
ras Šo ir patapšnojo Maikui per petį. 

— O kaip mūsų susitarimas? — paklausė Maikas. 

— Neturi reikšmės — vis tiek būčiau gražiai apie tave kalbėjęs. 
Lukas sakė, kad iš prigimties esi atletas, tad panorau tuo įsitikinti. 

— Dabar suprantu, iš ko Sara paveldėjo polinkį nuolaidžiauti. 

Daktaras Šo nuoširdžiai nusijuokė: 

— Tik nesakyk to jos mamai. Ji galvoja, kad Sara yra „silpnoji 
grandis“. 

Abu vyrai drauge papietavo ir Maikas buvo visiems pristatytas 
kaip „Saros draugas“. Nė vienas neužsiminė, kad artėja Saros ves- 
tuvės su kitu vyru. 

Tą vakarą Maikas turėjo eiti į pasimatymą su Ariele Freizer. 

— Jei nori, galiu atsisakyti, — grįžęs namo Maikas pasakė 
Sarai. 

— Kodėl aš turiu norėti? Arielė yra protinga, daug apkeliavu- 
si, be to, labai graži. Esu tikra, jūs puikiai praleisite laiką. 

Žinoma, tai buvo kvaila, bet Maikas nuliūdo, kad Sara visiškai 
neprieštarauja dėl jo pasimatymo su kita moterimi. Per kelias pas- 
tarąsias dienas jiedu lyg ir... ėmė gyventi kartu. Drauge valgydavo 
ir beveik visur lankydavosi dviese, todėl ediliniečiai jau ėmė juodu 
laikyti pora. 

— Esi tuo tikra? — paklausė Maikas. 

— Pirmyn. Pasilinksmink. Nueisiu pažiūrėti, ką veikia Džosė. 
Lukas ketino sėsti rašyti, todėl Džosė liks viena. 

— Jei tu nė kiek neprieštarauji... 

— Keliauk! Gerai praleisk laiką. 


Vos Maikui išėjus pro duris, Sara parašė Džosei Žinutę: 


AR KADA NORS ESU MINĖJUSI, KAIP NEKENČIU ARIELĖS 
FREIZER? 


Džoslina atrašė: 
MAIKUI JI NEPATIKS. ATEIK IR PASIKALBĖSIME. 


Nuspaudusi telefono mygtuką, Sara bandė prisiminti Grego 


veidą. Jai pasisekė, tiesa, gan miglotai. Neturėjo nė vienos nuotrau- 

kos, kuri padėtų prisiminti. Viena iš buvusių Grego merginų buvo 
profesionali fotografė, tačiau taip siaubingai su juo elgėsi, kad iki 
šiol Gregas net vengia fotografuotis. Dabar tai prisiminusi, Sara 
ėmė abejoti, ar jis pasakojo tiesą. 

Per keletą pastarųjų dienų iš jos atminties išnyko ne tik Grego 
veidas, bet... bet ir pati jo esmė. Šiuo metu su Gregu jai siejosi tik 
begalė darbo ir suglumimo bei nevisavertiškumo jausmas. 

Kur jis buvo, svarstė Sara. Ir ką veikė? Ji retsykiais jam vis nu- 
siųsdavo žinutę, bet ilgainiui šios tapo ne tokios svarbios. 

Suprato — dėl to kaltas Maikas. Su juo buvo lengva ir malonu 
bendrauti, o kai jo nebūdavo šalia, kaip šį vakarą, imdavo jo ilgėtis. 
Nors ir stengėsi apie tai negalvoti, bet Grego ji nepasii/go. 

Sara užrakino buto duris ir patraukė pas Džosę pasikalbėti 
apie vyrą, kuris užvaldė jos gyvenimą. 


Nuo tos akimirkos, kai Maikas pirmą kartą pamatė Arielę 
Freizer, sėdinčią automobilyje prie Edilino dvaro, suprato, kad ši 
mergina jo nesudomins. Deimantai ausyse ir trys auksinės apyran- 
kės jam per daug priminė praeityje sutiktas moteris. Be to, iš pirmo 
žvilgsnio pastebėjo Arielės agresiją ir pasipūtėliškumą. 

O dabar išvydo ją sėdinčią prie baro restorane, pretenduojan- 
čiame į Edilino poilsio ir pramogų kompleksą. Ji buvo apsirengusi 
juodomis kelnėmis ir žalia palaidinuke, apsiavusi aukštakulniais, 
kurie tikriausiai buvo verti jo viso mėnesio atlyginimo. Ją nužiūri- 
nėjo bent keturi vyrai ir laukė tinkamo momento prieiti. 

Jei būtų susiklosčiusios kitokios aplinkybės ir Maikas nebūtų 
susipažinęs su Sara, būtų nudžiugęs, kad jo laukia tokia moteris. 
Bet dabar ji jam pasirodė pernelyg dirbtinė ir išsipusčiusi. 

Susidūrus jųdviejų žvilgsniams, Maikas pastebėjo, kaip šypsosi 
merginos akys, ir suprato, kad ji žino, apie ką jis galvoja. Priėjęs prie 
baro, atsistojo greta ir porai ją nužiūrinėjusių vyrų žvilgsniu liepė 

dingti. Ir tik tuomet atsigręžė į Arielę. Ji iš tiesų buvo labai graži. 
Nebuvo reikalo prisistatyti vienas kitam, tad šią dalį jie praleido. 

Kai metrdotelis pranešė, kad staliukas jau paruoštas, Maikas 
praleido Arielę eiti pirmą. Abiem atsisėdus, ji net neatsivertusi me- 
niu iškart užsisakė: 

— Pirmiausia norėsiu marinuotos žuvies užkandžio, po 
to — upėtakio. 

— Man to paties, — pasakė Maikas, ir metrdotelis pasiėmė 
jų Meniu. 

Kai jiedu liko vieni, Arielė paklausė: 

— Tai Sara tau visiškai susuko galvą? 

— Ne visai suprantu, ką nori pasakyti, bet taip, ji man pa- 
tinka. 

Padavėjas pripylė į Maiko taurę baltojo vyno. Kai šis paragavo 
ir pritariamai linktelėjo, pripildė Arielės taurę. 

Kai jie vėl pasiliko dviese, Maikas paklausė: 

— Girdėjau, rengiesi tapti daktare? 

— Kažkodėl man atrodo, kad tau mažiausiai rūpi, ką aš veikiu. 
Spėju, į pasimatymą atėjai tik todėl, kad nori kuo daugiau sužinoti 
apie Sarą. Ar klystu? 

Arielė buvo teisi: Maikas norėjo išsiaiškinti, ką ji žino, bet nie- 
ko nesakė. Iš patirties žinojo: žmonės patys užpildo tylą. 

— Visas miestelis žino, ką čia veiki, — tarė Arielė ir gurkšte- 
lėjo vyno. — Bandai nuvilioti Sarą nuo jos sužadėtinio. 

Maikas stengėsi neišsiduoti, kad jam išsprūdo palengvėjimo 
atodūsis. Sekundę jis jau buvo patikėjęs, kad ji, o gal net ir visas 
miestelis, žino apie bylą. 

— Ar Sara užsiminė, kad mokykloje mes buvome prie- 
šės? — Arielė nelaukė atsakymo. — Ji nuolatos buvo apsupta 
berniukų: visi norėjo su ja draugauti arba kartu ruošti pamokas, bet 
Sara neleisdavo jiems net prisiartinti. Tai varė berniukus iš proto. 
O aš dažniausiai susilaukdavau tokių replikų: „Ei, Ariele, gal nori 

pažaisti beisbolą?“ arba „Ariele, čiupk kitą iškylų stalo galą ir pa- 
dėk jį pernešti.“ Kaip aš laukiau, kada galėsiu kuo toliau pabėgti 
nuo savo pernelyg globėjiško tėčio, brolių ir šito miestelio. Norėjau 
patekti kur nors, kur vyrai mane laikytų moterimi, o ne „viena iš 
Freizerių. 

Maiką ištiko dėjd vu, lyg būtų vėl ėmęsis seniai baigtos bylos. 
Nors Arielei viskas klojosi kuo puikiausiai, ji vis dar skundėsi mo- 
kykloje patirtomis nesėkmėmis. 

— Man nelabai pavyksta? 

— Kas nelabai pavyksta? — atsainiai paklausė Maikas. 

— Vaidinti nuskriaustąją. 

— Ne itin. 

— Ką gi, — atsakė ji ir siektelėjo duonos iš pintinėlės, — jei 
nesugebu tau padaryti įspūdžio, turėsime tapti draugais. Tuomet 
man nereikės apsimetinėti žavinga dama. Gal sviesto? 

Maikas nuoširdžiai nusišypsojo: 

— Puiki mintis. 

— Tai ką norėtum sužinoti apie Sarutę? 

Maiko žvilgsnis reiškė „liaukis“, ir ji prapliupo juoktis. 

— Papasakok apie pirmąjį jos vaikiną, — paprašė Maikas, kai 
padavėjas patiekė maistą, — Brajaną ar panašiai. 

— Gyvenime nesu jo mačiusi, — atšovė Arielė ir atsikando 
storai sviestu apteptos duonos. 

— Atrodo, kad išgirdusi ką nors apie Sarą įsimeni kiekvieną 
žodį. Tiesa? 

Arielė nusišypsojo: 

— Pričiupai. Jis buvo vardu Brajanas Iolvortis, archeologas. 
Viskas vyko kaip kokioje pasakoje — Sara nuvažiavo į Viljamsber- 
gą ir grįžo į Ediliną su gražuoliu anglu. Ir, savaime suprantama, jis 
turėjo paveldėti Didįjį Dvarą bei gausybę pinigų. Sara būtų tapusi 
ledi Tolvorti. Įsiminiau pavardę, nes kai grįžau Kalėdų atostogų, 


mama nesiliovė apie jį kalbėti. Jau buvau įstojusi ; mediciną, bet 

mamai rūpėjo vienintelis dalykas — kad susituokčiau ir pagimdy- 
čiau vaikų, kaip kad ruošėsi padaryti Sarutė. Atsiprašau, Sara. Sara 
Šo man — skaudi tema. 

— O kodėl ji už jo neištekėjo? 

— Miestelyje kalbama, kad Tesė susimokė su Luku suvesti 
tave su Sara. Ar tai tiesa? 

— Miestelyje apskirtai per daug kalbama. Kodėl Sara neiš- 
tekėjo už anglo? 

Arielės veidas surimtėjo: 

— Manęs čia nebuvo, bet mama man parašė, kad vidury nak- 
ties jam kažkas paskambino. Pranešė, jog autoavarijoje žuvo jo tėvai. 
Sara nuvežė jį į oro uostą ir... — Arielė patraukė pečiais. — Kiek 
girdėjau, daugiau ji jo nebematė akyse. Po kelių mėnesių mama 
parašė, kad Sara gavo laišką, kuriame jai pranešė, jog Anglijoje jis 
tuokiasi su savo vaikystės meile, — ji pažvelgė į jį. — Jei gyvenate 
drauge, kodėl nepaklausi Saros pats? 

Maikas jau buvo įpratęs nekreipti dėmesio į klausimus, į ku- 
riuos nenori atsakyti: 

— O kas atsitiko po to? 

— Kas atsitinka visoms Princesėms Saroms? Iš karto atsirado 
kitas vyras. 

— Andersas. 

— Jo. Gregas Andersas, — Arielė šyptelėjo. — Tu jį pažįsti? 

— Nesu jo matęs, bet teko daug apie jį girdėti. 

— Jis mėgsta sukelti rūpesčių, — Arielės šypsena praplatėjo 
ir ji tyliai susijuokė. 

— Atrodo, vu jį pažįsti. 

— Su juo susipažino kiekviena bent jau pusiau padoriai at- 
rodanti šio miestelio moteris, kuri, savaime suprantama, nieko 
neprasitars Sarai. Mano brolis Kolinas pasakojo, kad pastaruosius 
kelis mėnesius Saros lovos reikalai tikriausiai einasi nekaip, nes 
Gregas nemažai jodinėja ant Erikos parduotuvėje, neskaitant kelių 
jo klienčių. Atrodo, jam patinka vyresnės moterys. 

Maikas prisiminė, ką teko skaityti byloje. Stefano vedybos 
tebuvo vienas iš sandorių, kuriuos taip mėgo jo šeima. Šešiolikos 
jis vedė trisdešimt ketverių metų našlę. Stefano sūnui dabar suėjo 
aštuoniolika, o dukrai — septyniolika, be to, jis turėjo savo amžiaus 
posūnį. Nepaisant amžiaus skirtumo, santuoka buvo sėkminga. Visi 
žinojo, kad Stefanas iš tiesų myli savo žmoną, kuri tebuvo metais 
jaunesnė už jo motiną, bet ištikimybės įžadų jam vis tiek nepavyko 
laikytis. Kiti užfiksuoti bylos duomenys liudijo, kad, sprendžiant iš 
Stefano meilės nuotykių, jam patiko vyresnės moterys. 

Arielė sužiuro į lėkštę. 

— Neįsivaizduoju, ką apie mane pagalvojai, bet mokykliniai 
santykiai taip lengvai nepasimiršta. Mokykloje aš dėjau visas pa- 
stangas, kad pritapčiau prie kitų. Dalyvavau palaikymo šokėjų 
komandoje, sudarinėjau klasės albumą. Dariau viską. Bet Žinai, kas 
laimėjo Publikos simpatijas? Sara. Nemanau, kad ji apskritai užsi- 
ėmė užklasine veikla. 

Akimirką Arielė nutilo. Paskui tarė: 

— Ketini ją pagrobti iš Anderso ir išsivežti į... kur tu gyveni? 

— Pietų Floridoje. 

— Ketinate gyventi prabangiame bute prie paplūdimio ir 
kiekvieną vasarą kęsti uraganus? 

— Uraganai rūpi tik tiems, kurie ten negyvena. 

— Gražiai išsisukai nuo atsakymo. 

— Gražiau nemoku. Pasirengusi eiti? 

— Skubi atgal pas Sarą? 

Maikas jau bandė atšauti ką nors neįpareigojančio, bet galiau- 
sia jam išsprūdo: 

— Taip. 

— Kaip jai pavydžiu. 

Maikas sumokėjo, ir jiedu išėjo iš restorano. Jis palydėjo ją iki 
automobilio, tuomet paskambino Tesei ir paprašė kuo daugiau su- 
žinoti apie Brajaną Tolvortį iš Anglijos. 


£Purpurinės naktys 193 


— O galiu jam nusiųsti pagiežingą laišką? 

— Tu jį pažįsti? 

— Žinoma. Visi galvojome, kad jis ves Sarą, bet po to jis taip 
bjauriai ją paliko. Norėjau pati vykti į Angliją ir jį sumušti arba dar 
geriau, paprašyti tavęs jį sumušti. Juk viską rašiau. 

— Tikrai? Išties neprisimenu visų pamestų merginų, apie 
kurias man rašei. O gal galėtum dabar apie jį suieškoti kuo dau- 
giau informacijos? Paprašyk inspektoriaus, kad atsiųstų man visus 
įmanomus įrašus apie jį ir paskambintų Anglijos policijai. Pasakyk, 
kad nusiųstų ką nors pasikalbėti su Tolvorčiu ir viską įrašytų į dik- 
tofoną. Noriu savo ausimis išgirsti, kaip tas šunsnukis pasiteisins po 
to, ką iškrėtė Sarai. 

Tesė akimirką patylėjo ir tarė: 

— Manai, čia kažkaip įsipainiojęs Gregas, ar ne? Girdžiu iš 
tavo balso. Manai, jis galėjo įbauginti Brajaną ir priversti jį išvykti? 
Žinau, kad neilgai trukus po Brajano dingimo miestelyje pasirodė 
Gregas, ir Sara jo kibosi kaip gelbėjimosi rato. Atrodė, kad ji nori 
visiems, o kartu ir sau įrodyti, jog gali susirasti vyrą, kuris nuo jos 
nepaspruks. 

— Kodėl man to nepasakojai anksčiau? 

— Aš viską tau papasakojau! — išrėkė Tesė. — Žodis žodin! 

— Tikriausiai, — ramiai atsakė Maikas, — bet aš pamiršau. 
Sužinok kaip galima daugiau, gerai? 

Tesė nusiramino: 

— Kaip sekasi su taro kortomis? 

— Dar jų nemačiau. Gal gali paskleisti po miestelį žinią, kad 
Džosė burs ateitį su labai neįprastomis čigoniškomis taro kortomis? 

— Žinoma. Jokių problemų. Paskambinsiu vienam žmogui ir 
po trijų valandų apie tai jau žinos visas Edilinas. Bet, Maikai, juk 
Džosei negrės joks pavojus? 

— Ne, tačiau tikiuosi, kad bent viena dvi kortų malkos dings. 
Sukonstravome specialią nuleidžiamą užuolaidą, kad Džosė galėtų 

pasislėpti, jeigu pasirodytų tinkamo amžiaus klientės. Jei Mizė kur 
nors čia, tikimės, kad ji nušvilps nenaudotą kortų malką. O vienas 
iš Luko pusbrolių įrenginėja filmavimo sistemą, kuri fiksuos viską, 
kas vyksta palapinėje. 

— Rimtai? — paklausė Tesė. 

— Taip, kamerų gamintojas... 

— Pusgalvi! Man įdomu, kuris pusbrolis įrenginėja tą sistemą? 

— Iš kur man, po velnių, žinoti? Visi čia mano sutikti žmonės 
yra arba Saros pusbroliai, pusseserės, tetos ar dar kokie nors gimi- 
naičiai. 

— O kaip tau patiko Arielė? Kas per daug, tas nesveika, ar ne? 

Seseriai nepavyko jo apkvailinti — jis suprato, ką konkrečiai 
nori išgirsti Tesė. 

— Palyginti su tavimi, ji tikra bjaurybė. 

— Tikrai? 

— Labanakt, sesute. 

— Labas rytas, broliuk. 

Grįžęs į butą Maikas apsidžiaugė, kad Sara jau buvo lovoje. 
Jis atsinešė paskaityti keletą bylų, nes norėjo pasitikrinti, ar ko nors 
nepraleido. 

Po kelių valandų nagrinėjimo Maikas užvertė bylas ir pasikišo 
jas po matracu. Kiekvieną kartą skaitydamas apie Mizės nusikalti- 
mus, jis likdavo priblokštas. Maikui darėsi negera, kai pagalvodavo, 
kad tokie nusikaltimai, vykdomi net per kelias kartas, nebuvo iš- 
aiškinti ir nesusilaukė bausmės. 

Kai jis šeštą ryto užgesino kambaryje šviesą, vis dar nesuprato, 
ko iš Saros nori Vandlai. 


1/ 


Sekmadienio rytą per uždaras jo kambario duris Sara Maikui pra- 
nešė, kad jis žurys keltis iš lovos ir rengtis į bažnyčią. 

— Eik šalin, — atsiliepė jis tokiu balsu, lyg kalbėtų užsidengęs 
pagalve. 

— Be tavęs aš nevažiuosiu. Kasryt keliesi priešaušriu ir va- 
žiuoji į sporto salę. Jau po devintos, tad tikrai gali atsikelti ir į 
bažnyčią. 

Ji dar palūkuriavo, bet atsakymo nesulaukė. Lėtai pasukusi 
rankeną, įėjo į kambarį. Buvo taip tamsu, jog Sara pamanė, kad 
Tesė užuolaidas apsiuvo storu pamušalu. Gal laukdama brolio ap- 
silankymo? Sarai pasidarė smalsu. 

Ji ant pirštų galiukų nuėjo iki lango, praskleidė užuolaidas ir 
kambarį užliejo šviesa. Išgirdusi Maiko urgztelėjimą apsisuko. Ga- 
lėjo įžiūrėti tik jo ranką, spaudžiančią ant galvos pagalvę. 

— Kelkis, miegaliau. Laikas važiuoti. 

— Edilinas... 

Nesupratusi, ką jis pasakė, Sara kilstelėjo pagalvės kampą, bet 
Maikas vėl užsidengė. 

— Ar tik šventadienį neištarei negražaus žodžio? 

Maikas nusuko galvą, nepaleisdamas pagalvės. 


— Maiklai Niulandai! — užbaubė Sara, įsiręždama rankomis 

į liemenį. — Tučtuojau kelkis. Bažnyčioje viena nesirodysiu. Visi 
mane iš proto išves klausinėdami apie tave. Gali... Ai! — sukliko 
ji, kai Maikas staiga timptelėjo ir ji susvyravo. Ištiesusi rankas, Sara 
krito priekin. Jai atsirėmus į lovą, Maikas brūkštelėjo ranka per jos 
riešus, tad Sara nusileido veidu ant lovos, pėdomis atsiremdama į 
grindis. 

— Puiku. Tyla, — tarė jis kone Tarzano balsu. 

Sara atsistojo. 

— Buka jėga nieko nepasieksi. Liepiau keltis, tai ir kelkis! 

Pačiupusi ji nutraukė šalin antklodę. Maikas nė nesukrutėjo, o 
tai atrodė keistoka, nes jis miegojo nuogas. 

Sara keletą akimirkų stovėjo ir žiūrėjo išplėtusi akis. Pirmąją 
naktį Tesė pasakė: „Vadinasi, jis apsirengęs“, ir pagaliau paaiškėjo, 
ką jo sesuo turėjo omenyje. 

Maiko kūnas buvo nuostabus. Jis būtų galėjęs pozuoti graikų 
atleto statulai. Nuo plačių pečių jo kūnas siaurėjo link liauno lie- 
mens ir, nors jis gulėjo nekrutėdamas, buvo matyti ryškūs nugaros 
raumenys. Jie sudarė masyvus ir griovelius, kuriuos ji labai norėjo 
paliesti. 

Žemiau juosmens — apvalūs, standūs, tobulos formos sėdme- 
nys, kurių raumenys siaurėjo pakinklių link. 

— Šalta, — sumurmėjo Maikas. 

— K... ką? — paklausė Sara, bet žodis jai užstrigo gerklė- 
je. — Ką? 

— Man šalta. Jei baigei mane tyrinėti, sesele, grąžink ant- 
klodę. 

Sara nurijo seilę ir įkvėpė. Apsaugok Viešpatie, tačiau ji no- 
rėjo praleisti pamaldas, pamiršti vedybų pažadą ir kristi į lovą pas 
šį; Adonį. 

Vis dėlto Sara susitvardė. 

— Tyrinėti, cha! Esu mačiusi Freizerių vaikinus nuogut nuo- 
gutėlius, o tu jiems nė iš tolo neprilygsti. 

Eidama spintos link paimti vienintelio jo kostiumo, ji nesitei- 
kė pridurti, kad tuomet vaikinai dar buvo darželinukai, o ji — vos 
kelerių metų. 

— Jei liausiesi išsidirbinėti, tau liks dar pusvalandis nusiskusti 
ir apsirengti. 

Išgirdusi už nugaros šlamesį neatsisuko, nes suprato, kad Mai- 
kas apsivertė. Šįryt jau kartą jam atsispyrė, tačiau nebuvo tikra, kad 
pavyks susitvardyti antrą kartą. Be to, nežinojo, ar jis užsitraukė 
antklodę. 

— Pusvalandis, — pakartojo žengdama iš kambario ir už- 
verdama duris. 

Po minutės ji išbėgo pro galines duris savojo buto link. Sara 
buvo apsirengusi pamaldoms, bet vos įlėkusi vidun puolė nusi- 
rengti ir mesti drabužius ant grindų. Ji nudžiugo, kad Lukas įrengė 
naują tualetą, bet atbėgo ne dėl jo. Mikliai įšokusi į vonią, paleido 
stipriausią šalto vandens srovę. Jei būtų turėjusi laiko, būtų prikrė- 
tusi visą vonią ledo ir įnėrusi. 

Dušo srovę leido tiek, kiek leido sveika nuovoka, tada užsuko. 
Visas kūnas buvo nuėjęs pagaugais, bet tai neištrynė vaizdinių iš 
galvos. Nuogas Maikas, kniūbsčias ant lovos. Ivirtos rankos, ko- 
jos... nugara! Jo nugaros raumenų grioveliai buvo tokie gilūs, kad 
juose buvo galima sėti sėklas. 

Visa varvanti Sara atsistojo ir užsidengė delnais veidą. Ji ne- 
norėjo būti viena iš Maiko moterų, kurias jis vesdavosi lovon dėl 
sėkmingo tyrimo. Ji nenorėjo... 

— Nenoriu, reiškia, nenoriu! — burbtelėjo gobdama nuogą 
kūną rankšluosčiu. 

Veidrodyje išvydo raudonus skruostus ir nuo šalto vandens 
kone pamėlusias lūpas. Per savo gyvenimą ji buvo permiegojusi tik 
su dviem vyrais. Iki pat mokyklos baigimo laukė savo meilės, o vos 
susipažinusi su Brajanu suprato, kad jiedu susituoks. Ji nė nenuma- 
nė apie jo aukštą kilmę, paveldėsimus turtus ir nuosavybę, težinojo, 


kad jis jai tobulai tinka. 


198 Judo Deveraux 


Tačiau Brajanas ją paliko, jo vietą užėmė Gregas. Šis buvo vi- 
siška Brajano priešingybė. Brajanas buvo švelnus ir malonus, mėgo 
suteikti Sarai laisvę vadovauti jųdviejų gyvenimui. Jis domėjosi 
archeologija, tad Sara jam suteikė galimybę mokytis ir rašyti. Pati 
rūpinosi valgiu ir apranga bei visuomeniniu gyvenimu. Vos susi- 
pažinusi su jo tėvais, Sara pamatė, kad jie tokie pat kaip jiedu su 
Brajanu. Viską tvarkė motina, o tėvas krapštinėjo dvidešimt trejus 
metus rašomą knygą. 

Sara manė, kad jiedu su Brajanu vienas kitam kuo puikiausiai 
tinka, tačiau kai sulaukė laiško, kuriame jis atsiprašė dėl vedybų su 
kita moterimi, atrodė žemė išslydo iš po kojų. Vienas spausdintas 
laiškas sugriovė ateitį, kuria ji visiškai tikėjo. Negalėjo atsipeikėti 
keletą savaičių. Jei mama nebūtų vertusi jos dirbti parduotuvėje, 
Sara būtų tik gulėjusi lovoje ir verkusi. 

Kai pradėjo iš naujo lipdyti gyvenimą ir puikiai apsimetinėti, 
kad nebuvo įsimylėjusi ir jos širdis niekada nebuvo sudaužyta, į 
miestą atvyko Džosė. Netrukus po to Sara buvo supažindinta su 
Gregu. Jai patiko, kad jis labai skyrėsi nuo Brajano. Galbūt, jei 
klausytų vyro, o ne jam vadovautų, viskas būtų gerai. Retkarčiais ji 
džiaugdavosi, kad Edilino miestelėnai Grego nemėgsta. Tai buvo 
jos atpildas už tai, kad Brajanui šaltakraujiškai ją palikus aplinkiniai 
ėmė varstyti gailesčio persmelktais žvilgsniais. „Ji viską metė, — 
girdėjo vaistinėje kalbančias dvi moteris. — Dėl ją taip niekšiškai 
pametusio jaunuolio buvo atsisakiusi net karjeros.“ 

Sara iš spintos išsitraukė apdarą ir suprato, kaip gera savuose 
namuose. Išsiėmė išlygintą gipiūro suknelę (mama vis prikišdavo: 
„Sara, tu vienintelė pasaulyje dar nešioji šitą audinį“) ir apsivilko. 

Keletą kartų įkvėpusi, kad įsidrąsintų, išėjo į lauką. Apsivilkęs 
kostiumą ir pasirišęs kaklaraištį bei, visų nuostabai, švariai nusi- 
skutęs, Maikas sėdėjo prie metalinio stalelio, skaitė sekmadienio 
laikraštį ir gėrė kavą. 

— Kur buvai? — paklausė jis nepakeldamas akių. — Pamal- 
dos jau, ko gero, bus pasibaigusios. 

— Jos be manęs neprasideda. Tokie miestelio įstatai. 

Maikas krizendamas sulankstė laikraštį, padėjo ant stalo ir 
pažvelgė į ją. 

— Kodėl persirengei? 

— Buvai užsidengęs galvą pagalve. Kaip galėjai matyti, kuo aš 
apsirengusi? 

— Aš viską mačiau. 

Jo skruostuose pasirodė duobutės. 

Sara nesiteikė jam atskleisti, kaip ją paveikė jo nuogas kūnas; 
ji tik atrėžė: 

— Važiuosime mano ar tavo mašina? 

Išgirdęs klausimą Maikas prunkštelėjo ir nuėjęs prie savo au- 
tomobilio atidarė jai dureles. 

— Man patinka tavo suknelė. 

Ji įsitaisė ant kreminės spalvos odos sėdynės. 

— Man irgi patinka, kaip tu apsirengęs. 

— Kad tik būčiau kuo prisidengęs, ar ne? 

— Bet kokiu atveju, man jokio skirtumo. 

Sara nusisuko į langą, kad nesimatytų raudonio. Argi meluoti 
sekmadienį blogiau nei paprastą dieną? 

Jiems atvažiavus į Edilino baptistų bažnyčią, juos apspito 
žmonės. Saujelė dar nesusipažinusių su Maiku veržėsi pasišnekėti. 
Kai Saros vos nenubloškė šalin, Maikas pačiupo ją už rankos, ir ji 
išgirdo, kaip penkios moteriškės net aiktelėjo. Netrukus Sara turėjo 
ištekėti būtent šioje bažnyčioje, bet ne už to vyro, kurio pirštai buvo 
persipynę su josios. 

Sara žinojo, kad jai derėtų paleisti ranką, tačiau to nepadarė. 
Maiko oda buvo šilta, ji jautėsi kur kas saugesnė. Be to, jo ranka 
buvo susieta su žuo kūnu. Ji vėl paskendo prisiminimuose apie jo 
nuogą gulintį kūną ir saulės nušviestą odą. 

Tarsi perskaitęs jos mintis, Maikas akimirką nusigręžė nuo jos 
dėdės Džeimso ir jųdviejų akys susitiko. Sarą užplūdo toks didžiu- 

lis geismas, kad ji mintyse sukalbėjo atgailos maldelę. Bažnyčioje 
jai derėtų gintis tokių minčių. 

Jiedu su Maiku sėdėjo greta vienas kito, ir ji liko sužavėta, kad 
jis moka visų giesmių žodžius. Pamokslui prasidėjus, Sara klausia- 
mai į jį pažvelgė. 

— Vaikystėje nesu praleidęs nė vieno pamokslo, — sušnabž- 
dėjo jis. — Tuo pasirūpino senelis. 

Šypsodamasi ji sutelkė dėmesį į pastorių. 

Po tingios popietės, praleistos drauge su Sara, Maikui atrodė, kad 
diena baigsis tobulai, kai suskambus jo mobiliajam telefonui jis iš- 
vydo, kad skambina Tesė. Vildamasis, gal ji sužinojo ką nors apie 
Brajaną Tolvortį, pasišnekėti Maikas išėjo į lauką, prie didžiojo 
medžio. 

— Sveika, sesut, — pasisveikino Maikas. — Jau pranešei se- 
niui, kad laukiesi? 

— Ne, dar nesakė. — Skambino Ramzis, ir iš jo balso atrodė, 
kad atsitiko kažkas siaubingo. 

Maikas taip persigando, kad net keliai ėmė linkti. Jis žnekte- 
lėjo ant didžiosios metalinės kėdės. 

— Kas nutiko? Ji gyva? 

— Tesei viskas gerai. Jai prireikė migdomųjų, bet ji atsigaus. 

— O kūdikis? 

— Kuo puikiausiai. Man dar nieko nesakė, bet esu tiek laiko 
praleidęs su savo amžinai nėščia seserimi, kad iškart supratau, ko- 
dėl ji tokia pavargusi. Bėda kita. Skambinu dėl Saros. 

— Bet ji čia, su manimi. O iš kur žinai, kad... 

— Nieko aš nežinau, — pertraukė Ramzis. — Tesė prisiminė, 
kad turi Brajano telefono numerį, tad paskambino jam į namus, į 


Angliją. 

— Na, ir? Kaip gyvuoja tas niekšelis? 

— Jis miręs. Bet jo tėvai gyvi ir sveiki. 

Baimė dėl dviejų svarbiausių moterų Maiko gyvenime pama- 
žu slopo ir grįžo jo profesinis požiūris. 

— Klok viską. 

— Atrodo, Brajanas gavo melagingą pranešimą apie tėvų 
mirtį. Kai grįžo į Angliją ir nuomotu automobiliu važiavo iš oro 
uosto, susidūrė su traukiniu. Automobilio variklis užgeso neregu- 
liuojamoje pervažoje, buvo be įjungtų šviesų. Tolvortis žuvo vietoje. 
Tėvai sakė, kad keletą kartų skambino Sarai pranešti apie įvykį, bet 
niekas neatsiliepė. Jie pamanė, kad Brajanas grįžo namo neįspėjęs, 
nes išsiskyrė su Sara, ir Sara nenorėjo nieko apie jį girdėti. Jie nuo- 
lat ją kaltino dėl sūnaus nerimastingumo, dėl kurio greičiausiai ir 
įvyko nelaimė. 

Ramsui nutilus, Maikas netarė nė žodžio. 

— Dar klausaisi? 

— Taip. Tesę šios naujienos išgąsdino? 

— Labai išgąsdino. Ji baiminasi dėl judviejų su Sara. Tai 
įvykdęs Žmogus nusiteikęs labai rimtai ir akivaizdu, kad viską susi- 
planuoja iš anksto. 

— Aš viskuo pasirūpinsiu. 

— (Gal gali išvežti Sarą kur atokiau? 

— Ne, — atsakė Maikas. — Kad ir kur ją išsivežčiau, jie mus 
seks. 

— Galėtum ją paslėpti. 

— Visam gyvenimui? — piktai atšovė Maikas. — Jei nori pa- 
dėti, išsiaiškink, dėl ko ją nori nužudyti. 

— Gregas... 

— Jei jis ją ves ir Sara mirs, jis paveldės tai, ko jam reikia. Sara 
ateina. Viską, ką sužinojai, persiųsk faksu Lukui ir nesiliauk sukti 
galvos. Ir pasirūpink Tese. 

— Pasirūpinsiu. Ji... — Ramsas daugiau nieko nebepasakė, 
nes Maikas išjungė telefoną. 

— Oho! — tarė Sara, žvelgdama į Maiką, sėdintį ant metali- 
nės kėdės. — Nekaip atrodai. Kas nors nutiko Tesei? Kūdikis... — 
nutilo pamačiusi jo žvilgsnį ir atsisėdo priešais. — Kas atsitiko? 

— Nieko, — išlemeno jis, akimis bėgiodamas jos veidu. 

Maikas neabejojo, kad Vandlai nužudė vyrą, už kurio ji ketino 
ištekėti. Paskui mieste pasirodė Stefanas ir, kaip sakė inspektorius 
Eriksonas, savo miesčionišku blizgesiu Vandlas suviliojo merginą 
sudaužyta širdimi. Turbūt buvo visai nesudėtinga, pagalvojo Mai- 
kas. Sara vis dar nežinojo, kodėl mylimasis ją paliko, o Maikas jau 
pakankamai pažinojo Ediliną, kad suprastų, jog visuotinis gailestis 
ją galėjo išvaryti iš proto. Pagrindinis Vandlų taikinys buvo įskau- 
dinti žmonės, ypač moterys. 

— Maikai, — tyliai tarė Sara, — pradedi mane gąsdinti. 

Jo mintys dūzgė galvoje. Vienintelis būdas apsaugoti Sarą 
buvo nukreipti dėmesį nuo jos į save. 

— Edilinas turi merą? 

— Taip, bet kam... 

— Kas jis? 

— Tiesą sakant, tai mano mama. Ji... 

Maikas atsistojo. 

— Sara, aš... — jis nežinojo, ką pasakyti. — Privalai manimi 
pasitikėti. Supranti? 

— Žinoma. Tu Tesės brolis... 

— Ne! Pasitikėk manim! Privalai suprasti, kad aš linkiu tau 
tik paties geriausio. 

— Dabar man tikrai baisu. Prašau, pasakyk, kas tave taip su- 
jaudino. 

— Dabar neturiu laiko, bet pasakysiu, kai tik galėsiu. 

Skubėdamas savo automobilio link, jis stabtelėjo ir atsigręžė. 


Sara stovėjo prie stalelio, sumišusi, baimingu žvilgsniu. 

Apsisukęs sugrįžo pas ją, apkabino ir pabučiavo. Bučinys buvo 
greitas ir stiprus, akimirką jis apglėbė taip tvirtai, kad ji negalėjo 
įkvėpti. Suėmė delnais jos skruostus ir priglaudė nosį prie josios 
nosies. 

— Pasitikėk manimi, — sušnabždėjo. — Turi visiškai manimi 
pasitikėti. 

Jis atsitraukė ir nusišypsojo. 

— Apsirenk ką nors gražaus, — taip taręs, nubėgo į automo- 
bilį ir greitai nuvažiavo. 

Sara nenustebo po minutės sulaukusi skambučio. Skambino 
Džosė. 

— Kas po velnių ten dėjosi? Mačiau judu per langą. Nema- 
niau, kad judu... pati Žinai. 

— Mes ir nesam, tarp mūsų nieko nėra, — atsakė Sara. — 
Manau, gulsiu į vonią ir išmėginsiu tuos be galo brangius šampūną 
ir minkštiklį, kuriuos padovanojai per gimtadienį. 

— Dabar tai suintrigavai. Ką Maikas pasakė, kad taip surea- 
gavai? 

— Svarbu ne ką pasakė, o kaip. Turiu eiti. 

— Duok žinių, — tarė Džosė ir padėjo ragelį. 

Po keturių valandų, grįžus Maikui, Sara buvo švari ir gaivi, 
pasipuošusi balta nėriniuota suknele ir nervingai bėgiojo akimis po 
jau skaitytą Žurnalą. 

— Sara! — šūktelėjo Maikas, ir ji pajuto, kaip širdis suspur- 
dėjo iš džiaugsmo. 

Kada man tai atsitiko, svarstė ji. 

— Aš čia, — atsakė. 

Įėjęs Maikas kone neužvirto ant kėdės priešais sofą, ant kurios 
ji sėdėjo. Sarai jis pasirodė lyg pasenęs dešimčia metų. Jai ėmus 
stotis, jis tarė: 

— Turiu pasakyti keletą dalykų. 


— Žinau. Bet pirma sutaisysiu tau ko nors išgerti. 

Ji jau žinojo, kad po treniruočių Maikas išgeria dvigubai dau- 
giau skysčių nei kiti žmonės. 

— Papildau tai, ką išprakaitavau, — sakydavo jis. 

Jis dėkingai pažvelgė, ir po kelių minučių Sara grįžo su iš 
anksto paruoštu padėklu. Ant jo buvo didelė stiklinė šaltos raudo- 
nųjų serbentų arbatos ir gabalas trupininio aviečių pyrago, pačios 
kepto vakar. Gėrimą Maikas ištuštino vienu mauku, bet pyragą 
atidėjo į šalį. 

— Blogi reikalai? — paklausė ji, sėsdamasi ant sofos priešais jį. 

— Turbūt, kaip pažiūrėsi. Turiu tau pasakyti... keletą baisių 
dalykų. 

Sara susiėmė už gerklės. 

— Kas nors susižeidė? 

— Ne, — atsakė Maikas. — Bent jau ne šiomis dienomis. 

Su palengvėjimu atsidususi, Sara atsilošė į sofos atkaltę. 

— Ketini man papasakoti ką nors apie Gregą, ar ne? 

— Taip. 

— Nesijaudink. Jau nusprendžiau atšaukti vestuves. 

— Kada nusprendei? 

Ji norėjo pasakyti „šią akimirką“, bet nepasakė. Tik gūžtelėjo. 

— Kai suvokiau, kad nebelaukiu jo sugrįžtant, supratau, jog 
nieko nebus. Mano gyvenimas daug malonesnis, kai jo nėra šalia. 

Sara vylėsi, kad Maikas apsidžiaugs, bet rūpestis iš jo veido 
nedingo. 

— Gali sakyti, — padrąsino ji. — Kad ir kas tai būtų, esu pa- 
sirengusi. 

Maikas norėjo, kad būtų laiko viską papasakoti lėtai, bet reikė- 
jo skubėti. Taigi jis giliai įkvėpė. 

— Brajanas Tolvortis nevedė kitos moters. Jis žuvo vos grįžęs 
į Angliją. 

Kelias valandas laukdama, kol Maikas grįš, ji prisigalvojo dau- 
gybę dalykų, tačiau tik ne šitai. 

— Brajanas miręs? — sukuždėjo ji. — Bet juk jo tėvai... 

— Jie gyvi. Jie nesuprato, kodėl niekada neatsiliepei į jų skam- 
bučius, kai norėjo tau pranešti apie Brajaną. 

Maloniau suformuluoti buvo neįmanoma. 

— Bet į mane niekas nesikreipė, nei telefonu, nei kaip kitaip! 
O aš Brajanui skambinau šimtus kartų, tačiau jis niekada nekėlė, — 
Sara atsiduso, o Maikas tylėjo. — Bet tai dar ne viskas, ar ne? 

— Nesam užtikrinti, kad jis žuvo atsitiktinai. 

— Ne? Juk jis nenusižudė, tiesa? 

Atsakymą ji suprato iš Maiko išraiškos. 

— Kalbi apie žmogžudys/ę? 

— Taip, — tyliai tarė Maikas, verdamas ją akimis. 

Akimirką Sara nežinojo, ką daryti, tik žiūrėjo į jį, o kai galiau- 
siai įsisąmonino jo Žodžius, beveik nebegalėjo įkvėpti. 

— Manai, jį nužudė dėl manęs, ar ne? — sukuždėjo ji. 

Maikas nieko nesakė, tik žvelgė į ją, lyg patvirtindamas jos 
žodžius žvilgsniu. 

— Nesuprantu. — Saros skruostais ėmė riedėti ašaros. Ji ne- 
kūkčiojo, nesusiraukė, tiesiog jos skruostais riedėjo ašaros. — Varg- 
šai jo tėvai. Jie taip mylėjo Brajaną, o jis būtų paveldėjęs... 

Maikas pakilo nuo kėdės, persėdo ant sofos ir ją apkabino. Kaip 
ir tąkart, nuo ašarų sudrėko jo marškiniai. Jis padavė jai nosinių. 

Po kurio laiko Sara nusisuko ir išsipūtė nosį. 

— Visada prie tavęs apsiverkiu. Kaip sužinojai apie Brajaną? 

— Paprašiau Tesės ką nors išsiaiškinti, tad ji paskambino jam 
į namus, į Angliją. Atsiliepė Brajano mama. 

— Ak, Brajanas, — tarė ji. — Jis buvo toks malonus. Aš tikė- 
jausi... 

— Kad judu susituoksite ir gyvensite Anglijoje. 

— Taip, — ji nusišluostė akis. 

— Sara, turiu tau pasakyti dar kai ką. 


Ji pastebėjo, kokia rimta jo veido išraiška. 

— Apie Gregą? 

— Taip. Jis — Mizės Vandlo sūnus. 

Sarai akimirką susisuko galva. 

— Nusikaltėlės sūnus? Tos, kurios ieško tokia gausybė žmo- 
nių? — Ji kalbėjo vis garsiau. — Tai jis... Manai, Gregas... Gregas 
nužudė Brajaną, kad prisikastų iki mangs? 

Maikas paėmė Saros ranką ir tvirtai suspaudė ją savo delne. 

— Sara, privalai nesijaudinti. Nepanikuok. 

— Mano antrasis vaikinas greičiausiai nužudė mano pirmąjį, 
o tu nori, kad aš išlikčiau rami? 

Sara ištraukė jam iš delno ranką ir atsistojo. 

— Koks jis niekšas! Ar bent įsivaizduoji, kiek man teko su juo 
taikstytis? Jis flirtuodavo su visomis moterimis, turinčiomis bent 
po dolerį. O platininės „American Express“ kortelės apskritai jam 
kone sukeldavo orgazmą. 

Maikui teko prikąsti lūpą, kad nešyptelėtų, bet duobutės 
skruostuose įdubo beveik per colį. 

— Kartą viena moteris išsitraukė juodą „American Express“ 
kortelę — maniau, kad man teks kviesti greitąją pagalbą. — Ji nu- 
žvelgė Maiką. — Ir žinai, 4odė/ aš su tuo taiksčiausi? 

— Nenutuokiu. 

— Nes tavęs niekada nebuvo nušveitę į šiukšlyną. 

— Na, tiesą pasakius... 

— Moterys, keliaujančios į kalėjimą, nesiskaito. Mane atstū- 
mė vyras, kurį nuoširdžiai mylėjau. Saugojau save iki pat mokyklos 
baigimo. Mane graibė vaikinai, visą kūną lietė prakaituotomis ran- 
komis, bet aš atsilaikiau iki „tikrosios meilės“. 

Maikas stebėjo ją, žingsniuojančią po kambarį, nuo pykčio 
kaistančiu veidu, ir džiaugėsi. Pyktį lengviau suvaldyti nei sielvartą. 

Staiga jos pyktis pranyko ir ji sudribo Tesės krėsle. 

— Brajanai, Brajanai, Brajanai, — šnabždėjo ji. — Kodėl taip 


tavimi netikėjau. 

Akimirką ji užsidengė veidą, ir nors Maikas matė nuo raudos 
virpančius jos pečius, artyn nėjo. Turėjo jai pasakyti dar kai ką ir dėl 
to baiminosi. 

Ji vėl; jį pažvelgė. 

— Visai kaip tame filme, kuriame Megė Rajan liko kvailės 
vietoje. 

Jis abejingai pasižiūrėjo. 

— Kai Megės Rajan herojės sužadėtinis ją metė, ji nusekė jį į 
Prancūziją ir buvo išjuokta. Kai aš gavau tą klaikų laišką nuo Bra- 
jano, kuriame buvo rašoma, kad jis tuokiasi su kita, nusprendžiau 
esanti išdidesnė už ją. Taigi neleisiu jam ir jo šeimai pamatyti, kaip 
buvau įskaudinta. Net ir čia, Ediline, yra gana sunku jaustis apgai- 
lėtinai nevykėlei, o ką kalbėti apie svečią šalį... 

Ji vėl pažvelgė į Maiką. 

— O. kad būčiau važiavusi. O, kad... 

— Negali taip elgtis, — griežtai pasakė Maikas. — Nė ne- 
ketink savęs kaltinti. Tu dėl nieko nekalta. 

Sara atsilošė į atkaltę, rankomis suspaudė ranktūrius. 

— Turi man dar kai ką pasakyti, ar ne? 

— Taip, bet... 

— Negali būti blogiau už tai, ką jau pasakei. 

— Kaip vertinsi. 

Ji laukė, bet jis tylėjo. 

— Maikai. 

— Na, gerai. Kaupiuosi. Luktelėk. — Jis įkvėpė. — Sara, 
klausyk, aš norėčiau tave paslėpti, bet negaliu. Tu esi pagrindinis 
Vandlų taikinys. Mes manom, kad Stefanas... 

— Kitaip sakant, Gregas? 

— Taip. Manom, kad jis išsiskyrė su savo žmona, jog galėtų 
teisėtai susituokti su tavimi. 

— Išsiskyrė? — nustebo Sara. — Gal jis ir vaikų turi? 

Maikui nė nespėjus prasižioti, ji iškėlė delną. 

— Ne, nesakyk. Nenoriu sužinoti viso savo kvailumo masto. 

— Tu nesi kvaila. Vandlai šimtmečiais apgaudinėja žmones. 

— Nuostabu. Būsiu istorinė kvaiša. 

Maikas šyptelėjo akimis. 

— Kaip suprantu, po vestuvių jie ketino manimi atsikratyti. 

— Bent mes taip manome, — atsakė Maikas. Buvo per vėlu 
vynioti tiesą į vatą. — O Stefanas būtų paveldėjęs kažką, apie ką 
težino jis vienas. Mes tikrai nežinom ką. 

Saros veidas nušvito. 

— Dėl to jis susipriešino su Edilino gyventojais. Jis ketino pa- 
sinaudoti jų neprielankumu, kaip dingstimi išsivežti mane ten, kur 
jis galėtų... galėtų mane nužudyt. 

— Taip, — tyliai sutiko Maikas, — kaip tik taip mes ir įsi- 
vaizduojame jo ketinimus. 

Sara akimirką tylėjo, priglaudusi delną prie kaklo. 

— Kam jam reikėtų Merlino ūkio? 

— Geras klausimas, — atsakė Maikas. — Galbūt paprasčiau- 
siai Vandlai dėl kažko susipyko su Langu ir trokšta keršto. 

— Tai Gregas nugalabijo šunis, tiesa? 

— Greičiausiai. Sara, tai dar ne viskas. Pastarąsias valandas 
kūriau planą. Kalbėjausi su savo inspektoriumi ir dėl kai ko susi- 
tariau su tavo tėvais. 

— Su tėvais? — Ji vėl mostelėjo ranka. — Atleisk, kad nu- 
traukiau. Papasakok apie savo planą. 

— Noriu, kad imtumeis visų priemonių nukreipti Vandlų 
dėmesį nuo savęs į mane. 

— K tai reiškia? Eisi jų iššaudyt? 

— Toks būtų mano asmeninis pasirinkimas. — Maikas įdė- 
miai į ją Žiūrėjo. — Bet jie turi giminių, tad jei juos ir nušausiu, jų 
vietą užims kiti Vandlai. Sara, — lėtai kreipėsi jis ir nutilo. 

— Vėl mane gąsdini. Ką baisaus dabar pasakysi? 


— Tekėk už manęs, — pasakė Maikas tiesiai šviesiai. 

— Ką? 

— Jei už manęs ištekėsi, Vandlams teks pirmiausia nužudyti 
mane, kad prieitų prie tavęs. 

— Ą, — tarė Sara. — A. 

Maiko savimeilė susitraukė perpus, bet nejaugi jis tikėjosi, kad 
Sara puls į glėbį ir pasakys morin7i tekėti už jo. Jis susitvardė. 

— Noriu, kad slapčia už manęs ištekėtum. Dabar. Šiąnakt. 
Rytoj iš ryto turiu grįžti į Fort Loderdeilį, o iki sugrįžtant Vandlui 
niekas negali žinoti, kad mudu susituokę. Grįšiu iki mugės pra- 
džios, tada ketinu visiems pranešti, kad tu nebegali tekėti už kito. 

Jai nieko netarus, tiesiog sėdint ir žvelgiant į jį, Maikas tęsė: 

— Sara, nesijaudink. Neprivalėsi su manimi gyventi, o iki 
skyrybų galėsime gyventi atskirai, kaip iki šiol. Galim gyventi, kaip 
tik tu nori, svarbiausia, kad teisiškai būtume susituokę. Jei Vandlas 
norės gauti, ko trokšta, pirma turės pašalinti mane. 

— Aš... — ji nežinojo, ką atsakyti. 

— Viskas bus gerai, pažadu. O dėl vestuvių ceremonijos jau 
susitariau su tavo tėvais. 

— Su tėvais? Maniau, man jau pakankamai metų, kad... 

— Ne apie tai kalbu. Tavo mama — merė, tad yra žmonių, 
kurie skolingi jai vieną kitą paslaugą. Šį vakarą ji juos pasikvietė ir 
parūpino mums leidimą tuoktis. Tu pasirengusi? 

Sara nenumanė, ką atsakyti. Ji negalėjo visko taip greitai 
suvokti. Brajanas, mielasis, brangusis Brajanas nužudytas dėl jos. 
O Gregas... Tiesą sakant, ji nė kiek nenustebo sužinojusi, kad jis 
nusikaltėlis. Per jų pažinties mėnesius jai teko užmerkti akis prieš 
daugybę jo klastų. 

Ji tylomis nusekė Maiką į automobilį. Buvo ankstyvas eilinio 
sekmadienio vakaras, ir Sara niekaip negalėjo suvokti, kad vyksta į 
savo vestuves. 

Maikui atsisėdus greta, pažvelgė į jį. Pažinojo šį vyrą vos 
aštuonias dienas, bet įspūdis buvo kitoks. Ji prisiminė, kaip jiedu 

slėpėsi medyje, kaip jam kepė duoną, kaip stebėjo jį vaikščiojantį 
po pavėsinės stogą. Jis vaikščiojo sijomis lyg būtų cirko artistas, bet 
Saros širdis baimingai daužėsi. Prisiminė jo pasimatymą su Ariele. 
Kai sutiko Arielę bažnyčioje, norėjo apspjaudyti jos tviskančius 
raudonus plaukus, kaip darydavo vaikystėje. 

Maikas išriedėjo iš kiemo. 

— Sara, atleisk. Suprantu, norėjai, kad tavo vestuvės vyktų 
viso miestelio akivaizdoje... 

— Ne, nenorėjau. Tai buvo Grego mintis. Aš tik norėjau, kad 
jos būtų Edilino dvare su Luku ir Ramsu, ir Džose, ir Iese. Ir su 
tėvais. Net nenorėjau, kad atvyktų seserys. O Gregas norėjo didelių 
vestuvių ir reikalavo, kad dalyvautų v/si parduotuvės klientai. 

— Ir viena iš viešnių būtų buvusi jo motina, — tarė Maikas. 

— Ko gero... 

Maikas išsitraukė iš kišenės mobilųjį ir padavė jai. 

— Paskambink Lukui, pažadink juos ir pranešk, kad mes va- 
žiuojame tuoktis į jų senuosius namus. 

Sara negalėjo suvaldyti plūstelėjusio džiaugsmo: 

— Tikrai? 

Maikas jai nusišypsojo. 

— Negaliu tau suteikti visko, ko nori ir esi verta, bet bent ves- 
tuvės bus tokios, apie kokias svajojai. Tik, žinoma, jaunikis nebus 
tavo išrinktasis. 

Sara neatsakė į paskutinius jo ištartus žodžius. Jos galvoje su- 
kosi daugybė kitų minčių. 

— Pranešei Tesei? 

— Taip. 

Jis nenorėjo šįvakar dar labiau prislėgti Saros, bet iš tikrųjų 
Maikas dvidešimt minučių ramino Tesę. Iš baimės ji kone puolė į 
isteriją, kad tiek Maikas, tiek Sara bus nužudyti. 

— Ką ji pasakė? 

— Kad jei būtų čia, lieptų Ramsui sudaryti sutartį, pagal kurią 
mūsų skyrybų atveju Merlino ūkis atitektų tau. 

Sara išspaudė šypsnį. Ji prisiminė, kaip Tesė ją saugojo nuo 
Grego godumo. O, kaip ji ilgėjosi savo draugės! Tačiau Saros galva 
buvo sausakimša minčių, tad jausmams vietos beveik nebeliko. Bet 
nepaisant siaubo dėl Brajano ir vyro, su kuriuo vos nesusituokė, šiur- 
pą kėlė tai, kad ji buvo per plauką nuo žūties. O dabar pagaliau važia- 
vo susituokti, ne iš meilės, tik kad išsaugotų savo gyvybę. Iš to, kaip 
Maikas pasipiršo, buvo aišku — jis kalba apie slaptą gyvenimą atski- 
rai ir netolimas skyrybas. Sara nė neįsivaizdavo šaltesnių žodžių. 

Kai atvažiavo į jos tėvų namus, lauke jų lūkuriavo daktaras Šo. 
Jis apsikabino dukrą per pečius ir nusivedė vidun. 

Maikas stovėjo tamsoje. 

— Gerai, Niulandai, — garsiai pasakė jis sau. — Išsitiesk ir 
pasitempk. Netrukus susifuoksi. 

Maikas laukė, kol suvirpės, bet išliko ramus. Iš tiesų jis norėjo, 
kad viskas baigtųsi kuo greičiau, kol Sara neatsipeikėjo ir neliepė 
jam dingti iš akių. 

Jiems įėjus vidun, Saros ramybė ėmė blėsti. Ji suvokė turinti teisę 
jaustis nelaiminga. Ką tik sužinojo apie Brajano mirtį ir apie Grego 
ketinimus ją taip pat nužudyti. Dar labiau padėtį sunkino tai, kad ji 
tekėjo už vyro, kurį pažinojo vos kelias dienas, ir santuoka greičiau- 
siai baigsis skyrybomis. 

Nors ir suprato, kad turėtų liūdėti, sielvarto nejautė. Žvelgė 
į Maiką ir juto ją užliejančią šilumą. Tai buvo nesuprantama, bet 
Sarai atrodė, kad taip ir /uri jaustis. 

— Kur mama? — pasiteiravo tėvo. 

— Jau Edilino dvare. Paskambinus Maikui, ji ėmėsi veiks- 
mų — pati supranti, ką tai reiškia. 

— Nurodymai, — tarė Sara. 

— Būtent. Ji sakė, kad tau reikės apsirengti šitą Lisės suknelę, 
ir aš tave nuvešiu pas Luką į namus. 

Kai Sara su tėvu atsisuko į Maiką, šis nežinojo, ko iš jo norima. 

— A, taip. Susitiksim ten. Sara... 

Ji nebeturėjo jėgų klausytis dar vieno pasiteisinimo. 

— Eik! Apsirenk kostiumą ir susitiksim dvare. Ir atmink... 

— Ką? 

— Jei pasipustysi padus, būsiu priversta tekėti už Grego. 


Maikas jai šyptelėjo. 

— Jo. Gerai. Puiku. 

Rodės, kad jam sunku suregzti visą sakinį. Maikas nuėjo iki 
savo automobilio ir po kelių minučių jau buvo prie Edilino dvaro. 
Namas tvieskė šviesomis, jis girdėjo iš vidaus sklindančius balsus. 

Lukas atlapojo duris su šampano taure rankoje. 

— Turiu pilnus namus krykščiančių moterų. Na, tiesą sakant, tik 
dvi moteris, bet jos kelia tiek triukšmo, lyg per Naujuosius metus. 

— Lukai! — šūktelėjo Saros mama. — Mums reikia tavo pa- 
galbos. 

— Siūlau persirengti Tesės bute. Ateisiu tavęs pakviesti, kai 
bus metas. Nieko tokio, jei būsiu tavo pabrolys? — Maikui linkte- 
lėjus, Lukas pridūrė: — Jei čia užeisi, būsi įkinkytas į darbą. 

— Kokį? — pasidomėjo jis, bet Lukas jau buvo uždaręs duris. 

Maikas nuėjo į sesers butą, išsimaudė, nusiskuto ir apsirengė. 

Jo kišenėje gulėjo pora platininių vestuvinių žiedų, kuriuos 
įdavė Saros mama, kai nuvyko pas juos tartis dėl vedybų. Manė, 
kad tėvai prieštaraus jo akiplėšiškam planui, bet jie su viskuo sutiko. 
Maikas jiems pasakė, kad Gregas yra nusikaltėlis ir iš Saros nori 
kažko, ką galėtų gauti tik ją vedęs. Maiko nuostabai, nė vienas tėvų 
neabejojo jo pasakojimu. Elė paklausė: „Kuo galim padėti?“ Maikui 
atsakius, kad jis nori vesti Sarą dar šį vakarą, Elė ėmėsi veiksmų, jam 
nė nespėjus baigti sakinio. O daktaro Šo akyse akimirką suspindo 
ašaros, tada jis pašoko ir puolė padėti žmonai rengti vestuves. 

— Nuo Kimberlės? — paklausė Maikas, kai ji perdavė jam 
žiedus. — Nesusidomėjo kam jie? 

Elė nusišypsojo. 

— Tu puikiai pritampi Ediline, — pasakė išeidama iš kam- 
bario. 

— Dabar tai įsivėlei, — įspėjo daktaras Šo. — Kai tik tave 
priims, niekada nebeleis palikti šio miestelio. 

Jis suniūniavo bauginančią melodiją. 


— Viską girdėjau! — šūktelėjo Elė iš koridoriaus. 

Rengdamasis Tesės kambaryje Maikas jautėsi stebėtinai gerai. 
Kol laukė Luko, dar kartą paskambino Tesei. Ji beveik nuolat verkė, 
nes ką tik pranešė Ramsui apie kūdikį, be to, dėl nėštumo pagausė- 
ję hormonai sąveikavo su dar nesibaigusiu raminamųjų poveikiu. 

— Norėčiau būti su jumis, — nuolat kartojo ji. — Norėjau 
pamatyti tavo vestuves. Ir Saros... 

Ramsas perėmė ragelį ir paprašė Maiko leisti Tesei klausytis 
ceremonijos. 

— Žinoma, — sutiko Maikas ir atsigręžęs tarpduryje išvydo 
Luką. Jau laikas. Jis nusekė Luką į pagrindinę didelio seno namo 
dalį. 

Maiką pribloškė begale gėlių išpuoštas dvaro įėjimas. 

— Jos skirtos rytdienos vestuvėms, — tarė Lukas, eidamas 
greta jo. — Pamanėm, kad niekas nesužinos, jei gėlės keletą valan- 
dų praleis čia. 

Jie sustojo priešais altoriumi paverstą didžiulį svetainės židi- 
nį su rožėmis bei paparčiais padabintomis arkomis. Didelės baltų 
rožių puokštės su nukarusiais mėlynais kaspinais žymėjo taką per 
kambarį. 

— Jaudiniesi? — pasidomėjo Lukas. 

Maikas linktelėjo. 

— Buvau ramesnis, kai susigrūmiau su dviem vyrukais, gin- 
kluotais automatiniais šautuvais. 

— Mes būtinai pasikalbėsime apie tavo gyvenimą. Kaip išsi- 
sukai iš tokios situacijos? 

— Peiliais. Nuolat nešiojuosi... 

Jis nutilo, nes per garsiakalbius pasigirdo muzika, ir Lukas 
nuskubėjo prie durų. Po kelių akimirkų jis pasirodė stumdamas 
invalido vežimėlį su greitai gimdysiančia žmona. 

Dalyvavo tik trys poros, vos šeši žmonės, tačiau muzika, gėlės 
ir pasakiški namai kūrė tikros ceremonijos įspūdį. 

Kai Maikas išgirdo užgrojant vestuvių maršą ir išvydo tarp- 

duryje tėvo vedamą Sarą, suprato, kad nieko gražesnio gyvenime 
nebuvo regėjęs. Jai nuostabiai tiko senovinė gipiūru dengto atlaso 
suknelė, apgaubianti klubus ir platėjanti žemyn. Veidą slėpė tra- 
dicinis nuometas, ir Maikas negalėjo nesidžiaugti, kad jam teks jį 
atidengti. Dėl to vestuvės atrodė beveik tikros. 

Šalia jų Lukas rinko Tesės ir Ramso numerį, kad jiedu viską 
girdėtų per mikrofoną. 

Maikas su Sara atsigręžė į jos motiną, stovinčią su ilga balta 
mantija ir Biblija rankose. Kai ji anksčiau pranešė Maikui, kad turi 
įgaliojimus sutuokti, jis nenustebo. 

Bet dabar Elės akys buvo paraudusios, o nosis patinusi nuo 


verkimo. 

— Susirinkome čia šiandieną... — ji vėl nutilo, nes ėmė byrėti 
ašaros. 

— Tėti! — šnypštelėjo Sara savo tėvui, stovinčiam už Džosės 
vežimėlio. 


Daktaras Šo šypsodamasis nuėjo padėti žmonai tęsti tuoktuvės. 

Kai Maikas užmovė Sarai ant piršto žiedą, ji pažvelgė su nuo- 
staba, o kai jis perdavė jai savąjį, Saros veide suspindo dėkingumo 
šypsnys. 

Atėjęs iš kitokio pasaulio, Maikas manė abejosiantis dėl Sarai 
prisiekiamų pažadų. Bet nesudvejojo. Jis atsakė į klausimus ir pri- 
siekė neužsikirsdamas. 

Sara viską ištarė tokiu džiaugsmingu balsu, kad jis kone pa- 
tikėjo jos žodžiais. 

— Mama, na, žinai! — papriekaištavo Sara. 

Vyru ir žmona juodu paskelbė daktaras Šo, o Elė tik pritaria- 
mai linksėjo. 

— Dabar gali ją pabučiuoti, sūneli, — pasakė jis Maikui. 

Maikas šypsodamasis pakėlė Saros nuometą ir pažvelgė į jos 
dailų veidą. Švelniai ją apkabino, pabučiavo... ir sutvisko blykstės. 

Markstydamiesi ir juokdamiesi jie atsiplėšė vienas nuo kito ir 
šypsojosi visiems keturiems į juos nukreiptiems objektyvams. 

— Torto, — tarė daktaras Šo. — Reikalauju torto ir šampano. 

Valgomąjį puošė dar daugiau gėlių, o viduryje stovėjo triaukš- 
tis vestuvių tortas su baltu glajumi ir gal šimtu skirtingų atspalvių 
rožių. Tai buvo įstabus kūrinys. 

Daktaras Šo pakėlė taurę. 

— Už Vaitlio ir Kuper vedybas, atsidėkojant už jų gėles ir 
tortą. — O tada tyliau: — Ir tegu Viešpats mus sergsti rytoj, kai 
nuotaka sužinos, kad naktį buvo suvalgytas jos tortas. 

Pirmasis nusijuokė Lukas, tada prisidėjo ir kiti, tačiau visi 
žinojo, kad Elė visą naktį gamins kitą tortą. Ji niekada neleistų jos 
globojamai nuotakai likti be torto. 

Visi išsireikalavo ir fotografavo, kaip Maikas su Sara vaišina 
vienas kitą tortu. 

Po pusvalandžio Lukas pranešė Maikui, kad Džosė pervargo. 

— Be to, jei norime, kad tai liktų paslaptyje, privalome viską 
sutvarkyti iki aušros. 

— Taip, žinoma, — atsakė Maikas ir žvilgtelėjo į Sarą. Ji šoko 
su tėvu, priglaudusi galvą šiam prie peties, tad jam nesinorėjo jų 
išskirti. 

Tačiau po kelių minučių muzika nutilo, ir Sara pažvelgė į 
Maiką. Jis linktelėjo. Atėjo metas išeiti. 

Maikui su Sara stovint tarpduryje, Elė vėl ėmė verkti ir, bu- 
čiuodama dukrą, kažką įkišo jai į delną. 

— Ji manė, kad niekada nesusirasiu vyro, — sušnabždėjo 
Maikui Sara, kai jiedu su visais atsibučiavo, bet Maikas suprato, kad 
Elė verkė iš džiaugsmo, jog jos dukra netekės už Grego. Ji nuolat 
juto, kad tas vyrukas yra kur kas blogesnis nei eilinis pikčiurna. 

Išėję į lauką, iškart pajuto malonią nakties vėsą. Maikas nu- 
džiugo, kad kiti pasiliko viduje ir jie buvo palikti vieni. Maikas 
žengė Tesės buto link, bet Sara pasuko į savąjį, ir jis ją nusekė. 

— Tai ką tau davė mama? 

Sara pakėlė priešais mėnulį mažyti buteliuką. 

— Kvepalų „Purpurinės naktys“. Pasakiau jai, kad tau jie patiko. 

— Paleido vėjais, — tarė Maikas, verdamas Saros buto duris. 

— Kaip suprasti? 

Ji įėjo pirmoji, o jis uždarė po savęs duris. 

— Niekaip, — nusižiovavo jis. — Man reikės išvažiuoti kuo 
anksčiau ryte. — Maikas pažvelgė į savo laikrodį ir nusišypsojo 
Sarai. — Buvo ilga diena. 

Pasilenkęs pabučiavo ją ir pasuko svečių kambario link. 

Užnugary Sara paklausė: 

— O vestuvių nakties aš neverta? 

Maikas stabtelėjo koridoriuje, bet neatsisuko. 

— Kodėl aš taip nepatinku vyrams? 

Maikas pažvelgė į ją. 

— Tu per daug patinki vyrams. 

Iš susierzinimo Sara mostelėjo rankomis ir nuėjo į virtuvę. 

— Ar numanai, kiek laiko praėjo po pažinties su Brajanu, kol 
jis pagaliau su manimi pasimylėjo? Pusė metų. Susitikinėjome iš- 
tisus ketverius metus, bet jis man nepasipiršo. O paskui pasirodė 
Gregas, kuris nekalbėjo apie nieką, išskyrus vestuves ir nuostabią 
mudviejų ateitį. Šiandien supratau, kad iš tikrųjų jis kėsinasi mane 
nužudyti. O dabar ištekėjau už kažkokio raumeningo gražuolio, 
permiegojusio su puse pasaulio, bet jis prie 2anęs nė nesiliečia. — 
Ji dėbtelėjo į Maiką. — Kur dingo tikri vyrai? 

Įpykusi nusigręžė savo miegamojo link. 

Nespėjus žengti žingsnio, Maikas įsikibo jai į ranką ir akimir- 
ką žvelgė į akis. 

Sara pasimuistė, tačiau jis laikė tvirtai ir taip stipriai timptelė- 
jo prie savęs, kad ji net žado neteko. 

Anksčiau Maikas ją buvo bučiavęs, bet tie bučiniai buvo ne- 
kalti, skaistūs ir tyri. Tačiau šįkart buvo kitaip. Apžiojęs jos burną, 


jis taip veržliai puolė liežuviu, kad ji kone susmuko. Mintyse sukosi 

vien jo kūno vaizdiniai, ji norėjo jį liesti, palaižyti kiekvieną centi- 
metrą. 

Rodėsi, kad Maikas, siekdamas vestuvinės suknios peties, 
galvoja tą patį. 

— Esi atstūmusi per daug vaikinų, — tarė jis, ir po dviejų 
minučių jos suknelė nusmuko ant grindų. Ji negalėjo patikėti, kaip 
vikriai ir mikliai jis atsegė visas atlasu aptrauktas sagas. 

Maikas, išvydęs ją be suknelės, sulaikė kvapą. Džosė pasirū- 
pino Saros apatiniais, tad ji vilkėjo rožinį nėriniuotą šilko korsetą 
ir diržą, prilaikantį rožines prisegamas kojines, siekiančias šlaunies 
vidurį. Baltų batelių kulniukai buvo mažiausiai dešimties centi- 
metrų aukščio. 

— Sara, — sušnabždėjo Maikas, ir ji pirmą kartą išvydo jo 
nuoširdžią veido išraišką. Jis žiūrėjo tokiu aistringu žvilgsniu, kad 
Sarai pasidarė silpna. 

Maikas ranka nušveitė ant virtuvinio stalo padėtus daiktus. 
Užkėlė ant jo Sarą, kuri nuleido ilgas grakščias kojas, ir ėmė nuo 
savęs plėšti drabužius. Išvydusi jo odą, Sara išplėtė akis. Buvo ma- 
čiusi jį nuogą iš nugaros, bet iš priekio atrodė dar geriau. Ryškūs 
krūtinės raumenys priminė kalvotą reljefą. 

Ištiesusi ranką, glostė jo šiltą odą, lietė kietus lyg akmuo rau- 
menis, kol jis nusimovė kelnes ir nutraukė jos kelnaites. 

Dar po akimirkos ji pastebėjo, kad ne vien jo krūtinės rau- 
menys kieti lyg akmuo. Jis į ją įėjo su visa nuo pat pažinties dienos 
žabota aistra. Sara įsikibo į jį, apžiojusi jo burną, ieškojo ir tyrinėjo. 
Rankomis klaidžiojo po jo kūną, lietė nuostabius raumenis. Ji retai 
kada matė tokį kūną, o liesti apskritai nebuvo tekę. 

Maiko žemas balsas prikimo, vis kartojo, kaip jam su ja gera, 
kaip jos geidė nuo pirmo žvilgsnio. Jo balsas ir lūpos ją jaudino, 
kartu jis slydo į ją ilgais, giliais, švelniais, palaipsniui greitėjančiais 


ir stiprėjančiais judesiais. 

Maikui judant vis stipriau ir greičiau, Sara rankomis įsirėmė į 
sieną ir sugniaužė kumščius. 

— Patinka, mažute? — paklausė priglaudęs jai prie ausies 
lūpas. 

Sara tegalėjo aimanuoti. 

Kai Maikas, pakišęs po sėdyne ranką, ją kilstelėjo, kad galėtų 
įeiti giliau, Sara būtų suklykusi, jei jis nebūtų apžiojęs jos burnos. 

Orgazmas ją užliejo tarsi į venas išsiveržusi lava. Jos visas kū- 
nas virpėjo, Maikas ją glaudė prie savęs ir taip pat drebėjo. 

Sara nebūtų galėjusi paeiti, net jei tai būtų mirties ar gyvybės 
klausimas, tad Maikas nuleido ją ant stalo, jų kūnai vis dar buvo 
susilieję, o ji kojomis apsivijo jį per klubus. Sara laikėsi įsitvėrusi į 
jį, jie glaudėsi prakaituota oda. Maikas nunešė Sarą į miegamąjį ir 
paguldė ant lovos. 

Kai jis nusisuko, ji atsilošė, pasirėmusi alkūnėmis. 

— Tik nesakyk, kad išeini. 

Maikas atsisuko ir nusišypsojo. 

— Ketinu prileisti karšto vandens vonią su putomis ir dosniu 
šlakeliu „Purpurinių naktų“. Tiks? 

— O taip, — atsakė Sara. Ji atsigulė, klausėsi tekančio vandens 
ir galvojo. Atsisėdo. Vestuvių naktį ji mažiausiai norėjo ga/voti. 

Nuėjusi į vonią, išvydo ten stovintį Maiką. Jo kūnas buvo toks 
gražus, kad Sara tiesiog stovėjo ir spoksojo. Jos žvilgsnis lėtai kilo 
nuo jo kojų pirštų iki pilvo, kaklo, lūpų. O nužvelgusi visą, pastebė- 
jo, kad jis vėl pasirengęs jai. 

— Kaip atrodai po tais drabužėliais? — paklausė Maikas kone 
urgzdamas. 

— Gražiausiai pasaulyje, — šypsodamasi atsakė Sara. 

— Tikrai? Pažiūrėsim. 

Kai ji priėjo arčiau, Maikas atsisėdo ant vonios krašto ir lėtai, 


meistriškai ėmė ją nurenginėti. Atsegė keliaraiščius ir bučiuodamas 

nusmaukė kojinę. Nusileidęs iki pėdos, ją užkėlė sau ant šlaunies 
ir pamasažavo. Jo rankos pakilo koja ir, paglamonėjęs kelį, ėmėsi 
kitos kojinės. 

Sara ketino apsisukti, kad jis galėtų pasiekti jos korseto sąs2- 
gas, bet Maikas pasisodino ją ant kelių ir įėjo vidun. Sara norėjo 
judinti klubus, bet jis ją sulaikė, apglėbė per nugarą, ir po kelių 
sekundžių korsetas jau buvo ant grindų. 

Jis ją bučiavo, vis neleisdamas judinti klubų, rankomis glamo- 
nėjo krūtų šonus, ištiestais nykščiais glostė spenelius. 

Kai ją paleido, kad galėtų kilnotis, Sara pradėjo dejuoti. Vieną 
pėdą ji įmerkė į šiltą vonios vandenį, o kita atsirėmė į grindis. Mai- 
kas vėl stipriomis rankomis apglėbė jos sėdynę, taip padėdamas jai 
judėti. 

Kai ji priartėjo prie orgazmo, prisitraukė ją ir neatsiskirdamas 
paguldė ant vonios grindų kilimo. 

Jo judesiai buvo stiprūs, greiti ir vis gilėjo. Šįkart Sara pajuto, 
kad jo orgazmas buvo toks pat stiprus kaip ir josios. 

Po minutėlės jiedu jau gulėjo vonioje. Maikas nugara atsirėmęs 
į galą, o Sara į jį. Ji vis Žvilgčiojo į savo žiedą ir apžiūrinėjo Maiko 
kūną. Prieš dvi savaites žinojo tik tiek, kad jis „paslaptingasis Tesės 
brolis“. Pirmąkart jį pamatė lendantį pas ją pro miegamojo grindis, 
tada siaubingai išsigando. 

O dabar ji jau už jo ištekėjusi. Apie meilę nebuvo nė užsimin- 
ta, o jei nebūtų pati ėmusis veiksmų, nebūtų buvę ir jokios vestuvių 
nakties. 

Dabar Sara užsinorėjo medaus mėnesio. 

— Nekantrauji savaitei grįžti namo? 

Maikas muilino jai rankas. Jau buvo iškvepinęs jos ką tik iš- 
trinktus plaukus, ir nuo jų sklido svaiginamas aromatas. 

— Ne, — atsakė jis abejingai. 

— Vis vien turbūt nori susitikti su draugais. 


— Jo, galbūt. Draugeliais iš sporto klubo ir bendradarbiais. 

— O tie, su kuriais nedirbi? Šiaip draugai? 

Maikas sukrizeno. 

— Mano gyvenimas kitoks negu tavo. Slaptos užduotys užsi- 
tęsia kelerius metus. Du kartus dirbau Los Andžele, kartą Ajovoj 
1f... 

— Ajovoj? — Sara atsigręžė į jį. — Juk 4jovoj tai jau tikrai 
nebūna nusikaltimų! 

Maikas nusijuokė iš jos pokšto. 

— Blogio yra visur, net ir mielajam Ediline, Virdžinijos vals- 
tijoje. 

Atsipalaidavusi Sara atsilošė. 

— Nei draugų, nei pastogės. Kokie čia namai. 

Maikas pabučiavo jai ausies spenelį. 

— Man pakanka dvidešimt šešių laipsnių šilumos žiemų ir 
vėjyje šnarančių palmių. 

— Ir naktinių klubų su įspūdingomis kubietėmis? 

Maikas pauostė jos kaklą. 

— Niekada neatkreipiau į jas dėmesio. 

— Maikai, aš apie kai ką galvojau. Gal... 

— Ne. 

— Ką ne? 

— Ne,;į Fort Loderdeilį su manim važiuoti negali. 

— Neklausiu, ar galėčiau, bet kad jau užsiminei... 

— Man reikia dirbti. Nuo septintos būsiu biure ir neišlįsiu 
iki dešimtos vakaro. Neįsivaizduoji, kokia rimta ši byla. Net fede- 
ralai... 

— Perdavei, kad nupirktų ponui Langui šunis? 

— Taip. Ko gero, atsivešiu juos grįždamas. Erdelterjerų veislės. 

— Tai suradai veislyną? 

— Kaip Floridoje gali nebūti veislyno?! 

— Sakiau tau, kad niekada nesu buvusi Floridoje? Džosė už- 
augo Boka Ratone ir pripasakojo man, kokia nuostabi ta vieta. 

— Tu negali važiuoti drauge, — pakartojo Maikas. — Noriu, 
kad man sugrįžus visi mieste sužinotų, jog esame susituokę. Lukas 
pasakojo, per mugę vyksta įvairūs žaidimai, ir aš turiu juos laimėti. 
Taip patrauksime į save visų dėmesį. O tada... 

— Cha! — Sara visiškai nenorėjo, kad Maikas paliktų ją 
čia. — Visas varžybas nuolatos laimi Freizeriai. Vyks rąsto mėtymo 
rungtis, kurios metu teks sviesti telefono stulpą. Man teko matyti, 
kaip vyriausias Arielės brolis Kolinas pakelia pikapo priekį. 

— Tikrai? O kur jis treniruojasi? 

— Nežinau. Sporto salės manęs niekada nedomino. 

Maikas pakėlė Saros ranką — ji buvo liauna, be jokio ryškes- 
nio raumens. Jis tarė: 

— Matosi. 

— Nori pasakyti, kad... 

Bet Maikas nutildė ją bučiniu, laikydamas rankoje jos krūtį. 

Sara prisiglaudė prie jo nugara. 

— O būna kokios nors vikrumo varžybos? — pasidomėjo jis. 

— Pavyzdžiui, šokinėti per virvutę? — paerzino Sara. 

— Sugebėčiau varžytis, — atsakė Maikas. 

— Šioje rungtyje taip pat neturėk vilčių. Ją laimės Ana Ol- 
dridž, jaunesnė Kim sesutė. Ji užima trečią vietą tarp šalies čem- 
pionų. | 

— Galjai reikia partnerio? 

— Jai dvylika ir ji tikra neklaužada. 

— Man patinka moterys neklaužados. 

— Papasakoti apie visus renginius man prireiktų nemažai 
laiko, tai gal galėčiau... 

— Ne, — dar kartą pakartojo Maikas. 

— O jeigu, kol būsi išvykęs, sugrįš Gregas? 

— Taip neatsitiks, nes jis uždarytas kameroje su vienu FTB 
agentu. Jį paleis ateinantį savaitgalį, ir mes net neabejojame, kad jis 
iškart atskries į Ediliną, tiesiai pas tave. Jam čia atvykus, rungtynių 

dėka apie mane žinos visas miestelis. Mano manymu, reikia pa- 
laukti Vandlo ir tik tada paskelbti apie vedybas. O tu nieko prieš 
bučiavimąsi viešoje vietoje? 

— Su kuo? 

Maikas prisiglaudė prie jos sprando: 

— O su kuo norėtum bučiuotis? 

Sara atsisuko ir apsivijo rankomis jo kaklą: 

— Maikai, nors ir esame vedę, vienas kito beveik nepažįsta- 
me. Norėčiau pamatyti vietas, kur užaugai, ir susipažinti su tavo 
draugais. 

— Ir drauge su manimi vaikščioti į sporto salę? 

Sara bučiavo jo akis, krūtimis švelniai liesdamasi prie jo krū- 
tinės. 

— Lukas sakė, kad tu keli štangą užsidėjęs tiek daug dvide- 
šimties kilogramų diskų, kad net strypas linksta. Ar tai tiesa? 

— Ko gero. Niekada apie tai nesusimąsčiau. Iš pradžių uždė- 
siu tau tik porą pačių lengviausių diskelių ir... 

Sara nenorėjo ginčytis, bet ji tikrai neketino kilnoti svarmenų. 
Ji panardino ranką į vandenį jam tarp kojų. 

— Prisimeni, kai sakiau, kad greitai mokausi? — paklausė ji. 

Ji bučiavo Maiką ir ranka glamonėjo jį žemiau. 

— Stengsiuosi iš visų jėgų, — patikino ji. 

Sara išgirdo, kaip iš vonios išbėga vanduo. Maikas koja iš- 
traukė kamštį. 

— Aš pasiruošęs, — pasakė jis. 

— Matau. 

Stodamasis iš vonios, jis apsikabino Sarą per liemenį ir ją pa- 
kėlė. 

— Tu pralaimėsi rąsto mėtymą, — tarė ji, bet Maikas tik su- 
sijuokė ir išlipo iš vonios. 

Maikas nešė ją į miegamąjį, ir nuo jų šlapių kūnų varvėjo 
vanduo. 

— Aš esu tavo mokinys, — pasakė Maikas, ir Sara šyptelėjo. 

Po valandos Sara tapo Maiko mokine. O kai abu jau beveik 
miegojo vienas kito glėbyje, Maikas švelniai tarė: 

— Sara, aš ką tik prisiminiau, kad nesisaugojau. Tiesiog nesi- 
tikėjau ir užmiršau. Atleisk. 

Sara prisiglaudė prie jo arčiau: 

— Nieko tokio. Aš irgi pamiršau. Be to, dabar ne tas mėnesio 
metas. 


Jie abu melavo. 


Sara atsibudo tik apie vienuoliktą, ir Maiko jau nebuvo. Spėjo, kad 
jis tikriausiai luktelėjo, kol ji užsnūs, ir tuomet išvyko. O tai reiškė, 
kad vairuoja automobilį nemiegojęs. 

— Ir aš jį paleidau, — balsu tarė Sara. 

Kaip Žmona ji susimovė pačią pirmąją santuokos dieną. Jei 
Maikui kelionėje kas nors atsitiks, ypač jei jis užmigs prie vairo, tai 
bus jos kaltė. 

— Reikėjo jam leisti miegoti. Jis to norėjo. Taip ir reikėjo pa- 
daryti. 

Ji susidėjo rankas už galvos ir įsistebeilijo į lubas, mąstydama 
apie vestuvinę naktį. Kol kas Sara nusprendė Maikui to neatskleis- 
ti, bet tokio nuostabaus meilužio dar nebuvo turėjusi. Tiesa, jos 
patirtis nebuvo didelė (jiedu su Brajanu buvo nusipirkę knygą, iš 
kurios mokėsi), bet Gregas tuo galėjo pasigirti. Tačiau dabar Sara 
suprato, kad sekse su Gregu-Stefanu trūko apsikabinimų, glausty- 
mosi, pokalbių drauge gulint vonioje. 

Sara apsidairė po kambarį. Maikas susikrovė visus drabužius, 
todėl dabar kambaryje neliko nė ženklo, kad jis čia buvo. Jeigu ne 
jos pirštą puošiantis vestuvinis žiedas, lengvai patikėtų, kad viskas 
tebuvo sapnas. 


Tačiau prisiminusi vestuvių priežastį ji ėmė nerimauti. Bran- 

giojo, mylimojo Brajano, už kurį švelnesnio žmogaus nerasi pasau- 
lyje, nužudymas kažkaip siejosi su Sara. 

— Ko gi nori Gregas? — beveik surėkė Sara, tuomet išlipo iš 
lovos ir apsirengė. 

— Ko iš manęs nori Stefanas Vandlas? 

Jei tik ji žinotų atsakymą ir dabar pro duris įžengtų Gregas, 
tikrai su mielu noru jam tai atiduotų. 

O kas tada? Ar Gregas tiesiog pasiimtų tai, ką atiduoda Sara, 
ir išvyktų iš miestelio drauge su savo žudike motina? Ar tuomet 
Maikas grįžtų dirbti į Fort Loderdeilį? Ir po poros savaičių ji gautų 
skyrybų dokumentus? Galbūt palikęs tarnybą grįžtų į Ediliną dėl 
savo sesers ir ūkio, kuris dabar jam priklausė. Tačiau Maikas nesu- 
grįžtų dėl Saros. 

Ji priminė sau, kad pasiūlyme tuoktis buvo aiškiai pasakyta: 
pasibaigus bylai, jiems teks išsiskirti. 

— Ištekėjusi ir išsiskyrusi, — sušnabždėjo Sara ir jos akys pa- 
plūdo ašaromis. 

Suvibravo ant naktinio staliuko padėtas mobilusis telefonas. 
Džosė jai parašė žinutę: 


NEPATIKĖSI, KĄ ANT KORTŲ NUPAIŠĖ ŠEIMUSAS. LUKAS 
IŠKEPĖ BLYNŲ. GAL NORI UŽEITI? 


Sara apsivilko seną suknelę — juk jei Maiko nebuvo šalia, ne- 
reikėjo rūpintis savo išvaizda, — įsispyrė į paplūdimio basutes ir 
patraukė pas kaimynę. 

— Atrodai laiminga ir apgailėtina, — tarė Džosė. — Kaip tai 
įmanoma? 

— Paprastai. Vieną dieną susituoki. Šypsaisi. Kitą dieną lieki 
viena. Susirauki. Tai kur kortos? 

Džosė dvejojo. 


— Manau, tau geriau prisėsti. 

— Ką šį kartą iškrėtė Šeimusas? 

Pernai, pastebėjęs verkiančią moksleivę, jos paklausė, kas nu- 
tiko, ir toji jam papasakojo apie mokytoją, reikalaujantį bučinių 
už gerus pažymius. Tą pačią naktį Šeimusas su broliais įsilaužė į 
mokyklą ir nupiešė keturių metrų dydžio paveikslą: persigandusias 
mergaites besivejantį nuogą mokytoją. Kilo baisus sąmyšis, bet 
galiausiai mokytoją atleido, Freizeriai mokyklą parėmė šešiaženkle 
suma, o Šeimusas ant sporto salės sienos nupiešė nemenką freską. 
Nuo tada jis tapo visų mokyklos merginų didvyriu. 

Sara atsisėdo ant lovos galo ir Džosė jai įdavė pluoštą taro 
kortų. Nugarėlės buvo gražios, papuoštos vienu iš Luko augalų 
ornamentų kreminės spalvos fone. 

Apvertusi ir išvydusi pirmąją kortą, Sara neteko žado. Tai 
buvo čigonų karaliumi aprengto Šeimuso tėvo portretas. Motinos 
portretas vaizdavo čigonų karalienę. 

Sara dirstelėjo į Džosę. 

— Nagi, — paragino Džosė. — Peržvelk ir kitas. 

Sara peržiūrėjo jas visas: kortose buvo pavaizduotos visos se- 
nosios Edilino šeimos ir keli nauji gyventojai. Atvertusi mylimųjų 
kortą pamatė, kad ant jos — ji su Maiku. 

Be to, naudodamasis Džosės iš interneto atsiųstomis nuot- 
raukomis, Šeimusas visiems suteikė čigonišką išvaizdą. Jis nu- 
piešė gaubtastogius vežimus, apkūnias moteris, į ausis įsisegusias 
auksines monetas, ir vyrus su molinėmis pypkėmis, laikančius už 
kamanų gražius arklius. 

Pakaruoklis buvo Gregas, kabantis žemyn galva, su tabaluo- 
jančiu auksiniu auskaru. 

— Tai... — ji pažvelgė į Džosę. — Nežinau, ar tai gerai, ar 
blogai. Maikui jos arba patiks, arba šveis jas į ugnį. 

— Šitas palikau pabaigai. 

Džosė jai įdavė keturiolikos kortų pluoštą. 

Ant pinigų kortų Šeimusas pavaizdavo pagyvenusių moterų, 

suknelių parduotuvės klienčių, veidus. Dažnai leidžiantis popietes 
miestelio aikštėje, vaikinas buvo matęs jas visas. Ant kiekvienos 
kortos buvo po ratą su stipinais, besidriekiančiais į moterų veidus. 
Ant skirtingų verčių kortų — skirtingas veidų skaičius. Ant devy- 
nių monetų kortos buvo devynių moterų atvaizdai. 

Visų ratų centre buvo Grego veidas, be to, Šeimusas kiekvieną 
veidą pajvairino, kad atsispindėtų godumas, pyktis, grėsmė. Portre- 
tai aprėpė visą pykčio emocijų gamą. 

— Atrodo, Šeimusas nugirdo mūsų kalbas, — tarė Sara. 

— Manai? 

Sara papurtė galvą. 

— Negerai. 

Jos motina buvo pavaizduota ant teisėjo kortos, tėvas — ant 
atsiskyrėlio. 

— O kokia moteris ant velnio kortos? 

— Luko mama sakė, kad tai Maiko senelė. 

Sara pakėlė galvą. 

— Kokią paslaptį slepia ta moteris? 

— Geriau nepradėkim. Visaip mėginau sužinoti tą istoriją, 
bet niekas man nieko nepasakė. Negaliu pabaigti knygos apie pa- 
nelę Edi, nesužinojusi, kas nutiko, bet iš niekieno negaliu to išpešti. 
Gal Maikas galėtų... 

— Turi omeny Maiką, kuris visą naktį su manim nuostabiau- 
siai mylėjosi — mano pageidavimu — o ryte pabėgo? Tai bent esu 
nuotaka. 

Džosė tylėdama surinko kortas. 

— Manau, Maikui būtinai reikia pamatyti šitas kortas. 

Ji griežtai žvelgė į Sarą. 

— Bet juk tai ne tas pats, kas laikyti jas rankose. Ir kas jam 
papasakos apie kiekvieną personažą? 

Sara sutriko. 


— Galėtume kiekvieną aprašyti. 

Džosė pakėlė balsą: 

— Nejau nemanai, kad būtų geriau, jei Maikas jas pamatytų 
iš tikrųjų? 

Galiausiai Sara suprato. Ji atsistojo, vis dar žiūrėdama į Džosę. 

Į kambarį įėjo Lukas. 

— Matei tas kortas? — paklausė jis, o kai išvydo moterų vei- 
dus, paklausė: — Kas atsitiko? 

Džosė ir Sara spoksojo viena į kitą. Pirmoji prakalbo Džosė. 

— Mano automobilio rakteliai — ant stalelio prie laukujų 
durų. Jis greitesnis ir saugesnis už tavo. Įsuk į 95-ąjį ir važiuok pietų 
kryptimi. Kitas nuorodas atsiųsiu žinute. Pakeliui tau teks sustoti 
pernakvoti. Nemėgink kaip Maikas nuvažiuoti per vieną dieną. 

Linksėdama Sara patraukė durų link. Jai reikėjo susidėti daiktus. 

— Sara! — kreipėsi Lukas. — Maikas man liepė tave prižiū- 
rėt. Negali... 

Sara atsigręžė į jį ir jos akyse atsispindėjo viskas, ką jai teko 
išgyventi — Brajanas, Gregas, o dabar ir Maikas. 

Lukas ją pernelyg mylėjo, kad sulaikytų. 


— Būk atsargi, — tarė jis, ir Sara išlėkė pro duris. 

Inspektorius Eriksonas žvelgė į; Maiką ir apgailestavo, paprašęs 
jo imtis Vandlų bylos. Per vienuolika bendro darbo metų Maikas 
niekada pernelyg neprisirišdavo prie aukų. Tiesa, nors Maikas ret- 
karčiais įsijausdavo daugiau nei reikėtų ir keletą kartų kai kurios 
bausmės nusipelniusios moterys jos išvengdavo, jam visada pavyk- 
davo atsiriboti. 

Tačiau ši byla, rodės, kažką iš jo atėmė. Nors ir ne naujiena, bet 
vedybos šiame darbe tikrai nėra privalomas dalykas. 

Sekmadienį vakare, Maikui paskambinus pranešti apie savo 
planą, mėgino jį atkalbėti. 

— Suprantu, kad liepiau imtis būtinų priemonių ją apsaugoti, 
bet turėtum sugalvoti kitokį būdą tai išspręsti. 

— Jokio kito būdo nematau, — atsakė Maikas ir tęsė pa- 
sakojimą apie Brajaną Tolvortį. — O išsyk po to mieste pasirodė 
Stefanas Vandlas ir ėmė atkakliai lįsti prie Saros. 

— Bet juk ketini tą merginą vesti tik norėdamas ją apsaugoti? 

— Taip, — atsakė Maikas. 

— O kas po to? Kai baigsi bylą? — inspektorius norėjo pa- 
klausti, ar vedybos — Maiko mintis, ar merginos, tačiau susilaikė. 

Jis primygtinai prašė Maiką kuo skubiau grįžti į Fort Loder- 
deilį, kad jie galėtų parengti su muge susijusį planą. Jie ketino visą 

teritoriją prikimšti ginkluotų vyrų ir moterų, visus aprengti kaip 
vietinius. Stefaną paleistų ir, jam grįžus į Ediliną, sektų kiekvieną 
jo žingsnį. 

Inspektoriui to pakako. Maikas puikiai pasidarbavo, ieškoda- 
mas informacijos ir numatydamas vietą bei laiką, kur galima išvysti 
Vandlus drauge. Mergina, Sara Šo, bus saugi. O geriausia, kad, anot 
Maiko, ji nebegrįš pas Vandlą vedina kokios nors pasąmoningos 
ištikimybės. Mintis panaudoti taro kortas kaip jauką buvo geniali, 
kaip jis ir sakė. 

— Už tai galite padėkoti savo mėgstamiausiam rašytojui, — 
sakė Maikas. — Tai jo mintis. 

— Privalai tučtuojau atvažiuoti, pateikti ataskaitą ir brūkšte- 
lėti keletą žemėlapių, — atsakė inspektorius. 

Iš tikrųjų inspektorius tikėjosi, kad iki išvykstant, per sekma- 
dienio vakarą, Maikas nespės susituokti su savo kaimo mergiote. 
Galbūt savaitė Fort Loderdeilyje atvers jam akis ir bylą bus galima 
išspręsti be tokių drastiškų veiksmų kaip santuoka su auka. 

Tačiau šįryt Maikas prisistatė darbe mūvėdamas vestuvinį 
žiedą. 

— Tai vis dėlto susituokei, — tarė inspektorius. 

— Nemačiau kitos išeities. Jei Vandlui reikia to, ką, jo nuo- 
mone, turi Sara, negaus su ja nesusituokęs. 

— Nebent nužudys tave, — pasakė inspektorius. 

Maikas nežymiai šyptelėjo. 

— To ir tikimės, be to, mugėje ketinu būti kuo labiau mato- 
mas. Ketinu dalyvauti šokinėjimo per šokdynę konkurse su dvyli- 
kamete šalies čempione. 

Apie Maiko fizinius gebėjimus buvo puikiai žinoma, dėl to 
visi į jį Žiūrėjo su pagarba. 

— Neabejoju, kad laimėsi. 

— Galbūt. Bet ir mergaitė turėtų būti vikri. 

Inspektorius nusišypsojo, tačiau nenuoširdžiai. Jis suprato, kad 
Maikas išsisukinėja nuo problemos. 

— Noriu sužinoti apie merginą, kurią vedei. Kokia ji? 

— Ji... — dvejojo Maikas. Nenorėjo apsigėdinti papasako- 
damas, kaip jam su ja gera, kaip linksma, kaip spėjo jos pasiilgti. 
Jis gūžtelėjo. — Sekmadieniais lanko bažnyčią, puikiai gamina, 
pati siuvasi drabužius. Tokio tipo. — Mintyse iškilo Saros, užsi- 
ropštusios ant medžio šakos jam virš galvos, vaizdas. Prisiminė jos 
ašaras ir šypseną. Paskui vestuvių naktį. Ne, savo mintis pasiliks 
sau. — Kaimo mergina. 

Inspektorius buvo kitoks nei Maikas: jo veidas išduodavo 
jausmus. 

— Kai bylą baigsi, padėsime tau išsisukti. Pasirūpinsime, kad 
išsaugotum pensiją. Galėsi... 

Maikas atsistojo. 

— Viskas? Man reikia pasikalbėti su daugeliu žmonių ir daug 
ką nuveikti. 

— Žinoma, žinoma, — atsakė inspektorius. — Antrą valandą 
bendras susirinkimas. Tada ir pasimatysime. 

Išėjęs iš kabineto, Maikas grįžo prie savo stalo. 

Inspektorius paliko duris praviras, tad visą dieną girdėjo su juo 
besisveikinančius vyrus bei moteris. Maikas buvo populiarus, tačiau 
bendradarbiai jį matydavo retai, todėl kai pasirodydavo darbe, visi 
norėdavo jį aplankyti. Apie Maiko treniruotes sklido legendos, tad 
visi, bent kartą per pusmetį apsilankę treniruočių salėje, norėjo pa- 
demonstruoti jam savo bicepsus. Visą dieną netilo kalbos apie kojų, 
pečių, klubų ir trigalvius raumenis. Tačiau po šiomis šnekomis iš 
tiesų slypėjo noras sužinoti, ar gandas, kad Maikas vedė auką, pa- 
grįstas. 

Inspektorius nuolat girdėjo vis tuos pačius klausimus: „Nar- 
kotikai?“ — klausdavo norėdami sužinoti, ar jo žmona nėra narko- 
manė. „Teista?“ 

Maikas mandagiai atsakinėjo į visus klausimus, bet nieko aiš- 
kaus nepasakė. Kaip visada, savo mintis jis pasiliko sau. 

Moterys irgi nedavė jam ramybės. Viena pasakė, kad būtų pa- 
samdžiusi kokį aferistą, jog ją apgautų, jeigu taip pavyktų ištekėti 
už Maiko. 

„Padėkite! Padėkite! — šaukė viena simpatiška naujokė, pri- 
glaudusi prie kaktos ranką. — Išgelbėk mane vestuviniu žiedu.“ 

Maikas tai ištvėrė gana ramiai, tačiau dienai bėgant inspekto- 
rius Eriksonas pastebėjo, kad jo šypsena beveik dingo. Inspektorius 
nemanė, kad Maiką nervina priekabės. Jam ramybės nedavė kažkas 
kitkas, bet Eriksonas negalėjo nuspėti kas. Atrodė, kad Maikas su- 
prato smarkiai suklydęs. 

Maiko tikslai kaip visada buvo velnioniškai kilnūs, bet iš tik- 
rųjų jam nusimatė skyrybos. Jeigu mergina panorės pasipriešinti ir 
paskelbs, kad Maikas ją vedė apgaulės būdu, jis patirs daug finan- 
sinių nuostolių. 

Antrą valandą didžiojoje konferencijų salėje įvyko susirinki- 
mas. Kai tik visi susėdo, pakilo Slaptosios tarnybos agentas ir ėmė 
dėstyti infiltracijos į Edilino mugę planą. 

Maikas sėdėjo atsilošęs ir vis suko aplink pirštą savo vestuvinį 
žiedą. O su kiekvienu apsukimu gilėjo inspektoriaus raukšlės. Jis 
mąstė, kad galbūt būtų geriau, jei Maikas į Virdžiniją nebegrįžtų. 
Jau pakako, kad jis vedė tą merginą. Maikas teisingai sakė: jei su- 
situokė su kitu, Vandlas jos nebenuskriaus. Dabar jiems teliko pa- 
skirti ką nors ją saugoti, o kai Vandlas imsis veiksmų, pasirodys ir 
jie. Tokiu būdu Maiko gyvybei neiškils pavojus. 

Slaptosios tarnybos agentui uždavus klausimą, inspektorius 
buvo toks išsiblaškęs, kad paprašė jį pakartoti. Buvo akivaizdu — 
išskyrus inspektorių, niekas daugiau nesirūpino Maiko saugumu. 

Atsidarė durys, įėjo inspektoriaus sekretorė ir perdavė jam 
raštelį. Kas gi čia dabar? — pagalvojo jis ir perskaitė: 


Apačioje yra Maiko Niulando žmona ir sako, kad turi taro kortas. 


£Purpurinės naktys 235 


Inspektoriui Eriksonui reikėjo perskaityti raštelį du kartus, 
kol patikėjo, kas jame parašyta. Pirmiausia jam dingtelėjo išsmuk- 
ti pačiam pasižiūrėti ; merginą. Gal reikėtų ją nusivesti į tuščią 
kambarį ir paaiškinti, kaip Maikas dėl jos pasiaukojo, „pranoko ir 
viršijo“ savo pareigas. 

Tačiau sėdėdamas ir svarstydamas, ką reikėtų daryti, supra- 
to, kad labiausiai nori sužinoti, ką Maikas mano apie tą merginą. 
Šiandien Maikas buvo nusiminęs, netgi paniuręs. Ar tai dėl to, kad 
jis pateko į tokią keblią situaciją? 

Inspektorius atsigręžė į savo sekretorę, kaip visada kantriai 
laukiančią. 

— Eik ir atvesk ją čia, — sušnibždėjo jis. 

— Čia? Į salę? 

— Taip, — pasakė Eriksonas. — Čia. 

Jis persikraustė į kitą stalo pusę, priešais Maiką, kad jį matytų. 
Sekretorė gerokai užgaišo, kol nusileido ir atvedė merginą per Fort 
Loderdeilio policijos nuovados koridorių ir durų skruzdėlyną. 

Kai inspektorius išvydo panelę Sarą Šo ateinančią jų link, atsi- 
sėdo tiesiau. Buvo matęs jos nuotrauką, bet mergina buvo gražesnė 
nei fotografijoje, šviesūs plaukai dailiai dengė jai pečius. Valstijoje, 
kurioje merginos dėvėjo marškinėlius be rankovių ir suplyšusius 
džinsus, nepriekaištinga geltona panelės Šo suknelė atrodė lyg senų 
laikų dvelksmas. 

Greta inspektoriaus sėdėjęs detektyvas ją išvydęs taip pat lio- 
vėsi klausytis ir įsistebeilijo. Jis kumštelėjo greta sėdinčiam vyrukui, 
ir netrukus visi spoksojo į jų link besiartinančią Sarą. 

Kai Sara priėjo prie durų, vienintelis į ją nežiūrėjo Maikas. 
Rodėsi, jis klaidžioja savame pasaulėlyje, žaisdamas su žiedu ir 
spoksodamas į tuštumą. 

Susirinkimo pirmininkas atvėrė Sarai duris. 

— Kuo galiu padėti? — paklausė jis plačiai šypsodamasis. 

Saros akys krypo tik į Maiką. Žengusi keletą žingsnių jo kėdės 


link, ji stabtelėjo ir sužiuro. 

Praėjo šiek tiek laiko, kol Maikas suprato, kad salėje stojo tyla. 
Pakėlęs akis, išvydo priešais stovinčią Sarą. 

— Šeimusas su Luku baigė piešti kortas, todėl atvežiau jas 
tau, — pasakė Sara, ištiesdama taro kortų malką. 

Maikas tik sėdėjo ir Žiūrėjo į ją. 

— Manau, reikėtų... — prabilo inspektorius. 

Jis nuščiuvo, nes Maikas netikėtai pakilo, čiupo Sarą į glėbį ir 
apsuko aplink. Kortos išsilakstė po visą salę. 

— Tu čia! — nudžiugo Maikas, apsikabindamas žmoną. Nie- 
kas iki tol nebuvo regėjęs jo tokio laimingo. — Tu išties čia! 

Kai jis pradėjo ją bučiuoti, Sara prigludo jam prie krūtinės. 

— Gal geriau mane pristatyk. 

Jos veidas spinduliavo džiaugsmu. 

Nenuolatiniai darbuotojai klupčiodami rinko kortas, o Mai- 
ko bendradarbiai susibūrė už jo, nekantraudami susipažinti su jo 
žmoną. 

— Taip, aišku, — pritarė Maikas, nuleisdamas ją žemyn, 
tačiau tvirtai įsikibęs į ranką. — Čia Sara Š... — jis pažvelgė į 
ją. — Niuland. Sara Niuland, mano žmona. 

Jo bendradarbiai stovėjo spoksodami ir tylėjo. „Jie šokiruo- 
ti“, — pamanė Sara ir suprato, kad jai reikia pralaužti ledus. 

— Atkreipkit dėmesį, kad nuo žodžio „Žmona“ jis vos nepa- 
springo, — tarė Sara. — Prireiks nemažai laiko, kol pripras prie 
minties, kad nebėra vienišas vyras. 

Visi, net ir inspektorius, ėmė juoktis. Bet daug svarbiau nei 
juokas buvo tai, jog jis suvokė, kad Maikas buvo prislėgtas, nes 
ilgėjosi savo gražuolės žmonos. Galbūt pagrindinė priežastis, dėl 
kurios Maikas ją vedė, ir buvo noras apsaugoti, tačiau šiam žings- 
niui jį pastūmėjo ne vien tai. 

— Jei prakalbom apie vyrus, — tarė Maikas, — aš tau sakiau, 
kad negali čia atvažiuoti. 


Sara pažvelgė į inspektorių. 

— Jis nerimauja, kad jausiuosi vieniša šitame didžiuliame, pa- 
vojingame mieste, kol jis dirbs. Gal būtų įmanoma jį išleisti trijų 
dienų medaus mėnesiui? 

— Sara, dabar ne pats geriausias metas... — įsiterpė Maikas. 

— Manau, galima susitarti, — atsakė inspektorius. — Ak, 
taip, Maikai, pamiršau tau pasakyti. — Jis nusviedė Maikui porą 
raktų, suvertų ant žiedo. — Pakėliau nedidelį triukšmą dėl to, kas 
buvo padaryta tavo butui, ir man pavyko suveikti tau naują gyvena- 
mąją vietą. Dėl to dabar mane medžioja F TB agentas, nes ta vietelė 
turėjo atitekti ja72. — Kapitonas pažvelgė į Sarą. — Perduok man, 
ar tau ten patinka, ar ne. 

— O kaip kortos? — paklausė Slaptosios tarnybos agentas, 
rodydamas malką. 

— Maikas mums apie viską papasakos rytoj. O jūs, vaikai, 
keliaukit. Maikai, aprodyk jai mūsų gražųjį miestą, — pasakė ka- 
pitonas. 

Sara nusišypsojo. 

— Mano draugė užaugo Boka Ratone, ji man sudarė sąrašą 
vietų, kurias derėtų aplankyti. Miznerio Parką, miesto centrą, vie- 
telę, vadinamą Las Olas. 

Kai Maikas suinkštė, visi nusijuokė. 

— Ką ne taip pasakiau? — paklausė Sara apsimestinai naiviai. 

Ją apsikabinęs, Maikas nusivedė koridoriumi į savo poskyrį. 

— Judvi su Džose — tikros komikės. Miznerio parkas! 

Vietos, kurias ji išvardijo, buvo prabangių parduotuvių rajonai, 
bet kai jiedu priėjo jo stalą, tvarkingą ir švarų, ant kurio nesimatė nė 
vieno asmeninio daikto, Maikas šypsojosi. 

— Turi ginklą, — tarė ji. 

— Dažniausiai. 

— Išskyrus namuose. 

Ji apsidairė — kambaryje daugiau nebuvo nė vieno žmogaus, 


tik daugybė stalų ir ankštai prikimštų knygų lentynų. Sara nerimavo, 

kaip jis sureaguos į jos atvykimą. Iš pradžių atrodė, kad Maikas 
džiaugiasi, bet galėjo ir apsimesti. 

— Tik nepradėk baimintis, — tarė Maikas. — Savo veiksmų 
pasekmes priimk drąsiai. 

— Ką Zai reiškia? 

Jis pabučiavo ją į skruostą ir paklausė: 

— Juk pasiilgai manęs, ar ne? 

— Nė kiek. Tiesiog pamaniau, kad tau tučtuojau reikia pa- 
matyti tas kortas, todėl aš... — jis pabučiavo ją į lūpas. — Galbūt 
truputėlį ir pasiilgau, bet nedaug. 

— Kaip čia atsibeldei? Tas tavo laužas negalėjo ištempti tokio 
kelio. 

— Su Džosės mini kuperiu. 

— Tai judvi abi susimokėte man nepaklusti? 

— Būtent. Nori nusiųsti jai padėkos raštelį? 

— Parašysiu jai po šios nakties. 

Jis pabučiavo Sarą dar kartą, tik šįkart rimčiau. 

— Ei, Niulandai! — šūktelėjo vyras iš tarpdurio. — Eikit 
laukan. 

— Esi per daug pavydus, Fergiusonai, — atšovė Maikas. 

Jis užrakino savo stalo stalčių, tvirtai apkabino per liemenį 
Sarą ir nusivedė ją į koridorių. 

— O kur tavo naujasis butas? — paklausė Sara. 

— Nenumanau, — jis padavė jai raktus. 

Sara pažvelgė į raktų pakabuką. 

— Alos gatvėje. 

Jiedu leidosi žemyn. 

— Nesu tokios girdėjęs. Ko gero, bus mane nugrūdę į kokį 
skersgatvį. Teisingai perskaitei? 

— 416 Alos gatvė. Visos didžiosios. 

Sara grąžino raktus. 

Pažvelgęs į juos, Maikas sukrizeno. 

— Vidurinė raidė yra skaičius, ne raidė. Butas yra A1A gatvėje. 

— O kur tai yra? 

— Prie vandenyno, mažyte. Nuosavi paplūdimiai. Važiuojam 
pasižiūrėt? 

— Būtų puiku! 

Sara sekė paskui Maiką Džosės automobiliu Fort Loderdeilio 
centru, gatve, pavadinta saulėlydžio garbei. Ji pravažiavo puikiau- 
sias parduotuves ir restoranus, kol galiausiai sustojo prie aukštumos, 
kuri, kaip paskui suprato, yra pakeliamasis tiltas laivams praleisti. 
Galbūt vietiniams tai buvo įprasta, bet Sarą nustebino. Kitapus til- 
to priešais pamatė vandenyną. Jį priartėjus, Maikas pasuko kairėn, 
o ji nusekė paskui siaura gatvele. Dešinėje, palei vandenyną, stovėjo 
dideli, už aukštų tvorų pasislėpę namai ir milžiniški medžiai. Sie- 
nas buvo apsivijusios mirguliuojančių spalvų gėlės. Kitoje gatvės 
pusėje stovėjo įprasti moteliai ir daugiabučiai, tad ji nutarė, kad 
Maikas apsistos viename iš jų. 

Bet ne. Vos už kelių kvartalų jis įsuko į įvažiavimą su aukštais 
vartais. Maikas paspaudė telefonspynės mygtuką, vartai atsidarė, ir 
Sara paskui jį įvažiavo vidun ir greta pasistatė mašiną. Kairėje sto- 
vėjo dar du automobiliai. 

— Oho! — aiktelėjo apsidairiusi. Namas buvo didžiulis, dvie- 
jų aukštų, atrodė lyg iš Holivudo aukso amžiaus. 

— Tai Miznerio kopija, — pareiškė Maikas, lyg tai viską pa- 
aiškintų, ir nuvedė ją prie paradinių durų. 

Mansarda buvo išklota plytelėmis, ilga ir plati. 

— Žinai šį namą? 

— (Gana gerai žinau, — tarė Maikas, rakindamas vienas iš 
dvivėrių paradinių durų. — Jis priklausė vienam sukčiui, išplovu- 
siam daugybę purvinų pinigų. Gavo nuo dvidešimties metų iki 
gyvos galvos, bet kadangi jau tada buvo aštuoniasdešimt vienerių, 


nemanau, kad sulauks nuosprendžio pabaigos. 

Maikas pravėrė duris į neįtikimą kambarį. Ant stalelio ne- 
toliese gulėjo vokas su jo vardu, o kol Maikas skaitė, Sara dairėsi 
aplink. 

Name buvo vienas milžiniškas kambarys su didžiule virtuve 
kairiajame gale ir svetaine su keliais baltai muštais baldais. Sieną 
priešais ją sudarė vien stiklinės durys, vedančios į dangišką sodą. 
Atidariusi duris, Sara išėjo laukan. Kairėje, kone paslėptas už 
medžių ir krūmų, kuriuos Sara buvo mačiusi auginamus tik vazo- 
nuose, buvo baseinas ir aikštelė kepsninei. Tiesiai priešais ją keli 
laipteliai vedė į atvirą erdvę, kur jai pasirodė esant nuosavo paplū- 
dimio teritoriją. 

Greta atėjęs atsistojo Maikas, bet jos nelietė. 

— Kas parašyta laiške? — pasiteiravo Sara. 

— Keli paaiškinimai. Antras aukštas padalytas į du butus. 
Šiauriniame gyvena kelių patrulis su nėščia žmona. Pietiniame 
įsikūręs vienas visų laikų sėkmingiausių pinigų plovėjų. Jį paleido 
lygtinai, bet mes jį prižiūrime. Matei likusią namo dalį? 

Sara nusekė jį į vidų. Už virtuvės su granitiniais stalviršiais 
buvo du prabangūs miegamieji, vienas jų gana didelis. 

— Čia buvo Plovėjo Benio biuras, — paaiškino Maikas. 

— O iš kur tu žinai? 

— Nes aš jį pasodinau. Kaip senolis, jis ištaisė gana įnirtingą 
kovą. 

Sara nuėjo prie lovos. Ant jos buvo padėtas čiužinys, bet ne- 
simatė nei paklodžių, nei pagalvių. Atsukusi Maikui nugarą, per- 
braukė delnu per didelį raudonmedžio galvūgalį ir susimąstė, ar po 
šios kelionės dar kada nors pamatys šią vietelę. Kiek jai buvo žino- 
ma, bylai pasibaigus, Maikas pakštelės jai į skruostą ir atsisveikins. 
Po dviejų savaičių ji gaus skyrybų dokumentus. 

Ji atsigręžė į jį, ryžtingai nusiteikusi paklausti apie jųdviejų 
bendrą ateitį, bet kai išvydo Maiko akis, išgaravo visos mintys. 

Sara žengė jo link, ir po akimirkos jis puolė prie jos, apkabino 
per liemenį ir jiedu nusileido ant lovos. Juokdamasi negalėjo atgau- 
ti kvapo, nes Maikas ėmė ją bučiuoti. Ji spaudėsi prie jo, norėjo kuo 
labiau prisiglausti. Jiedu buvo išsiskyrę tik pusantros dienos, bet ji 
beprotiškai jo išsiilgo. 

Kai Saros sijonas pakilo viršun ir ji pajuto Maiko ranką ant 
plikos šlaunies, aistra įsiliepsnojo. Po kelių akimirkų jųdviejų dra- 
bužiai buvo sumesti į krūvą ant grindų, o Sara rankomis laikėsi 
įsitvėrusi į lovagalį. Tokių gilių ir karštligiškų Maiko judesių ji dar 
nebuvo patyrusi. 

Jiedu baigė kartu ir, kaip ir anksčiau, jis apžiojo Saros burną, 
kad nesuklyktų. 

Kai virpulys aprimo, Maikas pasiguldė ją šalia savęs ir priglau- 
dė jos galvą prie nuogos krūtinės. 

Sara gulėjo prigludusi prie jo, ranka glostė jo įstabią krūtinę, 
pirštais glamonėjo raumenų linkius. 

Maikas pakėlė jos riešą ir pabučiavo pirštų galiukus. 

— Tai šitą butą turėjo gauti kažkoks FTB agentas? — pa- 
klausė ji. 

— Jo, — išsiviepė Maikas. 

— Tai, vadinasi, nuoma įkandama? 

— Šitas namas konfiskuotas ir priklauso JAV vyriausybei, o 
man pavesta prižiūrėti senąjį Plovėją Henrį. Turiu užtikrinti, kad 
jis daugiau nepadirbs nė vienos šimtinės, todėl nuoma yra mini- 
mali. O kaip atsiprašymą, kad mano visi daiktai buvo sudeginti, jie 
įteikė penkiolikos tūkstančių čekį. Padėsi man nusipirkti būtiniau- 
sių prekių? 

— Nuostabu! — nudžiugo Sara. — Paklodės, pagalvių užval- 
kalai, maistas. Yra virtuvės reikmenų? 

— Einu patikrinti, — tarė Maikas ir nuėjo į virtuvę. 

Sarai buvo be galo malonu stebėti jį nuogą einant iš kambario, 
o kai Maikas sugrįžo, išvydusi jį iš priekio net prigulė ant lovos. 

— Visos virtuvės spintelės ir stalčiai — tušti, — pasakė ženg- 
damas į miegamąjį. — O jei nesiliausi į mane taip Žiūrėti, mums 
nespėjus iš čia išeiti parduotuvės jau bus uždarytos. 

— Rimtai? — paklausė ji. 

Jis kyštelėjo pro duris galvą. 

— Paskutinis iki dušo — verda vakarienę. 

Sara žaibu pakilo iš lovos ir, pralindusi jam pro parankę, dušą 
pasiekė pirmoji. 

— Sukčiauji, — pasakė Maikas lipdamas paskui ją ir uždary- 
damas stiklines dureles. 

— Namo įtaka. Ko gero, čia dar tvyro blogio likučiai. 

Apsikabinęs ją, atsuko vandenį ir laukė, kol srovė sušils. 

— Nemanau, — atsakė jis. — Manau, jį išvalė mano čia pralie- 
tas kraujas. — Kai Sara klausiamai į jį pažvelgė, Maikas parodė pirš- 
tu į randą sau ant peties. — Per šios bylos tyrimą mane peršovė. 

Sara pabučiavo žaizdos vietą. 

— Vargšeli tu. Užjaučiu. 

Jis kartu su ja palindo po srove. 

— Tiesą pasakius, žaizda buvo šioje vietoje. 

Jis palietė šono apačią, ir Sara pasilenkusi pabučiavo ten. 

Maikas tarė: 

— Atrodo... 

— Leisk spėti. Tave sužeidė dar žemiau, — tarė Sara klaupda- 
masi. — Čia yra kokių randų? 

Bet Maikas nieko neatsakė. 

Kol Maikas su Sara išsikrapštė iš namų, praėjo kone valanda, 
paskui jiedu nuvažiavo tiesiai į „Best Buy“ parduotuvę. 

— Maniau, tau reikia būtiniausių daiktų. 

— Muzika ir yra būtina gyvenime, — pasakė taip rimtai, kad 
Sara net susijuokė. 


Jie nusipirko visko, ką Maikas laikė esant namams būtiniausia. 

Ji vaikštinėjo atokiau, kol jis rinkosi garso sistemos komponentus, 
tačiau gerokai per didelį plačiaekranį televizorių išsirinko kartu. 

Jam už viską mokant, Sarai knietėjo paklausti, ką jie žiūrės ir 
ko klausys, bet susilaikė. 

Muzikos įrašų skyriuje jiedu išsiskyrė. Ji mėgo „šiuolaikinę“ 
muziką, bet Maikas ją laikė „bedvasiu šlamštu“. Jis patraukė link 
Andrė Bočelio. Saros nuostabai, Maikas buvo operinės muzikos 
mėgėjas. Tačiau kai jųdviejų rankos susilietė imdamos Eriko Klap- 
tono diską, abu prapliupo juoktis. 

— Klasika, — tarė jis, ir ji pritarė. 

Iki kitos parduotuvės Maikui teko perskuosti keliais greit- 
keliais, išsukti iš jo vadinamosios „magistralės“, kol galiausiai jie 
atsidūrė prie nuostabaus prekybos centro, kur buvo ir „Barnes A 
Noble“ knygyno iškaba. Lyg magneto traukiamas geležies gabalas, 
Sara patraukė jo link, bet Maikas pačiupo ją už rankos. Jis nusi- 
tempė Sarą į „Sur la Table“ virtuvės indų saloną. 

Sara buvo varčiusi jo katalogus, bet pačios parduotuvės mačiu- 
si nebuvo. Akimirką ji tik spoksojo į gražiausiais indais nukrautas 
lentynas. Maikas pakėlė jos rankas, įbruko į jas krepšį ir pasakė: 

— Galvok apie pyragų kepimą. 

Kai Sara atsitokėjo iš transo, jis nukreipė ją į parduotuvės galą, 
kur ji prisikrovė tris krepšius. Paslaugi pardavėja viską nunešė prie 
prekystalio. 

Sukrovę pirkinius į Maiko automobilio bagažinę, jie nuėjo pa- 
vakarieniauti į „Brio“ restoraną. 

— Vis dar esi man skolingas naminę vakarienę, — tarė 
Sara, — nes į dušą pirma atbėgau aš. 

— Už tokį dušą liksiu tau skolingas tūkstantį vakarienių. Pra- 
šau, paragauk šito. 

Jis ištiesė šakutę žaliųjų citrinų sultyse marinuoto jūrų ešerio. 

Po vakarienės jiedu nuėjo į „Bed Bath 8 Beyond“ parduotuvę. 

— Tik jokių gėlėtų ir rožinių patalų, — pareiškė Maikas, vos 
jie įžengė vidun. 

— Ir jokių rudų pledų. Jokių mašinų ir besimušančių vyrų. 

— Sutarta, — tarė jis, ir abu patraukė prie lentynų. 

Jiedu įsitaisė ant balsvų patalų, smaginosi bandydami pagal- 
vių purumą. Tačiau pradėję bučiuotis vos nenusirito ant grindų. Jei 
iš už kampo nebūtų išlindęs mažas berniukas, tikriausiai nebūtų 
liovęsi. 

Juokdamiesi nustūmė du pilnus vežimėlius prie kasų. Patalynę 
teko sukimšti ant galinės sėdynės, nes bagažinė jau buvo pilna. 

— Neliko vietos maistui, — pastebėjo Sara. — O pusryčiams 
nieko neturim. 

— Nieko tokio. Niekada nevalgau prieš treniruotes. 

— Jei pasakysi, kur važiuoti, nupirksiu maisto, kol būsi sporto 
salėje, ir papusryčiausim, kai grįši. 

Maikas nesuprasdamas pažvelgė į ją ir pareiškė, kad jie apsi- 
pirks kartu. 

Sara nusigręžė, norėdama nuslėpti šypseną. Atrodė, jam pa- 
tinka apsipirkinėti su ja. 

Grįžę namo susinešė pirkinius. Maikas sujungė garso apara- 
tūrą — televizorių dar turėjo pristatyti, — o Sara išskalbė patalynę. 
Besiklausydami Eriko Klaptono abu išpakavo virtuvės reikmenis. 
Jiedviem šokant aplink vienas kitą, Sara džiaugėsi, koks jis puikus 
šokėjas. 

— Išmokai tirdamas bylą? — pasidomėjo ji. 

Jis grakščiais judesiai ėmė vesti ją per kambarį klasikinio valso 
žingsniu. 

— Narkotikų barono žmona. Ji lankė pamokas. — Atlošęs 
Sarą, pridūrė: — Padėjau jai mokytis. 

Pasigirdus dainos „Cocaine“ garsams, prisitraukė Sarą artyn ir 
ėmė šokti tango. 


— Įkalbėjau ją liudyti prieš savo vyrą. 

— Tik todėl, kad padėjai jai mokytis? 

Maikas sukiniu paleido Sarą į kitą kambario galą. 

— Ir todėl, kad netyčia padėjau aptikti jos vyrą lovoje su dviem 
jų vaikų auklytėm. 

Sara juokėsi, kai jis pakėlęs ranką apsuko ją aplink ašį. 

Dainai pasibaigus, Maikas išjungė aparatūrą. 

— Man rytoj anksti keltis. Gal einam miegoti? 

Jis taip į ją pažvelgė, kad Sarai net keliai suvirpėjo. 

— O, patalynė, — pralemeno ji, — džiovyklėje. 

Jei lovos klojimas būtų buvęs olimpinė sporto šaka, jiedu būtų 
laimėję auksą. Pirma patiesė čiužinio paminkštinimą, o tada apati- 
nę paklodę. Maikui nepatiko, kaip Sara užkamšė viršutinės paklo- 
dės kampą, tad jis mikliai perkamšė jį iš naujo. 

— Ir šito išmokai dirbdamas? — paklausė ji. 

— Ne. Išmokė daili seselė. 

Sara sviedė į jį pagalvę. Jis išsisuko, pagavo ją ore ir parvertė 
ant lovos. 

Kai ėmė bučiuoti jai kaklą, Sara tarė: 

— Būtų apmaudu sutepti naują patalynę. 

Maikas ją pakėlė ir paguldė ant mėlynos ir auksinės spalvos 
kilimo. 

— Netyčia sužinojau, — tarė jis savo sodriu balsu, — kad šis 
kilimas kainuoja aštuoniolika tūkstančių dolerių. 

— Tikrai? 

— Kilimų prekiautojui reikėjo paslaugos, — bučiuodamas 
kalbėjo jis, — ir pinigų plovėjui jis atsilygino šiuo kilimu. 

— Nuo dvidešimties metų iki gyvos galvos? — Sara atsilošė, 
kad Maikas pasiektų jos visą kaklą. 

— Ne, tik iki gyvos galvos. 

Ji atsitraukė ir, pamačiusi Maiko gūžtelėjimą, suprato, kad tas 
žmogus jau nebegyvas. Neklausė, kas jį nužudė, bijodama išgirsti, 
kad tai padarė pats Maikas. 

— Labai gražus kilimas, — tepasakė. 

— Taip, labai malonus, — guldamasis ant jos pritarė Mai- 
kas. — Ir koks pravartus. 

Kai po to jie drauge gulėjo, Maikas prapliupo juoktis. 

— Kas atsitiko? — paklausė ji, vilkdamasi naktinius. 

— Tiesiog prisiminiau, kad skundžiausi inspektoriui, jog 
nemoku elgtis su „geromis mergaitėmis“. Nė neįsivaizdavau, kad 
visoms jums reikia to paties. 

— O aš pasakiau savo mamai, kad tu esi gėjus. 

Šypsodamiesi jiedu užmigo vienas kito glėbyje. 

Kai ryte prabudęs Maikas nutraukė antklodę, Sara dar saldžiai 
miegojo. Ji nė nekrustelėjo. 

— Laikas keltis, — tarė jis. 

Sara miglotai girdėjo jo žodžius, bet nesujudėjo. 

— Brangioji Sara, keliausi drauge su manimi į sporto salę. 

Ji užsiklojo galvą keturiomis jų nusipirktomis pagalvėmis. 

— Kelkis! 

Jokios reakcijos. 

Suėmęs Sarą už liemens, iškėlė iš lovos. Sara vis dar nenorėjo 
pabusti, todėl persimetęs ją per petį kaip šlapią rankšluostį, nusi- 
nešė į vonią ir pasodino ant krašto. 

Pakėlęs plastikinį pirkinių maišelį tarė: 

— Štai, čia tau. Renkis. Turi dešimt minučių. 

— Aš nenoriu... 

Maikas išėjo iš vonios. 

— Nekenčiu sporto, — imdama maišelį, sumurmėjo Sara. 
Jame buvo jos dydžio treniruočių apranga ir sportbačiai. 

Sara nusivaipė. Pasirodo, kad kol vakar jiedu šauniai leido 
laiką, Maikas paslapčia puoselėjo klastingą ir niekšišką planą nusi- 
tempti ją drauge į sporto salę. 


Ji išlindo iš vonios apsivilkusi siaubingomis juodomis timpo- 

mis, tamsiai mėlynais marškinėliais ant petnešėlių, po kuriais buvo 
užsisegusi klaikią sportinę liemenėlę. 

Išvydęs jos nuostabią figūrą, Maikas porą kartų sumirksėjo, ir 
tuomet Sara suprato, kad gali palenkti jį savo pusėn. 

— Manai, reikia eiti į sporto klubą, nes prastai atrodau? 

— Šiandien tu atrodai nuostabiai, bet kai tau sukaks trisde- 
šimt, viskas ims bliūkšti. Laikykime tai prevencine priemone. — Jis 
padavė jai butelį vandens ir apsikabino per pečius. — Klausyk, jei 
tau tikrai nepatiks, rytoj galėsi likti kiurksoti namie. Bet šiandien 
mes keliaujame į sporto salę. Juk ką gali Žinoti, gal tau patiks? 

Sara jau Žiojosi atsakyti, bet jis atvėrė laukujes duris, ir ji pa- 
matė, kad lauke dar tamsu. Ji pasuko atgal į miegamąjį, bet Maikas 
ją sugavo. Juokdamasis įsodino į automobilį. 

Bet Sara mesijuokė. Ji paklausė: 

— Ir kada gi suspėjai visa tai nupirkti? 

— Kai vakar aistringai siautėjai tarp brangių pyragų formų, 
paskambinau draugei. Ji viską nupirko ir paliko prie išorinių durų. 
Susipažinsi su ja sporto salėje. 

— Su ja? Pristatinėsi savo ž270n4 vienai iš buvusių savo mei- 
lužių? 

— Gali kiek nori piktintis ir spyriotis, bet mes vis tiek keliau- 
sime į sporto salę. Ji yra jogos trenerė. 

— Jogos? Kaip sugalvojai, kad norėčiau išbandyti jogą? 

— Tiesiog taip jau yra, kad aš žinau, jog priglaudusi savo ke- 
lius prie ausų sugebi savo kulkšnimis uždengti mano ausis, ir visa 
tai padarai mums stovint. Nežinia kodėl man šovė į galvą, kad tau 
puikiausiai sektųsi joga. 

Sara, slėpdama šypseną, nusisuko į langą. 

— Taip jau geriau, — tarė Maikas, — ji vardu Megan ir, tavo 
žiniai, nesu su ja miegojęs. 

— Jau geriau su ja permiegočiau negu sportuočiau, — nepa- 
tenkintai burbtelėjo Sara. 

— Tikrai? — Maikas kilstelėjo antakius. 

— Neįsisvajok. 

Jis nusijuokė, o po kelių minučių jau statė mašiną didžiulėje 
aikštelėje, pilnoje automobilių. 

— Kas, dėl Dievo meilės, taip anksti eina sportuoti? 

— Mes, — atsakė Maikas, o Sara suurzgė. 

Kai tik jiedu įėjo vidun, Sara nusekė paskui Maiką ir pastebė- 
jo, kad jis pažįsta kone visus. Vyrai — rankomis sulig sunkvežimio 
padangomis — spaudė ranką ir lenkėsi jo link, ką ji palaikė vyrišku 
pietų Floridos pasisveikinimu. Moterys — tokiais stangriais užpa- 
kaliukais, jog galėtų atmušti kulką — bučiavo jį į skruostą ir stovėjo 
gerokai per arti. 

Visiems vyrams Maikas ją pristatė kaip savo žmoną, tačiau, 
Saros nuomone, su moterimis jis per ilgai suko uodegą, tad ji prisi- 
statė pati. 

Kai atėjo graži jauna mergina, Megan, Sara nebenorėjo jo 
paleisti. Bet Maikas ją nuvijo pas jogos trenerę, į didelę salę medi- 
nėmis grindimis. 

— Na, pažiūrėkim, ko tu verta, — tarė Megan. 

Sarą paleido po valandos, kai Maikas, išsimaudęs ir švariai ap- 
sirengęs, jau laukė prie durų. 

— Na? — paklausė jis Megan. 

— Būtent taip, kaip ir sakei. 

— Dėkui, — padėkojo Maikas ir pabučiavo Megan į skruostą. 
Jis atidarė Sarai duris ir jiedu išėjo į lauką, kur dar vos brėško. 

— K3 visa tai reiškia? — paklausė Sara, kai susėdo į auto- 
mobilį. 

— Tai buvo Megan ataskaita, ir ji sutiko su maniškiu tavęs 
įvertinimu. Tavo raumenys labai menki, bet esi fantastiškai lanksti. 
Ji mano, kad jei aktyviai sportuosi, po metų ar dvejų taip išsitreni- 
ruosi, kad tiksi į tikrus jogos mokinius. Iš Megan lūpų — tai tikros 
liaupsės. 

— Tikrai? — paklausė Sara patenkinta. Nors to daryti ir ne- 
ketino, buvo malonu tai išgirsti. 

— Bet raumenų tau išties reikia. Aš tuo pasirūpinsiu. 

— Vadinasi, man teks dažniau pabūti viršuje? Sveika kojoms 
darbininkėms. 

— Nepradėk manęs gundyti. Man reikia į darbą. 

— O ką man veikti visą dieną? 

— Gali... — Maikas nuščiuvo, nes suskambo jo telefonas. Prieš 
gerai. Nenutuokiu. — Jis pažvelgė į Sarą. — Moki spausdinti? 

— Taip. 

Maikas paklausė balso iš ragelio, tada vėl atsigręžė į Sarą. 

— Galėtum rinkti diktuojamą tekstą? 

— Lukas man diktavo savo pirmąją knygą. 

Maikui tai paliko įspūdį. 

— Ji užrašinėja Luko Adamso knygas, — tarė jis į ragelį. 

— To tai ne... — žiojosi Sara, bet suprato, kad jis pokštauja. 

Maikas persimetė dar keliais žodžiais ir padėjo ragelį. 

— Skambino inspektorius. Sakė, turiu užrašyti viską, ką nu- 
veikiau ir sužinojau Ediline, o jei jau spausdinti moku prasčiausiai 
pasaulyje, jis pasiūlė, kad viską padiktuočiau tau. O kokia paslaptis 
gaubia tas taro kortas? 

Sara norėjo šokinėti iš laimės, kad jiedu su Maiku galės pra- 
leisti dieną drauge. Jeigu jos kūnas nebūtų buvęs persuktas į kelias 
nenatūralias pozas, galbūt būtų ir šokinėjusi. 

Kai sugrįžo namo, Sara palaukė, kol jie išlips, ir tik tada teikėsi 
atsakyti. 

— Šeimusas nupiešė Edilino gyventojų portretus. 

— Kąjis padarė? 

— Jis nupiešė visus ant kortų. 

— Manyčiau, „visus“ reiškia — senąsias gimines, ne tokius atė- 


Jūnus kaip aš. 

— Nesikabinėk prie žodžių. Yra ir tavo, ir Tesės portretai, be 
to, Šeimusas nupiešė daugybę parduotuvės klienčių. 

Maikas išpūtė akis. 

— Nori pasakyti, kad ant vienos kortos gali būti ir Mizės 
Vandlo portretas? 

— Apie tai nepagalvojau, bet greičiausiai gali. Lagamine turiu 
antrą malką. Gali jas peržvelgti, kol maudysiuos... nebent norėtum 
prie manęs prisidėti. 

Ji suklapsėjo blakstienomis. 

— Kortas noriu pamatyti dabar pat. Turėjai man pasakyti, kas 
ant jų nupiešta, praeitą naktį. 

Sara melodramatiškai atsiduso. 

— Ir sugadinti visą medaus mėnesio parą? Nejau galėčiau būti 
tokia savanaudė? 

Maikas nešyptelėjo, bet duobutės skruostuose išryškėjo. 

— Eik maudytis, o tada važiuosim riestainių. 

— Su sėmenim ar be? 

— Eik! — liepė jis. 

Sarai maudantis duše, su kortomis užėjo Maikas. 

— Turėsi man pasakyti, kas dauguma šių žmonių. 

Jis ištiesė kortą, bet per apgaravus; stiklą ji negalėjo įžiūrėti. 
Priėjo arčiau dušo, o Sara prisilenkė prie stiklo. 

— Čia ponas Freizeris, Šeimuso tėvas. Ponia Freizer, — įvar- 
dijo kitą kortą. 

— O kad šitie trys veršiai yra Šeimuso ir Arielės broliai, žinau 
pats. 

— Tavo mylimiausioji Arielė. Manai, jai patiks šitam bute? 

Sara užsimerkusi trinkosi galvą. Kai atsisuko, Maikas stovėjo 
nuogas duše, greta jos. 

— Reikia pagalbos? — paklausė liesdamas ir masažuodamas 
jos putotus plaukus. 

— Visados, — atsakė ji. 


Kol jiedu valgė prancūzišką batoną, užsigerdami apelsinų sultimis, 
Maikas ėmė abejoti, ar verta Sarai papasakoti viską, ką sužinojo 
Ediline. Nusiųstų DNR testų rezultatai buvo neigiami, todėl Mi- 
zės tapatybės nustatymas nė trupučio nepajudėjo į priekį. Jis ne- 
rimavo, kad tai sužinojusi Sara išsigąs. 

— Ko taip nutilai? — pasiteiravo ji. 

— Esu tylus žmogus. 

— Arba nori, kad padaryčiau ką nors prieš savo valią, arba pa- 
sakoji viską, ką Žinai. 

— Tau patiko sporto salėje, be to, puikiai sekėsi joga, — at- 
sakė jis. 

— Visiška netiesa! Mačiau, kaip visos merginos varvino į tave 
seilę. Ar tu tuo mėgavaisi? 

— Stebėjau tave su Megan ir mačiau, kad tau patiko užsiėmi- 
mas, be to, tau pavyko visos pozos. 

Sara pažvelgė į jį pro stiklinės kraštą. 

— Vis dar neatsakei į klausimą, kas tau neduoda ramybės. 
Jau pastebėjau, kad kai nenori atsakyti į kokį klausimą, nukreipti 
temą. 

— Sakai, nukreipiu temą? Gal paaiškintum man šių žodžių 
reikšmę. Priešingai nei jūs su Tese, neturėjau galimybės studijuoti 
universitete, tad atleisk, kad suprantu ne visas jūsų įmantrybes. 

— Universitetinis išsilavinimas nesuteikia daugiau proto, — 
Sara prisimerkusi sužiuro į jį. — Man rūpi išsiaiškinti, apie ką taip 
įtemptai galvoji. 

— Nori, kad nebenukreipčiau temos? — paklausė jis parody- 
damas, kad kuo puikiausiai suprato šio posakio prasmę. 

— Būtent! 

Maikas pasidėjo prancūzišką batoną ir tarė: 

— Ediline šį tą išsiaiškinau ir nemanau, kad tau reikia tai su- 
žinoti. 

— Kodėl gi ne? Nes sužinojusi pateksiu į pavojų, o gal bus 
įskaudinti mano jausmai? 

— Įskaudinti jausmai, — atsakė jis. 

— Susidorosiu. 

— Tikrai? 

— Ar dar negsitikinai, kad esu labai stipri? 

Maikas susiėmė rankomis strėnas: 

— Galvojau, šįryt duše perlauši mane per pusę. 

Sara nenusišypsojo. 

— Noriu, kad apsimestum, jog esu eilinė bendradarbė, ir pa- 
pasakotum man viską, ką sužinojai. Viską surašysiu ir pažadu, jog 
nuo to mano širdis nesuvirpės. 

— Jos nesuvirpins ir bučiniai į sprandą? 

— Tai visiškai kitas klausimas. Nejaugi negali su manimi elg- 
tis kaip su paprastu žmogumi? 

— Ne, — greitai atsakė jis. 

— Puiku, — nieko nelaukdama atšovė Sara. 

Kai jiedu sustojo prie raštinės ir kompiuterinių reikmenų par- 
duotuvės, ketindami įsigyti spausdintuvą, Maikas paklausė, kodėl ji 
nebesuvedinėja Luko knygų į kompiuterį. 

— Viskas dėl mamos. Jis parašė savo pirmąją knygą, kai man 
tebuvo penkiolika, ir aš praleidau visą vasarą, pasidėjusi ant kelių 
kompiuterį. Baigęs knygą, Lukas turėjo dar gausybę idėjų kitiems 

romanams. Norėjau padėti, bet mama jam įbruko Meivės Bykon 
spausdinimo programos vadovą ir liepė leisti jos dukrai džiaugtis 
gyvenimu. 

— Nemanai, kad kada nors tapsi panaši į savo mamą? 

— Kas vakarą meldžiuosi, kad taip neatsitiktų. 

Kai grįžo į butą, Sara įsijungė Maiko skreitinuką. Išaiškinęs 
dėjo diktuoti. 

Jis papasakojo, kad pirmiausia nusikaltėlis siekia apsigyventi 
drauge su „auka“. Maikas dirstelėjo, kaip į šį pareiškimą sureaguos 
Sara, bet jos veidas buvo stoiškas. Ji susikaupusi rašė tai, ką jis kal- 
bėjo. 

Tačiau kai užsiminė apie Merlino ūkį, staiga jį pertraukė: 

— Manau, reikėtų pažymėti, kaip tavo senelė buvo prie jo 
prisirišusi. 

— Tai visiškai nesusiję su byla. Taigi, kaip ir sakiau... 

— O aš manau, kad susiję. Tavo senelė norėjo to ūkio lygiai 
taip pat, kaip ir Gregas... Stefanas. 

— Mano senelė išvyko iš Edilino 1941-aisiais. Dabartiniai 
įvykiai nėra susiję su tuo, kas buvo. 

— Tikiuosi, tu tai Žinai geriau nei aš, — pasakė ji, norėdama 
pabrėžti, kad Maikas klysta. Ir Sara vėl palinko prie klaviatūros. 

Maikas nusisuko. Iš tiesų jis su ja sutiko. Nors kol kas ir neži- 
nojo, kaip tiedu įvykiai susiję, bet ketino išsiaiškinti. Tačiau nenorė- 
jo, kad dabar dėl to imtų nerimauti Sara. Ji įsiterpė į jo pasakojimą 
tik tada, kai jis prabilo apie pokalbį su Ariele. 

— Arielė žinojo, kad Gregas sanguliauja su kitomis moteri- 
mis, ir nieko man nesakė? 

— Maniau, pažadėjai nepriimti informacijos asmeniškai. 

— Nepykstu ant Grego. Jis yra gyvatė, kurio nepakeis ir gra- 
žiausias elgesys, bet Arielė... Ką, jos nuomone, jai padariau, kad 
būtų leidusi man ištekėti už vyro, kuris yra visiškas niekšas? 

— Jei būtų tau apie jį papasakojusi, būtum ja patikėjusi? 

— Nė vienu žodžiu. 

— Galbūt ji tai suprato, todėl nieko ir nesakė. Nejaugi pati jai 
būtum pranešusi, kad būsimasis jos vyras — mergininkas? 

— O, taip! — šypsodamasi atsakė Sara. — Būčiau nuskuodusi 
pas ją taip greitai, kad net kojomis neliesčiau žemės. 

Žiūrėdamas į ją, Maikas papurtė galvą. 

— O Kolinas? — Sara buvo sutrikusi. — Negaliu patikėti, kad 
Jis man nepapasakojo apie Gregą. Mudu su Kolinu visada buvome 
draugai! Kai grįšiu namo, būtinai pasikalbėsiu su Freizeriais. 

— Jie turėtų baisiai išsigąsti, — nutaisęs rimtą veidą tarė 
Maikas. — Ar pasiruošusi pabaigti? Kuo sparčiau išsiųsime, tuo 
greičiau būsime laisvi. O gal grįžusi į Ediliną nori pasigirti, kad net 
nematei vandenyno? 

Sara vėl palinko prie klaviatūros: 

— Pirmyn, mano bebaimi vade, klok, kas dar mane išdavė. 

Maikas šypsodamasis tęsė. Jis papasakojo, ką pavyko sužinoti, 
taip pat išdėstė kitos savaitės veiksmų planą. Sara pirmą kartą iš- 
girdo, kokius įvykius numato policija ir federaliniai agentai. 

Ataskaitą rašyti jie baigė vidurdienį, tuomet Maikas ėmė brai- 
žyti mugės lauko planą, tačiau šį darbą perėmė Sara, sakydama: 

— Kasmet nesikeičia nei pavėsinių, nei kelių, nei Žaidimų 
aikštelės išsidėstymas, todėl puikiai žinau, kas kur vyksta. 

— Išskyrus Džosės būrimo palapinę. 

— Lukas pastatė ją greta savo pavėsinės, kurioje prekiaus žo- 
lelėmis, o pastaroji yra visiškai greta mano bučinių palapinės. 

— Tavo ko?! — sutriko Maikas. 

Sara pasipūtėliškai nusišypsojo: 

— Tiesiog tikrinau, ar klausaisi, ką sakau. 

Pirmą valandą jiedu baigė rašyti visas ataskaitas ir braižyti 
brėžinius. Kol Maikas sutvarkė ką tik pristatytą televizorių, Sara 

prijungė naująjį spausdintuvą, o juo atspausdintus dokumentus su- 
dėjo į didelį voką. 

Maikas atsigręžė į Sarą. Po akimirkos nusimetę drabužius jie 
jau mylėjosi ant didžiulės baltos sofos. 

Vėliau, gulėdama Maiko glėbyje, Sara tarė: 

— Aš negalvoju apie seksą, bet vos tik į tave pasižiūriu, apie 
nieką daugiau nebesugebu mąstyti. 

Jis pabučiavo jai į kaktą: 

— Mano skaisčioji princesė. Gal nori eiti paplaukioti? 

— Mielai. Atsivežiau mėlyną bikinį. 

— Manau, jis turėtų palikti įspūdį Padirbinėtojui Henriui!“ 
Tikriausiai greitai išvysi šimto tūkstančio dolerių kupiūras su savo 
atvaizdu. 

— O kada susipažinsiu su kaimynais? 

Neatsisukdamas į ją, Maikas žengė į vonią. 

— Rytoj popiet turime išvykti. 

— Ne to klausiau, — tyliai tarė Sara, siekdama savo drabužių. 
Maikas nė puse žodžio neužsiminė, kad ji dar sugrįš į Fort Loder- 
deilį ir kada nors išvys šį nuostabų butą. 

Jis iškišo pro vonios duris galvą. 

— Maudymasis vienam — tikras vandens švaistymas. 

— Aš visom keturiom už ekologiją, — taip atsakiusi Sara nu- 
bėgo į vonią. 


— Diena buvo nuostabi, — susirangydama lovoje prie Maiko, 
kalbėjo Sara. Buvo jau beveik dešimta vakaro ir rytoj jiems reikėjo 
anksti keltis, bet ji dar nenorėjo miego. 


— Išties puiki, — pritarė Maikas. 


* XII a. Žemutinėje Normandijoje gyvenęs Henris Buisonas, pagarsėjęs pinigų padirbi- 
nėjimo byla. 

Ji pajuto svajingą jo nuotaiką ir tarė: 

— Man labai patiko mano medaus mėnuo. 

— Man taip pat. Nesu tikras, bet manau, kad inspektorius 
mane iškvietė čia tam, kad nespėčiau su tavimi susituokti. 

Sara atsisuko į jį. 

— Tuomet gerai. Jis stengėsi tave apsaugoti, bet kai suprato, 
kad aš nesu tavo eilinė, e... auka, nusprendė mums suteikti laiko 
pailsėti. Jis geras žmogus. 

— Pamatę tave, žmonės tampa geri. 

— Kaip malonu girdėti. 

Jiedu tyliai gulėjo dviese, ir Maikas porą kartų lėtai pirštais 
perbraukė jai per nugarą. Kaupdama drąsą, Sara atsiduso. Jos klau- 
simas galėjo jį užgauti. 

— O kokie buvo tavo tėvai? — galiausiai paklausė. 

Maikas atsakė nedvejodamas: 

— Mieli, mylintys, linksmi. 

Sara prisislinko arčiau ir padėjo jam ant peties galvą. 

— Tu juos prisimeni? — pasiteiravo. 

— Netgi labai gerai. Bet Tesė — ne, todėl kai susitinkame, 
pasakoju jai apie juos. 

— Noriu, kad ir man ką nors papasakotum. 

Maikas trumpai pagalvojo ir tarė: 

— Mano mama buvo labai graži. 

— Kaip Tesė. 

— Taip, bet kitokia. Tesė tamsi kaip ir mūsų tėtis, o mama 
buvo šviesiaplaukė tamsiai mėlynomis akimis. Kaip tu, — atsakė ir 
pabučiavo jai viršugalvį. 

— O ką ji mėgdavo veikti? 

— Ji vis kartodavo, kad yra pati nemoderniausia moteris pa- 
saulyje, nes neturi jokių ambicijų. Po poros metų studijų universi- 
tete ji sutiko tėtį ir... — jis patraukė pečiais. 

— Susituokė ir susilaukė vaikų. Man toks planas tinka. 

— Judvi būtumėte patikusios viena kitai. Esate labai panašios. 
Pietums ji mums ant duonos nupaišydavo besišypsančius veidelius. 
Kai grįždavau iš mokyklos, manęs laukdavo jos gamintas valgis. 

— O kuo užsiėmė tėtis? 

— Jis keturiasdešimt valandų per savaitę vadovaudavo di- 
džiulei spaustuvei, bet iš tiesų gyvenime jam rūpėjo tik du dalykai: 
šeima ir sportas. 

— Tikriausiai tau tai labai patiko, — pasakė Sara. 

— Be proto. Pirmasis dalykas, kurį prisimenu, kaip aš sėdžiu 
ant tėčio dviračio užpakalinės sėdynės ir jis mina į kalną. 

— Atrodo, tai pavojinga. Juk tu... — ji nebaigė sakinio. — O 
tavo mamai patiko sportas? 

— Negalėjo jo pakęsti, ji mieliau sėdėdavo namie ir žiūrėdavo 
senus filmus. 

— Tikra tiesa! Mes tikrai būtume puikios draugės. Norėčiau, 
kad būčiau ją pažinojusi. 

Maikas nieko neatsakė, ir Sara žinojo: dabar jis prisimena, kas 
nutiko vėliau — kad jo tėvai žuvo tokie jauni, ir juodu su Tese ėmė 
prižiūrėti piktoji senelė. 

— Niekada nesupratau, — liovęsis glostyti jai nugarą, švelniai 
tarė Maikas, — mano mama labai mėgo senelę, o ji kone dievino 
mano mamą. Senelė jai buvo tokia gera. Jos beveik kiekvieną dieną 
kalbėdavosi telefonu. 

— O kaip ji elgėsi su jumis, kol jūsų tėvai dar buvo gyvi? 

— Senelei egzistavo tik mano mama. Ji visiškai nekreipė dė- 
mesio nei į mudu su Lese, nei į žentą. Jai rūpėjo tik jos dukra. 

— O po avarijos... 

— Ji beveik išprotėjo, — pratęsė Maikas. — Tą siaubingą 
dieną, kai viskas apsivertė aukštyn kojomis, mama paprašė sene- 
lės, — nors taip atsitikdavo retai, — mus prižiūrėti, kol jiedu su 
tėčiu nuvažiuos nupirkti mums kalėdinių dovanų. 

— O, Dieve, — tarstelėjo Sara. 

— Taigi. Buvo plikledis, jie čiuožė automobiliu, atsitrenkė į 
pylimą ir tėškėsi į betoninę sieną. Mirė iškart. Senelė beveik išsi- 
kraustė iš proto ir dėl šio įvykio pradėjo kaltinti mane su Tese. Ji 
sakė, kad jei nebūtume gimę, jos dukra būtų gyva. 

Kol Maikas pasakojo šią istoriją — o Sara buvo įsitikinusi, 
kad jos daugiau niekam nėra atskleidęs, — jis vis trynėsi gerklę. 
Sara švelniai patraukė jo ranką ir pabučiavo į kaklą. 

— Papasakok, kas atsitiko, — paprašė ji. 

Maikas giliai įkvėpė ir pradėjo: 

— Praėjus porai savaičių po laidotuvių, aš paprašiau senelės 
trijų dolerių mokyklai. Tuo metu ji šlavė virtuvėje grindis. Senelė 
nieko neatsakė, bet visą gyvenimą prisiminsiu neapykantos kupiną 
jos žvilgsnį. Dirstelėjo į šluotą ir užsimojusi trenkė man per gerklę. 

Sara išgąstingai įkvėpė pagalvojusi, kaip galima taip pasielgti 
su vaiku, tačiau nieko nepasakė ir leido jam kalbėti toliau. 

Maikas papasakojo, kad tuo metu, kai senelė jam trenkė šluot- 
kočiu, senelis buvo išvykęs ir niekas nenuvežė jo pas daktarą. Kai 
po savaitės senelis grįžo, Maiko balsas jau buvo nepataisomai pa- 
žeistas. Iki galo jis niekada nebeatsistatė. 

Nuo to laiko visą savo neapykantą Prudencija liejo ant Maiko. 
Galiausiai pats ėmė stengtis, kad taip ir būtų. Kai tik pastebėdavo, 
kad ji per daug žiūri į tuomet penkiametę Tesę, akimirksniu at- 
kreipdavo dėmesį į save, bijodamas, kad senelė neužsipultų mažytės 
mergaitės. 

Mokykloje Maikas nuolat įsiveldavo į bėdą. Treneris jam siūlė 
pabandyti keletą sporto šakų, bet per savo susikaupusį įtūžį jis ne- 
sugebėjo žaisti komandoje. Jis tik pykosi ir visiems priešgyniavo. 

Kai galiausiai baigęs mokyklą atsidūrė Rytų pakrantėje, ne- 
tyčia ten užklydo į bokso treniruotes, kur susipažino su Frenku 
Tyzenu, dvidešimt trejų metų vaikinu, ketinančiu tapti policininku. 
Kartu besitreniruodami jie tapo labai artimais draugais; Frenkas 


palaukė, kol Maikui sueis devyniolika, kad galėtų drauge pateikti 

paraiškas. Tarnyboje jiedu sudarė puikią komandą — abu buvo 
atletiški ir patyrę sunkią vaikystę, bet jiems pavyko rasti, kur nu- 
kreipti savo pyktį. Laisvalaikiu daug treniruodavosi ir dalyvaudavo 
kovose, kurias beveik visada laimėdavo. 

Kai tarnyba pareikalavo imtis slaptųjų tyrimų, jiems teko išsi- 
skirti ir Frenkas persikėlė į Kaliforniją. 

— Norėčiau su juo susipažinti, — tarė Sara, stengdamasi nu- 
slėpti, kokį siaubą jai įvarė Maiko pasakojimas. Jai pasidarė gėda, 
kad taip dažnai skundžiasi savo šeima. 

— Ei! — kreipėsi Maikas, — ko jau ko, o paguodos man ne- 
reikia. 

— Tai gerai, nes iš manęs jos ir negausi. Be to, šalia tavęs vi- 
sada būdavo Tesė, kuri tave dievina. Kodėl niekada neatvažiavai į 
Ediliną jos aplankyti? 

— O, ne. Čia jau darosi panašu į tardymą. Kiek man žinoma, 
tam kelią užkirsti galima tik vienu būdu, — jis apsivertė ir pradėjo 
bučiuoti jai kaklą. 

Sara dar nesuprato, kas ką tik įvyko, bet nujautė — jie žengė 
didelį žingsnį į priekį. Atrodė, kad po jo pasakojimo turėtų jaustis 
nusiminusi ar net prislėgta, bet ji jautėsi puikiai, nes Maikas par- 
odė pasitikėjimą ja. Nenuostabu, kad Tesė taip stropiai slėpė savo 
praeitį. 

— Gal liausiesi galvoti ir truputį man pagelbėsi? 

Bet Sara nenusijuokė, tik pasakė: 

— Maikai... apgailestauju dėl to, ką tau teko išgyventi. 

— Dėkoju, — tyliai pratarė jis, ir Sara suprato, kad jo žodžiai 
nuoširdūs. 

Jiedu nesimylėjo. Maikas ją tiesiog prisitraukė ir stipriai apsi- 
kabino — ji dar niekada nesijautė esanti taip arti jo. 

— Gal jau miegokime, — pasiūlė jis. — Ryte laukia sporto salė. 

Sara bandė kažką suniurnėti, bet negalėjo. Maikas buvo tei- 
sus — jai tikrai patiko treniruotė. O ypač buvo smagu leisti laiką 

tokioje aplinkoje, kur visi gerai pažinojo Maiką. Ji pažinojo visus 
Edilino gyventojus, o čia visus pažinojo jos vyras. 

Šypsodamasi galvojo apie žodį vyras, kol užmigo. 

Kirą rytą Maikui teko žadinti Sarą, bet nereikėjo jos raginti 
rengtis. 

— Pasiruošusi šiandien užsiauginti raumenų? — paklausė jis. 

— Kad mano rankos taptų tokios kaip tavo? 

Maikas įtempė bicepsą ir tarė: 

— Nebijok, tau tai negresia. 

— Koks tu pasipūtęs! 

— Reikia bent dėl vieno dalyko būti pasipūtusiam. Esu pra- 
plikęs, baisaus veido ir balso, todėl reikia pasirūpinti likusiu kūnu. 

Sara nesijuokė, nors ir suprato, kad jis mėgina pajuokauti. Ji 
atsakė: 

— Manau, tavo veidas yra gražus. 

— Kai pirmą kartą mane išvydai, buvai kitokios nuomonės, 
bet... ačiū. Pasirengusi? 

— Megan mūsų jau laukia? 

— Ne. Šiandien tu visa priklausai tik man! 

Jis ją geidulingai nužvelgė, ir Sara apsimestinai cyptelėjo iš 
baimės. Tuomet Maikas, nutaisęs rimtą veidą, tarė: 

— Jei tuoj pat nežengsime pro duris, tu vėl mane nusitempsi 
į lovą, o aš esu visiškai išsekęs po to, ką išdarinėjai su manimi pas- 
tarąsias porą dienų. 

— Vargšelis, — lėkdama prie durų atšovė Sara, — aš vairuo- 
siu, gerai? 

— Nori pasakyti, kad į tavo žaislinę mašiną telpa du žmonės? 

— Ne, norėjau pasakyti, kad vairuosiu ž2v0 automobilį. 

— Koks puikus tavo humoro jausmas, — atidarydamas jai 
keleivio dureles atsakė Maikas. 

Nors visą kelią iki sporto klubo jiedu ginčijosi, Sara per daug 
neėmė į galvą, kad Maikas neleido jai vairuoti savo mašinos. 

Salėje jis pusvalandį demonstravo, kaip taisyklingai atlikti 
elementarius kilnojimo pratimus. Nors pratimai Sarai pasirodė 
nuobodūs, labai patiko, kai jis liesdavo jos alkūnes ir pečius. 

Po to ji nuėjo plaukioti ir, pasirėmusi rankomis į baseino 
kraštą bei tingiai mataruodama kojomis, stebėjo jo intensyvią 
keturiasdešimt šešių minučių treniruotę. Maiko kūnu sruvo pra- 
kaitas, suteikdamas išlavintiems raumenims nežymų blizgesį. Kai 
atėjo metas išeiti, ji būtų galėjusi nuplėšti jo drabužius ant sporto 
salės grindų. 

Jis pažvelgė į ją, nieko nepasakė, bet kai įsėdo į automobilį, 
pasiteiravo: 

— Sugebėsi išlaukti iki namų? 

— O tu? 

Maikas staigiai sustabdė automobilį aikštelėje prie parduotu- 
vės, kuri dar nebuvo atidaryta, atidarė dureles ir išlipo. 

— Kas per?.. — Sara stebėjo, kaip Maikas atplėšia užpakali- 
nes dureles, atsisėda ir pradeda atsiseginėti marškinius. 

Sara perlipo per priekinių sėdynių tarpą, apsivijo jo kaklą ir 
įsisiurbė į lūpas. Džiaugėsi, kad per tamsius jo automobilio langus 
nesimatė, kas vyksta viduje. Jis taip ir nespėjo nusivilkti marškinių. 

Jie visą rytą važinėjo po Fort Loderdeilį, ir Maikas Sarai rodė 
įvairias vietas, daugiausia fantastiškas jachtas ir vandens kelius, 
dėl kurių miestas buvo pramintas Amerikos Venecija. Sara beveik 
nesiklausė, nes su baime galvojo, kaip po pietų jie keliaus atgal į 
Ediliną. Ji važiuos Džosės mašina, o Maikas — savąja, ir jie nebe- 
bus kartu. 

O šiurpiausia, kad grįžus prasidės tikrasis košmaras. Jie jau 
bus iš kažkur paleidę Gregą ir tas sužinos, kad jo sužadėtinė ištekė- 
jo už Lesės brolio. Sara su džiaugsmu jam papasakotų žinanti viską 
apie jo motiną, žmoną ir kad jos, Saros, jam reikia tik dėl... to dar 


niekas neišsiaiškino. 

Bet jai buvo liepta nieko nesakyti, kol nerasta Grego mama. 
Jie tikėjosi, kad Gregas taip įsius dėl Saros vestuvių, jog ims daryti 
klaidas. Viską planavo jo mama, todėl visi tikėjosi, kad įtūžęs dėl 
Saros Stefanas-Gregas puls pas Mizę ir, žinoma, jie jį seks. 

Tai ir buvo pagrindinė priežastis, dėl kurios Maikas sutiko 
varžytis mugės žaidimuose — jis norėjo patraukti dėmesį į save. 

— Nori tapti taikiniu, tiesa? — tai išgirdusi, paklausė Sara. — 
Tu stosi tarp Grego ir jo tikslų. 

— Tenka rinktis tarp tavęs ir manęs, ir aš manau, esu labiau 
pratęs būti taikiniu. 

Sara nieko neatsakė, nes buvo mačiusi randus ant jo kūno. 
Ji buvo prisižiūrėjusi pakankamai televizijos ir filmų, kad atskirtų 
kulkų paliktus randus. 

Išvažiavimo valanda artėjo, ir Sara ėmė po truputį nervintis. 
Ji nerimavo dėl Maiko. Tai prilygo jos vyrui ant kaktos nusipaišyti 
šaudymo taikinį. 

— Pamiršau pasakyti, kad Džosės minį į Ediliną parvairuos 
agentas, — prisiminė Maikas. 

— Vadinasi, mes važiuosime kartu? 

— Žinoma. Nejaugi manei, kad atgal teks keliauti atskirai? 

— Ne, — atsakė ji, — maniau, kad man reikės vairuoti tavo 
prašmatnų automobilį, o tu važiuosi bagažinėje. 

— Man tai nebūtų pirmas kartas. Manau, turėtume išvykti 
apie pirmą. Tokiu atveju grįžtume apie vidurnakų. Porą valandų 
pamiegotume prieš rytdienos mugę. 

— Ji prasidės tik vidurdienį. 

Maikas jai nusišypsojo: 

— Juk tau dar nevirpa kinkos? 

Kai atsisuko, Maikas išvydo jos akyse baimę. Sara prabilo: 

— Maikai, tai rimta. Jeigu viešai dalyvausi žaidimuose, kas 


nors gali kur nors pasislėpti ir tave nušauti. 

— Vienas iš darbo... 

Ji žvilgsniu liepė jam liautis. Maikas prisėdo greta ant sofos ir 
apsikabinęs bandė nuraminti: 

— Esu dalyvavęs tokiose situacijose šimtus kartų ir man dar 
nėra tekę pralaimėti. 

— Užtenka vienintelio karto, ir aš manau, kad atėjo laikas tai 
baigti! — rūsčiai tarė Sara. — Tau jau trisdešimt šešeri, greitai atsi- 
statydinsi iš pareigų, turi nekilnojamosios nuosavybės ir, manau, 
atėjo metas liautis nustoti kiekvieną dieną rizikuoti savo gyvybe. 

— Mane greičiau nužudys noras tenkinti žmonos įgeidžius. 

Ji pažvelgė į jį. 

— Gerai, — pagaliau sutiko Maikas. — Pažadu baigęs šitą 
bylą susirasti darbą su popieriais. Dabar jautiesi geriau? 

— Noriu, kad mugėje nesirodytum. Tave reikia užrakinti 
kambaryje, saugomą trijų ginkluotų apsauginių, prieš kuriuos Frei- 
zeriai atrodytų kaip nykštukai. Tau reikia... 

Maikas ją pabučiavo ir pasiūlė: 

— O gal pasivaikščiokime paplūdimiu? Galbūt pavyks pama- 
tyti didelį vėžlį, dedantį kiaušinius. 

Sarai vos spėjus į jį pažiūrėti, Maikas vėl ją pabučiavo. 

— Pažadu, būsiu atsargus. Duodu žodį. Eime. Mums reikia 
išeiti į lauką. Gal nori, kad tave nuneščiau iki paplūdimio? 

— Ne, nenoriu... — bet Maikas sugriebęs persimetė ją per petį, 
ir Sara ėmė taip kvatoti, kad kuriam laikui išgaravo visos baimės. 

Pusę antros jiedu jau sėdėjo Maiko automobilyje ir, viršydami 
leistiną greitį, skriejo 1-95 greitkeliu. 

— Būsi paniurusi visą kelią? — pasiteiravo jis. 

— Aš visai ne paniurusi, aš susirūpinusi. 

— Rūpintis — mano darbas. Juk auka esi tu, nepamiršai? Esi 
vienas iš tokių nekaltų žmonių, kurie netyčia patenka į bėdą, ir mes 
juos išvaduojame. 


— Tik jei liekate gyvi. 

— Kalbi kaip Tesė. 

— Išmintinga moteris! 

— Gal pasiklausykim muzikos? — pabandė Maikas. — Gal 
pralinksmėtum? 

— Tam, kad sugalvočiau, ką groti per tavo laidotuves? 

Maikas pasilenkė per centrinį valdymo pultelį ir spustelėjo jai 
ranką. 

— Tau reikia nukreipti dėmesį kitur. Papasakok, ką veikei 
mokykloje. Ar gerai mokeisi? O ką studijavai universitete? Viljamo 
ir Merės, jei neklystu? 

— Esu tikra, kad žinai visas mano paskaitas bei visus mano 
pažymius. Gal geriau tu man papasakok, kodėl tavo senelė išvyko 
iš Edilino ir dėl ko taip nekentė Makdauelų? — Sara tik juokavo ir 
nė nemanė, kad Maikas puls atvirauti. Tai buvo viena iš Didžiųjų 
Paslapčių, kurias žinojo tik Edilino Senoliai. 

— Ji teigė, kad ją išprievartavo Aleksandras Makdauelas. 

Sara žiūrėjo į jį netekusi amo. 

— Tetos Lisės vyras? Išprievartavo?! 

— Bent jau taip mums sakė senelė. Taip, kalbame būtent apie 
tą patį Aleksandrą Makdauelą. 

— Bet jis nestojo prieš teismą, ar bent jau aš nieko panašaus 
negirdėjau. Nors Senoliai mėgsta saugoti paslaptis. 

— Senoliai? — sukluso Maikas. — Klausydamasis, kaip šneki 
apie mano atsistatydinimą, galiu priskirti prie jų ir save. 

— Kai šįryt keturis kartus mylėjomės, aš vis galvojau, koks 
senis tas Maikas. 

Jis išsišiepė: 

— Tikrai? 

— Daug kas skundėsi dėdės Alekso irzlumu, bet nė žodžio 
negirdėjau, kad būtų smurtavęs prieš moteris. 

— Tikriausiai taip ir nebuvo. Kai čia persikėlusi Tesė susipa- 


žino su miestelėnais, ji ėmė klausinėti. 

Sara laukė tęsinio, bet Maikas tylėjo. Jai nebuvo lengva SU“ 
vokti, kad visą tą laiką Tesė žinojo visą istoriją. 

— Papasakok viską nuo pradžių, — paragino Sara. 

Maikas akimirką padvejojo, bet ryžosi: 

— Senelė pasakojo, kad vieną 1941-ųjų popietę Ji važiavo 
dviračiu senuoju keliu prie Merlino ūkio. Kažkas metė jai į ratus 
kažkokį daiktą, ji nukrito, trenkėsi galva į akmenį ir neteko s3ąmo- 
nės. Kai atsigavo, ją prievartavo Aleksas Makdauelas. Ji dar kartą 
nualpo, o atsipeikėjusi nuėjo tiesiai į ūkį, kur Briusteris Langas 1š- 
kvietė policiją. 

— Ir ji atpažino savo prievartautoją kaip dėdę Aleksą? 

— Taip, bet Edi Harkort prisiekė, kad tą dieną Aleksas buvo 
pas ją namuose, todėl kaltinimai buvo atmesti. | 

— Tavo senelei tikriausiai buvo labai sunku. Ji pranešė 2 
išprievartavimą ir niekas nesiėmė jo tirti, tiesiog siaubinga. Manai, 
panelė Edi melavo? 

— Ko gero, bet ir senelė nebuvo per daug linkusi sakyt 

— Nori pasakyti, kad jos niekas neužpuolė? | 

— Nežinau. Tačiau manau, kad ji labai norėjo, jog nusikaltimo 
kaltininkas būtų Aleksas Makdauelas. 

— Jis jai patiko? | 

— Dar būdami vaikai mudu su Tese klausydavomės senelės is- 
ščius. Atrodė 


i tiesą. 


torijų, kaip Aleksas ją dievino, siuntė gėles ir rašė eilėra . 
visiškai akivaizdu, kad jai neatsakius į jo dėmesį vyras griebėsi par 
vartos. Tačiau čia atsikėlusi Tesė sužinojo, kad viskas buvo atVIF Sela 
Tai senelė persekiojo Aleksą. Kai tik tas vargšelis kur noIS po 
davo, iš paskos atslinkdavo ir senelė. Ji visiems sakydavo, kad 72 ją 
juo susitikti, nors iš tikrųjų Makdauelas bandė nuo jos pasprukti. Ji 
mums kartojo, kad nors Aleksas ir neturtingas, ji mato jO talentą. | 

— Ji buvo teisi. Dėdė Aleksas susikrovė milijonus; —— pritarė 
Sara, — Vadinasi, kai ji tuomet... kai tą vakarą ji užsiėmė seksu, 


norėjo, kad tai būtų Aleksas? 

— Bent jau taip galvojame mudu su Tese. Bet kad ir kaip ten 
buvo iš tiesų, kasmet, lapkričio penkioliktą, būdavome priversti ne- 
šioti gedulą. 

— Lapkričio penkioliktą? — nustebusi paklausė Sara. 

— Tau ši diena ką nors reiškia? 

— O, Dieve. Pamiršau tau kai ką papasakoti. 

— Sara, jei Vandlas... 

— Ne, jis čia ne prie ko... o jos skriaudėjas kartais nedėvėjo 
kilto? 

Maikas pasuko galvą taip staigiai, kad net automobilis kryp- 
telėjo. 

— Taip! — atsakė jis. — Taip jį ir pažino. Senelė teigė, kad tik 
Makdauelai dėvėjo mėlynai pilkus kiltus, bet iš kur tu tai žinai? 

— Tai padarė Briusteris Langas. 

— Ką? 

— Tai jis buvo su tavo senele. 

— Dėstyk, ką žinai, — jo žandikaulis įsitempė. 

— Tik jau nedrįsk ant manęs pykti! Jei būtum viską išklojęs 
prieš kokią savaitę, būčiau papasakojusi apie poną Langą. 

— Sara... — įspėjamai tarė Maikas. 

— Kai Lukas su Ramziu jau buvo paaugliai, vieną naktį jiems 
pavyko prasmukti į Merlino ūkį. Jie teisinosi, kad ten lindo, nes pa- 
matė ugnį, tačiau žinojau, jog jie dažnai slankiodavo apie tą vietą. 

— Ir ką jie ten pamatė? — paklausė Maikas. 

— Ponas Langas, apsivilkęs senu kiltu ir plačiais baltais marš- 
kiniais, drauge su savo šunimis šoko aplink didžiulį laužą. Pasak 
Luko ir Ramzio, šokis atrodė pirmykštis ir laukinis. Tai vyko lap- 
kričio penkioliktą. 

— Esi tuo tikra? 

— Taip. Tai mano tėčio gimtadienis. 

— Langas jų neužtiko? 

— Ne, bet kitą dieną tikriausiai pastebėjo išmindžiotą žolę, nes 
nuo to karto tapo dar negailestingesnis įsibrovėliams į jo teritoriją. 

— Tai galėjo būti tik sutapimas, — spėjo Maikas. — Nuo 
1941-ųjų jau buvo praėję daug laiko ir... 

— Jis taip elgiasi kasmet, tą pačią dieną. 

Maikas žvilgtelėjo į ją. 

— Kitais metais, per mano tėčio gimtadienį, Lukas su Ramsu 
ten nuėję vėl išvydo laužą. Jie bandė prisėlinti arčiau, bet teritoriją 
saugojo šunys. Maikai, — švelniai tarė Sara, — juk nemanai, kad 
ponas Langas švenčia moters išprievartavimą? Juk jis negalėtų būti 
toks... toks baisus. 

— Nori išgirsti tiesą? Nesu tikras, kad prieš ją buvo panaudota 
prievarta. Senelė nuolat kaitaliojo faktus, o Lango dėvėtas Mak- 
dauelų kiltas man kelią dar daugiau abejonių. Be to, ji buvo tose 
apylinkėse ir vadino jį savo draugu. Galbūt... 

— Kas? 

— Jeigu ji tą naktį mylėjosi su Langu, gal bandė panaudoti tą 
faktą ir apkaltinti tavo dėdę Aleksą? 

— Oho! Ne itin taktiškai pasielgė, ar ne? — Sara minutėlę 
patylėjo. — O dabar ponas Langas kasmet švenčią tą naktį. 

Maikas gūžtelėjo pečiais. 

+ — Už savo namų sienų Žmonės daro daug keistų dalykų. Net 
jei senelė pasakojo teisybę, abejoju, ar Langas tai laiko išprievar- 
tavimu. Nepamiršk, kad senelė buvo tik pusiau sąmoninga ir tik 
iš kilto spėjo, kad tai buvo jos mylimasis. Abejoju, ar ji labai prie- 
šinosi. 

— Jeigu ji noriai atsidavė, ponas Langas galėjo ir nesuprasti, 
kad jį palaikė kažkuo kitu. 

Kelias minutes Maikas tylėjo, mąstydamas apie senelės spin- 
duliuojamą neapykantą, kurią ji nukreipdavo ne į tuos žmones. 
Tuomet prabilo: 

— Žinai, ko senelė reikalavo iš policijos? Norėjo, kad jie pri- 
verstų Aleksą Makdauelą ją vesti. Ji netgi išklojo viską pastoriui bei 


.o0- me 

— Vargšas dėdė Aleksas. Nenuostabu, kad buvo tokio nema- 
lonaus būdo. Niekas negalėjo suprasti, kodėl už jo ištekėjo mieloji 
teta Lisė. 

— Taip įvyko dėl panelės Edi, — paaiškino Maikas. — Todėl 
senelė taip jos ir nekentė. Lisės šeima jau buvo susiruošusi ją iš- 
tekinti už daug žadančio jauno politiko, bet tuomet įsikišo panelė 
Edi ir surengė jai pabėgimą pas mylimąjį. 

— Sunku įsivaizduoti žmogų, mažiau derantį rinkimų kam- 
panijoje nei teta Lisė. 

— Ji buvo panaši į tave, — pasakė Maikas: — Nemėgo sveti- 
mų Žmonių. 

— Visiškai ne. Man pa/inka susipažinti su naujais žmonėmis. 
Aš... 

Ji sugavo Maiko žvilgsnį. 

— Na, gerai, man labiau patinka būti su savo šeima. Taigi, pa- 
nelė Edi ne tik išgelbėjo Aleksą nuo kalėjimo, bet ir atidavė jam į 
žmonas gražiąją Lisę? Tikriausiai dėl to jis buvo jai toks dėkingas, 
kai išėjo į pensiją. 

— Matyt, taip ir bus. Tesei teko paplušėti kelerius metus, kol 
iškniso visą informaciją. Bet, kiek teko girdėti, Aleksas su Lise pui- 
kiai vienas kitam tiko. Aleksas buvo neturtingas, nors ir iš geros šei- 
mos, o Lisės šeima jau buvo pasiturinti, tačiau kilusi iš prasčiokų. 

— Tai daug ką paaiškina, — suprato Sara. — Man visada 
atrodė keista, kad teta Lisė iš paskutiniųjų stengėsi elgtis kuo pa- 
doriau, o dėdė Aleksas raugėdavo prie stalo. 

— Valdovui viskas leistina, — tarė Maikas. 

Sara apmąstė tai, ką išgirdo iš Maiko. Tuomet pasakė: 

— Tavo senelė tryško neapykanta, nes manė, kad ją išprievar- 
tavo dėdė Aleksas ir niekas jo už tai nenubaudė. 

— Senelė nekentė visų Edilino gyventojų, nes nė vienas nepa- 
dėjo priversti Aleksą ją vesti, — patikslino Maikas. 

— Manai, žmonės suprato, kad panelė Edi sumelavo dėl 
Alekso alibi? — paklausė Sara. 

— Tu čia užaugai, ką pati manai? 

— Jie žinojo, — atsakė Sara, — bet jie taip pat turėjo žinoti, 
kad dėdė Aleksas nebūtų pakėlęs rankos prieš moterį. Panelė Edi 
tikrai juo pasitikėjo. 

Ji žavėjosi ediliniečiais, sugebėjusiais išsaugoti tiek paslapčių. 

— Tikra tiesa, — pritarė Maikas, — bet jos surengtas pa- 
bėgimas užrūstino daugelį žmonių. Lisės šeima išbraukė ją iš 
testamento, o vėliau likimo pirštas atsuko šį; poelgį prieš juos 
pačius. Praturtėjęs Aleksas rėmė Lisės tėvus senatvėje. — Maikas 
dirstelėjo į Sarą. — Bet iki dabar niekas negali pasakyti, kas išprie- 
vartavo senelę. — Jis patapšnojo Sarai per petį. — Gerai padirbėjai, 
detektyve. 

— Šiame darbe man puikiai sekasi, todėl geriau leisk man pačiai 
susitvarkyti su Gregu, o tu savaitėlę pailsėk trobelėje Montanoje. 

Maikas susijuokė: 

— Nors viskas ir labai įdomu, bet tikiuosi, supranti, kad tai 
visiškai nesusiję su Vandlų byla? 

— Įdomu, ar tai buvo vienintelis seksas pono Lango gyve- 
nime? Nesu girdėjusi nė menkiausio gandelio, kad jis kada būtų 
turėjęs merginą. — Sara įrėmė į Maiką įdėmų žvilgsnį. — Jeigu 
jie nesisaugojo... — Ji išpūtė akis, — tuomet ponas Langas — tavo 
senelis? 

— Ne! Mano mama gimė praėjus penkeriems metams po tos 
nakties, — Maikas papurtė galvą. — Senelė minėjo, kad kai ji po 
šio įvykio nusigavo iki namo, Langas iškvietė policiją, išvirė jai ar- 
batos ir patiekė sausainiukų. 

Žiūrėdama į priekyje besidriekiantį kelią, Sara mąstė apie 
Maiko išdėstytą istoriją. Grįžusi būtinai viską papasakos Džosei, 
kuri galės papildyti savo senelės Edilinos Harkot — Panelės Edi 
biografiją. 

— Nenori valgyti? — pasiteiravo Maikas. — Galėtume kur 
nors sustoti, nusipirkti užkąsti ir tuomet pasišnekučiuoti apie /av0 
gyvenimą. 

Sara atsiduso: 

— Tai štai kodėl norėjai važiuoti drauge? 

— Sara, tu mane įskaudinai iki širdies gelmių, — Maikas iš- 
tarė taip jausmingai, kad sekundę ji buvo juo patikėjusi. Trenkė jam 
per petį. — Oi! Šįryt neblogai pasitreniravai. 

— Manau, tai tu turėtum daugiau papasakoti apie sav0 gyve- 
nimą. 

— Juk ne mane nori vesti dėl kažko, ką turiu, nors nieko apie 
tai nenutuokiu. 

Sara šyptelėjo: | 

— Toks suktas sakinys, kad beveik turi prasmę. 

— Tuomet pradėk. 

— Iš pradžių pavalgom. 

— Ko norėtumėt ir kur? — paklausė jis gašlaus senio balsu, ir 
Sara nusijuokė. 

Truputį po septintos jie vėl buvo kelyje — Maikas vairavo, o 
Sara parašė žinutę Džosei, pranešdama, kad grįš vėlai. Nenorėjo, 
kad jie jaudintųsi. 

Džosė atrašė, ir Sara tik antrą kartą perskaičiusi žinutę supra- 
to, ką ji atsakė. Išpūtusi akis pažiūrėjo į Maiką. 

— Kas atsitiko? — sukluso Maikas. 

— Neminėjai, kad tavo senelė turėjo jaunesnę seserį. 

— Pirmą kartą girdžiu. 

— Niekados apie ją nekalbėjo? — netikėjo Sara. 

— Nieko nesu girdėjęs apie savo... kaip ji vadintųsi? Protetė? 
Ar pratetė? 

Sara paskambino Džosei ir puolė ją kamantinėti. 

— Džosė sakė, kad „pro“ ir „pra“ priklauso tik nuo tarmės, bet 
reiškia tą patį. 

Klausydama Džosės, Sara žiūrėjo į Maiką ir purtė galvą. 

— Nepatikėsi. Džosė išsiaiškino, kad tavo senelei išvykus iš 
Edilino čia liko jos jaunėlė sesuo, kuri vėliau ištekėjo. 

— Jau bijau klausti už ko. Juk mudu su tavimi nesame pirmos 
eilės pusbroliai? 

— Neeee, — nutęsė Sara. — Ji ištekėjo už — pasiruošk — 
Freizerio. 

— Nori pasakyti, kad tie milžinai yra mano giminaičiai? 

— Antros eilės pusbroliai. 

Maikas sudejavo: 

— Dabar jau ir aš turiu šaknis Ediline. 

— Dabar esi vienas iš mūsiškių, — su džiaugsmu pasakė 
Sara. — Tavo senelės sesuo pagimdė berniuką, kuris tapo Arielės 
tėvu. Iškart po gimdymo ji išdūmė į Los Andželą, nes norėjo tapti 
kino žvaigžde. Vyras su ja išsiskyrė ir po pusės metų vėl vedė. Ant- 
rąją jo žmoną Freizeriai laiko savo senele. 

— O kas nutiko mano senelės seseriai? 

— Džosės žiniomis, ji mirė Los Andžele, nors ir nepavyko 
išsiaiškinti nei kur, nei kada. 

Maikas sunkiai dorojo šią informaciją, bet matė — jį stebi 
Sara. Jis numanė, kad Tesė viską žinojo, tačiau slėpė. Juk ji neabejo- 
jo, kad sužinojęs turintis ten giminių Maikas niekada nebūtų kėlęs 
kojos į miestelį. 

— Tai reiškia, kad mudu su Ariele negalėtume susituok- 
ti, — jis padarė išvadą. 

— Tu jau susituokęs, — iš balso neatrodė, kad Sara juokautų. 

— Teisingai, — šypsodamasis pritarė Maikas. — O tu įsi- 
tikinusi, kad mudu nesame kokie giminaičiai? Gal septintos eilės 
pusbroliai? bo 

— Džosė teigia, kad ne. Mes su Luku esame tolimai susiję su 


Freizeriais per vyriškąją liniją. Tu giminiuojiesi per moteriškąją. 

— O,tiesa, moterys. Kai ką priminei. Paimk nuo galinės sėdy- 
nės mano švarką ir patikrink, kas jo kišenėje. 

Sara atsisuko, paėmė jo švarką ir įkišo į kišenę ranką. Galiau- 
siai užčiuopė mažą kvadratinę dėžutę. Kiekviena moteris žinojo, 
kas tai yra. Ji lėtai ją ištraukė ir padėjo švarką atgal. Mėlyno aksomo 
žiedo dėžutės neatvėrė. 

— Nenori pasižiūrėti, kas viduje? 

Sara papurtė galvą. Sužadėtuvių žiedas paverstų jų vestuves 
beveik tikromis. Bet ji žinojo, kad visa tai tik apsimetinėjimas. Jos ir 
Maiko santuoka buvo fiktyvi ir jiedu niekada nekalbėjo apie ateitį. 
Kai tik pavyks sugauti Vandlus, net jei jie ir pabėgs, Maikas grįš į 
savo nuostabų butą Fort Loderdeilyje. Galbūt jis ir grįš į Ediliną po 
kelerių metų, kai išeis iš tarnybos, bet kol kas... 

— Ei! — švelniai paragino Maikas. — Ar viskas gerai? Pama- 
niau, žiedas tave nudžiugins. O deimantas visiškai įtikins Vandlą, 
kad mes iš tikrųjų susituokėme. 

— Taip, žinoma, — abejingai atsakė ji. — Gerai sugalvota. 

— Gal nori pasipasakoti, kas ne taip? 

— Nieko. Viskas labai logiška. Sara atidarė dėžutę ir aiktelėjo. 
Tai nebuvo paprastas žiedas iš juvelyrinės parduotuvės. Tai buvo 
autorinis Kim darbas, vienintelis toks žiedas pasaulyje. 

— Tau nepatinka? 

— Jis... Kada? 

— Šeštadienį, kai tariausi su tavo tėvais dėl vestuvių, pasiteira- 
vau tavo mamos apie Kim ir jos kuriamus papuošalus. Kim apie tave 
pasakė daug gerų žodžių, todėl pamaniau, kad esate draugės. 

— Taip ir yra, — iškėlusi žiedą prieš blėstančią dienos šviesą, 
švelniai atsakė Sara. 

Maikas uždegė salono lempelę. Žiedas atrodė rafinuotai: 
prie didžiulio vidurinio deimanto šliejosi du kriaušės formos dei- 
mančiukai. Šie buvo išdėlioti taip, kad, rodėsi, sukasi apie vidurinį 
deimantą. 

— Tavo mama man parodė Kim internetinę parduotuvę, kur 
jį išsirinkau, reikėjo tik pataisyti dydį. Šįryt jį man atsiuntė paštu į 
darbą, bet jei tau nepatinka, galiu grąžinti. 

— Ne! — Sara kone riktelėjo. — Norėjau pasakyti, taip, jis 
man labai patinka. Kim kuria nuostabius papuošalus. Jie... — ji 
gniaužė žiedą rankoje. 

Sara jau buvo besimaunanti jį ant piršto, bet paskui padavė 
Maikui. 

Šypsodamasis ir viena ranka laikydamas vairą, jis užmovė žie- 
dą Sarai ant piršto. 

Džiaugėsi matydamas, kaip Sara negali atitraukti akių nuo 
papuošalo. Jis vėl sužiuro į kelią ir paklausė: 

— Manai, man reikėtų pasikeisti pavardę ir tapti Freizeriu? 

— Manau, tau reikėtų liautis taip snobiškai vertinti Ediliną. 
Pasak Arielės, Freizeriai yra kilę iš anglų aukštuomenės. 

— Žinai, visada galvojau, kad mano šaknys būtent ten. 

Kai ji nieko neatsakė, Maikas atsisuko pažiūrėti. Sara vis dar 
akimis rijo žiedą. 

— Gal nuo šiandien imsi prieš mane daryti reveransus? — 
paklausė Maikas. 

— Ne, bet mielai išbučiuočiau tam tikras tavo kilmingas kūno 
dalis. 

Maikas šyptelėjo: 

— Man patinka tavo mąstymas. 


— Aš nenoriu eiti, — spyrėsi Maikas kaip suirzęs vaikas. — Pasi- 
imk šunis ir pati juos padovanok. Susitiksime Neito lauke. Beje, gal 
Džosė sužinojo, kodėl jis taip vadinamas? Galbūt kuris nors tavo 
protėvių buvo vardu Natanielis? 

Susidėjusi ant klubų rankas, Sara žiūrėjo į jį. Vakar į Ediliną 
jie grįžo pora valandų vėliau, nei planavo Maikas, nes Sara neleido 
važiuoti taip greitai, kaip jis norėjo. Nepasitarę iškart nužingsniavo 
į Saros, ne į Tesės, butą. Tačiau kai Maikas pabandė atidaryti duris, 
jos nejudėjo iš vietos. 

— Kas, po velnių, jas užrakino? — sumurmėjo jis. 

Sara parodė, kad jos atsirakina tik pritrauktos ir kilstelėtos į 
viršų. 

— Nepakenktų palyginti obliumi, — nešdamas į vidų lagami- 
nus nusprendė Maikas. 

Abu buvo tokie pavargę, kad vos nusimetę drabužius krito į 
lovą. Atsibudę penktą ryto, suprato esą nuogi ir ėmė mylėtis. 

Šeštą Maikas išvyko į sporto klubą ir paliko Sarą miegoti. Kai 
grįžo aštuntą, ji jau kepė blynus ir pjaustė vaisius. Ją pažadino šunų 
lojimas, o pažvelgusi pro langą, išvydo porą mielų šunelių, pririštų 


prie medžio. Sara žinojo, kad jie atiteks ponui Langui. 

Sara pabandė vėl užmigti, bet jai darėsi negera, kai pagalvo- 
davo, kad šiandien teks be jokios priedangos, akis į akį, susidurti su 
ponu Langu. 

Ramino vienintelė mintis — drauge bus ir Maikas. Maikas 
nieko nebijojo. Jis bebaimiškai žengdavo pro kulkų krušą, todėl 
tikrai mokės ją apginti. 

Bet Maikas atsisakė drauge keliauti į Merlino ūkį ir padova- 
noti ponui Langui šunis. 

— Kodėl? — nesuprato Sara. 

— Tiesiog negaliu. Esu užsiėmęs. Reikia sutvarkyti porą su 
byla susijusių reikalų. Turėsi keliauti viena. 

— Būtent, turi tvarkyti bylos reikalus. Turi apsaugoti m2ane. 
Nepamiršai? Prieš porą dienų tau taip rūpėjo mano saugumas, kad 
net pasiaukojai ir vedei mane. 

— Na, nebuvo taip jau nemalonu, — atsakė Maikas, keliskart 
kilstelėjęs antakius. 

— Nemalonu? — tyliai sušnabždėjo ji. — Vos spėjau ištarti 
„taip“, ir jau lakstau tau iš paskos kaip tarnaitė. Kaip manai, kas 
skalbia tavo drabužius? Kas išvalo tavo skutimosi mašinėlę, kad 
Alėtum trumpai kirptis? Kas iškrovė tavo lagaminą? 

— Galbūt mums reikėtų pasisamdyti... 

— Keliausi drauge su manimi, — išrėžė ji. — Tai aš bijau to 
seno keistuolio, o tavo pareiga yra >2ane saugoti. 

Maikas buvo palinkęs prie blynų. 

— Nuo kulkų — taip, bet ne nuo... — tarė jis. 

Sara atsisėdo priešais jį ir paklausė: 

— Vyksta kažkas, ko aš nežinau, ar ne? Net kai anksčiau 
kalbėjome, kad reikės susipažinti su ponu Langu, tu visiškai neiš- 
sigandai. 

— Mmmm, e, hmmmm, senelis, — numykė Maikas. 

Ji stebėjo jį kurį laiką, tuomet pačiupo savo „BlackBerry“ te- 
lefoną. 

— Paskambinsiu Tesei ir paklausiu, — pagrasė Sara. 

Maikas pakėlė akis ir giliai atsiduso: 

— Tesė nieko nežino, ir tai tavo kaltė. 

Ji išjungė skambutį. 

— Mano kaltė? — nustebo ji. 

— Nesakiau tau, kad senelė susirašinėjo su Langu. Ne itin 
dažnai, bet bent jau kartą ar du per metus. 

— Tai kas? 

— Ji mėgo užuojautą, todėl pranešė jam, kad po išprievartavi- 
mo pagimdė kūdikį. 

— Bet juk tai netiesa? 

— Taip. Tačiau kai išgirdau, kad ji turėjo seserį, apie kurią nie- 
kada nepasakojo, imu galvoti, jog tai gali būti tiesa. Paprašysiu ko 
nors tai patikrinti, — tarė Maikas ir jau buvo bekeliąs telefoną, bet 
pamatęs Saros žvilgsnį tuoj pat padėjo jį atgal. 

Sara nesuprato, ką jis bandė pasakyti, tačiau po akimirkos jai 
nušvito protas. Maikas nepapasakojo jai dar vieno svarbaus dalyko. 

— Jei ponas Langas turėjo santykių su tavo senele, tuomet jis 
mano, kad tu — jo anūkas, — pasakė ji. 

Maikas toliau valgė blynus. 

— Kaip juokinga, ar ne? — paklausė ji. 

— Tau gal ir taip, bet man — ne. 

— Tik pagalvok, — Sara negalėjo sutramdyti juoko, — kai 
atvykai į miestelį, vienintelė tavo giminaitė buvo sesuo, o kaip vis- 
kas pasikeitė. Dabar čia turi žemės, žmoną ir pusbrolių. Kodėl gi 
nepridėjus dar ir senelio? 

— Visiškai nesuprantu, kas čia juokingo. 

Galiausiai Sara laimėjo. Maikas pasiūlė, kad šunis nuvežti 
galėtų Lukas, bet Sara pabrėžė, jog užduoti tinkamus klausimus 
sugebės tik Maikas, nes jis turi pakankamai patirties ir Žinių. 

— Kokius dar klausimus?. — urgztelėjo Maikas. 

— Kodėl ponas Langas ir Gregas kariauja, — atsakė Sara. — 
Nejaugi pamiršai? 

— Nieko nepamiršau, nors mano amžius ir garbingas, ką tu 
vis primeni. 

Sara praleido jo pastabą pro ausis ir atšovė: 

— Puiku. Keliausiu viena. 

Maikas pažiūrėjo į Sarą beveik šypsodamasis. 

— Bet šunų narvas netelpa nei į mano, nei į Džosės automo- 
bilį, todėl man teks važiuoti taviškiu. Važiuosiu atsidariusi bagaži- 
nę, gerai? — ji nekaltai sumirksėjo. 

— Luko sunkvežimis, — iškošė jis. 

— Parduotuvėje. 

Pačiupęs automobilio raktelius, Maikas tarė: 

— O buvo laikai, kai viskam vadovavau aš. 

Kai jie atvyko į Merlino ūkį ir išvydo ten stovintį seną pono 
Lango sunkvežimį, Sara iš paskutiniųjų stengėsi sukaupti visą 
drąsą. Maikui išjungus variklį, jai kilo pagunda pasakyti, kad nesu- 
gebės to padaryti, bet jis užbėgo jai už akių. 

— Palauksiu tavęs mašinoje, — tarė jis. 

— Ne, taip nebus. 

Automobilio gale kiauksėjo šunys, tačiau Maikas į juos metė 
tokį žvilgsnį, kad šie iškart nurimo ir atsisėdo narve. 

Jie išgirdo trinktelint duris ir pamatė artėjantį poną Langą su 
šautuvu, bet vos "išvydęs Maiko automobilį vyras ginklą nuleido. 
Jo apskritas veidas išsiviepė ir lūpų išraišką buvo galima palaikyti 
šypsena. 

— Vadinsi jį seneliu? — paklausė Sara. 

— Tik palauk, kol vėl drauge nueisime į sporto salę, — lipda- 
mas iš automobilio tyliai atsakė Maikas. 

— Tu esi Prudės anūkas, — girgždančiu balsu pratarė ponas 
Langas. 

— Taip, tai aš, — sumurmėjo Maikas, atidarydamas bagažinę. 
Jis atsargiai ištraukė narvą, nenorėdamas įplėšti odinio salono. 

Sara apėjo aplink automobilį ir atsistojo Maikui už nugaros, 
bet kai pamatė pono Lango veidą, šiam išvydus šunis, pasiryžo jam 
viską atleisti. Ji bandė pamiršti baimę, kurią juto nuo vaikystės, ir 
nuvyti užmarštin senio santykius su žmonėmis, užsitraukusiais jo 
rūstybę. 

Maikas atrakino narvą, atvėrė dureles, prisegė pavadėlius ir 
paleido. Jauni šunys buvo kupini energijos ir norėjo lakstyti. 

— Tai Baronas ir Baronienė, — pasakė Maikas. — Tarpu- 
savyje jie nėra giminaičiai, todėl jų palikuonys bus sveiki. Kakle 
jie turi po tatuiruotę ir mikroschemą, nurodančias, kad šitie šunys 
priklauso jums. 

Ponas Langas atsiklaupė ant savo pavargusių kelių ir apsika- 
binęs šunis padėkojo: 

— Ačiū. 

Sara stebėjo poną Langą su užuojauta. Miestelio žmonės vi- 
sada stengdavosi vengti kerštingojo senio, todėl ji net nesusimąstė, 
koks jis vienišas. 

— Kas atsitiko kitiems jūsų šunims? — nesusimąsčiusi pasi- 
teiravo Sara. 

Vos tai ištarusi tikėjosi, kad Maikas žvilgsniu lieps nutilti, bet 
jis tik grįžtelėjo per petį. Jis laikė šunis už pavadėlių, ir jie abu su- 
žiuro į Briusterį Langą. 

Ponas Langas pakėlė akis į Sarą ir jo laimingą veidą iškreipė 
pašaipa. 

Maikas atsistojo tarp senio ir Saros. Jis negarsiai tarė: 

— Ji yra mano žmona, todėl prašau su ja elgtis pagarbiai. Jos 
pavardė yra ponia Niuland. 

— Žmona? Tu vedei... 

— Žinau, ką padarėte, todėl galite liautis apsimestinai neken- 
tęs Makdauelų. 

Sara iškišo nosį pro Maiko petį, norėdama pažiūrėti, kaip per- 
simainys pono Lango veidas. Iš pradžių jis atrodė sutrikęs, po to 
ištiktas šoko ir persigandęs, bet galiausiai nušvito pasitenkinimu. 

— Tu žinai? — jis pasakė taip tyliai, kad ji vos girdėjo. — Ži- 
nai, kad mes su tavo senele buvome... įsimylėjėliai? Ir kad tu esi?.. 

Pasirodo, Maikas buvo teisus, ir ponas Langas tos nakties įvy- 
kius prisiminė kaip meilės nuotykį. 

Maikas jį nutraukė: 

— Kai kurių dalykų nevalia ištarti garsiai. Esu policijos parei- 
gūnas ir privalau užrašyti viską, ką išgirstu. 

Sara žinojo, kad statute išprievartavimui numatytas septy- 
nerių metų senaties terminas, tačiau sprendžiant iš persigandusio 
pono Lango veido jis to nežinojo. Gerai pagalvojusi prisiminė, kad 
jo namuose nepastebėjo televizoriaus, ir abejojo, ar jis naudojasi 
internetu. Atrodė, senis beveik neturėjo ryšio su išoriniu pasauliu. 

Stodamasis ponas Langas linktelėjo. Šunys stovėjo jam prie 
kojų ir, atrodo, patys suprato, kas yra jų šeimininkas. 

— Noriu užduoti jums keletą klausimų, — tarė Maikas, pa- 
duodamas jam pavadėlius ir pakeldamas ant žvyro gulintį šautuvą. 

Paėmęs šunų pavadėlius, ponas Langas apsisuko juos apie 
delną ir patraukė namo link. Kaip tikras vadas, jis žengė priekyje, o 
iš paskos sekė šunys. 

Kai priėjo namus, ponas Langas atidarė Maikui paradines du- 
ris, bet šis nejudėjo ir įbedė akis į Langą. Jis nenoromis atsitraukė 
ir praleido Sarą pirmą, tuomet įėjo Maikas, o pats pasiliko lauke 
susitvarkyti su šunimis. 

Sara su Maiku įžengė į svetainę ir atsisėdo ant senos sofos. 

— Pamiršai man pasakyti, ko neturėčiau kalbėti, — sušnabž- 
dėjo ji. 

— Sakyk viską, ką nori. Jis numirs greičiau, nei spės paskleisti 


naujienas. Jis niekam neprasitars, kad mes susituokę. 

Po kelių minučių kambaryje pasirodė Langas, nešinas padėklu 
su puodelių ir lėkštučių servizu, arbatinuku ir lėkšte sausainių. Sara 
išpūtė akis pamačiusi, kad servizo raštas buvo lygiai toks pat, kokį 
ji matė muziejuje. Jis įpylė arbatos į tikriausiai šimto metų senumo 
puodelį, trapų it drugelio sparnai, ir padavė jį Maikui. 

Maikas linktelėjo Saros pusėn, ir Langas, nebe tokia pašaipia 
išraiška, padavė puodelį jai. 

Ji gurkštelėjo ir paklausė: 

— Jazminų arbata? 

Ponas Langas tik gūžtelėjo pečiais. Jis žiūrėjo tik į Maiką, ir 
rodėsi, kad didelės jo akys tuoj paplūs ašaromis. 

— Mano žmona jums uždavė klausimą. 

— Taip, tai jazminų arbata. Pats ją auginu. 

— Mano mama galėtų ja prekiauti. Tokios skanios dar neteko 
ragauti. 

— Jei galėtų, ji mane patį parduotų, — suburbėjo ponas Lan- 
gas. — Tavo mama iš visko daro pinigus. 

Kai Maikas prasižiojo ketindamas šnekėti, Sara nestipriai jį 
kumštelėjo. 

— Visiška teisybė, — pradėjo Maikas. — Tikriausiai dėl to 
jūs, pone Langai, ir aš esame pora neturtingiausių miestelio gy- 
ventojų. 

Jis tuščiu žvilgsniu dėbtelėjo ; Sarą. 

— Tu susikrausi pinigų iš savo parduotuvės. 

— Ne, jei Gregas negaus, ko nusipelnęs, — taip atsakiusi, 
Sara paėmė sausainį. Jame matėsi tamsūs taškeliai. 

— Jei jie su marihuana, — tarė Maikas, — aš... 

— Čia levandos! — atsakė Sara, — jaučiu iš skonio ir kvapo. 
Jei mano mama sužinotų, kad juos kepate... 

— Ateitų paprašyti recepto, — rūsčiai žiūrėdamas į Sarą, pa- 
baigė ponas Langas. 

— Nesijaudinkite. Nieko jai nesakysiu. Ar žinote, kad Merli- 
no ūkis priklauso Maikui? 

Maikas žvalgėsi po kambarį dailidės žvilgsniu. Pirmiausia rei- 
kėtų patikrinti, ar čia nėra įsimetęs sausasis puvinys arba termitai, 
bet gal tuo jau pasirūpino Ramzis. Jei reikės pakeisti kokią lentą, 
teks kreiptis į paveldo išsaugojimo įmonę. O kur šiame kambaryje 
pastatyti televizorių? Židinys buvo beveik viduryje, o greta jo sto- 
vėjo į sieną įmūryta komoda. Ar čia įmanoma įsivesti kabelinę ir 
pasistatyti muzikinį centrą? 

— Ką? — paklausė jis, pajutęs Saros žvilgsnį. 

— Pasakojau ponui Langui, kad nuo šiol ūkis priklauso tau. 

Senuko veidas ištyso iš nuostabos. 

— Tu gyvensi čia? Su manimi? 

Jis atrodė tarsi išvydęs rojų. 

— Ne. Iki išėjimo iš tarnybos dar likę keleri metai, todėl kol 
kas gyvensiu Floridoje. Papasakokite viską, ką žinote apie Gregą 
Andersą, ir nenutylėkite nė žodžio. 

— Jis labai blogas žmogus. — Langas trumpam įbedė akis į 
Sarą, tuomet vėl sužiuro į Maiką. — Andersas mėgsta moteris. 

— Visa tai jau žinome, — griežtai ir šiurkščiai nutraukė 
Maikas, ir Sara pagalvojo, kad tikriausiai taip jis kalba su nusi- 
kaltėliais. 

Bet, atrodo, ponas Langas nekreipė į tai dėmesio. Jis stebėjo 
Maiką su pasididžiavimu, ir Sara neabejojo, kad senukas tikėjo 
žiūrįs į savo anūką. 

— Pasakokite, ko dar nežinome. Kam reikalingi visi tie spąstai? 

Nustebęs ponas Langas suklapsėjo akimis. 

— Iš kur apie juos žinai? 

Maikas atrėžė: 

— Manęs vos nenusmeigė jūsų užtaisytos strėlės, o mano 
žmona per plauką nepakliuvo po pakabintais pakinktais. 

Apskrita pono Lango burna prasivėrė: 


— Tu visai kaip aš. Niekas nesuuodžia, kur lankausi. 

— Aš visai ne toks kaip jūs. Noriu žinoti, kodėl Gregas An- 
dersas užsimanė Merlino ūkio. 

Senio akys plykstelėjo. 

Tai tetruko sekundės dalį, bet Maikas pastebėjo. Senis kažką 
bandė nuslėpti. 

— K3 pavyko sužinoti šnipinėjant? 

Langas pasilenkė prie Maiko per arbatos padėklą, pastatytą 


ant kavos staliuko, ir ėmė šnibždėti, lyg čia pat sėdinti Sara nieko 


negirdėtų. 

— Kai susitinka su tomis moterimis, jis iš jų vagia, bet jos to 
nežino. 

— Kaip jam tai pavyksta? 

— Jis iškrausto jų rankines ir automobilius, — Langas atsi- 


kvėpė. — Nė viena jų negyvena Ediline, todėl nežinau, ką jis iš- 
darinėja pas jas namuose. 

— Bet moteris pastebėtų, jei iš jos rankinės kas nors dingtų, o 
į parduotuvę dėl tokių dalykų niekas nesikreipė, — tarė Sara. 

— Vandlas ieško informacijos, o ne daiktų, — per petį paaiš- 
kino Maikas. — Ar jis nors kartą jus pastebėjo? 

Langas suraukė antakius. 

— Nebesu toks, koks buvau anksčiau. Nebesu toks greitas. 

— Vadinasi, stebėjote, kaip jis krausto moterų rankines, ir 
Gregas jus pričiupo. Kas atsitiko po to? 

Nedidelė Lango burna susiaurėjo: 

— Atėjęs jis pagrasė nugalabyti mano šunis, jei kam nors pra- 
sitarsiu. Bet aš niekam nieko nepasakiau. 

— Tiesa, — įsiterpė Sara, — jūs neįtikimai puikiai mokate 
saugoti paslaptis. 

Ponas Langas sužiuro į ją, lyg mėgindamas nuspręsti, ar kom- 
plimentas nuoširdus, ar ji tik bando įsiteikti. 

Sara jam nusišypsojo: 


— Ar turite dar sausainių? 

Ponas Langas ilgai į ją Žiūrėjo, tarsi bandydamas perprasti. 
Tuomet pasakė: 

— Turiu su sturkomis. 

— Geriau baikit... — buvo bepradedąs Maikas, bet Sara už- 
dėjo jam ant rankos delną ir perklausė: 

— Nasturtomis? Žiedais ar ankštimis? 

— Aišku, žiedais, — senis nesusižavėjo Saros sodininkystės 
žiniomis. — Ankštis konservuoju. 

— O gal galėtumėte jų atnešti? 

Ponas Langas pakilo ir nušlepsėjo į virtuvę. 

— Atsikratei jo, — tarė Maikas. — Tai ką gi man norėjai pa- 
sakyti? 

— Ar zsižiūrėjai į servizą? Esu tikra, kad jis aštuoniolikto 
amžiaus. O dar tie senoviniai receptai. Mes gana kruopščiai ap- 
žiūrėjome namą, bet šitų indų nepastebėjau, o tu? 

Maikas šypsodamasis pabučiavo jai į skruostą ir pasakė: 

— Esi puiki detektyvė. Galbūt galiausiai čia kažkas yra. Pra- 
nešiu Vandlui, kad ūkis priklauso man. Jei ir toliau ko nors ieškos, 
jam teks susidurti su manimi, — patvirtindamas savo žodžius, su- 
ėmė Saros delną. 

— Maikai, — nepatenkintai atsakė Sara, — visai ne tai norė- 
jau pasakyti. Mąsčiau, kad gal galėtume abu apžiūrėti ir... 

— Ššššš. Jis grįžta. 

Langas atsisėdo, rankose jis laikė raudoną skardinę dėžu- 
tę — Sara tokias buvo mačiusi žurnaluose. Tai buvo puikiausiai 
išlaikyta trečio dešimtmečio saldainių dėžutė, kurią mielai įsigytų 
kolekcininkas. Viduje buvo švieži sausainiai su nasturtų žiedais, jie 
buvo uždėti dar ant šiltų sausainių. 

Sara paėmė vieną, bet Maikas atsisakė. Ji atsikando. Skanu. 

— Jeigu per mugę sutiksite juos pardavinėti Luko pavėsinėje, 
pasirūpinsiu, kad jums atitektų šimtas procentų pelno. 


— Be nuomos ir komisinių? 

— Be jokių mokesčių, — patikino Sara. — Jei norėsite, galite 
juos kepti naujoje Luko žmonos virtuvėje, Džosė jums pagelbės. 

— Gal geriau jos prieš tai atsiklausti? — pasiteiravo Maikas. 

Sara tik gūžtelėjo pečiais: 

— Jai taip nuobodu, kad pasiryžtų dirbti su pačiu velniu. Atsi- 
prašau, pone Langai, nenorėjau jūsų įžeisti. 

Senis su Maiku žiūrėjo į Sarą vienodai pakraupusiais žvilgsniais. 

— Na, tai grįžkime prie Grego. — Sara atsilošė į sofos atkaltę, 
laikydama rankose du sausainius. Ji turėjo slaptų užmačių, pasiūly- 
dama ponui Langui dirbti pas Džosę. Jei jis sukinėsis mugėje, Sara 
norėjo, kad būtų šalia Džosės. Nors Maikas ir sakė, kad Džosei 
negrės joks pavojus, net jei ji laikys rankose taro kortas kaip masalą, 
Sara nebuvo tuo visiškai tikra. Be to, ponas Langas buvo labiau pa- 
tyręs šnipas nei visi šaunuoliai federalų agentai drauge sudėjus. 

Ji atsikando dar sausainio. 

— Pala! O jūs dėjote stevijos? 

— Pats ją auginu. 

Sara linktelėjo: 

— Išsipildė mano mamos erotinės fantazijos. Gerai, daugiau 
klausimų nebeturiu. 

Vartydamas akis, Maikas vėl atsisuko į Langą ir paklausė: 

— Ar teko matyti Andersą su vyresne, maždaug penkiasde- 
šimtmete moterimi? Jos nosis turėtų būti labai charakteringa. 

Langas išsišiepė it neklaužada berniukas. 

— Mačiau jį su dviem iš karto. Su jauna ir su sena. Kartu, — 
jis dirstelėjo į Sarą, bet ši apsimetė tyrinėjanti sausainį. 

— Žiūrėkite į mane, — paprašė Maikas, — ne į mano žmoną. 
Sakote, Andersas nugalabijo jūsų šunis vien dėl to, kad laikytumėte 
liežuvį už dantų? 

Ponas Langas nieko neatsakė, todėl prabilo Sara: 

— Nenoriu kišti savo trigrašio, bet Gregas taip jums atkeršijo, 
nes viską pasakėte šerifui, tiesa? 

Langas nuleido akis į rankas. 

Maikas staigiai atsilošė ir susierzinęs paklausė: 

— Nori pasakyti, kad šitame Dievo pamirštame užkampyje 
dar yra ir šerifas? Ir jūs papasakojote jam apie Anderso vagystes? 

Langas gūžtelėjo, bet akių nepakėlė. 

Maikas atsisuko į Sarą. 

— Kodėl man niekas nepranešė, kad šiame miestelyje yra po- 
licija? Maniau, jis priklauso Viljamsbergo jurisdikcijai. 

— Maždaug taip ir yra, turime apygardos šerifą, — paaiškino 
Sara. — Tačiau turime ir vietinius tvarkos prižiūrėtojus. Jie negau- 
na atlyginimo, todėl pašaliečiams neatrodo rimtai. 

Maikas laukė, bet nei Sara, nei Langas daugiau nieko nepa- 
sakė. 

— O gal galėčiau sužinoti, 4as čia užsiima tuo „neva“ policijos 


darbu? 


Sara šyptelėjo: 

— Spėk. 

— Sara, aš ne... — jis atsiduso. — Mano pusbroliai, Freizeriai. 
— Koks tu protingas! 


Maikas persibraukė delnais veidą ir sužiuro į Langą: 

— Jūs pranešėte... gerbiamam šerifui, kad Andersas miega su 
puse apygardos moterų, daugiausia ištekėjusių, ir vagia iš jų infor- 
maciją. Ar jis jas šantažavo? 

Langas ir vėl trūktelėjo pečiais: 

— Nežinau. Bet vogti negražu. 

— Kaip ir šnipinėti, — neišlaikė Maikas, tačiau nusirami- 
no. — Spėju, po to šerifas pasikalbėjo su Andersu ir šunys... 

— Buvo nunuodyti, — pratęsė ponas Langas. 

— Bet tuo viskas nesibaigė, — kalbėjo Maikas, — nes visur 
prispendėte spąstų. Jei spąstai būtų buvę anksčiau, šunys nebūtų 
Žuvę. 


Ponas Langas linktelėjo ir tyliai pridūrė: 

— Manau,jis tai padarė tyčia. 

— K3 turite omenyje? 

— Manau, jis norėjo, kad pamatyčiau, kuo užsiima, ir paskųs- 
čiau Freizeriui. Jis norėjo nugalaby:i mano šunis, — atrodė, kad 
žodžiai strigo senuko gerklėje. 

— Vadinasi, pagrindinis jo taikinys esate js, — tarė Mai- 
kas. — Visi gerai žino, kad mėgstate pasitikti svečius su šautuvu, 
tai kas gi čia yra tokio, kas parūpo Andersui? 

Senuko akys vėl plykstelėjo. 

— Ką jūs slepiate? — greitai paklausė Maikas, bet Langas 
nieko neatsakė. 

— Gal Pilietinio karo laikų sidabrą? — tylą nutraukė Saros 
klausimas. — Ar dar daugiau panašių servizų? 

— Ne, — tarė Langas, — vis tiek nesu jų savininkas. Viskas 
priklauso... — Kupinomis meilės akimis jis pažvelgė į Maiką. — 
Prudės anūkui. 

— Todėl tampi tik dar rimtesniu taikiniu, — Sara švelniai iš- 
tarė Maikui, ir jos balse girdėjosi baimė. — Jei Gregas siekia kažko, 
kas čia yra, ir sužinos, kad ši nuosavybė priklauso tau, jis... jis... 

— Puiku! — atšovė Maikas. 

Iš švarko kišenės jis išsitraukė nuotrauką ir pakišo ją Langui. 
Nuotraukoje buvo Mizė Vandlo, kai jai tebuvo šešiolika, bet veidas 
dirbtinai pasendintas. 

— Ar esate matęs šią moterį? 

Langas beveik nė nepažiūrėjęs į nuotrauką ištarė: 

— Ne. 

— Esate tuo tikras? 

— Aš prisimenu veidus. Nesu jos matęs. 

Maikas pasiėmė fotografiją. 

— Savaitgalį vyks mugė. Norėčiau, kad pašniukštinėtumėte, 
pasektumėte žmones ir praneštumėte man viską, ką pavyks su- 


žinoti. 

— Šio miestelio žmonės pasileidę, — santūriai pasakė Lan- 
gas. — Miega vieni su kitais. 

— Vienumoje elgiatės neką geriau, — atkirto Maikas ir 
dirstelėjo į laikrodį. — Noriu, kad nebeliktų spąstų. Nė vieno. Ir 
sudeginkite Mariją Chuaną. 

— Gal geriau būtų ją užkasti, — įsiterpė Sara, — nes gali 
atsitikti kaip filme „Biznio planas pagal ponią Greis“. Nenorėčiau 
išvysti šokančio nuogo Kolino. 

Maikas sužiuro į ją kaip į pamišėlę, bet pono Lango išraiška 
beveik priminė šypseną. 

Sara nieko nepasakė, tačiau suprato, kad jis matęs šį ne itin 
žinomą filmą. Galbūt jis neturi televizijos, bet kažkur tikrai slepia 
DVD grotuvą. Įdomu, ar jis žiūri „Reklamos vilkus“? Jam, be abe- 
jonės, turėtų patikti ir „Deksteris“. 

— Mums laikas eiti, — stodamasis ir žiūrėdamas į Langą tarė 
Maikas. — Nepamirškite, kad turėsite viską papasakoti. 

Uždėjęs Sarai ant strėnų ranką, nulydėjo ją iki durų. Langas 
juos išlydėjo pro duris, bet stabtelėjo prie šunų. Sara tikriausiai ne- 
turėjo matyti, kaip Maikas įbruko ponui Langui kokias penkias 
sulenktas šimtines ir dar kartą paprašė atsikratyti spąstų. 

Atidaręs Sarai automobilio dureles, Maikas nuėjo prie baga- 
žinės. Ten buvo sukrovęs gal tuziną šunų maisto pakuočių po dvi- 
dešimt kilogramų. 

— Atiduosiu jį jums, — riktelėjo Langui. — Bet tik kai nebe- 
liks spąstų. Pasirūpinkite tuo dar šiandien. 

Sara matė, kaip ponas Langas linktelėjo, ir jiedu nuvažiavo. 

— Visiškai nebijojai su juo susitikti, ar ne? 

— O ko man bijoti? 

Sara stebėjo Maiko profilį, kol jis ėmė šypsotis. 

— Sara, brangioji, mačiau, kaip tau patinka rūpintis žmonė- 


mis, todėl leidžiu rūpintis manimi. 

Akimirką Sara negalėjo ištarti nė žodžio. Kai Maikas kalbėjo, 
kad nenori keliauti pas poną Langą, atrodė labai įtikinamai, tačiau 
jis melavo. Ji staiga suprato, kodėl jis tiek laiko sugebėjo dirbti slap- 
tosiose operacijose. Tuomet jo paklausė: 

— Ar sužinojai, ką norėjai? 

— Visiškai nieko, bet jis privertė mane susimąstyti apie kai 
kuriuos dalykus. Dar būdamas vaikas Vandlas buvo mokomas 
skaityti žmonių veidus. Jam užteko vien pastebėti, kokios svajingos 
tapdavo tavo akys, kai užsimindavai apie tą tręštantį ūkį, kad iškart 
imtų žadėti tau jį nupirkti. Žinai, Sara, imu galvoti, kad Vandlas iš 
tiesų norėjo nupirkti tą ūkį vien tam, kad įtiktų tau. 

— Netiesa, — atsakė Sara. — Tai reikštų, kad jis mane myli, 
o to toli gražu nėra. 

— Jis visiškas kvailys, — tarė Maikas ir pasilenkęs palietė jos 
ranką. 

Šį kartą Sara žinojo, kad jis meluoja ir bando nukreipti dėmesį 
nuo pono Lango. Maikas daug ką sužinojo, tiesiog nenorėjo tuo 
pasidalyti su ja. 

— Prieš einant į mugę, siūlau nusipirkti sumuštinių išsinešti, 
sugrįžti namo ir suvalgyti juos vienas kitam nuo pilvo, ką manai? 

— Dar nebuvau girdėjusi tokio gero plano, — šypsodamasi 
atsakė Sara. 

Tačiau pakeliui į namus suskambo jo telefonas. Persimetęs 
keliais žodžiais ir padėjęs ragelį, Maikas pranešė: 

— Stefanas Vandlas paleistas į laisvę. 


2 


Kai nusipirkę sumuštinių jiedu grįžo į Edilino dvarą ir Maikas 
paruošė ąsotį žaliosios arbatos (jis atsisakė gerti gazuotus gėrimus), 
jų mintys sukosi visai ne apie valgymą nuo pilvų. Sara galvojo tik 
apie vieną: „Štai ir viskas. Netrukus prasidės veiksmas.“ Kelias atei- 
nančias dienas jiems su Maiku beveik nebeliks progų pabūti dviese. 
Jis jai minėjo, kad į Edilino mugę atvyks mažiausiai dešimt agen- 
tų. Visi jie bus persirengę civiliais, todėl bet kuri pora ar grupelė 
flirtuojančių vyrų ar moterų gali būti gerai ginkluoti teisėsaugos 
pareigūnai. 

Naujiena visiškai sujaukė jų valgymo planus. Abu nusipirko 
vienodus sumuštinius su liesa mėsa ir daug daržovių. Sara atsisakė 
savo mėgstamų tuno salotų, skęstančių majoneze. 

— Manau, turėčiau su tavimi aptarti porą dalykų, — tarė 
Maikas, sėdėdamas prie staliuko. 

Jis kelis kartus primygtinai pakartojo, kad per mugę jiedu tu- 
rės elgtis kaip paprasta pora — laikytis už rankų, flirtuoti, juoktis 
drauge. Taip jie priblokš miestelėnus, ir visi pradės kalbėti. Kartu 
pasiruoš paskelbti miesteliui ir atvykstančiam Stefanui Vandlui, 
kad Sara ir Maikas susituokė. 

Kai suprato, kad jo žodžiai Sarą gąsdina, pabandė ją pralinks- 
minti pasakojimais iš skaitytų ataskaitų. Ten buvo rašoma, kad kai 

Mizės vyras suprato, jog apgaule jis vedė bjaurią moterį, negalėjo 
iki galo vykdyti sutuoktinio pareigų. Bet kai jaunoji žmona pastojo, 
savigarba jam neleido pripažinti, kad nebuvo prie jos prisilietęs. 
Naujagimis buvo labai panašus į simpatišką jauną vyruką, pagarsė- 
jus; kišenvagį, tačiau po šešių dienų nuo kūdikio gimimo vaikinas 
buvo rastas miręs. Po kelerių metų vyras nusprendė visą savo turtą 
palikti kvailam ir žiauriam sūnui ir pirmajai žmonai — netrukus jis 
buvo rastas laiptų apačioje sumušta galva. 

Baigęs pasakoti, Maikas vėl priminė, kad pasinaudos mugės 
žaidimais ir taip stengsis atkreipti dėmesį į save, o Sara tuo tarpu 
ėmė galvoti, kas bus, kai viskas baigsis. 

Kai jie išveš antrankiais surakintus Gregą ir jo mamą, drauge 
išvyks ir Maikas, aš daugiau jo niekada nebepamatysiu, mąstė Sara. 

Ji iš visų jėgų stengėsi nusiraminti. Juk Maikas jai nemelavo. 
Nuo pat pradžių sakė, kad veda ją bylos sumetimais. Jis net užsi- 
minė, kad ištyrus bylą jiedu galės išsiskirti. O po vestuvių nė karto 
neištarė, kad ją myli. Be to, jis ne... 

— Sara? 

— Atleisk, užsigalvojau. 

— Ar nori dar arbatos? 

Ji pakėlė savo tuščią stiklinę ir jis ją pripildė. Tai paskutinis 
kartas, aidėjo jos galvoje. Po kelių dienų atrodys, kad jie niekados 
nepažinojo vienas kito. Baigsis jų santykių verpetas ir jie vėl taps 
tokiais pat kaip anksčiau. Sara jau įsivaizdavo, kaip sėdi viena savo 
bute, apsikrovusi kelius šimtais suknelių. Galbūt ji įstos į persikva- 
lifikavimo kursus ir taps restauratore Viljamsberge. 

Ji pažvelgė per stalą į Maiką. Grįžęs namo jis nusivilko savo 
švarius baltus marškinius, nusiavė batus ir kojines. Liko stovėti tik 
su tobulai išlygintomis juodomis kostiuminėmis kelnėmis ir diržu 
auksine sagtimi. Šį rytą Sara pati išlygino jam kelnes ir parinko 
prie jų šį diržą, kai jie dar buvo Fort Loderdeilyje. Jo ūsai ryškiai 
juodavo, ir ji žinojo, kad ryte, prieš važiuodamas pas poną Langą, 

Maikas nespėjo nusiskusti, nes per ilgai su ja mylėjosi. O Sara nu- 
sirengė suknelę ir stovėjo vien su savo mėgstamu mėlynuoju triko. 

Ji norėjo ištiesti rankas ir jį paliesti, bet nejudėjo. Maikas pa- 
sakojo apie būrimo palapinėje įrengtas kameras, bet Sara nujautė, 
kad jis dėl kažko nerimauja. Ji tikėjosi, kad Maikas jaudinasi dėl 
bylos, o ne dėl to, kad vėliau reikės pranešti, jog Sara tebuvo eilinė 
jo išgelbėta auka, ir lengvai su ja atsisveikinti. 

— Sugebėsi viską prisiminti? — paklausė Maikas. 

Ji nesiklausė, bet viską jau buvo girdėjusi anksčiau. 

— Niekam nesakyk, kad mudu susituokėme. Kai pamatysiu 
Gregą, pati jam pranešiu, — paprašė Sara. 

— Kas dar? 

— Pasistenk jį išvilioti į lauką. Noriu sukelti jam visišką šoką 
ir pranešti, kad prieš pat vestuves aš pabėgau su kitu. 

Išgirdęs jos sarkastišką toną, Maikas kilstelėjo antakį ir tarė: 

— Girdėjau, jo žmona pasitempė veido odą ir puikiai atrodo. 

— Smagu girdėti, — nurinkdama stalą atsakė Sara. 

— Tavo mama man parašė, kad rytoj anksti ryte užsukčiau pas 
Ją persirengti. 

Sara stovėjo prie virtuvės kriauklės, atsukusi jam nugarą, ir 
kalbėjo: 

— Persirengti kiltu. Tikriausiai visi Edilino vyrai rytoj jį dė- 
vės, net ir mano tėvas, nors jis nekenčia persirenginėti. Lukas... 

Ji nesugebėjo pabaigti sakinio, nes pravirko. Maikas bematant 
ją apsikabino. Sara prisiglaudė veidu prie jo šiltos pečių odos, o jos 
skruostais tekėjo ašaros. 

— Nežinau, kas man darosi, — tarė ji. 

Jis padavė nosinaitę ir glostė jai plaukus, kalbėdamas: 

— Nieko tokio, jei bijai. Man nesmagu, kad tau tenka tokia 
užduotis, bet turime nustebinti Vandlą, ir tu esi vienintelė, kuri 
sugebės tai padaryti. Vos tik jam praneši, kad jo planai žlugo, mes 


imsime jį sekti... 

— Viskas ne dėl to, — nutraukė Sara. Perbraukė ranką per 
juodus jo krūtinės plaukus. Ar kada nors jie dar stovės šitaip drau- 
ge? Kas privers ją eiti į sporto klubą? Kas apkabins, kai ji verks? Kas 
ją prajuokins? 

— Tai kas yra? — paklausė jis. — Man gali viską pasakyti. 

Bet Sara negalėjo. Išdidumas ir baimė dar kartą likti atstumtai 
neleido išsakyti, kas užgulė jos širdį. 

Kurį laiką jiedu gulėjo tylėdami. Sara suprato, kad reikia keltis 
ir ruoštis į mugę. Ji žinojo, kiek juoko sukels Maiko kiltas. Sara 
apsivilks vieną savo ilgų, viduramžių stiliaus suknelių, o Lukas, ži- 
noma, bus atidėjęs kokį gėlių vainikėlį jos galvai papuošti. Ji labai 
laukė mugės, bet šią akimirką negalėjo išsiskirti su Maiku. 

Pakėlusi kairę ranką, apžiūrėjo savo žiedus. 

Sara atsigulė aukštielninka. Plikomis kojomis jautė jo kelnių 
medžiagą. Jos galvoje vėl nuskambėjo: paskutinį kartą. 

— Tau jie labai tinka, — pasakė Maikas. 

— Tai patys gražiausi žiedai pasaulyje. 

— Taip skubėjau rinkdamasis deimantinį žiedą, kad net ne- 
žinojau, ar pataikysiu. 

— Mano mama tau nepadėjo? 

— Ne. Ji stovėjo prie kompiuterio, palinkusi virš manęs kaip 
koks plėšrus paukštis. Nemanau, kad kas nors pasaulyje taip sugeba 
sukelti man įtampą kaip tavo mama. 

— Man irgi. 

— Kai pasakiau, kad noriu ši/o žiedo, ji pabučiavo mane į 
skruostą. Manau, jos akyse sužibo ašaros. 

— Nes ji žinojo, kad man jis patiks. Kim daro ir modernaus 
dizaino žiedus, bet man jie nepatinka. 

— Mačiau juos, tačiau neįsivaizduoju tavęs su tokiu. Ar jie 
tinkamo dydžio? Galėsi be vargo juos nusimauti? 

Sara sugniaužė pirštus ir pasikišo ranką po sprandu. Ji tarė: 

— Nenusimausiu jų. Niekada. 

Maikas į ją atsisuko: 

— Reikės. Jei Edilino gyventojai pastebės žiedus dar neat- 
vykus Stefanui, ims kalbėtis tarpusavyje. Mizė viską sužinos, pa- 
skambins sūnui ir jį perspės. Kad ir kaip norėtume, negalime sekti 
jų pokalbių, nes jie neturi abonementų. 

— Tuomet tau teks sugalvoti būdą, kaip paslėpti mano žiedus, 
nes aš jų zenusimausiu, — kiek galėdama tvirčiau ištarė Sara, kad 
Maikas suprastų, jog jos nuomonės niekas nepakeis. 

Bet jis neprieštaravo. Tiesiog gulėjo šalia, apsikabinęs pečius. 

— Aš, e... norėjau su tavimi apie kai ką pasikalbėti, — pa- 
galiau ištarė jis. 

Štai, pagaliau, pagalvojo Sara ir jos kūnas įsitempė. 

— Kai baigsime šią operaciją ir Vandlai bus suimti, aš turėsiu 
grįžti į Fort Loderdeilį. Manęs laukia dar trys bylos, kurias turėsiu 
sutvarkyti. Vandlų byla iš tiesų man nepriklausė. Tiesiog manęs pa- 
prašė padėti, nes čia gyvena mano sesuo ir... — Maikas nutilo. 

— Ir kas? — pašnibždomis paklausė Sara. 

— Labai supykau, kad jie sudegino mano būstą, bet juk ga- 
liausiai viskas išėjo į gera, ar ne? Inspektorius man rado neblogą 
naują butuką, tiesa? 

— Jis išties nuostabus. 

— Tik truputėlį per didelis, — pridūrė Maikas. 

— Didokas, — atitarė ji. 

Akimirką jis tylėjo, o ji laukė sulaikiusi kvapą. 

— Sara, — galiausiai ištarė Maikas, — suprantu, kad visas 
tavo gyvenimas, visi tavo draugai ir giminės gyvena šiame miestu- 
ke, bet... 

— Tavo taip pat. 

— Kas mano? 

— Čia gyvena visi tavo giminės. Atrodo, puikiai sutariate su 


Luku. Manau, ir Ramzis tau patiks. 

— Jo, — atsakė jis, — bet ne tai norėjau pasakyti. Aš galiu 
gyventi bet kur. Tačiau tu visą gyvenimą praleidai šiame miestuke, 
todėl tau išvykti gali būti nelengva. 

Sara po truputį ėmė suprasti, ką jis kalba. Ji tarė: 

— Manai, man bus sunku palikti savo motiną, kuri mano, kad 
pagrindinė jos pareiga — aiškinti, kaip gyventi? Manai, negalėsiu 
išgyventi be smalsuolių giminaičių, kurie caksi liežuviais, nes ket- 
verius metus susitikinėjau su vaikinu, kuris galiausiai mane paliko? 
Manai, sunkiai ištversiu be užuojautos, kad mane sužavėjo vyras, 
kurio niekas negalėjo pakęsti? Jaudiniesi dėl to? 

Ji pajuto jo šypseną. 

— Tiesą sakant, jaudinausi būtent dėl to. Suprantu, kad ne per 
daug vienas kitą pažįstame, bet mudu beveik niekada nesiginčijame 
ir sutariame dėl daugumos dalykų. 

— Išskyrus maistą ir teisę tris valandas kiurksoti priešais tele- 
vizorių, nedarant nė menkiausio pratimo. Ir... 

Maikas nusijuokė, o Saros ranka nuslydo jo tvirtu plokščiu 
pilvu. Ji jautė jo raumenų formą. 

Jis atsigulė ant šono ir ranka pasirėmė galvą: 

— Bet mes sutariame dėl pamatinių dalykų. 

— Pavyzdžiui, kad turiu daryti tai, ką tu liepi kiekvieną se- 
kundę? — nekaltai paklausė ji. 

— Turėjau omenyje svarbesnius dalykus, tokius kaip muzika. 

— Tau patinka opera, o man... 

Bet Sara nespėjo pabaigti sakinio, nes Maikas įsisiurbė jai į 
lūpas, ir ji apsivijo rankomis jo kaklą. 

Jis atsitraukė, kad į ją pasižiūrėtų: 

— Nori su manimi vykti į Fort Loderdeilį ir patikrinti, ar iš 
šios santuokos išeis kas nors gero? 

— Taip, — atsakė ji, — labai to noriu. 

Jis vėl ją pabučiavo, bet ne taip, kaip bučiuodavo anksčiau. Kai 
jie tapo pora, tarp jųdviejų įsiplieskė didžiulė aistra. Jie mylėjosi ant 

kiekvieno pasitaikiusio paviršiaus ir kiekviena poza, kuria tik leido 
Saros lankstumas ir Maiko raumenys. 

Tačiau šis bučinys buvo kitoks. Jame buvo dar kažkas, ne vien 
aistra. Jame slypėjo ilgesys — troškulys kažko daugiau, nei iki šiol 
sugebėjo vienas kitam duoti. Nepaisant Sarą supančių artimųjų ir 
dažnų Maiko laimėjimų, jie buvo vieniši. Juos traukė vieną prie 
kito. 

Maikas atsitraukė nuo švelnaus bučinio. Jis buvo pusiau ją 
užgulęs ir glostydamas jai plaukus žvelgė į veidą, lyg norėdamas jį 
įsiminti. 

Sara sulaikė kvėpavimą. Nejaugi jis ištars tuos tris žodžius, 
kurių ji taip laukė? 

— Sara, žinai ką... 

— Ką? — užgniaužusi amą pašnibždomis paklausė ji. 

— Man siaubingai nepatinka tavo išrinkti indai. 

— Ką? 

Jis atsivertė ant nugaros. 

— Negaliu pakęsti tų indų su gėlių ornamentu. 

— Tai „Villeroy and Boch“ indai ir jie nuostabūs, — atsakė 
Sara, bučiuodama jam kaklą. 

Maikas atsisegė diržą: 

— Man nesvarbu, kokios jie firmos, vis tiek jie man nepa- 
tinka. 

— Tuomet pratinkis, nes įtrauksiu tą ornamentą į dovanų 
sąrašą ir visi ediliniečiai mums padovanos servizus. 

Jis trumpam atsitraukė nuo jos. 

— Mes gausime vestuvinių dovanų? 

— Aišku, savaime suprantama. Visi miestelio... 

— Šio miestelio? Kiek dovanų gausime? Keturias? — jis nu- 
leido jos triko petnešėles. 

— Labai juokinga! Gal pamiršai, kad Freizeriai — tavo gi- 


minaičiai? Paprašysiu, kad ponia Freizer surengtų iškilmes savo 

namuose. Jie pakvies valstijos gubernatorių. — Maiko lūpos slydo 
jos krūtimi. — Be to, mes abu giminingi Makdauelams, o jie tur- 
tingi. Priversiu Freizerius ir Makdauelus pasivaržyti, kurie daugiau 
mums padovanos. 

Maikas liovėsi bučiuoti ir sužiuro į ją. 

— Nė negalvojau, kad esi tokia gobši. 

Sara piktai sukikeno: 

— Noriu, kad sumokėtų kiekvienas, pavadinęs mane „vargšele 
Sara“! 

— Kokia tu išties bloga, — šypsodamasis tarė jis. 

— Tu dar manęs nepažįsti, mažuti, — slinkdama lūpomis 


žemyn jo kūnu atsakė Sara. 


Bet Maikas neatsakė. 


Po valandos Maikas pasiskundė, kad per ją nespėjo sutvarkyti 
savo reikalų. Jos mama parašė jam keturias žinutes, klausdama, kur 
jis prapuolė, ir primindama, kad turi atvykti pas ją persirengti. 

— Gal man eiti tiesiog šitaip? — paklausė jis, žengdamas į 
dušą. Jis buvo nuogas. 

— Manai, išgąsdintum mano mamą, bet toli gražu. Tai tavo 
žandai imtų kaisti. 

— Jei jau prakalbome apie kaistančias kūno dalis, juk man 
tikrai nebūtina vilktis... 

— Nuo kilto tau niekaip nepavyks išsisukti, tad nė nebandyk. 
Greitai susitiksime mugės aikštėje. Einu aplankyti Džosės. 

— Tikrai nenori drauge nusimaudyti po dušu? 

— Bandai atidėlioti tai, kas neišvengiama. 

Sarai reikėjo laiko tinkamai pasirengti ir apmąstyti ateitį — 
savo naująjį gyvenimą. 

— Miršti iš nekantrumo, kaip nori papasakoti savo draugei, 
kad pavyko mane suvystyti? 

— Gali laisvai grįžti į savo senąjį gyvenimą. Oi! Pala! Tu juk 
net neturėjai gyvenimo. 

Maikas išsišiepė: 

— Keliauk. Susitiksime mugėje. Būsiu su sijonu. Pusiau nuogas. 


Sara juokdamasi išėjo iš buto. 


Pamačiusi savo draugę, Džosė išpūtė akis: 

— Sara! Kas tavo kaklui? Panašu į nudegimą. 

Sara užsidengė gerklę rankomis. 

— Nieko ten nėra. 

— Čia ne „nieko“. Ar rodei šį bėrimą savo tėčiui? 

— Iš proto išėjai? 

— A, — suprato Džosė, — ūsai nutrynė, ar ne? 

Sara neatsakė. 

— Ar labai daug? 

Sara kilstelėjo antakius, ir Džosė prapliupo juoktis: 

— Turėsi papasakoti Tesei. 

Sara abejodama pažvelgė į Džosę. 

— Nori, kad pasakyčiau Tesei, jog man labai gera lovoje su jos 
broliu? Kažin ar tai gera mintis. Bet... 

— Bet ką? — sukluso Džosė. 

— Maikas pasiūlė drauge apsigyventi Fort Loderdeilyje. Pa- 
žiūrėsime, ar iš mūsų vedybų išeis kas nors gero. — Sara ištiesė karę 
ranką, demonstruodama draugei žiedus. 

— Viską pranešiu Tesei, — tarė Džosė, žavėdamasi žiedu su 
trimis deimantais. — Ji apsidžiaugs dėl tavęs lygiai kaip ir aš. — Ji 
pasiėmė telefoną. — Reikės papasakoti Iesei viską taip, kad ją pra- 
juokintų. Ramsas užsiminė Lukui, kad jau ėmė veikti hormonai ir 
Tesė daug verkia. 


— Tėse verkia? 

— Taip. Palauk, kol pati tapsi... na, per greitai mes čia, iš pra- 
džių reikia pranešti Tesei apie judu su Maiku. 

Sara surinko žinutę, davė perskaityti ją Džosei, ši tarė „Tobu- 
la“ ir paspaudė siuntimo mygtuką. 

Venecijoje esančios Tesės telefonas suvibravo ir ji spėjo pakelti 
jį greičiau, nei prie jo atskriejo Ramsas. 

— Jei čia tavo brolis ir tu vėl imsi verkti, prisiekiu, aš jį... 

— Čia Sara, — perskaičiusi žinutę, Tesė puolė į ašaras. 

— Aš jį užmušiu, — pasakė Ramzis, atimdamas iš žmonos 
aparačiuką. 

— Tai laimės ašaros. Puikios naujienos, — sukūkčiojo 
Tesė. — Hormonai. 

— Taip, žinau. Jie šešis šimtus kartų viršiją normą. — Jis spau- 
dė mygtukus, ieškodamas Saros žinutės. — Prakeikimas! — sub- 
urbėjo jis, — teks pasikalbėti su savo pussesere, kad nesiuntinėtų 
pornografinių žinučių. 

Tesė išsipūtė nosį: 

— Tu tikra davatka. Atiduok man. 

Jis nusivaipė ir grąžino jai telefoną. 

— Paprašysiu Džosės papasakoti smulkiau. O! Kaip norėčiau 


grįžti namo, — ji vėl pažvelgė į Saros žinutę. 


TAVO BROLIS VISĄ MANO KŪNĄ NUTRYNĖ ŪSIUKAIS. NE- 
LIKO NEPALIESTOS VIETOS. JIS PASIŪLĖ MAN GYVENTI 


DRAUGE SU JUO FORT LODERDEILYJE. SARA. 


Sara su Džose praleido gal valandą, padėdama jai įsiminti 
būrėjos vaidmens žodžius. Lukas užsakė 1891 metais spausdintą 
knygą, kurioje aiškinama, kaip per amžius ateitį nuspėdavo jokių 
ypatingų galių neturintys žmonės. 

— Gerai, — tarė Sara, — pakartokime dar kartą. 

Tačiau ji žinojo, kad Džosė jau mokėjo viską mintinai. 

— Netekėjusiai moteriai turėsiu sakyti: „Kartais jaučiatės 
vieniša, bet drauge jums patinka vienatvė.“ Ištekėjusiai moteriai 
sakysiu: „Jums dažnai atrodo, kad vyras jūsų nesupranta“, — Džo- 
sė žvilgtelėjo žemyn. — Pagyvenusiam vyrui kliūva štai kas: „Jūs 
kadaise buvote nubaustas už gerą darbą“, — ji pažiūrėjo į Sarą. — 
Manai, šitas teiginys pakankamai universalus ir su juo sutiktų bet 
kuris pagyvenęs vyras? 

— Nežinau. Galėsi pati man pasakyti, kai išbursi šimtą likimų. 

Džosė vėl pažvelgė į kortas. 

— Maikas patarė kiekvienai moteriai, peržengusiai trisdešimt, 
sakyti štai ką: „Išsipildys tai, ką jau seniai planuojate.“ O Lukas per 
televizorių išgirdo, kad frazė: „Viešumoje esate visiškai kitoks nei 
asmeniniame gyvenime“ tiks kiekvienam. 

— Man tinka, o tau? 

— Žinoma, kurgi ne. Gal jau eik puoštis? Laikas bėga. O ar 
ten bus... bus Gregas? 

— Nežinau. Maikui pranešė, kad jį jau paleido, bet jis nesakė, 
kur Gregas buvo laikomas, todėl nežinau, kiek laiko užtruks, kol čia 
pasirodys. Maikas nori, kad išvydusi Gregą apsimesčiau nustebusi. 

— Nustembi, kai tau pasako, kad nešioji ne vieną kūdikį, o 
du. Bet kai pamatai vyrą, kuris nori tave nužudyti, pasijunti lyg 
riedėdama nuo kalno automobiliu be stabdžių. Aš to nevadinčiau 
nuostaba, — Džosė nutilo. — Sara... 

— Žinau. Negaliu apie tai galvoti, nes iškart ima siaubas. Ten 
bus Maikas, jis pasikalbės su Freizeriais ir... — ji vėl sužiuro į Džo- 
sę. — Nori dar kartą pasikartoti kortas? 

— Ne, manau, jau išmokau. Žinai, nuo kai kurių dalykų, ku- 
riuos teks pasakyti žmonėms, man darosi bloga. — Ji išsitraukė 
kortą. — Knygoje rašoma, kad vyresnės netekėjusios moterys daž- 


niausiai kreipiasi į būrėjas, nes nori susirasti jaunikį. Minima, kad 

tokios moterys dažniausiai yra vienišos ir pagiežingos, 0 jų noras 
sumokėti už pagalbą tėra sarkazmo išraiška. 

— Manai, reikėjo daug tyrimų, kol jie tai išsiaiškino? — pa- 
klausė Sara ir jos prapliupo juoktis. 

Ji mojuodama išėjo iš kambario. Priėjusi prie išorinių durų, 
pamatė atvažiavus; pono Lango sunkvežimį. Atrodė, jis pilnai pri- 
krautas. 

— Oi, Džose! — šūktelėjo ji. — Aš pasiūliau ponui Langui 
pasinaudoti tavo virtuve ir pažadėjau, kad padėsi jam supjaustyti 
produktus? 

— Ką tu pažadėjai?! — suklykė Džosė, bet Sara spėjo išsprūsti 


pro duris. 


Atsisėdęs į automobilį Maikas nuoširdžiai ketino važiuoti pas Elę 
persirengti, bet jam nedavė ramybės mintys apie Lango namus. 
Kai Sara su Langu ėmė postringauti apie sausainius, jis bandė per- 
žvelgti kambarį ir įsivaizduoti, kaip jame gyvenama. Tačiau kažkas 
buvo ne taip. Jis nepastebėjo nieko išskirtinio ar keisto, viskas at- 
rodė savo vietose, bet jis tai juto. Žinoma, beveik kiekvienas Lango 
žodis buvo melas, bet, rodos, toks jau buvo jo būdas. Maiko many- 
mu, senis tiesiog nemokėjo kalbėti tiesos ar bent jau visiškos tiesos. 
Nenuostabu, kad Langas tikėjo Maiką esant jo giminaičiu, mąstė 
Maikas. Jie iš tiesų buvo labai panašūs. 

Tą dieną Maikas išvydo kažką, kas jam iki šiol neišėjo iš gal- 
vos, todėl nusprendė sugrįžti į ūkį ir viską apžiūrėti įdėmiau. 

Statydamas automobilį prie senojo namo jis suprato, kad toks 
improvizuotas vizitas tapo įmanomas tik Saros dėka. Tai ji sugal- 
vojo padovanoti Langui šunis, kurie jau pažinojo Maiką. Jei Langas 
šunis būtų įsigijęs pats, Maikui tikriausiai nebūtų taip lengva pa- 
tekti į teritoriją. Be to, Sara pasirūpino, kad po pietų Lango nebūtų 
namuose. Vargšelė Džosė. 

Pabuvęs name tik dvidešimt minučių, Maikas surado, ko ieš- 
kojo. Elektra, pamanė jis. Ir kas galėjo pagalvoti, kad elektros laidai 


ir lemputės padės sučiupti nusikaltėlius? 

Kai Maikas surado tai, ko taip ilgai ieškojo kiti, taip nudžiugo, 
kad norėjo iškart paskambinti ir pranešti apie radybas Sarai, bet to 
padaryti negalėjo. Jai buvo geriau nežinoti, kas vyksta. Tačiau jis 
paskambino Lukui. Sprendžiant iš garsų fone, šis buvo mugėje. 

— Ar esi labai užsiėmęs? 

— Visi manęs prašo padaryti tiek daug dalykų, kad esu pasi- 
rengęs nukreipti į juos pistoletą, — susinervinęs pasakė Lukas. — 
Todėl galiu tvirtai atsakyti: ne, esu visiškai neužsiėmęs. 

— Man reikia tavo pagalbos, — tarė Maikas, — ir būsiu iš- 
sprendęs bylą. 

— Sučiupai Mizę ar supratai, ko jie siekia? 

— Turiu tai, ko jie trokšta. Gal gali kuo greičiau savo sunkve- 
žimiu atvažiuoti į Merlino ūkį? 

— Tiks per dešimt minučių? 

— Nelabai, pasistenk greičiau. — Jis išgirdo, kaip laikydamas 
prie ausies telefoną Lukas leidosi į kojas. — Jei paskambinsiu Saros 
mamai, ar ji sutiks padėti, ar ims aiškinti, kaip svarbu dėvėti tą pra- 
keiktą sijoną? 

— Ji padarys viską, kad apsaugotų savo dukrą. Gal nori, aš jai 
paskambinsiu? 

— Nea, — Maikas girdėjo, kaip Lukas užveda sunkvežimio 
variklį, — dabar jau turiu uošvę, tad teks išmokti su ja susikalbėti. 

— Sėkmės, — taip taręs, Lukas padėjo ragelį. 

Maikas paskambino Elei ir pranešė negalįs atvykti, bet papra- 
šė nieko neprasitarti Sarai, o Lukas atskriejo į Merlino ūkį per še- 
šias minutes. Šunys ėmė pasiutusiai loti, tačiau Maikas liepė jiems 
nutilti ir sėstis, ir jie pakluso. 

— Ateik, parodysiu, ką radau, — ištarė Maikas ir nusivedė jį 
prie lobio, aptikto slaptoje spintelėje. 

Po kelių minučių jis paskambino Tesei, norėdamas išsiaiškinti 
Saros nuosavybės teises į jo rastus paveikslus. Ji perdavė telefoną 
Ramziui, kuris viską paaiškino. 

Pagal tetos Lisės testamentą, visi paveikslai priklausė Sarai. 
„Visus paveikslus su inicialais ČAJ palieku savo brangiajai dukte- 
rėčiai , — taip buvo rašoma testamente. Testamento rašymo metu 
tebuvo vienintelė juokinga akvarelė, vaizduojanti purpurinės žąsis. 
Tačiau Benjaminas, Ramzio tėtis, rašydamas testamentą pridėjo 
žodį „visus“. Jis norėjo užtikrinti jos teises, jei kartais atsirastų dau- 
giau paveikslų. 

— Kadangi namas dabar priklauso tau, — tarė Ramsas, — ga- 
lite kelti bylą dėl jų nuosavybės. 

Kai Maikas nieko į tai neatsakė, Ramzis draugiškai nusijuokė: 

— Nors ir neklausei, teisiškai visi kiti spintelėje esantys daik- 
tai yra tavo. 

— Visas turtas atitenka savininkų palikuonims, — paskubo- 
mis atšovė Maikas. 

— Puiku, — ramiai atsakė Ramsas. — Pranešk, kai mums bus 
saugu grįžti namo. Mudu su Tese visų pasiilgome. Beje, girdėjau, 
kad judu su Sara liksite susituokę. Sveikinu. 

Maiką ir vėl persmelkė pasibaisėjimas, kad visi viską apie jį 
žino, juo labiau kad šito vyro jis net nebuvo matęs gyvenime. 

— Dėkoju, — išspaudė jis. 

— Ir, kiek suprantu, jums neprireiks finansinės pagalbos res- 
tauruojant Merlino ūkį. 

Nors Ramsas tai pasakė kaip pokštą, Maikas suraukė antakius. 
Jis ir taip nebūtų priėmęs tokios pagalbos, bet dabar po truputį ėmė 
suprasti, kad vedė turtingą paveldėtoją. O turtinga moteris galėjo 
susirasti geresnį vyrą nei aukštosios nebaigus; policininką. 

— Ne, pagalbos tikrai neprireiks, — atsakė jis ir padėjo ragelį. 

Po poros valandų, prikrovę pilną Luko pikapą ir Maiko au- 
tomobilį, jie išvažiavo. Nuvažiavo į saugyklą, kur Maikas turėjo 
sandėlį. Neilgai trukus sukrovė savo kuklų turtą į sandėlio galą, 


nors Tesė buvo išnuomojusi gana dideles patalpas, tikėdamasi, kad 

pavyks viską užpildyti. Vyrai ėmė kratyti daiktus, o baigę darbą abu 
buvo purvini ir suprakaitavę. 

— Sukurk Sarai kokią nors istoriją apie mane, — paprašė 
Maikas. — Ji mano, kad šiuo metu esu pas jos mamą. Turiu dar kai 
kam paskambinti ir viską išsiaiškinti. 

— O kaip Vandlas? — paklausė Lukas. 

— Jis čia pasirodys tik rytoj. Man kiekvieną valandą praneša, 
kur jis yra, bet atvykęs jis neberas to, ko ieško. 

— Išskyrus Sarą. Baiminuosi, kad jis smarkiai įtūš, sužinojęs, 
kaip jo planai žlugo. 

— Galima taip sakyti, bet aš pasistengsiu, kad visą pyktį jis 
išlietų ant manęs. 

— O jei nepavyks? — nerimavo Lukas. 

— Sara to dar nežino, bet kai ji susitiks su Vandlu ir praneš 
jam ištekėjusi už kito, ją iškart įsodins į autobusiuką ir išveš. Jei 
Vandlas norės keršyti, jam būsiu likęs tik aš. — Lukas vis tiek at- 
rodė nusiteikęs skeptiškai. — Patikėk manimi. Ilgai tuo užsiėmiau, 
be to, užtikrinu, Sara man labai brangi. 

— Tai žino visas miestelis. Žmonės kalba, kad kai tu į ją pa- 
Žiūri... 

— Gal galiu išsaugoti 4en/ žrupu/; savigarbos? — užrakinda- 
mas sandėlio duris tarė Maikas. — Dinkime iš čia. 

— Manau, tau reikėtų kuo greičiau pasirodyti mugėje. Atida- 
rymo vakarą ten atvažiuos kokie penki šimtai žmonių, ir aš nenoriu 
palikti Sarą be apsaugos. 

— Taip nebuvo ir nebus, — atsakė Maikas. 

Kai Lukas nuvažiavo, Maikas pasistatė automobilį po medžiu, 
stovinčiu maždaug pusantro kilometro nuo sandėlio, ir ėmė spau- 
dyti telefono mygtukus. 

Maikas visą laiką įtarė egzistuojant ryšį tarp jo senelės, Mer- 
lino ūkio ir Vandlų, bet niekaip nesugebėjo jo apčiuopti. O suradęs 
tai, ko ieškojo Mizė, jis numanė, kaip jie visi galėjo būti susiję. 

Maikas paskambino į senelių namus Ohajuje, kur jo senelė 
praleido paskutiniuosius savo gyvenimo metus ir mirė, norėdamas 
pasikalbėti su vyriausiąja sesele. Juos nedelsiant sujungė. Jam patei- 
kus savo įgaliojimus ir trumpai papasakojus apie tyrimą, reikalingas 
asmuo buvo greitai surastas. Mizę Vandlo nebuvo sunku atsekti 
pagal didžiulę nosį. Kaip Maikas ir įtarė, ji ten dirbo prisidengusi 
Heizelės Smit vardu, ir seselė galėjo apie ją daug papasakoti. 

— Nemėgstu blogai kalbėti apie žmones, bet Heizelė buvo 
siaubinga moteris, — pradėjo seselė. — Kai ji išėjo, darbuotojai 
ėmė dalytis pasakojimais. Tada ir sužinojome, ką ji padarė. Vienam 
žmogui ji pasakydavo vieną, o kitam — visai kitką. Kol ji čia dirbo, 
buvo tikras chaosas. Tik niekas iš mūsų nesuprato, kas jį kėlė. Iš 
pažiūros Heizelė man pasirodė pati geriausia kada nors turėta dar- 
buotoja, aš apsigavau kaip ir visi kiti. Vieną dieną Heizelė atėjo pas 
mane ir pranešė mačiusi, kaip vieną, ką tik mirusį pacientą apvogė 
geriausia mano slaugė. Pasakodama ji apsiverkė. Nors gėda prisipa- 
žinti, aš ja patikėjau. Per ją atleidau vieną geriausių slaugių. 

— Jei jums palengvės, — įsiterpė Maikas, — galiu pasakyti, 
kad moteris, kurią jūs pažįstate kaip Heizelę Smit, yra apgavusi 
daugybę žmonių. Gal galite papasakoti viską, ką prisimenate apie 
paskutines savaites prieš mano senelės mirtį? 

— Tikriausiai norite išgirsti apie tą vakarą, kai Prudenciją iš- 
tiko isterija. 

— Taip, — Maiko širdis smarkiai daužėsi, — papasakokite 
viską, ką žinote. 

Negalėjo jos skubinti, nes norėjo įgauti moters pasitikėjimą, 
todėl leido jai pasakoti savo tempu. 

— Na, visų pirma, Prudencija nebuvo... man nemalonu tai 
sakyti, pone Niulandai, bet ji nebuvo mėgstama. 

— Norite pasakyti, kad jai įėjus kambarys ištuštėdavo? 

— Taip, bijau, kaip tik taip ir būdavo. Ji gan dažnai pasakoda- 
vo, kaip ją išprievartavo. Jums tikriausiai yra tekę tai girdėti? 

— Kiekvieną savaitę, kurią, savo nelaimei, leidau drauge su 
ja, klausydavausi šitos istorijos. Ir su kiekvienu perpasakojimu vis 
daugėdavo smurto ir siaubo. Kiek pamenu, galiausiai ji ėmė kalbėti, 
kad po to Aleksandras Makdauelas plaktuku suskaldė jai kojas. 

— Taip, mes irgi tai girdėjome, — atsakė seselė. — O ar jūs 
žinote, kad turime reziduojantį psichoterapeutą? Jūsų senelei labai 
patiko pas jį lankytis, ir neturėčiau jums šito sakyti, bet kai jos is- 
torijos ėmė keistis kiekvieną savaitę, jis atliko tyrimą, remdamasis 
senų laikraščių straipsniais apie tą įvykį. Pirmiausia išprievarta- 
vimas įvykdytas visiškai ne tuo metu, kaip ji teigė. Tai įvyko ne 
dieną, o naktį, ir ji ėjo namo iš vakarėlio, kuriame gėrė. Ar jūs tai 
žinojote? 

— Ne, — tyliai atsakė Maikas. — Nežinojau. 

Jis pasibjaurėjo savimi, nes jam nė karto nešovė į galvą mintis 
pasidomėti senais dokumentais. Antra vertus, senelės pasakojimas 
apie išprievartavimą jam buvo įsiėdęs iki gyvo kaulo. 

— Psichiatro manymu, visai įmanoma, kad tuo metu Pru 
buvo nemenkai išgėrusi ir galimai pati atsidavė jaunuoliui. Bet kai 
vėliau tas vyrukas, kurį ji apkaltino, nesutiko jos vesti ir net neigė ją 
užpuolęs... Na, pasak daktaro, ji galėjo taip pagražinti pasakojimą, 
kad gali būti, jog ponas Makdauelas iš tiesų yra nekaltas. 

Maikui seselės žodžiai nuskambėjo kaip visiška tiesa ir jis mie- 
lai būtų išklausęs viską, bet šiuo metu neturėjo laiko, todėl tarė: 

— O tą vakarą, kai ją ištiko isterija, ji kalbėjo ką nors kita? 

— Taip. Tą vakarą visi gyventojai svetainėje žiūrėjo televizijos 
laidą, tą pačią kaip ir visada, bet Pru ėmė klykti. Mums taip ir ne- 
pavyko įdiegti jūsų senelei, kad kartais kitų žmonių poreikiai yra 
lygiai tokie pat svarbūs kaip ir jos pačios. 

Maikas prunkštelėjo: 

— Niekas nesugebėjo jos to išmokyti. Ką ji rėkavo? 


— Kad yra mačiusi paveikslus, kuriuos rodo per televiziją. 


£Purpurinės naktys 307 


Jis žinojo, kad tuos paveikslus jiedu su Luku ką tik pervežė iš 
slaptavietės Merlino ūkyje. Maikas paklausė: 

— O kokią laidą jie žiūrėjo? 

— „Pradingę lobiai“. Žiūrite ją? 

Maiko gyvenime paprasčiausiai nelikdavo laiko televizijai, bet 
jam pasirodė, kad taip pasakyti būtų per daug pasipūtėliška, todėl 
teištarė: 

— Deja, ne. Apie ką ji? 

— Apie pražuvusius vertingus daiktus. Mūsų gyventojams 
ši laida labai patinka, žiūrime ją kiekvieną ketvirtadienio vakarą. 
Toje serijoje buvo rodomi kažkokie tropinių augalų paveikslai iš 
Floridos, kurie, pasak laidos rengėjų, yra labai labai vertingi. Sunku 
prisiminti tiksliau, nes juos pamačiusi Pru po penkių minučių ėmė 
šokinėti ir spiegti visa gerkle. 

— Gal bent šį tą prisimenate, ką ji spiegė? 

— Apie kažkokį berniuką... Briusą... Langlį? 

— Briusterį Langą, — tarė Maikas. 

— Taip! Būtent. Nemalonu sakyti, tačiau turėjome daug var- 
go, nes jūsų senelė mėgdavo raustis po svetimus daiktus. Ji taip pat 
mėgo visus šnipinėti. Turėjome rūpestingai rakinti visas duris. 

— Puikiai jus suprantu, — ramiai atsakė Maikas. 

— Taip, įsivaizduoju, — užjaučiamai tarė seselė. — Taigi, Pru 
paskelbė, kad paveikslus, kuriuos rodo per televiziją, prieš išprie- 
vartavimą ji matė pas tą vaikiną namuose. Sakė žiūrėjusi pro langą, 
nors neprisipažino šnipinėjusi, ir pamatė jį, paskleidus; ant grindų 
šituos meno kūrinius. Kiek pamenu, Pru pasakė, kad jis pastebėjo 
ją. Ar taip gali būti? 

Maikas pabandė įsivaizduoti tą vakarą. Senelė, panelė pikčiur- 
na, prisisiurbusi alkoholio vėpsojo pro Briusterio Lango langus. Ji 
labai mėgo šnipinėti, todėl dar vaikystėje jis išmoko užtraukti už- 


uolaidas ir užsklęsti duris. 

Tą vakarą Langas pakėlęs akis pastebėjo ją, žiūrinčią pro lan- 
gą, ir tikriausiai išėjo į lauką. Galbūt Pru bandė pabėgti dviračiu, 
galbūt Langas metė jai į stipinus kelis akmenis. O gal ji buvo labai 
girta ir pati pargriuvo. Pru visada patiko džinas. O Langas turbūt 
pagalvojo, kad ji atėjo pas jį, kaip kad ir anksčiau. Kadangi jau buvo 
vakaras, jis pamanė ją galiausiai supratus, jog jis yra greičiau vyras, 
o ne berniukas, kuriuo anksčiau laikė. 

Nukritusi nuo dviračio, Pru galėjo susitrenkti galvą. Buvo dar 
ir išgėrusi, todėl tikrai miglotai suvokė tikrovę. Ji pamatė kiltą, tokį 
patį kaip jos mylimojo Alekso Makdauelo, ir nuo to viskas prasi- 
dėjo. Tikriausiai atsidavė tam vyrui su entuziazmu. 

Nenuostabu, galvojo Maikas, kad Langas kasmet švenčia tą 
progą, bet įdomu, kaip jis pasijuto, kai Pru paprašė Alekso ją vesti. 

— Pone Niulandai? — paklausė seselė. — Jūs vis dar ten? 

— Taip. O kas atsitiko po to, kai mano senelę ištiko isterija? 

— Suleidome jai raminamųjų ir paguldėme į lovą. Viskas tuo 
ir būtų pasibaigę, jei ne Heizelė. 

— Spėju, ji baisiai susidomėjo mano senelės pasakojimu. 

— Ne tas žodis. Kai Heizelė pasirodė naktinėje pamainoje, 
visi vien tik apie tai ir tekalbėjo. Heizelė visų išklausinėjo, dėl ko 
Pru taip pasimaišė. Jai buvo įdomi kiekviena smulkmena. Ji pasakė 
kai ką labai keisto, aš to niekada nepamiršiu. 

— Ką giji pasakė? 

— Ji prasitarė, kad seni žmonės žino daugybę paslapčių, bet 
kai jie gerokai pasensta, pamiršta, kas yra paslaptis, o kas ne. 

— Tikriausiai tai ir buvo priežastis, dėl kurios pas jus įsidarbi- 
no Heizelė, — pasakė Maikas, supratęs, kad dėl to Mizė ir susirado 
darbą aukštesnės klasės senelių namuose. Jai pasprukus, jos ėmė 
ieškoti policija ir federalai, todėl reikėjo kurį laiką likti nepastebė- 
tai. Mizei prireiks apdairumo, prieš pradedant naujas sielvartaujan- 


čių moterų apgaules. Juk galiausiai kai kurios ją išdavė. 

Todėl Mizė įsidarbino senelių namuose, kur giminės gerai 
apmokėjo artimųjų priežiūrą. Galbūt ji ten pateko ketindama pasi- 
tenkinti vien papuošalų vagystėmis, tačiau netyčia aptiko Pruden- 
cijos Volker aukso gyslą. 

— Nuo to vakaro Heizelė ir Prudencija tapo geriausiomis 
draugėmis, — pasakojo seselė. — Visą savaitę Heizelė ignoravo 
visus gyventojus vien tam, kad leistų laiką su Pru. Reikėjo užkirsti 
tam kelią, bet viskas vyko taip ramiai, kad nesiryžau. Vis dar nesu- 
pratau, kad sąmyšį kelia Heizelė. Maniau, viskas nurimo dėl to, kad 
Pru visai neišeidavo iš kambario, ir dėl tos ramybės buvau dėkinga 
Heizelei. 

— Ką jos veikdavo? — pasiteiravo Maikas. 

— Kalbėdavosi. Nors Pru durys būdavo uždarytos, girdėdavo- 
me nesiliaujantį čiauškėjimą. Žinojome, kad jos perskaitė visus jūsų 
sesers laiškus, nes tekdavo išimti dėžutę iš saugyklos. 

— Ar Heizelė užsiminė, apie ką jos kalbėdavosi? 

— Ne,visiškai ne. O! Prisiminiau. Kartą per pietus ji prasitarė, 
kad susižavėjo vienu miesteliu. Tokiu keistu pavadinimu. 

— Edilinu, esančiu Virdžinijoje. 

— Taip! Būtent, — patvirtino seselė. 

Maikas suprato, kad Heizelė-Mizė iš laiškų sužinojo, jog pa- 
gal tetos testamentą visi paveikslai priklauso Sarai. Testamento pa- 
rašymo metu tebuvo viena akvarelė su purpurinėmis antimis, kuri 
dabar kabėjo ant Saros kambario sienos. Maikas norėjo sau įspirti, 
kad neatkreipė dėmesio, kai Sara pasakė, jog Stefanas norėjo to 
paveikslo. Tuo metu jis buvo nepaprastai susižavėjęs Sara ir nepa- 
stebėjo prieš pat jo akis kabančio mįslės įminimo. 

— Ir praėjus kelioms dienoms po įvykio prie televizoriaus 
mano senelė mirė? 

— Taip, — patvirtino seselė, — ji mirė miegodama, o kitą die- 
ną apsiašarojusi Heizelė išėjo iš darbo. Ji pasakė negalinti žiūrėti, 


kaip miršta jos mylimi žmonės. 

Maikas kol kas dar nebuvo įsitikinęs, bet įtarė Mizę nužudžius 
jo senelę. Kai ištraukė iš Prudencijos visą reikalingą informaciją, at- 
sikratė ja, kad ši niekam nepapasakotų, ką jos veikė. 

— Gal galite atsiųsti man elektroniniu paštu Heizelės darbo 
pažymėjimo nuotrauką? — paprašė Maikas. — Norėčiau ją pa- 
matyti. 

— Žinoma, pone Niulandai, — atsakė seselė. — Ir prašau 
man pranešti apie tolesnę įvykių eigą. 

Jis pažadėjo būtinai pranešti, padiktavo savo elektroninio paš- 
to adresą ir padėjo ragelį. 

Paskui paskambino Tesei ir paprašė ją pradėti tvarkyti senelės 
palaikų ekshumavimo dokumentus. Reikėjo įrodymų, patvirtinan- 
čių, kad ji buvo nužudyta. 

— Gal turi išsaugojusi senelės siųstus laiškus? — pasiteiravo jis. 

— Turiu visus. Galvojau, vieną dieną norėsi juos perskaityti. 

— Aš — ne,bet jei ten minima slaugė, vardu Heizelė, jais su- 
sidomėtų teisėsauga. 

Jeigu bus įmanoma įrodyti, kad Heizelė yra Mizė Vandlo, o 
iškasti palaikai patvirtins žmogžudystės prielaidą, ją bus galima 
teisti už nužudymą. Pagaliau bus galima pasodinti Mizę Vandlo už 
sunkesnį nusikaltimą nei sukčiavimas. 

Po kelių minučių Maikas elektroniniu paštu gavo Heizelės 
darbo pažymėjimo nuotrauką. Jis atidžiai ją ištyrinėjo telefone — į 
akis iš karto krito didžiulė nosis ir siaura belūpė burna. Mizė at- 
rodė neką geriau nei 1973-iaisiais, kai apgaulės būdu tapo trečiąja 
Marko Vandlo žmona. Nors buvo įdomu žiūrėti į jos pagyvenusios 
nuotrauką, Maikui neatrodė, kad būtų matęs ją Ediline. Spokso- 
damas į nuotrauką, jis ėmė svarstyti, kaip ji atrodytų pagaliau pasi- 
dariusi plastinę nosies operaciją. 

Jis susisiekė su inspektoriumi Eriksonu, greitai jam išdėstė, 
ką pavyko sužinoti, ir paprašė, kad kompiuterininkai padirbėtų su 


Mizės nuotrauka: 

— Noriu pažiūrėti, kaip ji atrodo nupjovus maždaug pusę no- 
sies. Galbūt matydavome ją kasdien ir to nesuprasdavome. 

— Tuoj pat to imsimės. Gerai padirbėta, Maikai. 

— Manai, tai padės man gauti darbą su popieriais? Žmona 
pageidauja, kad likčiau namuose. 

Maikas beveik matė, kaip inspektorius šypsosi. 

— Taip, galime tai suorganizuoti. Drauge su paaukštinimu ir 
pakeltu atlyginimu. 

Maikas nusijuokė: 

— Tik neversk manęs prižiūrėti naujokus. 

— Kaip tik apie tai ir galvoju. Atsiųsiu tau nuotrauką iškart, 
kai vaikinai ją pakeis, — inspektorius padėjo ragelį. 

Maikas sėdo į automobilį ir pasuko tiesiai į mugę, nesivargin- 
damas pakeliui sustoti nusiprausti ir persirengti. Jo nebuvo jau ilgą 
laiką, todėl žinojo, kad Sara ims klausinėti, o ji jau ir taip per daug 
Žino. 

— Niulandai, nutaisyk akmeninį veidą, — tarė sau Maikas, 


žvilgčiodamas į veidrodėlius, bet niekas iš paskos nesekė. 


Maikas buvo išėjęs iš namų jau keletą valandų, kai Sara pra- 
sibrovė pro lauke susirinkusią minią ir patraukė mamos palapinės 
link. Priešais driekėsi ilgi stalai, nukrauti gėrybėmis ir gaminiais, 
kuriuos porą savaičių ruošė „Ekologiško Armstrongų maisto“ 
darbuotojai. Šiais metais Sara jiems nepadėjo, tačiau kitais būtinai 
prisidės. Galbūt per kitą mugę ji jau lauksis, o gal laikys glėbyje 
naujagimį. Su Maiku jiedu nesikalbėjo apie vaikus, nors apskritai 
jiedu nesikalbėjo apie nieką rimto, išskyrus bylą. 

Sara liovėsi svarstyti ir apsidairė. Jos mama ir dvi seserys buvo 
palapinėje ir vilkėjo viduramžių stiliaus suknelėmis, kurias pernai 
pasiuvo Sara. Pati Sara vilkėjo žalio aksomo korsetą ir senojo Mak- 


ternų škotiško audinio sijoną. Seserys buvo apsirengusios mėlynos 

ir vyno spalvos apdarais, o mamos kostiume vyravo geltoni ir rudi 
atspalviai. „Žemės spalvos“, — pasakė ji Sarai, kai ši siuvo suknelę. 

Palapinės viduje buvo pilna pintinių ir dėžių su vaisiais. Viršu- 
je buvo sudėti šaldikliai su paruoštu maistu. Jos mama pareiškė, kad 
nors tai ir mugė, ji neprekiaus nesveiku maistu. 

— Ji tiesiog pamirko vaisius tešloje, išverda juos aliejuje ir 
apvolioja cukruje, — pakomentavo tėtis daktaras. — Sveikiausias 
maistas. 

Sara pagalvojo, kad būtų gerai nusiųsti tėtį pasiklausyti Džo- 
sės likimo pranašysčių — jis pagaliau išgirstų /i474 sarkazmą. 

Sara stovėjo prie palapinės įėjimo, kai ją pastebėjo mama. Ji 
nešė dėžę raukšlėtųjų melionų. Iš pradžių nusišypsojo, bet šypsena 
greitai virto pašaipa, nes ant dukters kaklo ji pamatė blyškiai rau- 
donas dėmes. Sara bandė jas užmaskuoti kremine ir biria pudra, bet 
raudonumas vis tiek matėsi. 

Eli iš karto suprato, kas tai: 

— A, ūsiukai nutrynė. Kaip šiandien prisimenu. Pamenu, kaip 
mudu su tavo tėčiu... 

— Mama, prašau tavęs! — nutraukė Sara. 

Mama juokdamasi išėjo iš palapinės. 

— Palauk, kol! susilauksi pirmojo vaiko, — pasakė jos sesuo 
Dženiferė. — Pakraupsi nuo jos pasakojimų. 

— Man siaubingiausios sekso sagos, — pareiškė kita Saros 
sesuo, Teilor. 

— Tavęs nepribaigė istorija apie tai, kaip tėtis padėjo mamai 
tave gimdyti ant kalno viršūnės? — nustebo Dženiferė. 

— Ne. Man šiurpiausios mamos ir tėčio Purpurinių naktų 
Meksike pasakojimo smulkmenos. Klausydamasis tos istorijos, net 
Džinas paraudo. 

Sara Žiūrėjo į seseris, netikėdama savo ausimis. Pirmą kartą 


gyvenime jos kalbėjo su ja, na, kaip su suaugusia moterimi. 

Atrodo, Dženiferė, laikydama rankoje dėžę vaisinio pyrago, 
suprato Saros sutrikimą: 

— Nejaugi dar nesupratai, kad iki vestuvių mama laikė tave 
skaisčia? Dėl to ir nepasidalijo su /avimi savo sekso istorijomis, — 
tarė ji ir išėjo iš palapinės. 

Teilor buvo pasiėmusi tris dėžutes sausainių: 

— Tau pasisekė, kad tiek laiko neteko klausytis jos pikantiškų 
pasakėlių. 

Ji nusekė paskui seserį. 

Sara sutrikusi liko stovėti ir žiūrėti joms pavymui. Ji vis dar 
ten tebestovėjo, kai į palapinę įėjo Maikas. 

— Tavo mama manęs paprašė atnešti iš čia porą maišų bul- 
vių. Ir kodėl tavo giminaičiai ėmė taip daug klausinėti apie mano 
barzdą? Norėjau nusiskusti, bet... — jis nutilo ir sužiuro į ją. — Tu 
gerai jautiesi? 

— Sesės su manimi elgėsi maloniai. 

— Tam sesės ir skirtos. 

— Tik ne maniškės. 

Maikas per vieną petį persimetė maždaug dvidešimt kilogra- 
mų sveriantį bulvių maišą ir pritūpė pakelti kito tokio pat. Persi- 
metęs po maišą per abu pečius, jis priėjo prie Saros. 

— Ką jos tau pasakė? 

— Jos pasakė, kad mama man papasakos savo sekso istorijas. 

— Sara, žinau, aš augau ne čia, bet nejaugi tai... 

Ji atsitokėjo ir pažvelgė į Maiką. Kaip nuostabiai jis atrodė! 
Tikėjosi jį išvysti su kiltu, bet Maikas buvo apsirengęs džinsais ir 
marškinėliais. Tačiau atrodė, kad mama jį baigia nuvaryti nuo kojų, 
nes nuo prakaito permirkę drabužiai lipo prie kūno. Sara galėjo su- 
skaičiuoti jo pilvo preso raumenis. 

Ji tuoj pat susiprato, kad kitos moterys taip pat gali užsiimti 
tokia aritmetika. 


— Surasiu tau švarius naujus marškinius, — tarė Sara. 

Iš Maiko žvilgsnio jai tapo aišku, kad jis supranta, ką ji gal- 
voja. 

— Dvigubai didesnius už šituos? 

— Gal net trigubai. 

— Duok bučkį. 

Sara jau ketino įkišti tarp maišų veidą, bet pasigirdo mamos 
balsas: 

— Maikai! Kur dingai su tomis bulvėmis? 

— Prie savo giminaičių sąrašo dar galiu pridėti ir uošvę, — su- 
murmėjo jis, eidamas iš palapinės. 

— Galvok apie mūsų gražų, ramų butą Fort Loderdeilyje! — 
pavymui šūktelėjo Sara. 

— Taip, kur mūsų viršutiniai kaimynai bus sukčiai. 

O apačioje gyvens vienas arba pora mažylių, pagalvojo Sara. 

Likusią vakaro dalį Elė taip užvertė darbais savo dukrą, kad ši 
beveik nebematė Maiko. Kartą pastebėjo jį akies krašteliu, bet jis 
tuo metu kalbėjo telefonu, todėl vis tiek nebūtų pavykę pasišnekėti. 
Be to, Maikas tiek daug laiko leido su Luku, kad jei Sara būtų ki- 
tokia, ją tikriausiai būtų apėmęs pavydas. 

Kartą ji pastebėjo Arielę — ši čiaumojo didžiulį karamelinį 
obuolį. O išvydusi pro šalį einantį Maiką su prilipusiais marški- 
nėliais, Arielė taip plačiai išsižiojo, kad iš jos burnos iškrito lipnus 
vaisiaus gabalas ir nudribo ant suknelės krūtinės. Jei ji dėvėtų Saros 
siūtą suknelę, padėtų ją išvalyti, tačiau Arielė savo viduramžių mo- 
delio apdarą užsisakė parduotuvėje Niujorke. Sara girdėjo, kad jos 
rankovės siūlės plyšo du kartus. 

Kai Arielė pakėlė akis, Sara šypsojosi ir kuo skubiau susikibo 
su Maiku rankomis. Galbūt jam geriau nepersirengti. 

— Ką veiki? — pasidomėjo Maikas. 

— Užsiimu mergaitiškais dalykais. Kur šiuo metu yra Gregas? 

— Jis ką tik išvyko iš degalinės. Nusipirko pakelį „Iwinkies“ 
keksiukų. 

— Ir tu jį smerki tik dėl to? Kurioje jis valstijoje? — greitai 
pridūrė ji. 

— Kokius apatinius esi apsivilkusi po šitais drabužiais? 

— Visiškai jokių. Gal galėtum man parodyti, kurie iš šitų su- 
sibūrusių Žmonių taviškiai, o kurie — tik paprasti turistai? 

— Ar matei Langą, slankiojantį apie Džosės palapinę? 

— Tu gali tiesiai atsakyti bent į vieną iš mano užduotų klau- 
simų? — paklausė Sara. 

— Ne, jei man pavyksta išsisukti. 

— Nori, supažindinsiu tave su pusbroliais Freizeriais? 

— Rytoj susipažinsiu, kai susiremsime kovoje su kardais. Du 
jau pažįstu, kiek iš viso jų yra? 

— Didžioji trijulė. Kolinas vyriausias, vidurinis yra Peras, 
pavadintas tėvo Peregrino garbei, ir jaunėlis Lanis — mažybinis 
Lankasterio trumpinys. 

— Džiaugiuosi, kad man vardą davė ne jų tėvai. 

— Tai seni giminės vardai. Freizeriai jų nekeičia. 

— Sara! — pasigirdo jos mamos balsas ir ji niurgztelėjo. 

— Manęs laukia darbas. Pasimatysime vakare, ar ne? 

— Jo. — Maikas pabučiavo jai į skruostą. — Luriu kai kam 
paskambinti, todėl galbūt grįšiu vėlai. 

Maikas jau buvo besisukąs, bet Sara pastebėjo kibirkštėles jo 
akyse ir čiupo už rankos. Įdėmiai pažiūrėjo jam į veidą. 

— Kas atsitiko? Atrodo, dėl kažko labai džiaugiesi. 

— Nieko. Tiesiog laukiu nesulaukiu rytdienos. 

— Ne. Kažkas dar atsitiko. Tu atrodai... laimingas. 

— Žinoma, esu laimingas. Nuostabi diena, graži mergina, 
fantastiškas maistas tavo mamos dėka ir... 

— Tavos akys slepia dar kažką. Panašią išraišką mačiau ir 
Luko veide. Ką judu sugalvojote? 

— Mergaitėms, kurios per daug klausinėja, nebelieka staig- 


menų. 

— Bandai pasakyti, kad judu su Luku rengiate man vakarėlį 
siurprizą? 

— Sara, turiu bėgti. 

Ji nepaleido jo rankos. 

— Pasakyk, dėl ko esi laimingas. 

— Dėl tavęs! Tik tiek tegaliu pasakyti. Na, eik jau! Jei tavo 
mama mane pamatys, privers pertempti nešiojamuosius tualetus. 

— Nesistebiu, kad judu su mano tėčiu taip gerai sutariate. 
Paprašyk, kad jis tau atskleistų, kur pasislepia nuo mamos. Gerai, 
keliauk, bet šį vakarą aš viską išsiaiškinsiu iki galo. 

Maikas pakėlė antakį: 

— Iki paties galo. 

Sara išsišiepė: 

— Gerai, slėpk paslaptis... bent jau kol kas. 

Jis pakštelėjo jai į skruostą ir išskubėjo. 


Maikas sugrįžo tik po vidurnakčio. Sara sėdėjo svetainėje, di- 
džiulėje kėdėje, susidėjusi ant kelių siuvinius, ir kietai miegojo. Jis 
nenorėjo jos žadinti, todėl nuėjo į vonią ir gerai nusiprausė po dušu. 
Paskui paėmė ant rankų Sarą, surinko visus jos siuvinius bei kitus 
daiktus. Per miegus ji prie jo prisiglaudė. 

Paguldė ją į lovą ir pasiėmė apžiūrėti siuvinį. Tai buvo tri- 
kampio formos perregimo juodo šilko skarelė su viršuje prisiūtais 
metaliniais aukso spalvos diskeliais. 

— Kas čia? — nesuprato Maikas. 

Sara atsivertė ant nugaros: 

— Džosės šydas. Ji pasiskundė, kad žmonės, net ir nepažįsta- 
mi, daugiau klausinėja, kada ji gimdys, nei klausosi pranašysčių. Pa- 
galvojome, jei ji prisidengtų veidą šydu, atrodytų paslaptingesnė. 

Maikas išsitiesė greta jos. 


— Kaip ir Mizė, — sumurmėjo jis. 

— Galvojau apie ją. 

— Norėdama paslėpti savo didelę nos; ir belūpę burną. 

— Džosė labai graži, todėl nenori nieko slėpti, bet, mano 
manymu, taip ji užmaskuos savo tapatybę. Tai ar papasakosi, ką su 
Luku šiandien veikėte visą dieną? 

Maikas nieko neatsakė, ir atsisukusi Sara pamatė, kad jis jau 
įmigęs. Ji išjungė šviesą, apklojo juos abu ir įsisuko į jo glėbį. 


Maikas labai stengėsi išlikti ramus, bet tai nebuvo lengva. Jam pra- 
nešė, kad Stefanas Vandlas atvyks po trijų valandų, beje, jis grįžta 
neskubėdamas: pakeliui sustoja restoranuose, flirtuoja su padavėjo- 
mis ir varo nuobodulį jį sekantiems agentams. 

— Jis turi porą sargybinių, tad būk budrus, — įspėjo jį vienas 
agentas, kai drauge stovėjo eilėje prie limonado. — Su vienu iš tų 
vyrukų Vandlas sėdėjo kameroje, ir, atrodo, jis tikrai turi patirties 
muštynėse. 

Gurkšnodamas gėrimą Maikas dairėsi, kas jam galėtų pa- 
gelbėti, jei prireiktų. Pastebėjo vyrus, kurie tikrai sportavo, tik visa 
bėda, kad jie, užsiauginę bicepsus ir pusvalandį pabėgioję elektriniu 
takeliu, mano galintys viską. Jis nepamatė nė vieno vyruko, kuris 
kilus muštynėms mokėtų duoti atkirtį. 
miegamojo duris. Jis mieguistai pasakė: 

— Pasirodo, ji moka atsirakinti tavo buto duris. 

— Ji moka atsirakinti kiekvieno namo šiame miestelyje du- 
ris, — pavargusiai atsakė Sara. Jos laukė ilga diena, todėl labiau už 
viską norėjo praleisti kelias valandas lovoje su Maiku. 

— Renkitės! — anapus durų surėkė Elė. — Maikai, negali 
vaikščioti apsivilkęs „Levis“ džinsais antrą dieną iš eilės. Turi dė- 
vėti kiltą. 

— Bet Lukas... 

Sara žinojo, ką jis atsakys, todėl patarė: 

— Lukas vakar buvo su džinsais, nes statė palapinę. Geriau 
daryk, ką liepia mama, kitaip ji įeis į kambarį. 

Ji norėjo priminti, kad po vakarykščio dušo jis taip nieko ir 
neapsirengė. 

Maikas bambėdamas užsitempė kelnes ir išėjo iš kambario. 

— Neblogas rytinis vaizdelis, — žiūrėdama į jo nuogą krūtinę, 
tarė Elė. 

Maikas uždarė miegamojo duris, ir Sara susisuko į antklo- 
des. Ji manė, kad šiandien jaudinsis dėl susitikimo su Gregu, bet 
taip nebuvo. Žinojo — jųdviejų susidūrimas baigsis Grego įtūžiu. 
Anksčiau ji bijojo jo karšto būdo. Tik tuomet nesuprato, kad bijo. 
Tiesą sakant, kai kada Sara net elgėsi prieš savo valią, norėdama 
išvengti jo pykčio ir taip ją Žeidžiančių priekaištų. 

Kodėl ji jam nepasipriešino, svarstė ji. Kodėl nepareiškė, kad 
taip su ja šnekėti negalima? Tačiau tuo metu viskas vyko palaips- 
niui, be to, jis jai užkrovė tiek daug darbo, kad Sara net neturėjo 
laiko apmąstyti, kas vyksta. Kiekvieną kartą, kai mėgindavo paprie- 
štarauti, Gregas visą kaltę suversdavo jai. „Dėl to tu ir nesusikrovei 
pinigų, Sara, — sakydavo jis. — Dėl to ir gyveni pusbrolio namuose 
ir neturi nuosavo buto.“ Po tokių žodžių ji norėdavo dar stipriau 
pasistengti, bet dabar negalėjo suprasti, kodėl nepasiūlė jam savo 
nusiskundimų kai kur susikišti. 

Tačiau Sara labai džiaugėsi vienu dalyku — kad savo finansi- 
nius reikalus patikėjo Iesei. Ji niekam nesakė, kad Gregas nuolatos 
prašydavo jos pas notarą pasirašyti dokumentus ir visą savo turtą 
perleisti jam. „Viskas tavo pačios labui, — sakydavo jis tokiu tonu, 
lyg ji apskritai nieko neišmanytų. — Juk žinai, kad tave myliu ir 
linkiu tau paties geriausio. Tiesiog bijau, kad jei man kas nutiktų, 
tau nieko neliks“, — kartodavo jis. „O kokiu būdu tau mirus man 


nieko neliks, jei viską užrašysiu tau?“ — nuoširdžiai nesuprato Sara. 

„Tai ir turiu galvoje, — atsakydavo Gregas. — Tu visiškai nieko ne- 
nutuoki apie finansus.“ Bet Sara nieko nepasirašė, nes žinojo, kad 
teks susidurti su Tese. 

Ji atsitokėjo, išgirdusi mamos balsą. 

— O tu, panele, — barbendama į duris kalbėjo mama, — jei 
nenori, kad įeičiau ir tave aprengčiau, tuojau pat kelkis. 

— Tikrai su manimi elgiesi kaip su suaugusia, — suburbėjo 
Sara, tada užsimetė drabužius ir nužingsniavo į vonią. 

Kai ji išėjo iš vonios beveik neapsirengusi, svetainėje pamatė 
škotiško audinio kraštelį ir panoro pasižiūrėti. Jos mama padėjo 
Maikui apsivilkti visą škoto kostiumą. Jisai vilkėjo ne paradinį, bet 
paprastą kiltą, su kuriuo dalyvaus šiandienos žaidimuose. Plačių 
marškinių rankovės buvo surauktos, o kiltas siekė kelius. Avėjo 
tvirtos odos škotiškus batus, savo raumeningas blauzdas buvo ap- 
sitempęs vilnonėmis kojinėmis. Atrodė tiesiog nuostabiai! Priminė 
pasakų herojų, kovojantį dėl garbės. Ji beveik girdėjo dūdmaišius ir 
užuodė šilinius viržius. 

— O, Dieve, — ištarė Sara. 

— Jo, — nusivaipė Maikas, — mergaitiški rūbai. 

Sara susižvalgė su mama ir jos abi viena kitai nusišypsojo. Se- 
noviniu škotišku kostiumu apsirengęs vyras įkūnijo patį tikriausią 
vyriškumą pasaulyje. 

Maikas žiūrėjo į Sarą per pailgą veidrodį, kurį Elė buvo at- 
rėmusi į sieną, ir veide perskaitė jos mintis. 

— Dabar tam nėra laiko. — tarė Elė. — Judviem teks palaukti 
vakaro. 

— Nuo kada reikia laukti, kad gautum tai, ko nori? — savo 
uošvės paklausė Maikas. 

Elė nusijuokė: 

— Kartais tenka. Sara! Sekis sijoną. Grąžinsiu Maiką tau po 


pirmosios kovos. Žinoma, jei jo nepapjaus Freizeriai. 

— Pf! — purkštelėjo Sara. — Manasis Maikas sumals juos į 
miltus. 

Iškėlusi nosį, ji patraukė atgal į miegamąjį. 

Maikas šypsodamasis lydėjo Sarą akimis, kol veidrodyje susi- 
dūrė su Elės žvilgsniu. 

— Jei tu ją įskaudinsi... 

— Žinau, — atsakė Maikas. — Mane jau įspėjo. Nepriešta- 
rausitė, jei ji porą metų su manimi pagyvens Fort Loderdeilyje, o 
po to grįšime atgal į Ediliną? 

— Noriu, kad mano mergaitė būtų laiminga. — Ji pasilenkusi 
timptelėjo jo kilto kraštą. — Šiandien viskas baigsis geruoju, tiesa? 

— Kai Sara susitiks su Andersu ir jam praneš, kad yra ištekė- 
jusi, ją iš karto išveš ir laikys nuošaliai , kol visi atsidurs už grotų. 

Taisydama Maiko marškinius, Elė linktelėjo, bet Maikas tylė- 
jo, nes matė, kad ji nori dar kažką pasakyti. 

— Dėl vestuvių... žinau, vedei ją dėl bylos, bet... 

Maikas jai nusišypsojo: 

— Tai tebuvo pasiteisinimas. Būčiau galėjęs išgelbėti daugy- 
bę moterų jas vesdamas, bet to nepadariau. Liaukitės jaudinusis. 
Geriau pagalvokite, ką šiandien gali padaryti mano milžinai pus- 
broliai. 

— Dėl si7o aš visiškai nesijaudinu, — nusisukdama atsakė Elė, 
paskui staiga priėjo ir jį apsikabino. — Ačiū. Buvo nepakeliama 
žiūrėti, kaip kenčia mano dukra, kai ją paliko Brajanas. Supratau, 
kodėl ji susidėjo su tokiu šmikiu kaip Gregas Andersas, bet man vis 
tiek tai nepatiko. 

Maikas nieko neatsakė. Vėliau, tvarstydamas Saros ranką, kad 
paslėptų vestuvinius žiedus, jis pagalvojo: jeigu Elė sužinotų, kas ir 
kodėl atsitiko Brajanui Tolvorčiui, tikriausiai pati pagrobtų ir kur 
nors saugiai paslėptų dukrą. Maikas norėjo pasielgti taip pat, tačiau 


žinojo, kad kol Vandlai laisvėje, Sarai pavojus gresia visur. Mizė 

buvo pagarsėjusi kerštautoja ir, jei už grotų atsidurtų tik sūnus, ji 
pati susidorotų su Sara, sunaikinusia taip ilgai jų kurtą ir įgyven- 
dintą planą. 

Šiandien pagrindinis visų uždavinys buvo sučiupti Mizę Vandlo. 

Atvykęs į mugės aikštę, Maikas ėmė galvoti apie Freizerius. 
Stambus sudėjimas dar nėra gero kovotojo požymis. Lukas išdėstė 
jam inscenizuotos kovos su kalavijais, kurioje turės susiremti su 
Freizeriais, pagrindus, tačiau dabar jam rūpėjo kas kita. Jam knietė- 
jo sužinoti, ką Freizeriai galvoja apie Sarą. Ji pati apie juos kalbėjo 
susižavėjusi, bet taip Sara atsiliepė apie visus Edilino žmones. Net 
kai skųsdavosi savo seserimis, jos balse girdėdavosi meilė. 

Ypač kai ji kalba su manimi, pagalvojo Maikas ir nesuvaldė 
šypsenos. 

Jis ką tik kalbėjosi su Sara ir liepė jai nepamiršti pasišnekėti 
su Kolinu Freizeriu apie jo nutylėtą Grego Anderso neištikimybę. 
Maikui buvo įdomu sužinoti, kaip Freizerių sūnus jausis baramas 
dukart už save smulkesnės moters. 

Maikas vogčiomis nusekė Sarą per visą mugės lauką. Jis porą 
kartų nepastebimai linktelėjo civiliais persirengusiems kolegoms. 
Kai Sara susirado Koliną, Maikas pasislėpė šešėlyje. 

Turėjo pripažinti, kad buvo smagu stebėti Sarą, besikalbančią 
su Kolinu. Šnekėdamasi su aukštu jaunuoliu, ji buvo taip smarkiai 
atlošusi galvą, kad pakaušis beveik siekė stuburą. Kolinas nenuleido 
nuo jos akių ir atrodė atidžiai besiklausąs. Bet dirstelėjęs į šalį jis 
pastebėjo medinę dėžę, stovinčią šalia vieno iš atrakcionų, ir pasi- 
ėmęs Sarą už rankos pasivedė ją tenai. Maikas nutuokė, kad jie taip 
elgiasi ne pirmą kartą, nes Sara nesiliovė čiauškėti net lipdama ant 
dėžės. 

Virš jų sukosi apžvalgos ratas: Kolinas buvo atsisukęs veidu, o 
Sara stovėjo nugara į jį. Maikas išgirdo klyksmą ir pamatė iš dan- 
gaus krentančią raudonų ledų porciją, kuri, rodėsi, tuojau nukris 
ant Saros. Maikas jau buvo bežengiąs iš savo slėptuvės, kai Kolinas 

pakėlė Sarą ir pastatė dešiniau. Ledai išsitėškė už poros centimetrų 
nuo jos, tuomet Kolinas vėl užkėlė Sarą ant dėžės. 

Šypsodamasis Maikas jau ketino eiti šalin. Jis pamatė, ką ir 
norėjo: Sara rūpinamasi. Bet prieš pasitraukdamas sugavo Kolino 
žvilgsnį. Jis visą laiką žinojo, kad Maikas juos stebi. 

Kolinas žiūrėjo lyg klausdamas, ar išlaikė išbandymą. Maikas 
pritariamai linktelėjo ir įsimaišė į minią. Su pusbroliais galėjo ir 
mažiau pasisekti. Po valandos vyksianti kova bus kur kas įdomesnė, 


nei jis tikėjosi. 


Sara sėdėjo ant aikštelėje pastatytų suoliukų pakylos, įsisprau- 
dusi tarp trijų moterų iš bažnyčios. Dviem suoliukais žemiau sėdė- 
jo Arielė drauge su savo jaunėliu broliu Šeimusu, o Lukas bandė 
prasibrauti prie Saros. 

Apačioje atvirame lauke stovėjo Maikas, apsirengęs kiltu ir 
plačiais marškiniais, kurie jam nuostabiai tiko. Sara žinojo, kad jo 
laikomas kalavijas vadinamas palašu — tai sunkus ginklas, sverian- 
tis apie šešiolika kilogramų. Maiko laikomo kalavijo galas buvo 
įsmigęs į žemę ir atrodė, kad jam per sunku jį pakelti. 

Aplink jį ratus suko trys milžinai Freizeriai. Jie taip pat dė- 
vėjo kiltus, kuriuos pernai pasiuvo Sara. Ji žinojo: šio pasirodymo 
tikslas — atkartoti istoriją apie škotų kareivį, paaukojus; gyvybę 
už savo klaną. Bet dabar šis pasakojimas jai nebepatiko. Freizeriai 
kasmet dalyvauja šioje inscenizacijoje, ir Sara žinojo, kad jiems pa- 
tinka, kaip publika baubia bei švilpia. Šią popietę jie atsigriebs vai- 
dindami narsuolius karius, nugalinčius priešą, nors šis pasirodymas 
turėtų priversti žiūrovus išspausti ašarą ir susimąstyti apie škotų 
patirtus sunkumus. 

Lukas paprašė damų pasislinkti, kad galėtų atsisėti šalia Saros. 

— Bijai? — paklausė kišdamas ranką į jos kukurūzų spragė- 


sius. — Jie jo nesužeis. 

Išgirdusi Luko žodžius, Arielė atsisuko į Sarą: 

— Nieko jam nenutiks. Mano broliai susitarė, kad Peras ir 
Lenis atsitrauks ir paliks jį Kolinui. Priverčiau Koliną pasižadėti 
būti švelniam. 

Arielė apsimetė, tarsi sakytų tai asmeniškai Sarai, bet jos bal- 
sas nuaidėjo per šešias suoliukų eiles. 

— Viliuosi, Maikas tavo brolių nesužeis, — atkirto Sara, 
kimšdama į burną spragėsius. 

Aplinkui pasigirdo prislopintas juokas, nes visi miestelio gy- 
ventojai puikiai žinojo apie šių jaunų moterų priešiškumą. 

Freizeriai turėjo bent vieną bendrą savybę — jei jie ką pa- 
sakydavo garsiai, visi išgirsdavo. Šią savo savybę jie pademonstravo 
ir aikštėje. 

— Vadinasi, esi mūsų pusbrolis, — sumaurojo Kolinas grės- 
mingu balsu. — Bet tu nepanašus į mus. 

— Tikriausiai angelams pa/i40 mano mama, — atkirto Maikas. 

Nors Maiko balsas nebuvo toks galingas, bet nuo jo sodrumo 
Saros sprandas pasišiaušė — ir ji prisiminė, kaip naktį jis pažadino 
ją bučiniais. Deja, pasirodo, jo balso gilumas taip pat paveikė ir 
kitas moteris, o pora paauglių ėmė spiegti. 

— Atrodo, jis moka gudriai pakalbėti, — atsakė Peras. Jis 
buvo metais jaunesnis už trisdešimtmetį Koliną, bet grožiu savo 
broliams nenusileido. 

— Jei moku kažką gudraus, vadinasi, nesu Freizerių gimi- 
naitis, — Maiko žodžiai pralinksmino žiūrovus. Miestelėnai apsi- 
džiaugė, nes atsirado žmogus, metęs iššūkį turtuolių šeimai. 

Besisukantys ratu vyrai vis labiau artinosi prie Maiko. 

— Gal šiam darbui pasikvieskime savo brolį Šeimusą? — iš- 
rėkė Lenis. — Manding, patiesti tokį galėtų ir berniokas. 

Lenis abejingai užsimojo kalaviju, norėdamas paerzinti, bet 


Maikas sureagavo akimirksniu. Jis be jokių pastangų iškėlė kalaviją 

ir sumojavo juo sau virš galvos. Lenis su Peru atsitraukė, Kolinas 
žengė į priekį. Maikas vienu judesiu užblokavo dilbiu Kolino ran- 
ką, kurioje šis laikė kalaviją, ir savo palašu išmušė kitus du broliams 
iš rankų. 

Po šito veiksmo Kolinas liko stovėti sugniaužęs kalaviją, o jo 
broliai — tuščiomis rankomis. 

Žiūrovai nuščiuvo ir sustingo — ore pakibo prie burnos keltos 
rankos ir gėrimai. Moterys liovėsi barusios vaikus, vyrai nustojo dai- 
rytis į merginas, o vaikai Žiūrėjo tiesiog nustėrę. Pirmoji atsitokėjo 
Sara. Ji atsistojo ir pradėjo ploti. Kai kiti žiūrovai niekaip nesurea- 
gavo į šį menką garsą, Sara ėmė palaikomai šaukti. Lukas atsistojo ir 
prisidėjo prie jos. Po akimirkos ūžė ir plojo visa stebinti minia. 

Atrodė, aikštės viduryje stovintis Maikas nieko negirdi. Jis 
susikaupęs žiūrėjo į Koliną ir truputį atsitraukė, kad matytų ir ki- 
tus du brolius. Kai minia nurimusi atsisėdo, abu jaunėliai pabandė 
prieiti ir pakelti ginklus, bet Maikas čiupo vieną kalaviją ir nusvie- 
dė jį tolyn. Puslankiu perskridęs aukštą statinių krūvą, kalavijas, 
garsiai žvangtelėdamas, giliai susmigo į žemę. 

Šįkart Sarai nebereikėjo užvesti žiūrovų — visi iš karto atsi- 
stoję ėmė šaukti. 

Maikas gniaužė du kalavijus ir, iškėlęs juos virš galvos, sukosi 
ratu. 

Kai prisiartino Peras, Maikas prišoko ir užsimojęs sustabdė 
kalaviją taip arti jo kaklo, kad žiūrovai sulaikė kvapą. Kitoje mugės 
pusėje žmonės taip pat išgirdo šūksnius ir ėmė bėgti. Mechanikas, 
valdantis besisukantį atrakcioną, jį sustabdė, nors laukė dar ilga 
žmonių eilė. Kai šie pradėjo piktintis, jis surėkė: 

— Eikite su manimi! 

Praeidamas pro paauglių vaikinų būrį, jis šūktelėjo: 

— Kova be taisyklių! 


Jie leidosi į kojas, vos neparversdami kitų žmonių. 

Kovos lauke Peras pasiduodamas iškėlė rankas ir nusilenkė 
Maikui. Jei jis ką ir sakė, minios ūžimas užgožė bet kokį garsą. 

Lenis luktelėjo ir irgi nusilenkė publikai pasiduodamas. Žiū- 
rovai jam baubė ir švilpė. 

Pasiliko tik Maikas su Kolinu, ir nebuvo panašu, kad kuris 
nors ketintų nusileisti. Maikas laikė du kalavijus, bet publikai nu- 
rimus jis nusišypsojo Kolinui. 

— Nenoriu tavęs nugalėti nesąžiningai, pusbroli, — garsiai 
ištarė jis, nusviesdamas antrąjį kalaviją už tų pačių statinių krūvos, 
ir šis įsmigo visiškai greta pirmojo. Kilęs minios džiaugsmas buvo 
girdėti už pusantro kilometro. 

— Jis nuostabus, ar ne? — suėmusi Luko ranką, paklausė 
Sara. 

Lukas sudėjo jos delnus ir patenkintai jai nusišypsojo: 

— Maikas tikras herojus — jis toks kietas, kad spjaudosi švi- 
nu. Bet Kolinas taip pat nėra ištižėlis. Maikui reikės pasistengti, jei 
norės jį nugalėti. 

Vyrai pasilenkė ir ėmė eiti ratu. Kolinas pirmas atstatė kardą į 
priekį, lyg norėdamas persmeigti Maiką. Bet Maikas pašokęs pėda 
spyrė Kolinui į krūtinę ir parvertė žaliūką ant menčių. Paskui atsi- 
stojo ir iškėlęs į viršų kardą apsisuko. 

Atgavęs kvapą Kolinas taip pat atsistojo ir tarė: 

— Tu man ne didesnis brolis nei uodas. 

Tai išgirdęs berniukų būrys, sėdintis suoliukų gale, ėmė šaukti, 
palaikydami Koliną: 

— Freizeris! Freizeris! 

Sara pradėjo skanduoti „Maikas! Maikas!“ ir šį šūkį perėmė 
jos suolų pusė. Žinoma, išskyrus Arielę ir Šeimusą, kurie liko sėdė- 
ti. Tačiau kai priešais stovintis žmogus uždengė jiems vaizdą, Šei- 
musas pakilo ir patapšnojo vyriškiui per petį. Atvykėlis atsisukęs 


nužvelgė Seimuso ūgį ir iš karto atsisėdo. Greitai nuo Seimuso ir 

Arielės nusidriekė sėdinčių žmonių eilė, kad jie galėtų matyti kovą 
nepakildami iš vietos. 

Kai Kolinas nusitaikė ir švystelėjo kalaviju Maikui, šis spėjo 
išsisukti, bet ašmenys kliudė Maiko marškinių rankovę ir perrėžė 
ją nuo peties iki riešo. Pavojingai nukaro audinio skiautės. Nepra- 
rasdamas susikaupimo, Maikas jas trūktelėjo. Marškiniai perplyšo 
iki liemens, ir Maikas nusimovė likusią drapaną per galvą. 

Išvydusi jo nuogą krūtinę, auditorija beveik pašėlo, o pats 
Maikas, segėdamas vien kiltu, puolė Koliną, kuris atšoko, bet Mai- 
ko kalavijas perskrodė orą. Nustėrę žiūrovai užgniaužė kvapą. Tai 
buvo tik mugės pasirodymas, tačiau atrodė, kad Maikas kovoja iš 
tikrųjų. Ar paskutiniu smūgiu jis sužeidė Koliną? 

Kolinas stovėjo nejudėdamas ir žiūrėjo į savo krūtinę, lyg tikė- 
damasis plūstelint kraują, bet jis išvydo kai ką, ko nematė žiūrovų 
minia. Šypsodamasis atsitraukė ir iškėlęs rankas apsisuko ratu. Nuo 
Kolino kūno lėtai nukrito marškiniai. Maikas mikliai juos perrėžė, 
tačiau nė truputėlio neužkabino savo pusbrolio odos. Kolinas nu- 
siplėšė į skiautes virtusius marškinius ir taip pat apsinuogino iki 
pusės. 

Išvydusios raumeningą Kolino kūną, merginos ėmė klykti, o 
Sara nusijuokė. 

— Atrodo, Kolinas pasportavo, — žiūrėdamas pro sėdinčių 
žiūrovų taką, nusprendė Lukas. 

Tačiau vyrai vėl ėmė sukti ratus ir prasidėjo tikra kova — Sa- 
ros nuomone, net per daug tikroviška. Maikas atrodė greitesnis ir 
labiau treniruotas, tačiau kovoti su Kolinu buvo tas pat, kas susi- 
remti su akmeniu. Maikas perbėgo statinių viršumi ir vieną kartą 
abiem pėdomis palietė Kolino petį. Maikas lengvai išvengdavo 
kiekvieno Kolino smūgio. Jis du kartus peršoko kalaviją, kuris, 
rodės, perskros jam pilvą. 

— Man tai nepatinka, — sušnibždėjo Sara, ir Lukas ją apsi- 
kabino. — Nenoriu, kad jį sužeistų. — Ir įsikniaubė į Luko petį. 

— Nejaugi nematai, kad jie tik žaidžia? Nė vienam iš jų pavo- 
jus negresia — Maikui tai tikrai. Net jei jį užsipultų trys Freizeriai, 
nė vienas nepagautų Maiko. 

— Esi tuo tikras? 

— Visiškai. Pati pasižiūrėk. Kolinas jau baigia pavargti, bet 
Maikas galėtų tęsti kovą visą dieną. Kokias treniruotes jis lankė? 

— Nežinau. Tesė lyg ir minėjo Kiniją ir Braziliją, — Sara 
padavė jam savo „BlackBerry“ telefoną. — Imk ir pats paklausk 
Tesės. 

— Ir pražiopsoti varžybas? Na, jau ne! Eime prie tvoros, pa- 
sižiūrėsime iš arčiau. 

Ji nusekė Lukui iš paskos, ir šis nukėlė ją nuo ketvirtos suo- 
liukų eilės. 

Sara stovėjo prie tvoros, skiriančios kovos lauką, ir stengėsi ste- 
bėti kautynes, nors ir buvo sunku. Maikas mitriai atremdavo kiek- 
vieną Kolino smūgį. Bet žiūrėdama iš arčiau ji įsitikino, kad Maikui 
išties buvo smagu ir jis būtų galėjęs taip praleisti visą dieną. 

Tačiau pamatęs per tvorą jį stebinčią Sarą, kone apsiverkusią 
iš išgąsčio, Maikas jai linktelėjo. Po akimirkos jis atsidūrė Kolinui 
už nugaros, pašokęs į orą spyrė jam į tarpumentę, tuo pat metu 
kalavijo plokštuma suduodamas per blauzdas. Kolinas neteko pu- 
siausvyros ir visa jėga tėškėsi į žemę. Maikas uždėjo Kolinui ant 
nugaros pėdą ir prikišo prie kaklo kalaviją. 

Minia ėmė pasiutusiai ūžti. Nugalėjo silpnesnis! 

Maikui patraukus koją, Kolinas atsistojo spjaudydamasis pur- 
vu. Maikas ištiesė ranką į Sarą, ir ji tekina atbėgo pas jį. Jis iškėlė ją 
ir suko ratu. Juos lydėjo kurtinamas minios šurmulys. 

Kai Maikas ją pabučiavo, atvykėliai ėmė juoktis ir šaukti, bet 
ediliniečiai spoksojo nustėrę. Juk po kelių dienų Sara ruošiasi iš- 
tekėti! Už kito vyro! 

— Manau, dabar jau visi mus pamatė, — pasakė Sara, bet ne- 
atitraukė skruosto nuo nuogos ir prakaituos Maiko krūtinės. 

— Toks ir buvo tikslas. 

— Dėl to mane ir vedei, — pridūrė Sara. 

— Dėl to ir dėl poros mūsų „Purpurinių naktų“, — atsakė 
žiūrėdamas jai į akis. 

— Susiraskite kambarį! — šūktelėjo kažkas iš minios, ir visi 
prapliupo juoktis. Maikas nenoromis pastatė Sarą ant žemės. 

Ji nubėgo pas Luką, tuo tarpu Maikas su Kolinu nusilenkinė- 
jo. Kolinas visus prajuokino, kai čiupęs už nugaros pakėlė Maiką į 
orą. Tuomet, parodijuodamas Maiko ir Saros sceną, jis ėmė sukti 
Maiką ratu ir apsimetė, kad nori jį pabučiuoti. 

Maikas padarė salto ir atsistojo Kolinui ant pečių, šis suėmė 
jo kulkšnis. Kolinas ėmė vaikštinėti lyg girtas po aikštę, o Maikas 
stengėsi išlaikyti pusiausvyrą. Kolinui sustojus, Maikas šoko žemyn 
ir darydamas kūlverstį nusileido. Maikas nusilenkė publikos aplo- 
dismentams, o Kolinas, sudėjęs bučiniui lūpas, nusivijo jį į palapinę 
arenos gale. 

— O jergutėliau, — tarė ponia Freizer, žiūrėdama į du pus- 
nuogius, purve išsivoliojusius ir besijuokiančius vyrukus. 

Maikas anksčiau jos nebuvo matęs, tačiau atpažino iš taro 
kortų. Ji vilkėjo tokią prabangią viduramžių laikų suknelę, kad net 
pačiai karalienei nebūtų gėda pasirodyti. Maikas pastatė vieną koją 
už kitos ir nusilenkė: 

— Jūsų kilnybe. 

Į priekį išėjo ponas Freizeris, jis buvo persirengęs turtingu 
viduramžių pirklių. 

— Manau, jis supranta, kas iš tikrųjų esi, brangioji. 

Maikui už nugaros Kolinas tarė: 

— Jis toks nedidelis, gal galiu jį pasilikti, mam? 

Apie Maiką jis paklausė taip, lyg kalbėtų apie šuniuką. 

— Pasisaugok mirtino skorpiono geluonies, — perspėjo Maikas. 

— Pasisaugok pusbrolio pėdų, — atšovė Kolinas. 

Tarp jų įsiterpė ponas Freizeris ir ištiesė Maikui ranką: 

— Girdėjau, tavo senelė buvo biologinės mano mamos sesuo. 
Gaila, nė vienos jų nepažinojau, bet... — atrodė, jis nebežino, ką 
daugiau pasakyti. 

— Gerai, Saulele, — tarė ponia Freizer, — galėsime apie tai 
pasikalbėti vėliau. 

Iš moters žvilgsnio buvo aišku, kad jai nepatinka, jog Kolinas 
be marškinių. 

— Priekaboje yra švarūs marškiniai, — ji atsisuko į Maiką. — 
Tau irgi būtų ne pro šalį ką nors apsivilkti. 

— Klausau, ponia, — vienu balsu atsakė abu ir išbėgo iš pa- 
lapinės į ringą, kur iš karto vėl ėmė vienas kitą kumščiuoti. 

— Gal nori ko nors išgerti? — pasiūlė Kolinas. 

— Mielai, bet turiu dar kai ką sutvarkyti. 

— Jo, teko matyti judu su Sara. — Kolinas pridūrė tylesniu 
balsu: — Klausyk, aš žinau, kodėl esi miestelyje, nors girdėjau ir ne 
visą istoriją, bet jei prireiks pagalbos, kreipkis. 

— Saugok ją, tik tiek teprašau, — tarė Maikas, eidamas iš are- 
nos į Elės palapinę. Kaip ir tikėjosi, ten jo jau laukė Sara. Rankose 
ji laikė švarius marškinius. 


Po poros minučių Maikas gavo žinutę: 


SVEIKAS, DRAUGUŽI. GIRDĖJAU, GAVAI MANO PASIŪLYMĄ 
PRISIJUNGTI. TAVO PLANAS IŠDEGĖ. VANDLAS 
KONKREČIAI PASIUTO. 


Maikas šypsodamasis švystelėjo telefoną į orą ir jį sugavo. 

— Kas atsitiko? — paklausė Sara, lygindama žemyn jo marš- 
kinius. 

Pagriebęs už liemens, Maikas apsuko ją ratu. 

— Ko toks laimingas? Iš pradžių vakar, dabar vėl. Kas vyksta? 

— Instinktai, mažute, — juokdamasis atsakė jis. — Jie manęs 
dar niekada nepavedė. 

Sara laukė, kol Maikas atsakys į jos klausimą. 

— Tiesiog, sakykime, nerimavau, kad vienas žmogus gali 
mane išduoti, tačiau dabar negaliu tuo patikėti. 

— Tai jis... arba ji... tavęs neišdavė? 

— Nea. O kur mažoji Kim sesutė? Jos vardas Ana, ar ne? Tu- 
rime parepetuoti prieš pasirodymą. 

Į palapinę įžengė Saros sesuo Teilor. 

— Kalbėjausi su Ana, ji nenori su tavimi turėti nieko bendra. 
Ji matė tavo kovą ir nusprendė, cituoju: „Jis per senas ir man nepa- 
tinka jo barzda.“ 

Maikas pastatė Sarą ant žemės ir pabučiavo jos kaklą. 

— Jau ne pirmą kartą man tenka įtikinėti moterį, kad jai pa- 
tinku. 

— Kažkodėl neabejoju, kad šioje srityje turi įgūdžių, — pa- 
stebėjo Teilor, ir Maikas jai nusišypsojo. 

— Liaukis flirtuoti su mano seserimi ir keliauk ieškoti Anos. 

— Taigi, — pridūrė Teilor, — arba mano vyras tave sumuš. 

Jos vyras buvo darbuose paskendęs daktaras, niekada neran- 
dantis laiko apsilankyti sporto salėje. 

— Laimėsiu šitas varžybas ir jos bus paskutinės, — Maikas 
švelniai tarė Sarai. — Kai viską sutvarkysiu, grįžęs uždėsiu tau pa- 
siklausymo aparatūrą, todėl niekur iš čia nedink, gerai? 

— Taip, — atsakė ji ir giliai atsiduso. 

Sara suprato: Maikas nori jai pasakyti, kad Gregas greitai bus 
čia, vadinasi, sprogimas ne už kalnų. Ji labiausiai bijojo, kad susi- 
dūrusi su juo bus tokia įpykusi, jog išdrėbs visą tiesą apie jo motiną 
bei tyrimą ir taip viską sugadins. 

— Viskas bus gerai, — kalbėjo Maikas. — Ir nebijok pasakyti 
per daug. Jau patyriau, kaip puikiai moki meluoti. 

— Ir dėl to turėčiau pasijusti geriau? 

Jis apsivijo ją rankomis ir nutaikęs momentą, kai Teilor nusi- 


suko, pabučiavo. Tuomet tarė: 

— Pažadu, kai viskas bus baigta, padarysiu viską, jog jaustu- 
meis kur kas geriau. 

Ji linktelėjo, nors vis dar jaudinosi. 

Maikas pabučiavo jai į kaktą ir dingo iš palapinės. 

— Sara, — prabilo Teilor. — Lukas užsiminė, kad Maikas 
planuoja atidaryti kažkokią sporto salę. Gal galiu jau dabar užrašyti 
Džiną? 

Besijuokdama Sara ėmė suprasti, kad pagaliau ją su seserimis 
pradėjo sieti artimi santykiai. 


2 


Sara labai norėjo pamatyti savo vyrą šokdynių rungtyje, ypač tokios 
karštakošės kaip Ana Oldridž draugijoje, todėl kuo skubiau baigė 
visus mamos paskirtus darbus. Kol dėliojo obuolių pyragus, gir- 
dėjo, kaip kovą stebėję žmonės nešykšti pagyrų Maikui. Paaugliai 
berniukai kumščiavo vienas kitą ir juokino žmones, krisdami ant 
žemės. 

Kaip ji norėjo visiems paskelbti, kad Maikas yra jos vyras! 

Greta atsistojusi Elė sušnibždėjo Sarai į ausį: 

— Neilgai trukus galėsime pradėti reklamuoti Maiko sporto 
salę. O tu jau pasirengusi perdaryti tą sukriošusį pastatą? 

Sara nusišypsojo — mama žinojo, kaip pakelti jai nuotaiką. Jai 
labai patiko mąstyti apie ateitį su Maiku. 

— Jis nuo pakylos nustūmė prizinį automobilį! — šūkavo vai- 
kis. — Jisai su dar kažkokiu vaiku dalyvaus šokdynių rungtyje. 

Nebuvo jokios abejonės, kurį „jį“ jis turi omenyje, ir Sara nu- 
sirišo prijuostę. Visų rungčių nugalėtojui Freizeriai kasmet įsteig- 
davo prizą — automobilį. Maikas dabar nustūmė automobilį, kad 
ant pakylos galėtų susirungti su Ana. Tokio reginio Sara tikrai ne- 
norėjo pražiopsoti. 

Bet ją sustabdė tėtis: 

— Sara, gal galiu minutėlę su tavimi pasikalbėti? 

Tokį jo veidą šeimoje jie vadino „daktaro išraiška“. Didžiąją 
laiko dalį Henris Šo buvo atsipalaidavęs žmogus, leidžiantis žmo- 
nai ir dviem energingoms dukterims valdyti savo gyvenimą, tačiau 
kai prireikdavo mediko pagalbos, pasikeisdavo visa jo asmenybė. Jis 
tapdavo padėties valdovu. 

Sara nedvejodama priėjo prie jo. 

— Kas atsitiko? 

— Aš dėl Džosės. 

Nieko nelaukdama Sara pasuko prie būrimo palapinės, sto- 
vinčios visiškai greta, bet daktaras Šo sugavo ją už rankos. 

— Jai viskas gerai, tiesiog Džosė persitempė. Mudu su Luku 
nuvešime ją namo porą valandų pamiegoti. Sara, žinau, kad nori 
pasižiūrėti Maiko varžybas, bet gal galėtum ją kuriam laikui pa- 
keisti? Prie jos palapinės nusidriekusi ilga eilė, o Džosė labai išgy- 
vena ir nenori nuvilti žmonių. Ji sakė, tik tu žinai, kaip elgtis, todėl 
esi vienintelė, galinti ją pavaduoti. 

— Žinoma, — sutiko Sara. — Dėl jos padarysiu viską. 

Ji pasiguodė, kad bent jau bus šalia mamos palapinės, kaip ir 
liepė Maikas. 

— Lukas atvežė Džosei drabužių persirengti. Galėtum ap- 
sirengti tą... — jis rankos mostu pavaizdavo įmantrų Džosės ap- 
darą. 

— Be abejo. Duok man penkias minutes. 

Įėjusi į užuolaida atidalytą kambarėlį būrimo palapinės gale, 
Sara svarstė, kiek Maikas papasakojo jos tėvams tą vakarą, kai or- 
ganizavo jųdviejų vestuves. 

Sara greitai apsivilko platų klostuotą Džosės kostiumą ir įsi- 
segė apvalius Tesės auskarus. Apsimesdama Džose, Sara pagaliau 
galėjo nusiimti tvarstį ir parodyti vestuvinius žiedus. Pagauta aki- 
mirkos nuotaikos, Sara paprašė, kad tėtis prie jos plokščio pilvuko 
pririštų pagalvę. Tikėjosi, kad niekas nepastebės pasikeitusios bū- 
rėjos, nes ji storai juodu pieštuku apsivedė akis ir užsimetė šydą. 

Rišdamas pagalvę, daktaras Šo kalbėjo: 

— Tikiuosi, tas vaikinas, už kurio ištekėjai, užtaisys tau tikrą 
pilvuką. Man patinka anūkai. O, Sara, tu nemanai, kad aš jau per 
senas užsirašyti į Maiko sporto salę? 

Sara pabučiavo jam į skruostą. 

— Tėti, man tu niekada nebūsi per senas jokiam užsiėmimui. 

Jis šypsodamasis pritvirtino jai šydą. Su raudonu turbanu ir 
žiedais ant rankos Sara beveik nesiskyrė nuo Džosės. 

— Imkis darbo, — paragino daktaras Šo, o kai išeidamas jis 
atitraukė palapinės užsklandą, Sara pastebėjo kažką šmėstelint pa- 
lapinės gale. Kitomis aplinkybėmis Sara būtų sunerimusi, bet dabar 
ji žinojo, kad čia slampinėja Briusteris Langas. 

Kai tėtis dingo iš akiračio, ji tyliai pasakė: 

— Visiems labai patinka jūsų sausainiai, pone Langai. 

Ji grįžo vidun ir atsisėdo ant žemos kėdės. Prie pat stovėjo 
apvalus staliukas, kurį Šeimusas išpaišė astrologiniais simboliais ir 
mirguliuojančiomis žvaigždėmis, o priešais laukė tuščia kėdė. 

Palapinės priekyje stovėjo moksleivė, pasisiūliusi savanoriauti 
mugėje, ir Sara paprašė jos pakviesti į vidų žmogų. 

Po valandos ji jau norėjo balsu rėkti, kad ir jai reikia nusnūs- 
ti. Miestelio gyventojai žinojo, kad būrėja bus Džosė. Gal dėl to, 
kad Džosė buvo neseniai atsikėlusi, o gal dėl visko buvo kaltas 
šydas — nežinia, bet žmonės liejo jai savo širdį ir labai įdėmiai 
klausėsi Saros patarimų. Jau pirmojo „būrimo“ metu ji suprato at- 
liekanti patarėjos vaidmenį. 

— Ar turėčiau jį palikti? — paklausė viena moteris. 

Sara pažinojo tą moterį ir norėjo visa gerkle surikti: „Taip!“ 
Tačiau kaip galėdama subtiliau nukreipė tą moterį pas Viljamsber- 
ge esantį specialistą, dirbantį su smurtą patiriančiomis moterimis. 

— Ar mano vyras man neištikimas? — paklausė pavyduliavi- 


mu pagarsėjusi moteris, bet Sara ją tikino, kad jis tikrai nemezga 

jokio romano. Jos vyro pilvas buvo didesnis už Džosės ir niekas juo 
nesidomėjo. 

— Ar aš sutiksiu vyriškį? — Sarai patiko šis moters klausimas, 
nes ji pastebėjo, kaip bažnyčioje į ją žvilgčioja ponas Petersonas. 

Sara jai pasakė, kad jeigu tuojau pat nenusipirks naujų padan- 
gų „Petersono ratų“ parduotuvėje, jos automobilis pateks į avariją. 
Be to, Arturas Petersonas turi jai Žinią iš dvasių pasaulio, todėl 
būtina su juo pasikalbėti asmeniškai. Moteris kone išbėgo iš pa- 
lapinės, ir Sara tikėjosi, kad ji iškart nulėkė į padangų parduotuvę. 

Porai paauglių mergaičių Sara liepė liautis rūkyti pasislėpus ir 
segėti ilgesnius sijonus. Jos išėjo iš palapinės plyšdamos iš juoko. 

Sunkiausia darbo dalis buvo klausytis, kaip šėlsta minia, ste- 
binti vykstančias varžybas. Jai buvo įdomu, ką dabar veikia Maikas. 
Niekada nematė jo šokinėjančio per virvutę. Ar jam gerai sekasi? 
Aišku, tai buvo retorinis klausimas, nes pasaulyje tikriausiai nebuvo 
sporto šakos, kurioje Maikas nebūtų geriausias. 

Sara šypsodamasi ėmė svarstyti, ar jų vaikai paveldės Maiko 
talentus. Ji norėjo berniuko, kuris taptų kovos menų meistru. Tačiau 
nenorėjo mergaitės, kuri galvotų, kad laipiojimas po medžius — pats 
įdomiausias užsiėmimas. Kaip Sara sugebėtų su ja susikalbėti? 

— O, vargeli, atrodo, pertraukiau labai rimtas svajones. 

Pakėlusi akis Sara pamatė, kad į palapinę šlubuodama bando 
įeiti panelė Majers. Ji buvo aštuoniasdešimtmetė našlė, gyveno ma- 
žame butuke miestelio pakraštyje ir visada dalyvaudavo pamaldose. 
Ilgą laiką Ediline jos nebuvo, tačiau sakė praleidusi čia vaikystę ir 
sugrįžusi po to, kai prieš kelerius metus numirė jos vyras. Vargšė 
moteris vaikščiojo pasiramsčiuodama dviem lazdomis, bet net ir jos 
nelabai gelbėjo. Bažnyčioje ji visada būdavo pirmajame penketuke 
tarp žmonių, kuriems reikia paramos. 

Panelei Majers prisėdus, Sara ėmė atsargiai, kad nesulanksty- 
tų, maišyti taro kortas. Ji paklausė: 


— Į kokį klausimą norėtumėte sužinoti atsakymą? 

Prašau, mąstė Sara, tik neklausk, kiek tau liko gyventi. 

— Tą patį kaip visada, brangute. Kada aš sutiksiu vyrą? 

Sara stengėsi nesusijuokti, bet pastebėjusi moters akyse ki- 
birkštėlę nesusivaldžiusi šyptelėjo po savo pusiau perregimu šydu: 
— Gal tiktų šaunus, sveikas, išėjęs į pensiją verslininkas? 

— Man labiau patiktų arklininkas, tamsus ir lieknas, kuris pa- 
siimtų mane ant savo juodo eržilo ir neštų per laukus. Ir pamylėtų 
mane mėnesienoje. 

Saros žandikaulis atvipo. 

— Aš ir pati būčiau nieko prieš tokį. 

Panelė Majers sušnairavo į taro kortas: 

— Ir ką gi jos apie mane sako? 

Sara nepažinojo šios moters taip gerai, kad sukurtų jai tinkan- 
čią „pranašystę“. Tačiau žinojo, kad ji neturtinga. 

— Pinigai, — tvirtai tarė Sara, išdėsčiusi ant stalelio tris kor- 
tas. — Ateityje jūsų laukia turtai. 

— Tikrai? Kuri korta tai pranašauja? 

Sara nežinojo kortų reikšmių, bet atrodė logiška, kad monetos 
nurodė į pinigus. Ji bedė pirštu į kortą su rūsčiu Grego veidu, ap- 
suptu šešių auksinių monetų su moterų portretais. 

— Štai ši. 

Panelė Majers atvėrė savo rankinuką, kuris atrodė toks senas, 
kad net oda buvo sutrūkinėjusi, ir išsitraukė akinius. Atsidariusi 
futliarą, ji tarė: 

— Kadaise ir aš dėvėjau labai panašų šydą. 

— Tikrai? — šypsodamasi pasiteiravo Sara. — Ir jis jums pa- 
dėjo gauti, ko norėjote? 

— Padėjo gauti storą gražų vyrą, — dėdamasi akinius atsakė 
panelė Majers. — Galbūt jis buvo kiek per senas, bet vis dar tech- 
niškai tvarkingas. 

— Tuomet buvo verta stengtis, — atsakė Sara, nors jos širdis 


ėmė smarkiai plakti. 

Ji gavo vyrą šydo dėka? Gražus jaunuolis su ja mylėjosi mė- 
nesienoje? Gal jis buvo Grego tėvas? Ar įmanoma, kad ši moteris 
buvo liūdnai pagarsėjusi Mizė Vandlo? Ji atrodė gerokai vyresnė 
nei penkiasdešimtmetė, bet pažvelgusi į jos rankas Sara pastebėjo, 
kad jos beveik neraukšlėtos ir atrodo kur kas jauniau nei moters 
veidas. Niekas negalvojo, kad Mizė gali apsimesti vyresne nei yra, 
be to, šios moters nosis nebuvo tokia didelė kaip vienintelėje žino- 
moje Mizės nuotraukoje. 

Sara suprato: jei panelė Majers papasakotų kam nors kitam, 
kad šydas padėjo jai ištekėti, visi tik skaniai pasijuoktų. Sara atpa- 
žino šią moterį tik todėl, kad jau buvo girdėjusi tokį pat pasakojimą 
iš Maiko. 

Dabar Sara labiausiai norėjo po padu turėti aliarmo mygtuką. 
Ji nepaprašė Maiko smulkiau papasakoti apie būrimo palapinėje 
įrengtas filmavimo kameras ir dabar dėl to gailėjosi. Ar kas nors ją 
stebėjo ir dabar, ar įrašas bus peržiūrėtas tik vėliau? Jei ji pamojuotų 
į kamerą, ar ją pamatytų agentas? 

Svarbiausia išlikti ramiai, kartojo ji sau, mikliai paslėpdama 
kortą su Grego portretu ir paskleisdama kitas ant mažojo staliuko. 
Sara sumetė, kad jei Mizė ir matė juodu su Maiku, nieko tokio, nes 
dabar visi galvoja, kad ji yra Džosė, o ne Sara. Jai pasisekė, nes Sara 
nebuvo tikra, ar mažyčiame panelės Majers rankinuke nėra pisto- 
leto. Norėdama patvirtinti savo tapatybę, ji žybtelėjo žiedais. Džosė 
buvo ištekėjusi moteris. 

Panelė Majers užsidėjo savo akinius ir žiūrėjo į kortas išpūtusi 
akis: 

— Iš kur gavote šitą malką? — atrodė, kad jos balsą užgniaužė 
susižavėjimas. 

Neliko jokios abejonės — ši moteris yra Mizė Vandlo. 

— Gražios, tiesa? — gana garsiai atsakė Sara. — Pasaulyje 


yra tik šešios tokios malkos. Jas atspausdino mano vyro spaustuvė. 

Vyras norėjo jas pardavinėti drauge su savo naujausia knyga, bet 
kortų gamyba pasirodė pernelyg brangi, todėl daugiau jų nesirengia 
išleisti. 

Panelė Majers pasilenkusi tyrinėjo kortas: 

— Kai kurie veidai atrodo pažįstami, ar ne? 

— Visiška tiesa. Jų autorius, Šeimusas Freizeris, nustebino 
nupaišęs portretus. 

Sara pakėlė Teisėjo kortą, ant kurios buvo nupaišyta jos mama. 
Ji vilkėjo raudona suknele, galvą dengė didžiulė skara, o ausyse ži- 
bėjo auksiniai auskarai. 

— Čia ponia Šo, mano draugės Saros motina, — tarė Sara, 
vogčiomis paslėpdama kortą su Stefanu į pačią apačią. Ji nenorėjo, 
kad ši moteris pamatytų, kaip nepatraukliai pavaizduotas Stefanas. 
Sara susigriebė: 

— Bet ką aš čia — pasakoju apie savo gyvenimą, kai turėtume 
kalbėti apie jūsiškį. 

Nors ir kaip stengėsi, Sara juto kylančią paniką. Ką jai daryti? 
Sėdėti palapinėje, toliau apsimetinėti būrėja ir laukti ar iškart bėgti 
pas Maiką? Tačiau ji žinojo, kad išeiti iš palapinės neįmanoma. Ši 
moteris visą gyvenimą išsisukinėjo nuo teisėtvarkos pareigūnų, to- 
dėl tikrai nesėdės ir nelauks, kol ją sučiups. 

Sara nusprendė kaip įmanydama sudominti ir užlaikyti šią 
moterį kuo ilgiau, kol... Kas? Kol ją suims? Sara bandė prisiminti 
viską, ką apie Mizę pasakojo Maikas, bet jai sunkiai sekėsi, nes šir- 
dis nukrito į kulnus. 

— Ką gi, pasižiūrėkime, — ji pažvelgė į priešais sėdinčią 
moterį. — Ar norite sužinoti, ką iš tiesų matau kortose, ar tiesiog 
pageidaujate cukrinio saldumyno kaip ir kiti? 

Panelė Majers, Mizė, sumirksėjo ir atsakė: 

— Noriu išgirsti tiesą. 

— Gerai. Santuoka, kurią pradėjote prisidengusi šydu, nebuvo 


laiminga ir jau seniai esate našlė, — Sara apgailestaudama pasižiū- 

rėjo į moterį. — Man labai skaudu, panele Majers, bet jūsų vyras 
nebuvo geras žmogus. Tiesiog sakau tai, ką matau. 

Kai moteris, netardama nė žodžio, toliau dėbsojo į Sarą, ši vos 
nepersigando. Tuomet pabaksnojo kitą kortą: 

— Tačiau jūs mylėjote kitą vyrą. Jauną ir labai gražų, — Sara 
kiek galėdama meiliau nusišypsojo. — Ar istorija apie keliones 
mėnesienoje iš tikrųjų buvo? 

Moteris nieko neatsakė. 

— Bet jūsų mylimajam kažkas atsitiko. Jo ateitis miglota. 

Atrodo, moteris susidomėjo ir truputį palinko į priekį. 

— Pala. Jūsų gyvenime yra kita meilė. Vaikas. Berniukas? 
Mergaitė? — Sara tikėjosi, kad moteris atsakys. 

Mizė atsilošė kėdėje, ir Sara persigando, kad jos susidomėji- 
mas nuslūgo. 

— Juk ne aš, o jūs, brangioji, esate būrėja, — tarė moteris. 

Sara vėl pažvelgė žemyn. 

— Jūsų vaikas labai traukia priešingą lytį ir taip jums sukelia 
daugybę problemų. 

Moteris vis dar tylėjo. 

— (O. Štai. Ši korta, — ji palietė vieną kortą. — Jūs turite užsi- 
brėžtą tikslą. Kažko siekiate, nes tai jums suteiks... — Sara suraukė 
antakius, lyg rimtai svarstytų: — Ramybę. Laisvę. Taip, jei gausite 
tai, ko trokštate, atrasite taip trokštamą ramybę. 

— Kokia jūs protinga jauna moteris, — tarė panelė Majers ir 
sukosėjo. — Atsiprašau, — ji dar smarkiau sukosėjo. — Senatvė. 
Labai nemalonu prašyti, bet gal galėtumėt nubėgti ir atnešti man 
vandens? 

Ji nori pavogti kortų malką, sumetė Sara ir ėmė stotis mirk- 
sėdama ir mąstydama, ką daryti toliau. Susirasti Maiką buvo pir- 
moji šovusi mintis, bet kaip jį susiras, jei negali paleisti iš akių šios 
moters? O kas, jei Mizė įsimes vieną ar porą kortų komplektų į 

rankinuką ir pabėgs? Galbūt jos daugiau niekada neras, ir Sara bus 
kalta ją paleidusi. 

— Žinoma, — atsakė Sara, žengdama už palapinės gale esan- 
čios užuolaidos. Ji iškišo galvą laukan. 

— Pone Langai? — šnypštelėjo ji. — Man reikia jūsų pa- 
galbos. 

Bet jis nepasirodė. Sara grįžo atgal į palapinę ir pro užuolaidą 
pamatė, kad panelė Majers ramiai sėdi ir laukia, kol Sara išeis. 

Ji pasižiūrėjo į palapinės sienų sandūros siūlę. Pastebėjo palei 
briauną prisiūtą juostelę ir suprato, kad čia paslėpta kamera. Sara 
iškėlė kumštį ir apsisuko ratu, paskui dar kartą apsisuko, iškėlusi 
abi rankas, tikėdamasi taip prisišaukti pagalbos. 

Sara vėl žvilgtelėjo į pagrindinę palapinės dalį ir pamatė ra- 
miai ten sėdinčią panelę Majers, ant nosies galo užsidėjusią akinius. 
Ji peržiūrinėjo kortas, kuriomis ką tik būrė Sara. Sara sulaikė kvapą. 
Moteris tuojau pamatys Grego veidą ir supras, kas čia vyksta. 

— Kur Maikas? 

Sara krūptelėjusi atsisuko ir išvydo prie galinio palapinės įėji- 
mo stovinčią Arielę. 

— Maikas? 

— Jo, tas vyrukas, kurio esi taip įsikibusi, lyg jis skęstų. Jis pra- 
puolė. Mačiau, kaip vaikštinėjo su tokiu simpatišku vyruku. Nuo 
jo judesių man... nesvarbu. Niekur nerandame Maiko, o tuoj turi 
prasidėti kitos varžybos. Manai, jis bijo dar kartą susiremti su mano 
broliais? 

Sara dirstelėjo pro užuolaidą ir pamatė, kaip panelė Majers 
dedasi į rankinuką tris kortų malkas. Neatrodė, kad kas nors at- 
skubės jai į pagalbą, todėl Sara nusprendė tuoj pat veikti, antraip 
Mizė Vandlo pabėgs. Jei toji moteris paspruks, visos pastangos jai 
sugauti nueis perniek. 

Arielė vilkėjo turtingos viduramžių moters suknele. Nuo jos 


mažos aksominės kepurėlės iki kaklo driekėsi balto šilko skarelė. 

Sara timptelėjo ir ją nuplėšė. 

— Kokį velnią čia išdarinėji? 

— Gaudau nusikaltėlį, — atsakė Sara ir pasižiūrėjo pro užuo- 
laidą. Panelė Majers stojosi. Po akimirkos ji bus lauke. Sara atmetė 
užuolaidą, įsibėgėjusi šoko ir užgriūdama parvertė moterį ant Že- 
mės. 

— Iš proto išsikraustei? — paklausė už nugaros stovinti Arielė. 

Sara buvo užsigulusi moterį ir Arielės galvos apdangalo skiau- 
te stengėsi kuo greičiau užkimšti burną, kol ji nepradėjo rėkti. 

— Ji yra vagilė ir galbūt žudikė, — grumdamasi su ja tarė 
Sara. — O jei Maikas prapuolė, tuomet ji yra... Oi! 

Moteris pabandė jai įkąsti. Sara ją apsižergė ir laikė prispau- 
dusi prie Žemės. 

— Jei Maiko nėra, jo dingimas susijęs su jos sūnumi. 

Arielė stebėjo, kaip Sara sutramdo senutę, nors sprendžiant iš 
jos sugebėjimo pasipriešinti, ji nebuvo tokia jau sena. 

— Andersas yra jos sūnus? — iš nuostabos išpūtusi akis pa- 
klausė Arielė. 

— Taip! Tai tas pats vyriškis, kuris miegojo su puse miestelio. 
Ir nors tu apie tai žinojai, man nieko nesakei. Jų ieško visi — po- 
licija, F TB, slaptosios tarnybos. Jie yra pavojingi nusikaltėliai. 

Atrodo, Arielė sunkiai suprato, kas jai buvo sakoma. 

— Nebūtum manimi patikėjusi, jei būčiau papasakojusi tau 
apie Gregą, — tarė ji. 

Sara sėdėjo ant moters, kuri bandė ją nusimesti, mosavo ran- 
komis bei mėgino suleisti į Sarą nagus. 

— Tu stovėsi ir žiūrėsi ar pagaliau padėsi man? Reikia ją kuo 
nors surišti. 

Kampe kabėjo ilga purpurinė virvė su didžiuliu kutu gale. 
Plėšdama ją, Arielė kartu nuplėšė dar bent porą metrų juostelės. 
Rišdama moters rankas, Arielė paklausė: 

— Žinojai, kad ten yra kamera? 

— Visa palapinė prikišta stebėjimo kamerų, tik jų vaizdo įrašų 
niekas nestebi. Pasakok, ką žinai apie Maiką. 

— Jis čia atvyko tirti bylos, tiesa? Kolinas sakė, kad... 

— Man visiškai neįdomu, ką išpliurpė tavo nenulaikantis lie- 
žuvio brolis. Kas atsitiko Maikui? 

— Po pasirodymo su Ana jis... Matei, kaip buvo iškėlęs tą 
vaiką? Ji išsitiesė kaip lenta ir... 

Panelė Majers be paliovos muistėsi po Sara. 

— Aš medžiojau žudikus, todėl nespėjau sužiūrėti savo 
vyro! — susinervinusi atkirto Sara. 

Arielė liovėsi rišusi rankas: 

— Vyro? Jei jis čia atvyko tirti bylos, nejaugi vedė tave tam, 
kad išgelbėtų nuo Anderso? 

— Baik taip spoksoti! Maikas yra ir bus mano. 

Panelė Majers staiga visiškai sustingo. 

— Tu ją užmušei, — tarė Arielė. 

— Ne, ji tik nustėro, nes ištekėjau ne už jos sūnaus. Tiesa, 
Mize? 

Po ja gulinti moteris kažką bjauriai sumurmėjo užkimšta 
burna. 

— Reikia ją iš čia ištempti, bet kad niekas nepastebėtų. 

Iš po drabužių Sara išsitraukė pagalvę. Jai nebereikėjo apsi- 
metinėti. 

— Aš nueisiu pakviesti Koliną... 

— Ne! — paprieštaravo Sara. — Niekam nesakyk. Tavo brolis 
užsimanys ją pasodinti į kalėjimą. 

— Aišku, užsimanys. O kur ją daugiau dėti? 

— Jeigu Maiko nėra, vadinasi, jį pasiėmė. Galbūt jo gyvybei 
gresia pavojus, ir aš planuoju iškeisti šią bjaurią senę į jį. 

Mizė Vandlo atsisuko į Sarą. 

— A, — pakėlusi antakius atsakė Arielė. 

— Taigi, kad „a“. Išeik į lauką ir pasakyk tai mergaitei, kad pa- 
nelei Majers pasidarė bloga ir aš padedu jai... nežinau ką. Sugalvok 
pati. Tuomet nueik į galą ir pakviesk poną Langą... 

— Briusterį Langą? Maniau, tu jo bijai. 

— Nenoriu žinoti, iš kur tai žinai. Pakviesk jį čia ir pasakyk, 
kad turės apsimesti būrėju. 

— Nori, kad Briusteris Langas pranašautų žmonėms ateitį? Iš 
proto išsikraustei? 

— Ariele, dabar ne laikas skleisti savo neigiamas emocijas. 
kabojo ant vieno krašto, o su ryškių spalvų kostiumu ji visiškai ne- 
bepriminė mielos, niekada niekam blogo nepadariusios mergaitės, 
kurios Arielė nemėgo visą gyvenimą. 

— Gerai. 

Ji dingo ir sugrįžo po pusės minutės, paaiškinusi priekyje sto- 
vinčiai moksleivei, kad žmonėms teks palaukti. Arielei prireikė tik 
poros minučių surasti poną Langą ir atsivesti jį į palapinę. Ji tvirtai 
laikė uždėjusi jam ant peties ranką. 

Ponas Langas muistėsi ir visaip bandė ištrūkti iš stipriai lai- 
kančios Arielės rankos, kai staiga jam prieš akis atsivėrė Saros, sė- 
dinčios ant senutės panelės Majers, reginys. Lango akys plykstelėjo, 
o lūpos nušvito šypsniu. Jis pirmą kartą pažvelgė į Sarą su pagarba 
ir pirštu pabaksnojo savo nosį. Tai buvo ta pati moteris, kurios nuo- 
trauką jam rodė Maikas. 

— Taip, pasitrumpino ją kokius dešimt centimetrų, — pasakė 
Sara, ir tuo metu Mizė pabandė įspirti jai kulnu. Bet nespėjo, nes 
tuoj pat prišoko ponas Langas ir sučiupo jos kulkšnį. Sara išgirdo 
senės niurnesį. 

— Padėkite ją pakelti. Aš aprengsiu ją šituo kostiumu ir už- 
dėsiu ant veido šydą. 

— Gal kas nors man paaiškins, kas čia vyksta? — paprašė 
Arielė. 

— Ji pavogė mano paveikslus, štai kas čia vyksta, — sumur- 
mėjo ponas Langas, žiūrėdamas į surištą ir paguldytą ant kilimėlio 
moterį. 

Sara ir Arielė sužiuro į jį. 

— Ką čia kalbate? — nesuprato Sara, nusitraukdama platų vir- 
šutinį kostiumą ir džiaugdamasi, kad po apačia vilki savo drabužius. 

Ponas Langas dvejojo, todėl prabilo Arielė: 

— Užsiundysiu ant jūsų savo brolius, jei nepasakysite, ką pa- 
darėte. 

— Aš nieko nepadariau. Tiesiog radau juos dar vaikystėje. Net 
ten gyvenęs universiteto profesorius nieko apie juos nežinojo. Pats 
tuo pasirūpinau. Aš užkaliau tą kambarį. 

— Kokį dar kambarį? — sutriko Arielė. 

— Merlino ūkio name yra slaptas kambarys? — paklausė 
Sara, bet ponas Langas tylėjo, todėl ji tęsė: — Prie židinio. Štai 
kodėl židinys nėra sienos centre. Už jo paslėptos durys. Ar Maikas 
irgi tai suprato? 

Raukšlėtas pono Lango veidas vos nesutirpo iš laimės: 

— Tai jis juos pasiėmė? Mačiau, kaip dairėsi, bet negalvojau, 
kad supras. Koks protingas vyrukas. Džiaugiuosi, kad jis maniškis. 

— Jūs su Maiku esate giminės? — išpūtusi akis pasitikslino 
Arielė. — Kaip tai atsitiko? 

— Dabar tai visiškai nesvarbu, — atkirto Sara. — Ariele, pa- 
dėk man perrengti ją kostiumu. O jūsų, pone Langai, prašau sėstis 
ir pranašauti žmonėms likimus. 

— Aš nemoku... 

— O aš nemoku muštis, bet kaip tik tai ir darau! — atšovė 
Sara. — Jei norite, kad mano vyras ir toliau jums leistų gyventi 
Merlino ūkyje, privalote man padėti. Ar aiškiai pasakiau? 

Ponas Langas linktelėjo. 

— Oho, Sara, nuo kada patapai tokia kieta? 


— Ariele, užsičiaupk ir padėk man. 

— Klausau, ponia, — atsakė Arielė ir pastatė besimuistančią 
panelę Majers ant kojų. 

— Kokia mašina atvažiavai? — norėjo sužinoti Sara. 

— Jokia, — atsakė Arielė. — Mano šeima čia atvyko auto- 
busiuku. 

— Turėjo būti krovininio vagono dydžio autobusiukas, — su- 
murmėjo panosėje Sara ir ponas Langas sukrizeno tik jam būdingu 
balsu. 

— Vis tiek geriau nei tie žaisliukai, kurie patinka tau ir Džos- 
linai. 

Arielė laikė Mizės galvą, kol Sara aprišinėjo ją šydu. 

— Žinai, — pradėjo Sara, — užsidengusi pusę veido tu išties 
atrodai kur kas geriau. Ar tiesa, kad pirmąją vestuvių naktį tavo vy- 
ras taip tavimi pasibjaurėjo, kad nesugebėjo atlikti savo pareigos? 

Mizės akys paleido į Sarą žaibus. 

— Ji tavęs nekenčia, — pasakė Arielė. — Visiškai nuoširdžiai 
nekenčia. 

— Šis jausmas abipusis. 

Arielė ir Sara suėmė moterį už parankių ir pabandė ją paju- 
dinti, bet toji įsispyrė į ant žemės patiestą kilimą. Vis dėlto mergi- 
noms pavyko ją nuvilkti į užuolaida atitvertą palapinės galą. 

— Puiku. Ką darysime toliau? — pasidomėjo Arielė. 

— Nežinau, bet reikia ją iš čia išvežti patraukiant kuo mažiau 
dėmesio. 

— Ir kaipgi siūlai tai padaryti? — paklausė Arielė. 

— Aš, e... — Sara nežinojo, ką atsakyti. Ji pažvelgė į stogo 
siūlę. Kodėl niekas jų nestebėjo ir neatėjo į pagalbą?! 

Arielė paleido moters parankę ir tarė: 

— Aš nueisiu surasti mašiną ir atvarysiu ją čia. 

— Puiki mintis, — pritarė Sara. 

Jos paguldė Mizę ant grindų, ir Arielė išbėgo lauk. Sara atsi- 
suko į poną Langą. 

— Ar nuėmėte spąstus, kaip prašė Maikas? — paklausė Sara, 
o kai ponas Langas nukreipė akis į šalį, suprato, kad jis jų nelie- 
tė. — Nė vieno? 

Ponas Langas nudelbė akis į žemę. 

— Nuostabu! — apsidžiaugė Sara. — O dabar keliaukite pra- 
našauti žmonėms likimų. 

Atrodė, jis norėjo paprieštarauti, bet susivaldė. Senis paklus- 
niai dingo už užuolaidos. 

Kelias minutes Sara stovėjo prie Mizės ir jaudinosi dėl visų 
galimų nesėkmių. O jei sugrįžtų Saros tėtis ir sugalvotų užsukti į 
palapinę? Kaip ji paaiškintų šitą vaizdą? Antra vertus, Saros tėčiui 
patiko padėti žmonėms, todėl galbūt jis stotų dukros pusėn. Bet 
ji nenorėjo įtraukti jo į šitą reikalą. Be to, žinoma, dar buvo ir visi 
parapijiečiai bei jos giminės. Kaip ji paaiškintų visiems, kas čia 
vyksta? 

Mizė sėdėjo ant kilimėlio ir gręžė Sarą žvilgsniu, lyg bandy- 
dama paveikti ją mintimis. 

Sara atsakė jai tokiu pačiu žvilgsniu. 

— Geriau jau Maikas būtų sveikas ir gyvas, kitaip pasigailėsi, 
kad gimei. 

Sara jau norėjo ištraukti jai iš burnos skarelę ir užduoti keletą 
klausimų, bet sumetė, kad ji tikriausiai imtų rėkti, ir čia subėgtų žmo- 
nės. Sara nieku gyvu nesugebėtų jiems paaiškinti, kas čia dedasi. 

Už užuolaidos girdėjosi tylus pono Lango balsas, ir Sara pa- 
galvojo, kad reikėjo jam sukurti kokį nors kostiumą. Bet ponas 
Langas rengėsi taip savotiškai, kad jam nė nereikėjo jokių pagra- 
žinimų. 

Ji iškišo nos; ir pamatė palapinėje sėdinčią Kerolę Garison, 
nuostabos išpūstomis akimis. Nė vienas edilinietis nėra matęs šio 
seno slapuko nuo... ko gero, nuo pat 1941-ųjų. 

Sara apsidžiaugė, kad ne jai teks sukurti pranašystę poniai 


Garison, nes šios moters visiškai nepažinojo. Bet, pasirodo, smal- 

suolis ponas Langas apie ją žinojo viską. Jis papasakojo, kad jos 
dukra naktį išlenda pro langą susitikti su vaikinu, kurio šeima čia 
neseniai atsikėlė iš Atlantos valstijos, ir jie drauge rūko cigaretes. 
Jaunėlė dukra pavogė iš mamos piniginės tris dolerius, o sūnus 
mėgsta dainuoti vienas ir jį reikėtų leisti į dainavimo mokyklą. O 
jos vyras dirba viršvalandžius, nes nori susimokėti už valtį, kuriai 
jau paėmė paskolą. 

Ponia Garison klausėsi tylėdama, išsižiojusi ir išplėtusi akis. 

— Štai ir viskas, — baigė ponas Langas. — Keliaukite ir pa- 
kvieskite kitą žmogų. 

— K3 aš padariau? — garsiai sušnibždėjo Sara, užleisdama 
užuolaidą ir atsigręždama į Mizę Vandlo. Ji vėl prisiminė klas- 
tingus šios moters darbus ir tarė: — Tikiuosi, jie tave uždarys iki 
gyvos galvos už tai, ką padarei Brajanui. Jis buvo nuostabus jaunas 
vyras ir jo laukė puiki ateitis. 

Atrodė, kad moters akys juokiasi, ir Sarą pagavo beveik nenu- 
galimas noras jai trenkti. Bet ji tiesiog nusisuko. Kur dingo Arielė? 
Kur ji taip ilgai užtruko? Ji jau galėjo atvažiuoti šeimos autobusiu- 
ku arba net pasiimti prizinį automobilį. Ji galėjo... 

Bet jos mintis nutrūko, nes palapinės galo užuolaidos prasi- 
skleidė ir vidun įriedėjo juodas automobilis, kurį Sara iškart at- 
pažino. Tai buvo prabangus Maiko BMW. Jam niekas negresia! 
Lėkdama prie keleivio durelių, ji vos neparvertė gulinčios surištos 
moters užkimšta burna. Maiko automobilio langai buvo tokie tam- 
sūs, kad kol neatplėšė keleivio durelių, nesuprato, jog automobilį 
vairuoja Arielė. 

— O kur Maikas? — išgąstingai paklausė Sara. 

— Jau papasakojau viską, ką apie jį žinau, — atsakė Arielė 
žengdama į palapinę, į kurią beveik įvažiavo automobiliu. 

Sara nusekė jai iš paskos. 

— Siūlau įgrūsti ją į bagažinę, — tarė Arielė. — Tu nieko 


prieš? 

— Ne, bet iš kur gavai Maiko automobilį? Ir kodė/ pasirinkai 
būtent jį? 

— O ką, gal reikėjo pavogti kieno nors tojotą? Arba kiją? — 
Arielė čiupo panelę Majers už pažasties ir paprašė: — Griebk kitą 
jos ranką. 

Pažvelgusi į moterį, dar pridūrė: 

— Jei ką nors man padarysi, pasigailėsi. 

Sara vis dar nenuleido akių nuo Arielės ir laukė atsakymo. 

— Mano tėtis prekiauja automobiliais. Paskambinau į jo biu- 
rą, padiktavau Sju automobilio VIN kodą, ir ji atrakino mašiną. 

— Ir užvedė ją tokiu pat būdu? 

— Ne, aš ją užvedžiau. Pora laidukų ir... — Arielė gūžtelėjo 
pečiais. 

Jos tramdė Mizę, kuri vis bandė išsivaduoti iš virvių ir pasi- 
rodė ganėtinai sunki. Sukaupusios visas jėgas, įgrūdo ją į bagažinę 
ir užtrenkė dangtį. 

— Vairuosiu aš, — pareiškė Arielė. 

Kai susėdusios į mašiną jos riedėjo mugės lauku, Sara tarė: 

— Ariele, tavo dėka būsimasis sutuoktinis taps išties puikiu 
vyru. 
Bet Arielė neįsižeidė: 

— Imsiu bet kokį pirmą pasitaikius; vyruką, jei šaunumu 
bent perpus prilygs mano broliams. — Kiek suprantu, važiuojame 
į Merlino ūkį? 

— Tikriausiai, jei jau Stefanas norėjo turto, atrodo, paveikslų, 
paslėptų užkaltame kambaryje. — Sara žinojo, kad jai testamentu 
tebuvo palikta vienintelė akvarelė su ČAJ inicialais. Bet tas vaikiš- 
kas piešinys tikrai negalėjo būti vertas milijonų. 

Arielė vairavo Maiko automobilį per žmonių minią, bandy- 
dama išvažiuoti į kelią. Kai pasiekė mugės teritorijos ribą, pribėgęs 
vaikinukas atkėlė užkardą ir praleido jų automobilį. 

— O, kaip gera būti Freizeriu, — atsiduso Sara. 

— Jei imsi aiškinti, kaip pavydi, tuojau pat sustosiu. Mokyklo- 
je vos nesudaužei Leniui širdies. 

— Ką tu pasakei? — Sara įsirėmė į prietaisų skydelį, nes Arie- 
lė gerokai viršijo leistiną greitį. Kelias vingiavo palei Keikryko upelį 
ir čia netrūko staigių posūkių. 

— Nieko. Tai gal gali man paaiškinti, dėl ko kažkoks detek- 
tyvas tave vedė? 

Arielė spaudė šimto kilometrų per valandą greičiu ties po- 
sūkiu, kur leistinas greitis tebuvo penkiasdešimt, ir turėjo staigiai 
pasukti automobilį, kad nesirėžtų į medį. 

— Ariele! Per tave užsimušim! 

— Tokios geros mašinos man dar neteko vairuoti. Būtinai 
parodysiu ją tėčiui. Žinai, kad Maikas šioje mašinoje įsistatęs ne- 
peršaunamus langus? Įdomu, ką jis slepia dvigubame bagažinės 
dugne. 

Po šių žodžių Arielė ir Sara susižvalgė išplėtusios akis. Nors 
nė viena nežinojo, kas guli bagažinėje, tačiau jos galėjo nuspėti. 
Ginklai. O drauge su jais merginos ten supakavo Mizę Vandlo. 
Moteris buvo surišta, bet jei jai pavyko išsilaisvinti... 

— Nuostabu, — prabilo Sara. — Tu nusprendei pasiimti 
Maiko automobilį, ir dabar jo bagažinėje guli viena ieškomiausių 
Amerikos nusikaltėlių su krūva ginklų. Puiki mintis, Ariele. Tu 
tikra gudruolė. 

— Jei nenorėjai, kad padėčiau, galėjai neprašyti. 

Jos buvo prie pat įvažiavimo į Merlino ūkį, ir Arielė jau norėjo 
sukti, bet Sara ją sustabdė: 

— Ponas Langas visoje teritorijoje yra prispendęs daugybę 
žabangų, apie keletą jų Maikas man papasakojo. Pasistatykime 
automobilį sode. Jei Mizė išsikrapštys, jai reikės pereiti sodą, pilną 
spąstų, skirtų sugauti jos sūnui. 

Arielė vairavo automobilį pagal Saros nurodymus — jos per- 


važiavo žolę, kliudė gyvatvorę ir galiausiai sustojo sename sode. 

— O kas dabar? — paklausė užgesinusi variklį. 

— Nežinau. Gal tu ką nors sugalvojai? 

— Visų pirma reikia paskambinti Kolinui, — atsakė Arielė. 

Sara dirstelėjo į laikrodį ant prietaisų skydelio ir tarė: 

— Šiuo metu visa tavo šeima stebi žaidimus ir tikrai nekels 
ragelio. 

— Tuomet liekame tik tu ir aš. 

Kai išlipo iš automobilio, Sara pažvelgė į bagažinę ir paklausė: 

— Manai, kad reikėtų... pasižiūrėti? 

— Ir gauti atsaką šūviais? Nemanau. — Arielė dairėsi po sodą, 
kuriame trūko kas trečio medžio. — Šitas sodas man kelia šiurpą. 
Visada tikėjau, kad jame vaidenasi. 

— Mudu su Maiku jį sutvarkysime. Ariele, sukaupk drąsą ir 
eime. Beje, per daug neatsilik, jei nenori, kad į tave susmigtų strėlės. 

Viduramžiški moterų apdarai puikiai derėjo senų pastatų fone. 
Nors dar buvo diena, pievą iki namo abi perbėgo pasilenkusios. Bet 
tik priėjusios šonines duris išvydo Grego automobilį. 

Sarą nusmelkė nevaldoma baimė. Nuo pat pirmos susitikimo 
akimirkos Gregas ją buvo užvaldęs. Nors jos gyvenimas per pasta- 
rąsias kelias savaites apsivertė aukštyn kojomis, vis tiek baiminosi, 
kad Gregas sugebės ją kontroliuoti. 

Bet dabar Sara turėjo galvoti apie kitką. Ji mąstė, kad jeigu 
Gregas ir, duok Dieve, Maikas yra name, abudu tikriausiai susidū- 
rė didžiojoje svetainėje, kurios nesimetriška siena liudijo apie ten 
esantį slaptą kambarį. 

Jos nuslinko palei namo sieną. Deja, pro langą Sara galėjo pa- 
žvelgti tik atsistojusi ant pirštų galiukų. Ji kiek galėdama pasistiebė, 
o nuo išvysto vaizdo širdis ėmė pašėlusiai daužytis. Kambaryje buvo 
keturi žmonės. Prie židinio stovėjo Gregas-Stefanas. Greta jo esan- 
tis vyrukas buvo nukreipęs ginklą į kambario viduryje esančius Mai- 
ką ir dar vieną vyrą. Negausūs pono Lango baldai buvo išstumdyti į 
kampus, kad tuščias kambario vidurys laikinai primintų ringą. 

Maikas ir trečiasis vyras vilkėjo tik kelnes — jie buvo basi ir be 
marškinių. Abu ėjo ratu vienas prieš kitą, bet, sprendžiant iš krauju 
pasruvusių veidų, kova vyko jau ilgą laiką. 

Abu vyrai atrodė vienodo ūgio ir svorio, sportiško sudėjimo, 
plačių pečių ir siauro liemens, o jų nugaros raumenys išsiskleisdavo 
kaip šikšnosparnių sparnai. 

Kitas vyriškis užsimojo Maikui lyg boksininkas be pirštinių, 
bet Sara apsidžiaugė, kad Maikas spėjo pritūpti ir išvengti smūgio. 
Jis tuojau pat pasilenkė ir sugriebęs smarkiai trūktelėjo vyro koją. 
Vyras kelias akimirkas dar laikė pusiausvyrą, bet Maikas smūgiavo 
galva jam į pilvą ir parvertė, pats atsidurdamas viršuje. 

Vyrai susikibę gulėjo ant grindų: Maikas užvirto ant prieši- 
ninko, o šis apsivijo kojomis jo nugarą. Maikas ėmė daužyti vyro 
galvą kumščiais, kai šis ūmai patraukė kojas ir spyrė Maikui į pilvą. 
Maikas nulėkė, bet po akimirkos jiedu vėl ėmė muštis. 

Sara nusileido žemyn, kumščiu prisidengusi burną, kad ne- 
pradėtų klykti. Ji pažvelgė į Arielę klausdama: 

— Tai tas pats vyrukas, kurį matei mugėje? Tas, kuris tau pa- 
sirodė labai patrauklus? 

Arielė gūžtelėjo. 

— Tu nutuoki apie vyrus net mažiau negu aš! 

— Turime paskambinti Kolinui, — atsakė Arielė. 

— Koljis atvažiuos, Maikas jau bus negyvas. — Sara nužvelgė 
Arielę, apsirengusią ilgu sijonu ir šilkiniu korsetu, ir tarė: — Turi- 
me nukreipti jų dėmesį. Ką tu apsivilkusi po apačia? 

Arielė supratingai šyptelėjo ir atsuko Sarai nugarą, kad ši at- 
rištų raištelius. 

— Priešais didžiąją Niujorko viešąją biblioteką yra nedidelė 
krautuvėlė, priklausanti smulkiai prancūzei. Nepatikėtum, kokiais 
apatiniais ji prekiauja. Ir juos visus pataiso, kad tobulai priglustų 


prie kūno, — greitai bėrė ji, norėdama paslėpti savo baimę. 

— Rimtai? — paklausė Sara. Jos rankos virpėjo. — Jei pavyks... 
jei tau pavyks nuvilioti kurį nors vyrą į daržinę, ten yra spąstai. 

Sara stengėsi galvoti apie tikslą, o ne apie tai, ką iš paskos 
sekantis ginkluotas vyras gali padaryti Arielei. Nupasakojo, kaip 
veikia spąstai, perspėjo apie virš slenksčio įtemptą valą ir užsiminė 
apie aukštą bei su virve atskriejus; Maiką. 

Kai Arielės suknelė buvo atraišiota, ji apsisuko ir ėmė smaukti 
sunkų apdarą nuo pečių žemyn. 

— Man viskas bus gerai. Liaukis jaudintis dėl manęs, — pa- 
tikino Arielė. 

Suknelei nukritus prie kojų, Arielė liko stovėti su juodu šilki- 
niu korsetu, kurio viršų puošė smulkių raudonų kaspinėlių eilė, ir 
juodomis kelnaitėmis, dengiančiomis tik pusę jos standaus užpa- 
kaliuko. Jos ilgos kojos buvo plikos. 

— Džiaugiuosi, kad nevilkiu močiutės pantalonų, kaip tu. 

— Ariele, gal bent pasistengtum elgtis maloniai? Tau tai gali 
net patikti. 

Sara pati siuvosi suknelę, todėl pasirūpino, kad ją apsirengti ir 
nusirengti būtų paprasta. Po priekine suknelės siūle buvo įsiuvusi 
lipduką, todėl greitai jį atplėšė. Rengdamasi ryte galvojo pamalo- 
ninti Maiką, laimėjus; visas varžybas, tad nusprendė pasipuošti jo 
dar nematytais apatiniais. Todėl nenusileido Arielei — ji buvo su 
baltu korsetu, baltomis kelnaitėmis ir baltomis, šlaunų vidurį sie- 
kiančiomis kojinėmis. 

Arielė vėl prisiglaudė prie namo sienos. 

— Na štai, pasipuošėme kaip viešnamyje, o ką toliau darysime? 

Į šį klausimą po kelių sekundžių atsakė tolumoje pasigirdę 
šūviai. 

Arielė ir Sara susižvalgė. 

— Mizė, — vienu balsu ištarė abi. 


Ji išsilaisvino iš pančių ir surado Maiko ginklus. 

— Bėk į priešingą namo pusę, — pasakė Sara, — o aš pasi- 
stengsiu, kad mane pamatytų Gregas. 

Išgirdę šūvius po kelių sekundžių verandoje išdygo Gregas su 
sargybiniu. Kai vienoje pusėje pasirodė baltais apatiniais apsiren- 
gusi Sara, abu vyrai pasuko į ją galvas. 

Kitame gale pasigirdo baisus trenksmas, lyg didžiulis akmuo 
būtų daužęs namo sieną. Sargybinis nuėjo patikrinti, kas ten deda- 
si, ir aptiko aukštą ir liekną Arielę tik su juodo šilko korsetu. Jis nė 
neketino šauti, tiesiog stovėjo ir žiūrėjo į ją. 

Viliokiškai besišypsodama Arielė žengtelėjo atgal. 

Vyriškis atsisuko į bosą, bet Gregas neatplėšė akių nuo Saros. 

— Ten moteris, — pasakė sargybinis. 

— Sugauk ją, — suniurnėjo Gregas, — o aš imsiuosi šitos. 

Sargybinis nušoko nuo verandos ir leidosi paskui Arielę. 

Sara nusisuko ir puolė bėgti, bet Gregas lėkė greičiau. Jis su- 
gavo ją prie pat žvyro takelio stovinčios senosios arklidės. 

Ji pasiruošė smūgiui. Pažvelgusi jam į veidą, išvydo liūdną ir 
įskaudintą išraišką. Puikiai žinojo šitą miną. Nutaisydavo ją kalbė- 
damas apie buvusias merginas, kurios jį išdavė ir privertė saugotis 
moterų. 

Stebėdama jo veidą, Sara nustebo, kaip staigiai gali pasikeisti 
emocijos. Kai prieš mėnesį jis pažiūrėdavo į ją liūdnu ir nuskriaustu 
žvilgsniu, iš gailesčio jai net širdį suspausdavo. Kaip ji galėjo skųs- 
tis, kad jis jai kažką padarė? Kaip galėjo dar labiau skaudinti tiek 
nelaimių patyrusį žmogų? Net jei būdavo sugalvojusi ko nors pa- 
klausti ar pasiskųsti, nutildavo. Sara nenorėjo girdėti žmones kal- 
bant, neva ji ką nors įskaudino, o dar labiau ji norėjo įrodyti Gregui, 
kad ne visos moterys yra tokios godžios ir savanaudės intrigantės 
kaip buvusios jo merginos. 

Bet dabar Sara suvokė, kad paguodos meldžianti Grego iš- 
raiška tebuvo kaukė, ir negalėjo patikėti, kad kadaise jai taip trūko 


pasitikėjimo savimi, jog patikėjo jo apgaule. 

Norėjo jam ištėkšti viską, ką žino, bet suprato — geriau susi- 
laikyti, nes prie jo diržo kabėjo pistoletas. Naudingiau buvo jį nu- 
raminti, o ne supykdyti. 

Ji sumanė sužaisti jo begaline savimyla. Sara pamažu nustūmė 
pyktį ir, prisiglaudusi prie Grego, apsivijo rankomis jo liemenį: 

— O, Gregai, brangusis, kol buvai išvykęs, čia vyko tokie siau- 
bingi dalykai. Nepatikėsi, kokių melagysčių apie tave prikalbėjo 
žmonės. Bet aš nepatikėjau nė vienu jų žodžiu. 

Sulaikiusi kvapą Sara laukė: arba jis ja patikės, arba... ją nušaus. 
Rodėsi, praslinko kelios minutės, kol jis apsikabino ją viena ranka. 

— Sara, — atsargiai ištarė jis. — Ką tu čia veiki ir kodėl ne- 
apsirengusi? 

— Buvau mugėje, ir ponas Langas man pranešė, kad tu esi čia. 

— Langas? 

Ji atsitraukė ir žiūrėdama į akis šnekėjo: 

— Taip. Ponas Langas pasakė, kad tu čia ir nori su manimi 
susitikti, todėl nedelsdama atvykau. Kaip tik persirengiau auto- 
mobilyje ir išgirdau šūvius. Išsigandau, nes pagalvojau, kad ponas 
Langas išsitraukė šautuvą, o jis visad norėjo tave nudėti, todėl at- 
bėgau kaip stovėjau. 

— Kodėl mane pamačiusi puolei bėgti? 

— Atrodei supykęs dėl mano dezabijė. 

— Tavo ko?.. 

Sara pamatė, kaip staiga jo veide įsižiebia pyktis, ir suvokė 
padariusi klaidą. Gregas negalėjo pakęsti, kai ji vartodavo jam ne- 
žinomus žodžius, o jo išraiška Sarai priminė gyvenimą su pastoviai 
besikeičiančių nuotaikų žmogumi. Atrodydavo, viskas gerai, bet jis 
staiga įtūždavo ir dėl to visada kalta likdavo Sara. Kiekvieną blogos 
(bet tik ne geros) nuotaikos protrūkį, anot Grego, sukeldavo Sara. 

Ji apsimetė nepastebėjusi jo įsiūčio: 

— Aš taip tavęs pasiilgau, — ištarė Sara ir prisivertė pabu- 
čiuoti jam kaklą. — O tu manęs pasiilgai? 

Kai buvai su savo žmona? Arba kalėjime, norėjo pridurti ji. 

— Sara, dabar tam neturiu laiko. 

Gregas numetė jos rankas nuo kaklo ir žengtelėjo atgal, bet ji 
pastebėjo kibirkštėlę jo akyse. Nebuvo tikra, ar Gregas jau sužinojo 
apie jos ir Maiko vedybas, bet viena buvo aišku — jis troško sekso. 
O jai reikėjo laiko. 

— Čia netoli yra sena pavėsinė, — meiliai tarė ji. — Iš karto 
už tos gyvatvorės... 

— Aš 

Sara žengė žingsnį atgal. 

— Lažinuosi, kad manęs nesugausi, — pasistengė ištarti kuo 
labiau viliojančiu balsu ir pasileido bėgti pavėsinės link. Bet ji pa- 
stebėjo, kaip Grego akyse plykstelėjo pyktis, ir žinojo, kad jo įtūžis 
greitai neatlėgsta. Artėjant prie pavėsinės, prieš akis jai išniro vaiz- 
das, kaip ponas Langas ant pavėsinės slenksčio ištempia valą ir prie 
pat įėjimo įtaiso strėles. 

Tuo metu Sara įsivaizdavo, kas būtų nutikę, jei Maikas arba 
ji būtų įžengę į mielą pastatėlį, nežinodami apie paspęstus spąstus. 
Tačiau bėgdama per pievą ir sukdama už aukštos gyvatvorės, sau- 
gančios intymią pavėsinės erdvę, ji negalėjo apie tai mąstyti. 

Peršokusi slenkstį, Sara nėrė tiesiai į vidų. Atsistojusi nugara 
į sieną, matė keturias Lango įtaisytas strėles, nukreiptas į įėjimą. 
Atgal kelio nebėra. 

Gregas sustojo prie durų. 

— Sara, — įsakmiai tarė jis, — tuojau pat lįsk lauk. 

— O gal geriau tu užeik vidun, — sušnabždėjo ji apmirusia 
širdimi. 

Kai ji nepakluso, Grego pyktis prasiveržė. 

— Tu, kekše! — iškošė jis, žengdamas jos link. 

Viskas vyko vienu metu. Gregas išsitraukė ginklą ir koja už- 
kabino valą — Sara išgirdo, kaip jis pokštelėjo. 

Pamatęs jos veidą, Gregas suprato, kad kažkas atsitiko. 

— Prakeiktas Langas su savo spąstais! — surėkė jis, nutaiky- 
damas į ją pistoletą. Sara instinktyviai puolė ant grindų ir užsiden- 
gė rankomis galvą. 

Tuo metu, kai iššovė ginklas, prazvimbė strėlės. 

Stefaną Vandlą, dar žinomą Grego Anderso ir keliais kitais 
vardais, amžiams nutildė keturios jo kūną persmeigusios strėlės. 

Sara taip išsigando to, kas ką tik atsitiko, — įvykio, kurį pati 
sukėlė, — kad vos sugebėjo atsistoti. Jos veidas ir drabužiai buvo 
aptaškyti Grego krauju. Išeiti trukdė strėlių pervertas Grego lavo- 
nas, susmukęs ant slenksčio, ir ji nesugebėjo jo patraukti. Sara liko 


stovėti viduje, atsirėmusi į pavėsinės sieną. 


Išgirdę šūvius ir sulaukę Maiko skambučio, iš karto atvyko 
agentai, nuo kurių Maikui vos pavyko išsivaduoti. Visą ūkį maž- 
daug keturių minučių atstumu supo automobiliai ir žmonės, kiek- 
vienas jų turėjo informacijos ir norėjo ja pasidalyti. 

Mizę pavyko lengvai surasti, tačiau Stefanui pasisekė išsi- 
sukti. Aplinkui zujo greitosios pagalbos automobiliai bei vienas 
sraigtasparnis ir daugybė žmonių. Visi intensyviai ieškojo Stefano 
Vandlo. 

Tačiau Maikas labiausiai jaudinosi dėl Saros. Jam teko brautis 
per minią iki Arielės. Kai ji papasakojo, kad atvyko čia dviese su 
Sara, jis vos nepuolė į paniką. Juk Maikas tikėjo, kad Sara linksmi- 
nasi mugėje. 

Jis kaip paklaikęs leidosi į kojas. Merlino ūkyje tebuvo vie- 
nintelė vieta, kurios galėjo nepastebėti net pro šalį vaikštantys 
ieškotojai. 

Pagaliau Maikas surado Sarą: ji stovėjo prisispaudusi prie sie- 
nos pavėsinės viduje, o prie išėjimo gulėjo negyvas, strėlių suvarpy- 
tas Stefano Vandlo kūnas. Pono Lango strėlės pervėrė jį keturiose 


vietose, o viena jų įsmigo į pačią širdį. 

Maikas be skrupulų ištraukė strėles ir numetė kūną ant žolės. 
Jis priėjo prie Saros, paėmė ją ant rankų ir stipriai apsikabino. 

— Viskas gerai, — sušnibždėjo, — dabar tu saugi. 

Jis laikė priglaudęs Saros galvą prie savo peties, kad ji nema- 
tytų, kaip medikai išneša Grego kūną. Kai jo nebeliko, Maikas išsi- 
vedė Sarą laukan ir paėmęs ant rankų nunešė į namą. Ant keliuko 
stovėjo gaisrinė ir greitoji, o ant pievelės — nutūpęs sraigtasparnis. 

Kol Maikas nešė Sarą, kažkas jai ant pečių užmetė apklotą, ir 
ji išvydo į gaisrininkų mašinos galą besiremiančią Arielę. Ji buvo 
apsigobusi gaisrininko striuke, tačiau iš po uniformos kyšojo jos 
lieknos plikos kojos ir aplink spietėsi bent tuzinas vyrukų. Arielė 
nežymiai mostelėjo Sarai, prisidėjusi delną prie kaktos, kol Maikas 
nešė ją pro šalį. 

Maikas nunešė Sarą į virtuvę ir pasodino ant seno laminuoto 
stalo. Pasirausęs poroje stalčių, surado krūvą švarių indų rankšluos- 
čių ir, vieną jų sudrėkinęs, ėmė valyti Sarai veidą. Rankšluosčiai 
tepėsi krauju. Grego krauju. 

Ji palietė mėlynę po dešiniąja Maiko akimi, po kita matėsi pra- 
kirsta žaizda. Nors jis buvo nusiprausęs nuo veido kraują, atmintyje 
įstrigo regėtas vaizdas. Staiga Sara prisiminė, dėl ko čia atvyko: 

— Mizė! Mes atvežėme ją tavo automobiliu, bet po to išgir- 
dome šūvius! Manau, kad ji... 

Maikas švelniai ją pabučiavo ir tarė: 

— Viskas gerai. Mizė išsikrapštė iš automobilio, bet pateko 
į] pono Lango spąstus. Radome ją kabančią medyje paslėptame 
tinkle. 

— Jai viskas gerai? — pasigirdo balsas tarpduryje. 

Atsisukusi Sara išvydo vyrą, su kuriuo mušėsi Maikas, — šitas 
vaikinas iškruvino jam veidą ir dirbo išvien su Gregu. 

— Tai tu jį primušei! — Sara vos nerėkė. — Mačiau, kaip jam 
trenkei! 


Ji suspaudė kumščius, lyg norėdama smogti. 

— Šiuo metu nesi jos mylimiausias žmogus pasaulyje, — tarė 
Maikas. — Sara, mano karingoji princese, prašau susipažinti su Fren- 
ku Tyzenu. Pasakojau tau apie jį — jis mano seniausias draugas. 

— Ne toks jau ir senas. 

Frenkas žengė į priekį ir ištiesė Sarai ranką. 

Bet Sara jos nepaspaudė. Ji nebuvo pratusi, kad geriausi drau- 
gai daužytų vienas kitą. 

— Jei tau bus lengviau, pasakysiu, kad aš labiau nukentėjau 
nuo Maiko. Tiesą sakant, porą kartų jis manęs vos neužmušė. Galiu 
parodyti likusius randus... — Frenkas pamažu nutilo supratęs, kad 
Sara dar nesupranta jo juokų. 

Maikui linktelėjus, Frenkas išėjo iš virtuvės. Maikas ramino 
Sarą: 

— Sara, mažute, viskas gerai. Dirbdamas su kita byla, Frenkas 
išgirdo kažką paminint Edilino pavadinimą. Jis pasiprašė įtraukia- 
mas į Vandlų bylą, nes žinojo, kad čia gyvena mano sesuo. Frenkas 
porą mėnesių sėdėjo kalėjime, kad turėtų įtikinamą praeities istori- 
ją, prieš atsidurdamas kameroje drauge su Stefanu Vandlu. Frenkas 
ir įpainiojo mane į šią bylą. Jis stengėsi ištraukti iš Vandlo kuo 
daugiau informacijos, bet pats jam nieko neprasitarė. Didžiausias 
Frenko nuopelnas — kad jis įtikino Stefaną Vandlą, jog jam pra- 
vers apsauginis. 

— O kitas vyras, buvęs drauge su Gregu, taip pat agentas? 

— Ne, — atsakė Maikas. — Tai Mizės parankinis. Tikriau- 
siai įpiršo jį, nes nusibodo matyti, kaip sūnus sužlugdo visus jos 
planus. — Maikas nubraukė Saros plaukus nuo veido. — Frenkas 
buvo vienintelis žmogus, kuriam papasakojau apie Tesę ir Ediliną. 
Kai apie tai prakalbo inspektorius Eriksonas, žinojau, kad tokią 
informaciją galėjo paskleisti tik Frenkas, todėl nesupratau, ar jis 
mane išdavė, ar prašo mano pagalbos. 


— Bet kai pamačiau jus besimušančius... 

— Stengėmės kuo labiau užtempti laiką, tikėdamiesi, kad 
pagaliau pasirodys Mizė ir mums pavyks ją sučiupti. Niekas ne- 
didžiavimu, kad Sara net nuraudo. — Susitikę su Frenku mugėje, 
nusprendėme surengti pasirodymą, norėdami kuo ilgiau nukreipti 
Vandlo dėmesį. 

— Tai nebuvo „pasirodymas“. Tu rimtai sužeistas. 

Liesdama jo veidą, Sara pastebėjo, kad jis stengiasi nevirpte- 
lėti iš skausmo. 

— Mudu su Frenku drauge treniravomės ir dalyvaudavome 
kovose ringe... 

— Tą patį ketini daryti ir sporto salėje, kurią ruošiesi atida- 
ryti? 

— Būtent. Gal galėčiau vakare pademonstruoti parodomą- 
ją programą? Mudu galėtume susiimti, — Maikas išsišiepė, bet 
Sara — ne. Per pastarąsias kelias valandas nutiko tiek daug baisių 
dalykų, kad ji nesugebėjo šypsotis. 

Maikas pakeitė temą: 

— Nori išgirsti, kaip aš sužinojau apie slaptąjį kambarį? Lan- 
gas buvo nutiesęs ten elektros laidą, vadinasi, už sienos turėjo būti 
apšvietimas. Kai sėdėjome svetainėje ir jūs kalbėjotės apie sausai- 
nius, aš dairiausi po kambarį ir pastebėjau, kaip laidas pranyksta 
sienoje. Bet tik kitą dieną supratau, ką mačiau. 

Sara paglostė jam skruostą ir pažvelgė su meile. 

— Tu esi protingas, gražus ir talentingas. 

Maikas nusijuokė: 

— Tuomet esu veidrodinis tavo atspindys. 

Jis pirštais suėmė jos smakrą. 

— Sara, aš labai atsiprašau, kad tau su viskuo teko susidoroti 
vienai. Vaizdo įrašus stebinčiam FTB agentui buvo pranešta, kad 


Džosė išvažiavo namo, dėl to jis pamanė, jog palapinė tuščia. Vai- 

kinukas nuėjo pasižiūrėti, kaip mudu su Ana šokinėjame per šok- 
dynę. Jei tau bus lengviau, žinok, dabar jo veidą puošia dvi mėlynės 
po akimis: vieną įstačiau aš, o kitą — Frenkas. Norėjau sulaužyti 
jam kojas, bet Frenkas sudraudė. — Maikas gūžtelėjo. — Kolinas 
mano, kad mes turėtume... 

Jis nebaigė sakinio, nes prasivėrė virtuvės durys. Policininkė 
atnešė Saros mugės kostiumą ir, padėjusi jį ant virtuvinio stalo, su- 
sižavėjusi sužiuro į Sarą. 

— Puikiai padirbėta, — pasakė ji ir išėjo. 

Maikas nusišypsojo: 

— Dar nemačiau įrašo, bet, kiek girdėjau, puikiai susitvarkei 
su Mize. Tikriausiai ji galvojo, kad niekas apie ją nieko nežino, be 
to, nenutuokė, kad tu esi pagrindinis jos taikinys, dėl to ir prasitarė. 
Bet tai nesvarbu, nes visi kalba, kad buvai nepakartojama. 

— Ne visai taip, — tarė Sara, nors jai patiko įvertinimas. — 
Tikriausiai Mizę taip užbūrė kortos, kad ji nesugebėjo blaiviai mąs- 
tyti, o aš buvau mirtinai persigandusi. Bet turėjau pagalbininkę. 

— Jo, jie jau apklausė Arielę. 

— O kaip jai viskas baigėsi? Juk ją vijosi vyriškis. 

— Išgirdę šūvius, Stefanas su apsauginiu išbėgo į lauką. Mudu 
su Frenku supratome, kad viskas baigta. Mizė nieku gyvu nepasiro- 
dytų ten, kur šaudoma. Abu su Frenku išsikvietėme pagalbą ir leido- 
mės iš paskos. Frenkas užtiko Grego apsauginį ir jį nukenksmino. 

— Nori pasakyti, jį nušovė? 

— Taip, bet jei Frenkas būtų bent minutėlę pavėlavęs, abejoju, 
ar Arielė būtų likusi gyva, — Maikas padvejojo. — Tačiau iškilo 
tam tikrų nesklandumų. 

Maiko skruostuose išryškėjo duobutės, ir Sara klausiamai į jį 
sužiuro. 

— Tikriausiai papasakojai Arielei, kad gelbėdamas tave nuo 
spąstų aš atskriejau įsikibęs virvės? 

— O ką ji padarė? 

— Frenkas nušovė Vandlo sargybinį, bet Arielė vis tiek sten- 
gėsi pabėgti įsisiūbuodama ant virvės. Savaime suprantama, ji juk 
nežinojo, kas iš tiesų yra Frenkas, todėl jam buvo sunku ją sugau- 
ti. — Maikas šyptelėjo. — Jis pasakojo, kad buvo labai smagu su ja 
pasigalynėti. 

Sara įsivaizdavo, kaip apsirengusi juodais apatiniais Arielė iš 
visų jėgų priešinasi. Ji įtarė, kad tokie dalykai Arielei turėtų visai 
patikti. 

— Manau,jjie traukia vienas kitą, — tarė Maikas, priglausda- 
mas savo kaktą prie josios. — O dėl tavęs... man atrodo, kad per 
šiandieną pasenau dešimčia metų. Man nedavė ramybės norintys 
pasikalbėti federalai, o pačiam rūpėjo sužinoti, kas vyksta. Jei bū- 
čiau įtaręs, kad tu esi čia, iškart būčiau žinojęs, kur ieškoti. — Jis 
paglostė jos plaukus. — O kai man pranešė, kad mugėje tavęs ne- 
bėra, supanikavau. Susiradau Arielę, ir kai ji pasakė, kad čia atva- 
žiavote dviese... Sara, tau nereikėjo... 

Bet Saros žvilgsnis jį nutildė. 

— Gerai, nemokysiu tavęs, — nusileido Maikas. — Man 
buvo išties baisu dėl pavojaus, kuris tau iškilo, bet drauge labai labai 
džiaugiuosi, kad tau pavyko sugauti Mizę! 

Jis suėmė delnais jos pečius ir tarė: 

— O dabar, Sara, meile mano, nors man ir labai patinka tavo 
apranga, nenoriu, kad kiti vyrai tave šitaip išvystų. Tau teks apsi- 
rengti ir pasikalbėti su keliais žmonėmis, gerai? 

Sara sugriebė Maikui už rankos ir jis nesuprasdamas atsisuko. 

— Tu pavadinai mane savo meile. 

Maikas vis tiek atrodė sutrikęs. 

— Niekada anksčiau nesi to sakęs. — Jis vis dar buvo su- 
glumęs, todėl Sara paaiškino: — Mei/ė! Niekada nesi ištaręs mano 


vardo ir žodžio „meilė“ viename sakinyje. 

— Manai, vedžiau tave ne dėl to, kad buvau pametęs dėl tavęs 
galvą? 

— To reikalavo byla... 

Stovėdamas priešais ją, Maikas įspraudė klubus tarp jos šlaunų. 

— Pasaulyje daug nusikaltėlių, bet dar nė vienos moters ne- 
vedžiau tam, kad išgelbėčiau. — Jis pabučiavo jos kaklą. — Aš my- 
liu tave, — jis pabučiavo jos skruostą. — Kasdieną myliu tave vis 
labiau, — jis bučiavo jos akis. — Išvydęs tave pavėsinėje, stovinčią 
už Vandlo, nebuvau tikras, ar tu gyva, ar mirusi, ir tą akimirką pa- 
maniau, kad mirsiu pats. 

— Aš taip pat, — ji atsakė jam bučiniu. — Kai paaiškėjo, kad 
ta senutė yra Mizė, supratau, jog tau gresia pavojus ir... 

— Šššš, — nuramino Maikas, žiūrėdamas į ją. — Viskas jau 
baigta, ir pirmadienį aš turėsiu išvykti į Fort Loderdeilį. Ar spėsi 
susikrauti daiktus? Tik nežinau, ką aš vairuosiu. 

— O tavo mašina?.. 

— Suvarpyta kulkų. Kaip tau šovė į galvą pasodinti Mizę 
Vandlo į automobilį, prikrautą ginklų? Nejaugi negalėjai pavogti 
kitos mašinos? 

— Nepyk ant manęs. Viską sugalvojo Arielė. Tavo mieloji 
Arielė, su kuria vaikščiojai į pasimatymus, nors jau buvai vedęs. 

— Ėjau su ja į pasimatymą, kol dar nebuvau tavęs vedęs. Ir 
less 

— Nemalonu jus nutraukti, — įsiterpė tarpduryje pasirodęs 
Frenkas, — bet visi nori pamatyti moterį, sulaikiusią Mizę. 

— Ateisime, kai Sara apsirengs. 

— Dėl mūsų galite ir nesivarginti, — Frenkas nusijuokė, su- 
gavęs Maiko žvilgsnį, ir išėjo. 

— Kiek suprantu, pono Lango kambaryje rasti paveikslai pa- 
sirašyti CAJ inicialais. 

— Tiesa, — patvirtino Maikas. — Čarlzas Albertas Jeitsas. 
Vakar su Luku nemažai jų iš ten išvilkome. 

Jis nukėlė Sarą nuo stalo. 

— Yra gal šimtas paveikslų, bet tai dar ne viskas. Kambaryje 
daugybė man nematytų senovinių daiktų. Radome medines dėžes, 
pilnas senų laiškų, dienoraščių ir drabužių. Ten taip pat paslėpti 
Lango marškiniai ir kiltas, kuriuos jis vilkėjo tą 1941-ųjų naktį ir 
apie kuriuos klausiausi kone visą savo vaikystę. — Maikas giliai 
atsiduso. — Nesuprantu, kodėl to kambario iki šiol niekas nerado. 

— Nes ponas Langas užkalė jo duris, — atsakė Sara, kai tuo 
tarpu Maikas padėjo jai apsivilkti ilgą suknelę. 

— Nes tik jis vienas norėjo mėgautis ten sukrautais daiktais. 
Tai viską paaiškina, — suprato Maikas. 

— O iš kur Mizė sužinojo apie paveikslus? Ar jie vertingi? 

Maikas tylėjo. 

— Maikai? Kas atsitiko? 

— Nusiunčiau poros paveikslų nuotraukas Vašingtono fede- 
ralams. Sara, brangioji, tu esi milijonierė. Multi. 

Ji iškart pagalvojo, kad dabar be vargo galės atnaujinti Mer- 
lino ūkį. Ir nebereikės jaudintis dėl vaikų išsilavinimo. O Maikas 
galės atsidaryti pačią geriausią sporto salę. Šypsodamasi atsisuko į 
jį, bet pamatė, kad Maikas susirūpinęs. 

— Esi vienintelis žmogus žemėje, kuris nesidžiaugia gavęs 
krūvą pinigų, — tarė ji. 

— Tai ne mano pinigai. Jie priklauso tau, ir gali daryti su jais 
ką panorėjusi. 

Sara vos nesuvaitojo. Maikas norėjo pasakyti, kad jei ji nori 
nutraukti santuoką, jis neprieštaraus. 

— Manai, Tesė sugebės susitvarkyti su 2254 milijonais? — 
pasiteiravo Sara. 

— Žinoma, — atsakė Maikas, ir jo skruostuose vėl išryškėjo 
duobutės. 


Sara įsikibo jam į parankę ir tarė: 

— Mama jau sudarė sąrašą Žmonių, norinčių lankyti tavo 
sporto salę. 

— Bet svarbiausia, ar pavyks ten žave ištempti iš lovos. 

— Aš... — buvo bepradedanti ji, kai jiedu išėjo laukan. 

Neskaitant greitosios pagalbos, gaisrinės ir pareigūnų auto- 
mobilių, atrodė, kad čia susirinko ir pusė Edilino. Išvydę Sarą, visi 
ėmė ploti. Sara buvo tikra, kad didžioji dalis nė neįsivaizduoja, ką ji 
padarė, bet iš nuogirdų žino, jog ja verta didžiuotis. 

Ji atsigręžė į Maiką. 

— Pirmyn, — paragino jis, — tai tavo šlovės akimirka. Tu 
esi didvyrė. — Jis spustelėjo jai ranką: — Daugiau niekas nebedrįs 
gailėtis Saros Šo. 

Jei dar būtų abejojusi Maiko meile, tą akimirką būtų išsisklai- 
džiusios visos dvejonės. Juk tai jis savo pastangomis išsprendė bylą, 
bet yra pasirengęs atsitraukti ir leisti jai prisiimti visus nuopelnus. 

— Niuland, — atsakė ji. — Tai vyro, kurį myliu, pavardė. 

Maikas nusišypsojo: 

— Taip, ponios Niuland. Mano žmonos. 

Sara atsisuko ir žengė ją sveikinančios minios link, tačiau 


Maiko rankos nepaleido. 


Padėka 


Noriu padėkoti žmonėms, kurių dėka ši knyga išvydo dienos šviesą: 
knygos rašymo konsultantui, o labiausiai savo draugui detektyvui 
Charlesui J. Stackui, dirbančiam Fort Loderdeilio nuovados Fi- 
nansinių nusikaltimų skyriuje. 

Dirbau drauge su Charlesu, buvusiu šalies karatė ir kikbokso 
čempionu. Kai neversdavo manęs kilnoti vis sunkesnių svarmenų 
ir daužyti pakabinto maišo, jis mielai atsakinėjo į mano klausimus. 
Jis iškart atsakydavo į ilgas mano tekstines žinutes, nesvarbu, ar tuo 
metu būdavo teismo salėje, ar susitikime su generaliniu prokuroru. 
Jis man paaiškino viską: nuo Fort Loderdeilio nuovados pareigūnų 
pensijos tvarkos iki naujausių JAV Aukščiausiojo Teismo nuos- 
prendžių, be to, atskleidė, kas per vienas tas muay thai. 

Jis man papasakojo kvapą gniaužiančias istorijas iš slaptųjų 
bylų, kuriose dirbo infiltruotu agentu. (AMC televizija rengiasi 
kurti filmą apie vieną iš jo tyrimų!) Jis perskaitė ir padėjo man 
redaguoti kovų scenas ir Mizės intrigas. 

Mane pakerėjo jo įžvalgos apie tai, kaip tikrovėje darbuojasi 
panašūs vandlai. Išsigandau sužinojusi, kad jam teko tirti didžiulio 
masto bylas ir nesusilaukti jokio paviešinimo. 

Man niekada nepavyks iki galo išreikšti Charlesui dėkingumo 
už jo pagalbą, sumanumą, geranoriškumą ir nesibaigiančią kantrybę. 

Ačiū tau, Charli. Tu esi tikras didvyris. 

likus trims savaitėms iki vestuvių vidurnaktį Gregui kažkas b = 
paskambina ir jis, nieko nepaaiškinęs, dingsta. Dar po poros 
dienų į Saros kambarį įsibrauna vyras, teigiantis esąs jos 
geriausios draugės brolis. Maikas Niulandas yra slaptą bylą 
tiriantis detektyvas ir jo užduotis — pasinaudojus Sara, 
susekti moterį, kuri yra viena ieškomiausių Amerikos 


nusikaltėlių. 


Maikas mano, kad šis darbelis bus lengvas — jam tereikia | 
perprasti, kaip pelnyti „geros mergaitės“ Saros pasitikėjimą. 
Tačiau vyras nė nenutuokia, kokie netikėtumai jo laukia. 

Sara Šo ir Maikas Niulandas imasi narplioti dvi paslaptingas 


istorijas, o nelauktai įsiplieskusi poros meilė užgydo jų 


širdies žaizdas. 


